
Frankai, 
be tavęs niekada nebūčiau 
šito pajėgusi. 


Prologas 


Londonas, 


1602 m. gegužės 14 d. 


Sautvoko skersgatviuose buvo tamsu, tamsu ir nyku. Ore tvyro- 
jo dumblių, atmatų ir pašvinkusios žuvies dvokas. Jis nevalingai 
stipriau spustelėjo jos ranką, ir juodu patraukė pirmyn. 

- Reikėjo iš karto eiti paupiu. Šiame skersgatvių raizgalyne 
galima bematant pasiklysti, - sušnabždėjo jis. 

— Taip, ir už kiekvieno posūkio tyko vagis arba žudikas, - 
linksmai atkirto ji. - Smagu, tiesa? Tūkstantį kartų geriau, negu 
sėdėti tarp pridvisusių mūrų ir ruošti namų darbus! - Ji kilstelė- 
jo aukščiau sunkaus audinio sijoną ir nutipeno paskui. 

Jis nejučia nusišypsojo. Liusės gebėjimas bet kokioje situaci- 
joje įžvelgti ką nors teigiama buvo nuostabus. Net vadinamasis 
„auksinis Anglijos amžius“, kurio šlovė, kaip jie ką tik įsitikino, 
buvo melaginga, negalėjo jos įbauginti, greičiau atvirkščiai. 

- Gaila, kad mes niekada neturim daugiau laiko, tik tas tris 
valandas, - sušnabždėjo ji. - „Hamletas“ man būtų labiau pati- 
kęs, jei nebūtų reikėję žiūrėti spektaklio dalimis, - ji vikriai ap- 
ėjo bjaurią purvo balą, bent jau ji tikėjosi, kad tai purvas. Tada 
lengvu šokio žingsniu paėjėjo pirmyn ir apsisuko vietoje. - „Taip 


sąmonė paverčia mus visus bailiais...“ Argi tai ne puiku? 


Jis linktelėjo ir turėjo susiimti, kad vėl nepradėtų šypsotis. Ša- 
lia Liusės jis dažnai šypsodavosi. Jei nesistengtų atrodyti rimtas, 
būtų panašus į tikrą kvailį! 

Jie skubėjo prie Londono tilto. Bjauriausia, kad patogesnėje 
vietoje nutiestas Sautvoko tiltas buvo dar nepastatytas. Teks pa- 
skubėti, kad jų slaptas apsilankymas XVII amžiuje niekam ne- 
kristų į akis. 

Viešpatie, daug ką atiduočiau, kad tik galėčiau atsikratyti tos 
kietos apykaklės! Jis jautėsi it šuo su plastikiniu gaubtu, kurį už- 
deda vargšams gyvūnėliams po operacijos. 

Liusė pasuko už kampo upės link. Regis, jos mintys vis dar 
sukosi apie Šekspyrą. 

— Pauliau, kiek davei tam vyrukui, kad įleistų mus į teatrą? 

— Keturias sunkias monetas, nežinau, kokia jų vertė, - jis nu- 
sijuokė. - Tikriausiai prilygsta jo visų metų atlyginimui. 

— Kad ir kaip ten būtų, bet jis mums padėjo. Vietos buvo puikios. 

Jie bėgte pasiekė Londono tiltą. Kaip ir einant pirmyn, Liusė 
sustojo norėdama aptarti ant tilto pastatytus namus. Bet jis nusi- 
tempė merginą tolyn. 

- Prisimink, ką pasakojo ponas Džordžas: jei per ilgai stovėsi 
po langu, ant tavęs šliūkštelės naktinio puodo turinį, - priminė 
jis. - Be to, tu krenti į akis! 

— Nė nepastebi, kad stovi ant tilto, atrodo kaip paprasta gatvė. 
O, pažvelk, kokia spūstis! Netrukus jie bus priversti statyti dar 
kelis tiltus. 

Ant tilto - kitaip negu šalutinėse gatvelėse - šurmuliavo 
žmonės, bet vežimai, dengti neštuvai ir karietos, ketinančios 


persikelti į kitą Temzės krantą, nejudėjo nė per jardą. Toli prie- 


kyje girdėjosi balsai, plūdimasis ir arklių žvengimas, bet spūsties 
priežastis buvo neaiški. Pro vienos karietos langą išlindo vyro 
galva. Jis dėvėjo juodą skrybėlę, o standi balta smaila apykaklė 
siekė ausis. 

— Negi nėra kito kelio per šią dvokiančią upę? - sušuko jis 
prancūziškai savo vežėjui. 

Vežėjas atsakė, kad nesą. 

— Negalime net apsisukti, esam įstrigę! Nueisiu į priekį ir pa- 
žiūrėsiu, kas atsitiko. Esu tikras, kad netrukus viskas susitvarkys, 
pone. 

Piktai niurnėdamas vyras įtraukė vidun galvą su visa skrybė- 
le ir apykakle, o vežėjas nulipo žemėn ir patraukė pirmyn skin- 
damasis kelią per minią. 

— Pauliau, ar girdėjai? Tai prancūzai, - sušnabždėjo Liusė su- 
sižavėjusi. - Turistai! 

- Taip. Šaunu. Bet reikia paskubėti, - jis neaiškiai prisiminė 
skaitęs, kad tiltas kadaise buvo sugriautas, o vėliau atstatytas už 
penkiolikos metrų. Taigi čia buvo netinkama vieta persikelti laiku. 

Jie nusekė paskui prancūzą vežėją, bet už kelių metrų žmonės ir 
karietos buvo taip susigrūdę, kad jie negalėjo žengti nė žingsnio. 

— Girdėjau, kad užsidegė vežimas su aliejaus statinėmis, - 
tarė prieš juos stovinti moteris miniai. - Jei nebus atidesni, pa- 
degs visą tiltą. 

— Kiek žinau, tai atsitiko ne šiandien, - sumurmėjo Paulius ir 
čiupo Liusę už rankos. - Eikš, turim grįžti ir ant kranto palaukti 
persikėlimo. 

- Ar dar prisimeni slaptažodį? Jei kartais nespėtume laiku. 


— Kažkas su kruta ir lava. 


— Kvaileli - gutta cavat lapidem, - sukikeno Liusė žiūrėdama 
į jį. Jos mėlynos akys spindėjo iš džiaugsmo. Staiga jis prisiminė 
savo brolio Folko žodžius apie tinkamiausią akimirką: „Aš ne- 
sileisčiau į ilgas kalbas, o tiesiog veikčiau. Tada ji turėtų progą 
užvožti antausį, 0 tu žinotum jos nuomonę.“ 

Folkui, žinoma, buvo smalsu, kuri mergina turima omenyje, 
bet Paulius neturėjo noro atvirauti, kad neišgirstų nuvalkioto: „Tu 
gi žinai, kad santykiai tarp Vilerių ir Montrouzų turi likti grynai 
dalykiniai! Be to, visos Montrouzų mergaitės tikros pamaivos. 
Vėliau jos tampa drakonėmis, tokiomis kaip ledi Erista.“ 

Kur jau ten pamaivos! Galbūt kitos Montrouzų mergaitės, tik 
ne Liusė. 

Liusė kasdien jį nustebindavo, jai atskleidė tokius dalykus, ku- 
rių dar niekam nebuvo pasakojęs. Liusė, su kuria jis iš tikrųjų... 

Jis giliai įkvėpė. 

— Kodėl tu sustojai? - paklausė Liusė, bet Paulius jau pasi- 
lenkė ir prispaudė savo lūpas prie josios. Tris sekundes su baime 
laukė, kad mergina atstums jį, ir labai nustebo, kai ji atsakė į jo 
bučinį iš pradžių labai atsargiai, paskui aistringai. 

Tiesą sakant, tam buvo visiškai netinkamas metas, tiesą sa- 
kant, jie siaubingai skubėjo, nes bet kurią akimirką galėjo persi- 
kelti laiku, ir, tiesą sakant... 

Paulius pamiršo, koks buvo trečias „tiesą sakant“. Šią akimir- 
ką svarbiausia buvo ji. 

Staiga jis pamatė žmogų tamsiu gobtuvu ir skubiai atsitraukė 
nuo merginos. 

Liusė nustebusi pažvelgė į jį, paskui nuraudo kaip uoga ir 


droviai nuleido akis. 

- Atleisk, - sumurmėjo sutrikusi. - Laris Kolemanas sakė, 
kad, jei pasibučiuosiu, pasijusiu taip, tarsi kas grūstų į veidą sau- 
ją neprinokusių agrastų. 

— Agrastų? - jis papurtė galvą. - O kas, po paraliais, tas Laris 
Kolemanas? 

Dabar ji visiškai sutriko, todėl vaikinui net nebuvo kada įsi- 
žeisti. Reikėjo pamėginti surikiuoti visą tą chaosą, tvyrantį gal- 
voje. Jis patraukė Liusę į šalį, kur nesiekė deglų šviesa, suspaudė 
jos pečius ir įdėmiai pažvelgė į akis. 

— Paklausyk, Liuse. Pirma, tavo bučinys primena žemuoges. 
Antra, kai rasiu tą Larį Kolemaną, sugurinsiu jam nosį. Trečia, 
gerai įsidėmėk, kurioje vietoje baigėm pokalbį, nes iškilo nenu- 
matytų nemalonumų. 

Paulius tylomis parodė į aukštą vyrą, tą akimirką išnirusį iš 
vežimo šešėlio ir palinkusį prie prancūzo karietos lango. 

Liusės akys išsiplėtė iš siaubo. 

— Labas vakaras, barone, - tarė vyras. Jis irgi kalbėjo prancū- 
ziškai, išgirdusi jo balsą Liusė tvirtai įsikibo Pauliaus rankos. — 
Malonu jus matyti. Nukakot tolimą kelią iš Flandrijos, - jis nu- 
simetė gobtuvą. 

Karietos viduje pasigirdo nuostabos šūksnis. 

— Apsimetėlis markizas! Ką jūs čia veikiat? Kaip čia atsidūrėt? 

- Ir aš norėčiau tai sužinoti, - sušnabždėjo Liusė. 

- Argi taip dera sveikintis su vaikaičiu? - nusišaipė aukštasis 
vyras. - Juk esu jūsų vaikaičio vaikaičio vaikaitis, ir nors mane 
dažnai vadina žmogumi be pavardės, galiu jus užtikrinti, kad 
turiu pavardę. Tiksliau, daugybę pavardžių. Ar galėčiau prisės- 


ti prie jūsų? Čia ne itin patogu stovėti, ant tilto dar ilgokai bus 

spūstis, - nelaukęs atsakymo ir nė neapsižvalgęs jis atidarė ka- 
rietos dureles ir įlipo vidun. 

Liusė su Pauliumi pasitraukė per du žingsnius į šalį, kuo to- 
liau nuo deglo šviesos. 

— Čia tikrai jis! Tik daug jaunesnis. Ką mums dabar daryti? 

- Visiškai nieko, - pašnibždom atsakė Paulius. - Mes gi ne- 
galim prieiti prie jo ir pasisveikinti. Mes neturim teisės čia būti. 

- Bet kodėl jis čia? 

— Kvailas atsitiktinumas. Jis nieku gyvu neturi mūsų pamaty- 
ti. Turim grįžti į krantą. 

Bet nė vienas nepajudėjo iš vietos. Abu stypsojo kaip prikalti 
ir spoksojo į tamsų karietos langą. Jautėsi dar labiau priblokšti 
nei tada, kai žvelgė į teatro sceną. 

— Per praėjusį mūsų susitikimą aiškiai išdėsčiau, ką apie jus 
manau, - iš karietos ataidėjo prancūzų barono balsas. 

— O taip, sakėt! - Nuo tylaus svečio juoko Pauliaus rankų oda 
pašiurpo, nors jis negalėjo pasakyti kodėl. 

— Mano sprendimas tvirtas! - barono balsas truputį drebė- 
jo. - Aš perduosiu tą velnio prietaisą aljansui, ir visai nesvarbu, 
kokių apgaulių jūs ketinat griebtis, kad mane nuo to atkalbėtu- 
mėt. Žinau, kad esat susijęs su nelabuoju. 

— Ką jis turi omenyje? - šnipštelėjo Liusė. 

Paulius tik papurtė galvą. 

Vėl pasigirdo tylus juokas. 

— Mano siaurakakti, aklasis protėvi! Jūsų gyvenimas, kaip ir 
mano, būtų gerokai lengvesnis, jei klausytumėt manęs, o ne savo 
vyskupo arba tų apgailėtinų fanatikų iš aljanso. Jei, užuot grie- 
bęsi rožinio, pajudintumėt smegenis. Jei suvoktumėt, kad visata 


daug didesnė, negu pamoksluose vaizduoja jūsų kunigas. 

Baronas, regis, pradėjo kalbėti „Tėve mūsų“, Liusė su Pauliu- 
mi girdėjo tik tylų murmėjimą. 

- Amen! - giliai atsidusęs pritarė svečias. - Vadinasi, toks 
bus jūsų atsakymas? 

— Jūs esat pats velnias! - sušnypštė baronas. - Nešdinkitės iš 
mano karietos ir daugiau nesipainiokit po kojomis. 

- Kaip pageidaujat. Tik dar viena smulkmenėlė. Lig šiol to ne- 
minėjau, nemaniau, kad būtina. Ant jūsų antkapio, kurį regėjau 
nuosavomis akimis, iškalta mirties data - 1602 m. kovo 14 d. 

— Bet tai juk... - išstenėjo baronas. 

- Šiandien, teisingai. Ir ji truks iki vidurnakčio. 

Buvo girdėti barono švokštimas. 

- Ką jis ten daro? - sušnabždėjo Liusė. 

- Jis laužo vieną iš savo įstatymų. - Pauliui pašiurpo spran- 
das. - Jis kalba apie... - Paulius nutilo, nes skrandį sugniaužė 
gerai žinomas nemalonus jaudulys. 

— Mano vežėjas tuoj grįš, - tarė baronas, dabar jo balse aiškiai 
buvo girdėti baimė. 

— Taip, esu tikras, - atsakė svečias truputį nuobodžiaujančiu 
tonu. - Todėl aš ir skubu. 

Liusė prispaudė ranką prie skrandžio. 

- Pauliau! 

- Žinau, aš irgi jaučiu. Prakeikimas... Turim bėgti, antraip 
įkrisim į gilią upę, - jis čiupo ją už rankos stengdamasis nežiū- 
rėti į karietos langą. 

- Tiesą sakant, jūs mirėt gimtinėje įvykus nelaimingam at- 
sitikimui, - bėgdami pro karietą, dar išgirdo jie įsibrovėlio bal- 


są. - Dėl mano apsilankymų jūs šiandien esat Londone ir visiš- 

kai sveikas, todėl, matyt, bus įvykę pakitimų. Esu rūpestingas 
žmogus, todėl jaučiu pareigą padėti mirčiai. 

Nors Paulius buvo labai susirūpinęs maudimu skrandyje ir 
svarstė, ar dar toli krantas, vis dėlto tų žodžių reikšmė įsiskverbė 
jam į sąmonę, ir jis sustojo. 

Liusė įžnybo jam į šoną. 

— Greičiau! - sušnypštė ji ir pasipustė padus. - Mums liko tik 
kelios sekundės! 

Linkstančiais keliais jis taip pat leidosi bėgti, prieš akis ėmė 
tirpti kranto kontūrai. Paulius dar spėjo išgirsti iš karietos nu- 
aidėjusį prislopintą riksmą ir gargaliavimą. Paskui stojo mirtina 


tyla. 

Iš sergėtojų kronikos 


1992 m. gruodžio 18 d. 


Šiandien 15 val. Liusė ir Paulius elapsavo į 1948 metus. Jie 
grįžo 19 val., nutūpė rožių lysvėje po Drakono salės langais 
vilkėdami kiaurai peršlapusius XVII a. kostiumus. 

Jie man pasirodė labai sutrikę, kalbėjo padrikai, todėl, 
nepaisydamas jų prieštaravimų, apie tai pranešiau lordui 
Montrouzui ir Folkui de Vileriui. 

Pasirodo, viskas paprasta. 

Lordas Montrouzas dar gerai prisiminė kaukių balių, įvykusį 
1948 m. sode, kai keli svečiai, tarp jų ir Liusė su Pauliumi, 
įkrito į baseiną su auksinėmis žuvytėmis. 

Lordas Lukas prisiėmė atsakomybę už šį įvykį ir pažadėjo 
atlyginti už sulaužytus rožių „Ferdinand Picard“ ir „Mrs. John 
Laing“ krūmus. 

Liusei ir Pauliui buvo griežtai įsakyta vengti alkoholio, visai 


nesvarbu, kokiame laike. 


Dž. Montdžojaus, 2-o laipsnio adepto, 


pranešimas 


— Ponai, čia juk bažnyčia! Netinkama vieta bučiuotis! 

Krūptelėjusi atsimerkiau ir atšokau, tikėdamasi pamatyti 
priekaištingai spoksantį seną kunigą su plevėsuojančia sutana, 
tuoj išrėšiantį piktą pamokslą. Bet tai buvo ne žmogus. Tai buvo 
mažoji lietvamzdžio chimera, tupinti ant bažnyčios suolo šalia 
klausyklos. Ji priblokšta spoksojo į mane, o aš - į ją. 

Sunku patikėti. Dabartinę mano būseną vargu ar tiktų įvar- 
dyti žodžiu „priblokšta“. Atvirai sakant, pavadinčiau sąmonės 
aptemimu. 

Viskas prasidėjo nuo bučinio. 

Gideonas de Vileris pabučiavo mane, Gvendoliną Šepard. 

Žinoma, turėjau pasvarstyti, kodėl jam taip staiga šovė galvon 
ši mintis. Kodėl sumanė taip pasielgti Belgreivo bažnyčioje 1912 
metais, vos pasprukus nuo kvapą gniaužiančių pavojų ir po ilgo 
bėgimo. Bėgti labai trukdė žemę siekianti suknelė su juokinga 
jūreiviška apykakle. 

Turėjau palyginti jo bučinį su kitų berniukų bučiniais ir susi- 
mąstyti, kodėl Gideonas bučiuojasi daug geriau. 

Turėjau pagalvoti, kad mus skiria klausyklos pertvara su lan- 
geliu, pro kurį Gideonas įgrūdo galvą ir rankas, ir kad tai nėra 


idealiausia vieta bučiuotis, juk mano gyvenime ir taip netrūko 


painiavos, nes vos prieš tris dienas sužinojau, jog paveldėjau 
savo giminės kelionių laiku geną. 

Iš tikrųjų aš visiškai apie nieką negalvojau. Išskyrus O, mmm 
ir dar! 

Todėl nepajutau įspėjamo maudimo skrandyje ir tik dabar, 
kai lietvamzdžio chimera sukryžiavusi rankas ant krūtinės spi- 
gino į mane, kai žvilgtelėjau į kakučių rudumo klausyklos užuo- 
laidėlę, kuri ką tik buvo žalio aksomo, supratau, kad mes grįžom 
į savo laiką. 

— Mėšlas! - Gideonas pasitraukė į savo klausyklos pusę ir pa- 
sitrynė pakaušį. 

Mėšlas? Aš tuoj pat nudribau žemyn iš septinto dangaus ir 
pamiršau chimerą. 

— Nemanau, kad buvo taip jau blogai, - tariau stengdamasi 
kalbėti kuo nerūpestingesniu balsu. Deja, buvau truputį uždusu- 
si, tai šiek tiek gadino bendrą įspūdį. Nedrįsau pakelti į Gideoną 
akių, tad spoksojau tik į rudą poliesterinę klausyklos užuolaidėlę. 

Viešpatie! Persikėliau kone per šimtą metų pati to nepaste- 
bėjusi, nes bučinys taip labai... nustebino. Vieną akimirką Gide- 
onas niurzga, kitą mus persekioja vyrai su pistoletais, ir staiga 
tarsi niekur nieko jis tvirtina, kad esu ypatinga, ir bučiuoja. Be 
to, kaip bučiuoja! Tuoj pat ėmiau pavyduliauti mergaitėms, ku- 
rios jį išmokė šio meno. 

- Nieko nematyti. - Gideonas apsižvalgė po bažnyčią. - Ge- 
rai. Sėsim į autobusą ir važiuosim į Templį. Jie mūsų jau laukia. 

Priblokšta pažvelgiau į jį. Vadinasi, jis ketina tuoj pat pereiti 
prie darbotvarkės? Mano manymu, po bučinio (dar geriau būtų 


iš anksto, bet dabar jau vėlu) reikėtų išsiaiškinti kelis svarbius 

dalykus. Gal tas bučinys yra savotiškas meilės prisipažinimas? 
Gal jau galima sakyti, kad mes su Gideonu pora? Ar tai buvo tik 
šiaip sau pasiglamžymas iš neturėjimo ką veikti? 

— Su šia suknele nevažiuosiu autobusu, - kategoriškai pareiš- 
kiau ir kuo oriau atsistojau. Geriau būčiau nusikandusi liežuvį, 
nei ištarusi žodžius, kirbančius galvoje. 

Suknelė baltais ir žydrais dryžiais įimta per liemenį ir su sa- 
tino kaspinu po kaklu 1912 metais tikriausiai buvo paskutinis 
mados klyksmas, bet dvidešimt pirmame amžiuje ji netiko važi- 
nėti viešuoju transportu. 

— Važiuosim taksi. 

Gideonas dirstelėjo į mane, bet neprieštaravo. Vilkėdamas sur- 
dutą ir mūvėdamas kelnėmis su kantu jis irgi ne ypač gerai jaus- 
tųsi autobuse. Vis dėlto ir taip apsirengęs jis atrodė puikiai, nors 
plaukai nebebuvo taip sulaižyti ir užšukuoti už ausų kaip prieš dvi 
valandas, o susitaršiusiomis garbanomis krito jam ant kaktos. 

Žengiau į bažnyčios navą ir mane nupurtė šiurpas. Man buvo 
beprotiškai šalta. O gal taip jaučiausi todėl, kad per pastarąsias 
tris dienas beveik nemiegojau? O gal dėl to bučinio? 

Tikriausiai mano kraujas išskyrė daugiau adrenalino negu 
per visus šešiolika gyvenimo metų. Tiek daug visko įvyko, ir aš 
neturėjau laiko apie tai pagalvoti, tad nuo užplūdusios informa- 
cijos ir jausmų galva vos nesprogo. Komikse būčiau nupiešta 
kaip figūra su milžinišku klaustuku virš galvos. 

Žengiau į priekį. Jei Gideonas nori pereiti prie įprastos dar- 
botvarkės, ką gi, pereisiu ir aš. 

- Greičiau einam lauk, - atžariai tariau. - Man šalta. 


Gideonas sulaikė mane už rankos. 

- Klausyk, dėl to... - jis nutilo, matyt, tikėdamasis, kad pra- 
tęsiu jo mintį. 

Aš, žinoma, nė nesirengiau to daryti. Pernelyg norėjau suži- 
noti, ką jis ketino pasakyti. Be to, man buvo sunku kvėpuoti, nes 
Gideonas stovėjo per daug arti. 

— Tas bučinys... aš šito... - jis vėl ištarė tik pusę sakinio. Bet aš 
mintyse tuoj pat jį pabaigiau. 

Aš šito nenorėjau. 

O, suprantu, bet tada nereikėjo ir daryti, tiesa? Jis priminė 
žmogų, kuris padegė užuolaidą, o paskui stebisi, kad liepsnoja 
visas namas. (Sutinku, netikęs palyginimas.) Neketinau jam pa- 
dėti, tik šaltai žvelgiau ir laukiau. Tiksliau, mėginau žiūrėti abe- 
jingu žvilgsniu, bet, matyt, priminiau mažąjį Bembį, prašantį, 
kad nenušautų, ir nieko negalėjau sau padaryti. To dar betrūko, 
kad pradėtų virpėti apatinė lūpa. 

Aš šito nenorėjau. Nagi, ištark! 

Bet Gideonas tylėjo. Jis išpešė iš mano susitaršiusių plaukų 
segtuką (tikriausiai įmantri sraigę primenanti šukuosena buvo 
virtusi paukščio lizdu), suėmė plaukų sruogą ir užsivyniojo ant 
piršto. Kita ranka ėmė glostyti man veidą, tada pasilenkė ir dar 
kartą pabučiavo, šį sykį labai atsargiai. Aš užsimerkiau, įvyko tas 
pat kaip ir anksčiau: mano smegenys visiškai atsijungė. (Neliko 
jokių 0, mmm ir dar.) 

Palaima truko tik kokias dešimt sekundžių, nes visai šalia vėl 
pasigirdo nervingas balsas: 

— Ką? Ir vėl pradedat? 

Išsigandusi krūptelėjau, atstūmiau Gideoną ir prieš akis iš- 


vydau chimeros snukutį. Ši buvo pakibusi žemyn galva nuo vir- 

šutinės galerijos, po kuria stovėjom. Tiksliau, tai buvo lietvamz- 
džio chimeros dvasia. 

Gideonas paleido mano plaukų sruogą, jo veidas tapo abejin- 
gas. O Viešpatie! Ką jis dabar apie mane pagalvos? Žaliose Gide- 
ono akyse atsispindėjo lengva nuostaba. 

- Man... man pasirodė, kad kažką išgirdau, - sumurmėjau. 

- Gali būti, - tarė jis iš lėto, bet vis dėlto draugiškai. 

— Tu mane išgirdai, - prabilo chimera. - Tu mane išgirdai! - Ji 
priminė didelę katę, tik dar turėjo dvi smailias lyg lūšies ausis, o 
tarp jų - du apvalius ragiukus, ant nugaros styrojo du sparneliai, 
kūnas baigėsi ilga žvynuota driežo uodega, kuri iš susijaudinimo 
plakėsi į šalis. - Ir tu mane matai! 

Aš tylėjau. 

— Verčiau eikim, - pasiūlė Gideonas. 

- Tu mane matai ir girdi! - sužavėta sušuko mažoji lietvamz- 
džio chimera, nusileido nuo viršutinės galerijos, klestelėjo ant baž- 
nyčios suolo ir ėmė šokinėti aukštyn žemyn. Jos balsas buvo pana- 
šus į mažo sloguojančio, užkimusio vaiko. - Aš tai gerai mačiau! 

Kad tik dabar nepadaryčiau klaidos, antraip niekada jos ne- 
atsikratysiu. Eidama prie durų, pabrėžtinai šaltai apžvelgiau baž- 
nyčios suolus. Gideonas prilaikė atvertas duris. 

— Dėkoju, labai malonu! - sučiauškėjo chimera ir drauge iš- 
sprūdo į gatvę. 

Lauke, stovėdama ant šaligatvio, mirkčiojau nuo ryškios švie- 
sos. Nors buvo apsiniaukę ir pro debesis nesimatė saulės, mano 
nuomone, turėjo būti vėlyva popietė. 

- Luktelėk! - sušuko chimera, tampydama mane už sijono. - 


Mes turime pasikalbėti. Ei, tu mini man ant uodegos... Tu apsi- 

meti manęs nematanti. Bet aš žinau, kad matai. - Iš jos burnos 
šliūkštelėjo vandens čiurkšlė, prie mano aulinukų atsirado balu- 
tė. - Oi, atsiprašau. Atsitinka tik tada, kai esu susijaudinęs. 

Pakėliau akis į bažnyčios fasadą. Tai tikriausiai buvo Vikto- 
rijos laikų statinys su spalvotais langų vitražais ir dviem dai- 
liais bokštais. Degtos plytos ir tinkas pramaišiui sudarė linksmą 
dryžuotą ornamentą. Kad ir kaip dairiausi, niekur nemačiau jo- 
kios skulptūros arba chimeros. Keista, kad jos dvasia sukinėjasi 
aplinkui. 

— Aš čia! - sušuko chimera ir užsikorė ant mūro sienos man 
priešais nosį. Ji mokėjo laipioti kaip driežas, visos jos tai moka. 
Žvilgtelėjau į plytą greta jos galvos, paskui nusigręžiau. 

Dabar lietvamzdžio chimera nebebuvo tokia tikra, kad ją 
matau. 

— Ak, prašau, - meldė ji. - Būtų taip malonu su kuo nors pa- 
sišnekėti, ne tik su sero Artūro Konan Doilio dvasia. 

Nekvailas vaikinas. Bet aš nesileidau į šnekas. Pagailo jo, bet 
gerai žinojau, kokios įkyrios būna tos pabaisos. Be to, ši sutruk- 
dė bučiuotis, dėl jos Gideonas laikys mane aikštinga karve. 

— Prašau, atsakyk, praaaašau! - maldavo chimera. 

Aš iš visų jėgų ją ignoravau. Viešpatie, juk pati turiu pakan- 
kamai problemų. 

Gideonas išėjo į gatvę ir mostelėjo taksi. Automobilis tuoj pat 
privažiavo. Kai kuriems žmonėms tokie dalykai ypač sekasi. Jie 
spinduliuoja valdingumu. Pavyzdžiui, mano senelei ledi Eristai 
tereikia prieiti prie kelkraščio, ir taksi vairuotojai kaipmat spau- 
džia stabdžių pedalą. 


- Gvendolina, lipsi? 

— Juk tu negali taip be niekur nieko pabėgti! - užkimęs vai- 
kiškas balsas tapo verksmingas ir draskė širdį. - Dabar, kai mes 
ką tik vienas kitą radom. 

Jei būčiau buvusi viena, tikriausiai būčiau nesusilaikiusi ir 
užkalbinusi chimerą. Ji turėjo aštrias iltis ir nagus, bet vis tiek 
buvo miela, tikriausiai išsiilgusi bendravimo. (Sero Artūro Ko- 
nan Doilio dvasia galbūt turi geresnių pašnekovų. Ir išvis, ką jis 
veikia Londone?) Tačiau iš patirties žinojau, jei kitų žmonių aki- 
vaizdoje bendrauji su dvasiomis, žmonės geriausiu atveju tave 
laiko melagiu ir artistu, blogiausiu - bepročiu. Nenorėjau, kad 
Gideonas palaikytų mane beprote. Be to, paskutinė mano pažįs- 
tama lietvamzdžio chimera, su kuria kalbėjausi, taip prie manęs 
prisirišo, kad vienai buvo sunku net nueiti į tualetą. 

Tad akmeniniu veidu įsėdau į taksi ir automobiliui pajudėjus 
Taksi vairuotojas nužvelgė mūsų kostiumus galinio vaizdo vei- 
drodėlyje, bet nieko nepasakė. Pagirtina savitvarda. 

— Tuoj septynios, - prabilo Gideonas, matyt, stengdamasis 
užmegzti nerūpestingą pokalbį. - Nenuostabu, kad mirštu iš 
bado. 

Dabar ir aš pajutau alkį. Per pusryčius suvalgiau tik pusę su- 
muštinio, nes prie stalo tvyrojo niūri nuotaika, o pietūs moky- 
klos valgykloje kaip visada buvo siaubingi. Su ilgesiu galvojau 
apie apetitą žadinančius ledi Tilnėj sumuštinukus, kurių mums 
taip ir neteko paragauti. 

Ledi Tilnėj! Tik dabar šovė galvon, kad reikėtų su Gideonu 
aptarti 1912 metų nuotykį. Juk mūsų planas žlugo, ir aš neži- 


nojau, ką pagalvos nemėgstantys juokauti stebėtojai. Mudu su 

Gideonu nuvykom į tą laiką norėdami įtraukti ledi Tilnėj į chro- 
nografą (tiesą sakant, aš vis dar iki galo nesupratau, kam to rei- 
kia, bet, regis, visa tai itin svarbu. Kiek Žinau, tai turėtų padėti 
išgelbėti pasaulį). Kai mes jau rengėmės paimti jos kraujo lašelį, 
į žaidimą įsitraukė mano pusseserė Liusė ir jos draugas Paulius — 
visų nelaimių kaltininkai. Bent jau taip mano Gideono šeima ir 
jis pats. Liusė ir Paulius pavogė antrąjį chronografą ir su juo pa- 
sislėpė laike. Jau daugybę metų apie juos niekas nieko negirdėjo. 
Paskui jie pasirodė pas ledi Tilnėj ir sukėlė sąmyšį per arbatėlę. 

Iš baimės pamiršau, kada buvo ištrauktas pistoletas, bet Gi- 
deonas tikrai laikė jį prispaudęs Liusei prie galvos. Pistoleto jam 
nebuvo galima imti į praeitį. (Kaip ir mano mobiliojo, bet tele- 
fonu nieko nenušausi!) Paskui mes pabėgom ir pasislėpėm baž- 
nyčioje. Tačiau man vis atrodė, kad Liusė ir Paulius nėra tokie 
blogiukai, kaip tvirtina Vileriai. 

— O ką mes pasakysim apie ledi Tilnėj? - paklausiau. 

- Taigi, - Gideonas vangiai pasitrynė kaktą. - Negalim me- 
luoti, bet gal šiuo atveju būtų protingiau kai ką nutylėti. Bus ge- 
riausia, jei leisi kalbėti man. 

Štai jis vėl prabilo gerai pažįstamu įsakmiu tonu. 

- Na, žinoma, - atkirtau. - Aš tik linkčiosiu ir laikysiu liežuvį 
už dantų, kaip privaloma mergaitei. 

Nevalingai sukryžiavau rankas ant krūtinės. Kodėl Gideonas 
negali elgtis kaip normalus vaikinas? Pirmiausia mane bučiuoja 
(ir netgi ne vieną kartą!), o netrukus apsimeta didžiuoju sergė- 
tojų ložės magistru. 

Mes nusisukę žvelgėm kiekvienas pro savo langą. Gideonas 


pirmasis nutraukė tylą, ir aš kažkodėl nudžiugau. 

- Kas atsitiko, prarijai liežuvį? - jo balsas buvo beveik liūdnas. 

— Ką pasakei? 

— Taip man sakydavo mama, kai buvau mažas. Kai užsispyręs 
nežiūrėdavau į ją, kaip tu dabar. 

— Tu turi mamą? - tik ištarusi šiuos žodžius supratau, koks 
tai kvailas klausimas. O varge! 

Gideonas kilstelėjo antakius. 

— O ką tu manei? - linksmai paklausė jis. - Kad esu androi- 
das, kurį surinko ir varžteliais sutvirtino dėdė Folkas ir ponas 
Džordžas? 

- Atleisk, suprask mane teisingai. Ar turi vaikystės nuo- 
traukų? — Nusišypsojau įsivaizdavusi mažąjį Gideoną apskrito- 
mis akimis ir minkštais kaip bandutės skruostukais. - Kur tavo 
mama ir tėtis? Ar jie taip pat gyvena Londone? 

Gideonas papurtė galvą. 

— Mano tėtis miręs, o mama gyvena Antibe, Pietų Prancū- 
zijoje, — jis tvirčiau suspaudė lūpas, ir aš pagalvojau, kad nebe- 
pratars nė žodžio, bet netrukus šnekėjo toliau: - Su mano broliu 
ir naujuoju vyru, ponu „vadink-mane-tėčiu“ Berteliniu. Jis turi 
įmonę, gaminančią mikrodetales iš platinos ir vario elektronikos 
prietaisams, matyt, jam einasi kuo puikiausiai. Savo ištaigingą 
jachtą jis pavadino „Krezu“. 

Buvau priblokšta. Tiek daug asmeninės informacijos, visiškai 
nepanašu į Gideoną. 

- O, tikriausiai smagu ten atostogauti, tiesa? 

— Taip, žinoma, - nusišaipė jis. - Jų baseinas trijų teniso laukų 


dydžio, o toje kvailoje jachtoje įtaisyti auksiniai vandens čiaupai. 

— Tai geriau negu mūsų nešildomas kotedžas Piblse. - Mano 
šeima dažniausiai praleisdavo vasaros atostogas Škotijoje. - Jei 
mano artimieji gyventų Pietų Prancūzijoje, lankyčiau juos kie- 
kvieną savaitgalį. Net jei neturėtų nei jachtos, nei baseino. 

Gideonas pažvelgė į mane ir papurtė galvą. 

- Tikrai? Ir kaip tu tai padarytum, jei kas kelias valandas turi 
persikelti laiku? Ne itin malonus pojūtis, kai tai įvyksta greitke- 
lyje, aplink švilpiant automobiliams. 

— Ak. 

Visa ta istorija su persikėlimais laiku man vis dar buvo nau- 
ja, jos pasekmės užgriuvo labai netikėtai. Per visus amžius eg- 
zistavo tik dvylika geno nešėjų, ir man vis dar netelpa galvoj, 
kad esu viena iš jų. Buvo tikimasi, kad ja bus mano pusseserė 
Šarlotė. Ji noriai ruošėsi šiam vaidmeniui. Bet mama dėl nežino- 
mų priežasčių pakeitė mano gimimo datą. Aš, kaip ir Gideonas, 
galėjau arba persikelti kontroliuojama chronografo, arba patirti 
staigmenas, netikėtai šoktelėjusi į kitą laiką. Iš patirties Žinau, 
kad tai ne itin malonu. 

- Tada turėtum pasiimti chronografą su savimi, kad prireikus 
persikeltum į nepavojingą šimtmetį, - samprotavau garsiai. 

Gideonas liūdnai atsiduso. 

- Taip, galėtum sau keliauti laiku be jokių nuotykių ir pama- 
tyti daugybę istorinių vietų. Bet niekas neleistų su chronografu 
kuprinėje keliauti po pasaulį, beje, o ką tuo metu darytum tu 
be chronografo? - Pro mano petį jis žvelgė į langą. - Dėl Liusės 
ir Pauliaus kaltės teturime vieną chronografą, ar pamiršai? - Jo 
balse vėl pasigirdo pyktis, taip būdavo visuomet, kai kalbėdavo 


apie Liusę ir Paulių. 

Aš gūžtelėjau pečiais ir įsispoksojau pro langą. Taksi vėžlio 
greičiu slinko Pikadilio aikštės link. Va tai tau. Patekom į vakari- 
nę spūstį. Tikriausiai pėsčiomis būtume nuėję greičiau. 

— Gvendolina, tu vis dar nesuvoki, kad pabėgti iš šios sa- 
los neįmanoma! - karčiai tarė jis. - Arba iš šio miesto. Užuot 
atostogavusi Škotijoje, šeima turėjo parodyti tau platųjį pasaulį. 
O dabar jau per vėlu. Įsivaizduok, kad viską, apie ką svajoji, ga- 
lėsi pamatyti tik per guglį. 

Taksi vairuotojas išsiėmė apdriskusią knygelę, atsilošė ir ėmė 
ramiai skaityti. 

— Bet... tu juk lankeisi Belgijoje ir Paryžiuje, - paprieštara- 
vau. - Kad iš ten persikeltum į praeitį ir paimtum kraujo prie- 
taisui... 

— Be abejo, - nutraukė mane Gideonas. - Kartu su dėde, trim 
sergėtojais ir kostiumininke. Šaunios kelionės! Belgija juk yra 
beprotiškai egzotiška šalis. Mes visi svajojam trims dienoms nu- 
vykti į Belgiją, tiesa? 

Sukrėsta staigaus jo pykčio, tyliai paklausiau: 

— Kur važiuotum, jei galėtum rinktis? 

— Turi omenyje, jei nebūtų to kelionių laiku prakeiksmo? 
O Viešpatie, nežinočiau, nuo ko ir pradėti. Čilė, Brazilija, Peru, 
Kosta Rika, Nikaragva, Kanada, Aliaska, Vietnamas, Nepalas, 
Australija, Naujoji Zelandija... - Jis šyptelėjo. - Į daugybę šalių, 
išskyrus Mėnulį. Bet man smagu galvoti apie tai, ko niekada gy- 
venime negalėsiu padaryti. Turim susitaikyti, kad mūsų gyveni- 
mas kelionių atžvilgiu bus nuobodokas. 

— Bet jei vertinsime keliones laiku, - aš paraudau, nes jis pa- 


sakė „mūsų gyvenimas, ir tai nuskambėjo kažkaip... intymiai. 

- Tai šiokia tokia atsvara nuolatinei kontrolei ir vienišumui, - 
sutiko Gideonas. - Jei nebūtų kelionių laiku, iš nuobodulio se- 
niai būčiau miręs. Atsiprašau, bet tai tiesa. 

— O aš tokia nervinga, kad pakaktų retkarčiais pasižiūrėti 
kokį įtemptą veiksmo filmą. 

Ilgesingai žvelgiau į dviratininką, besiskinantį kelią pro au- 
tomobilių spūstį. Kaip aš norėjau namo! Automobilių kolona 
nepajudėjo nė per milimetrą, o tai mūsų vairuotojui, regis, visai 
patiko. 

- Tavo šeima gyvena Pietų Prancūzijoje, o kur gyveni tu? - 
pasiteiravau Gideono. 

- Neseniai persikėliau į butą Čelsyje. Bet ten aš tik nusiprau- 
siu po dušu ir pernakvoju. Jei pavyksta užmigti. - Jis atsiduso. 
Bent jau per pastarąsias tris dienas jis, matyt, miegojo tiek pat 
mažai kaip ir aš. Jei ne mažiau. - Anksčiau, nuo vienuolikos 
metų, gyvenau pas dėdę Folką Grinidže. Kai mama susipažino 
su tuo susuktasnukiu ir norėjo išvykti iš Anglijos, sergėtojai, ži- 
noma, pasipriešino. Juk iki mano įšventinimo, pirmo persikėli- 
mo buvo likę keleri metai, o man reikėjo dar daug ko išmokti. 

— Ir mama paliko tave vieną? Mano mama šitaip niekada ne- 
būtų pasielgusi. 

Gideonas gūžtelėjo pečiais. 

— Man patinka dėdė Folkas, jis šaunus, kai nevaidina didžiojo 
ložės magistro. Kad ir kaip ten būtų, jis man tūkstantį kartų mie- 
lesnis už vadinamąjį patėvį. 

-— Bet... - drovėjausi klausti, bet vis dėlto sušnabždėjau: - Bet 
negi tu jos nepasiilgsti? 


Jis vėl trūktelėjo pečiais. 

- Iki penkiolikos metų, kai galėjau be jokių pavojų keliauti, 
aplankydavau ją per atostogas. Be to, mama mažiausiai du kar- 
tus per metus atvažiuoja į Londoną. Oficiali versija - aplankyti 
manęs, O iš tikrųjų trokšta iššvaistyti pono Bertelinio pinigus. Ji 
pamišusi dėl drabužių, batų ir papuošalų. Ir dėl aukštos klasės 
makrobiotinių restoranų. 

Regis, ta moteris - tikra pavyzdinė komiksų mama. 

— O tavo brolis? 

- Rafaelis? Šis jau tapo tikru prancūzu. Jis vadina tą susuk- 
tasnukį tėčiu ir ketina paveldėti platinos imperiją. Nors kol kas 
abejoju, ar tas tinginys sugebės baigti mokyklą. Jam rūpi ne kny- 
gos, o mergaitės. - Gideonas apkabino mane per pečius, ir stai- 
ga mano kvėpavimas padažnėjo. - Kodėl atrodai tokia sukrėsta? 
Negi tau manęs pagailo? 

- Truputį, - sąžiningai atsakiau ir pagalvojau apie vienuoli- 
kos metų berniuką, kuris liko Anglijoje visiškai vienas. Turėjo 
gyventi su paslaptis žaidžiančiais vyrais, kurie jį vertė mokytis 
įvairiausių dalykų ir griežti smuiku. Be to, žaisti polą! - Bet Fol- 
kas nėra tikras tavo dėdė. Tik tolimas giminaitis. 

Už mūsų automobilio pasigirdo piktas pypsėjimas. Taksi 
vairuotojas žvilgtelėjo pro langą ir pavažiavo į priekį nė neati- 
traukęs akių nuo knygos. Tikėjausi, skaitomas skyrius nėra itin 
įtempto siužeto. 

Regis, Gideonas nekreipė į jį dėmesio. 

— Folkas visuomet atstojo man tėvą, - tarė jis ir kreivai šypte- 
lėjo. - Iš tikrųjų, nežiūrėk į mane, tarsi būčiau Deividas Koper- 
fildas. 

— Ką? Kodėl turėčiau galvoti apie Deividą Koperfildą? 

Gideonas sunkiai atsiduso. 

- Turiu omenyje Dikenso romano herojų, o ne magą. Ar tu 
bent retkarčiais skaitai knygas? 

Štai jis ir vėl tapo senuoju pasipūtėliu Gideonu. Nuo jo drau- 
giškumo ir atvirumo man jau buvo apsvaigusi galva. Keista, bet 
pajutau vos ne palengvėjimą grįžus senajam pašaipūnui Gideo- 
nui. Nutaisiau išdidžią veido išraišką ir truputį atsitraukiau. 

- Atvirai sakant, aš teikiu pirmenybę moderniajai literatūrai. 

— Tikrai? - Gideono akys linksmai žybtelėjo. - Pavyzdžiui, 
kokiai? 

Jis negalėjo žinoti, kad mano pusseserė Šarlotė užduoda- 
vo šį klausimą jau daugelį metų, ir su lygiai tokiu pat pasipūti- 
mu. Tiesą sakant, skaičiau nemažai ir todėl mielai pasidalyda- 
vau informacija, bet Šarlotė nuolat su panieka atsiliepdavo apie 
mano skaitinius ir vadino juos „nepakankamai pretenzingais“ ir 
„kvailais mergaitiškais skaitalais“. Todėl vieną kartą man trūko 
kantrybė, ir aš visiems laikams atėmiau iš jos galimybę tyčiotis. 
Kartais reikia nugalėti žmones jų pačių ginklu. Gudrybė ta, kad 
būtina nė akimirkos nedvejojant tarp išvardytų pavardžių įpinti 
bent vieną populiariausio romano autorių, geriausiai to, kurio 
knygą skaitei. O paskui ir toliau vardyti kuo egzotiškesnes užsie- 
nietiškas pavardes. 

- Na, pavyzdžiui, su malonumu skaitau Georgą Matušeką, 


Velį Lembą*, Piotrą Selvenikį, Lisą Tikanen, tiesą sakant, man 

Wally Lamb (g. 1950) - populiarus šiuolaikinis amerikiečių rašytojas (čia 
ir toliau - vert. past.). 

labai patinka suomių autoriai dėl ypatingo humoro jausmo. Per- 
skaičiau visą Džeką Augustą Meriveserį, nors paskutinioji kny- 
ga mane truputį nuvylė, savaime suprantama, Heleną Marundį, 
Tahuro Jašamoto, Lorensą Delanėjų ir, žinoma, Grimhuką, Čer- 
kovskį, Malandą, Pitą... 

Aš pabalinau akis. 

— Rudolfą Pitą, o ne Bredą. 

Jo lūpų kampučiai trūktelėjo. 

— Nors turiu pasakyti, kad „Ametistų sniegas" man iš viso 
nepatiko, - toliau bėriau žodžius. - Per daug pompastiškų meta- 
forų, ar tu taip nemanai? Skaitydama visą laiką galvojau, kad šią 
knygą parašė kas nors kitas. 

- „Ametistų sniegas ? - pakartojo Gideonas, dabar jis iš ti- 
krųjų šypsojosi. - O taip, man ji pasirodė be galo pompastiška, 
nors „Gintaro lavina beprotiškai patiko. 

Nesusilaikiusi išsišiepiau. 

- Taip, už „Gintaro laviną jis buvo apdovanotas Austrijos li- 
teratūros premija. O ką tu manai apie Takoši Mahuro? 

— Ankstyvieji kūriniai gana patrauklūs, bet truputį vargina, 
kad jis nuolat prisimena vaikystėje gautą traumą, - atsakė Gi- 
deonas. - Iš japonų man labiausiai patinka Jamoto Kavasakis ir 
Harukis Murakamis. 

Negalėdama susitvardyti sukrizenau. 

— Bet Murakamis iš tikrųjų egzistuoja! 

- Žinau, - tarė Gideonas. - Šarlotė padovanojo man jo knygą. 
Kai kitą sykį kalbėsim apie knygas, rekomenduosiu jai „Ametis- 


tų sniegą . Kas, sakei, šios knygos autorius? 

— Rudolfas Pitas. 

Šarlotė padovanojo jam knygą? Kaip... miela. Man tokia min- 
tis nebūtų šovusi. Ką jiedu veikia, kai nekalba apie knygas? Mano 
gerą nuotaiką tarsi vėjas nupūtė. Kaip galėjau sėdėti automobily- 
je su Gideonu ir plepėti, tarsi nieko nebūtų įvykę? Žvelgiau į jį iš- 
plėtusi akis. Giliai įkvėpiau gerai žinodama, ko noriu paklausti. 

— Kodėl tu mane bučiavai? 

— Tuoj atvažiuosim, - pranešė Gideonas. 

Išmušta iš vėžių pažvelgiau pro langą. Iš tikrųjų mums be- 
plepant, taksi vairuotojas padėjo knygą į šalį ir važiavo toliau, 
netrukus suksim į Kraun Ofis Rou Templio rajone, kur yra slap- 
tosios draugijos sergėtojų būstinė. Taksi sustojo rezervuotoje 
aikštelėje šalia žvilgančio bentlio. 

- Ar čia tikrai galima sustoti? 

— Taip, viskas gerai, - užtikrino Gideonas ir išlipo. - Gven- 
dolina, sėdėk taksi, kol aš atnešiu pinigus, - tarė jis, nes ketinau 
lipti lauk. - Ir nepamiršk: kad ir ko jie klausinėtų, leisk pasakoti 
man. Aš tuoj grįšiu. 

— Skaitiklis sukasi, - niūriai priminė taksi vairuotojas. 

Mudu su vairuotoju nulydėjom akimis Gideoną. Jis dingo 
tarp senovinių Templio pastatų. Tik dabar supratau, kad esu pa- 
likta kaip užstatas, kol bus atnešti pinigai. 

- Arjūs iš teatro? - paklausė taksi vairuotojas. 

— Ką sakėt? - Koks ten šešėlis prasklendė virš mūsų? 

- Turiu omenyje tuos keistus kostiumus. 

- Ne. Iš muziejaus. - Ant automobilio stogo pasigirdo keisti 
garsai, tarsi kas jį draskytų. Gal didelis paukštis? - Kas čia darosi? 


— Kur darosi? - paklausė taksi vairuotojas. 

— Manau, ant automobilio nutūpė varna, - tariau su didžiu- 
le viltimi. Bet tai tikrai buvo ne varna. Padaras nuleido galvą ir 
pažvelgė pro langą. Tai buvo mažoji chimera iš Belgreivo. Pama- 
čius mano pasibaisėjimo kupiną žvilgsnį, katės snukutį prime- 
nančiame veide nušvito triumfuojantis šypsnys, ir ji spjovė ant 


priekinio automobilio stiklo vandens pliūpsnį. 

Meilė laisva, ji nežino nei durų, nei skląsčių, 
Prasiskverbs visados. 
Be pradžios, pabaigos mūs širdin sparną ties 


Ir amžinai plasnos. 


Matijas Klaudijus (1740-1815) 

— Tai ką, stebiesi? - sušuko mažoji chimera. Kai išlipau iš taksi, 
ji tarškėjo nesustodama. - Mūsų taip paprastai neatsikratysi. 

- Gerai jau. Klausyk... - susinervinusi pažvelgiau į taksi. Vai- 
ruotojui pasakiau, kad man skubiai reikia įkvėpti gryno oro, nes 
pasijutau blogai. Šis žvelgė į mane nepatikliai, nesuprasdamas, 
kodėl šnekuosi su siena. O Gideono dar nebuvo matyti. 

— Be to, aš moku skraidyti, - chimera išskleidė sparnus. - 
Kaip šikšnosparnis. Greičiau nei bet koks taksi. 

— O dabar paklausyk: tik todėl, kad tave matau, dar nereiškia... 

— Matai ir girdi! - įsiterpė chimera. - Ar Žinai, kaip retai tai pa- 
sitaiko? Paskutinis žmogus, kuris mane matė ir girdėjo, buvo ponia 
Tuso, bet ji ne itin vertino mano draugiją. Dažniausiai šlakstydavo 
švęstu vandeniu ir melsdavosi. Vargšelė buvo kiek per jautri, - ji 
pabalino akis. - Juk žinai pernelyg daug nukirstų galvų... - Chi- 
mera vėl išspjovė vandens čiurkšlę tiesiai man prie kojų. 

- Liaukis! 

- Atsiprašau! Tai iš susijaudinimo. Prisiminiau tuos laikus, 
kai buvau lietvamzdis. 

Nors viltis jos atsikratyti buvo menka, norėjau bent jau pa- 
mėginti. Mandagiai. Todėl lenkiausi, kol mūsų akys atsidūrė vie- 


name aukštyje. 

- Tu, matyt, esi šaunus padarėlis, bet negali likti šalia manęs! 
Mano gyvenimas ir taip užtektinai painus, atvirai sakant, man 
visiškai pakanka dvasių, kurias pažįstu. Todėl dink. 

— Aš nesu dvasia, - įsižeidė lietvamzdžio chimera. - Esu de- 
monas. Arba tai, kas iš jo liko. 

— Koks skirtumas? - sušukau nusiminusi. - Suprask, man ne- 
reikia matyti nei dvasių, nei demonų! Grįžk į savo bažnyčią. 

— Koks skirtumas? Tikrai! Dvasios yra tik atspindžiai mirusių 
žmonių, kurie dėl tam tikrų priežasčių nenori palikti šio pasau- 
lio. Gyvas aš buvau demonas. Nesuplak manęs į vieną krūvą su 
paprastomis dvasiomis. Be to, tai ne mano bažnyčia. Aš tik prie 
jos laikausi. 

Taksi vairuotojas spoksojo į mane plačiai išsižiojęs. Pro atida- 
rytą langą jis tikriausiai girdėjo kiekvieną žodį, kiekvieną mano 
žodį. 

Pasitryniau kaktą. 

- Man vis tiek. Kad ir kaip būtų, tau negalima likti šalia manęs. 

— Ko tu bijai? - chimera patikliai priėjo arčiau ir pakreipė 
galvą. - Šiais laikais niekas neapšauks tavęs ragana ir nesudegins 
vien dėl to, kad matai daugiau nei paprasti žmonės. 

— Bet šiais laikais tie, kurie kalbasi su dvasiomis ir demonais, 
vežami į psichiatrijos ligonines, - atkirtau. - Negi nesupranti, 
kad... - aš nutilau. Nebuvo jokios prasmės. Šiandien draugiškai 
nepavyks. Todėl suraukiau kaktą ir kuo šiurkščiau iškošiau: - Tik 
todėl, kad, savo nelaimei, galiu tave matyti, neturi teisės pirštis 
man į draugiją. 

Lietvamzdžio chimerai tai nepadarė jokio įspūdžio. 


— Bet mano laimė... 

— Sakau tau atvirai: tu man trukdai! Todėl eik šalin! - su- 
šnypščiau. 

— Ne, neisiu! Paskui gailėsies. Beje, antai ateina tavo bran- 
giausias draugas. - Chimera atkišo lūpas ir ėmė čepsėti mėg- 
džiodama bučinį. 

— Ak, užsičiaupk. - Pamačiau Gideoną, išnyrantį iš už kampo 
ir dideliais žingsniais skubantį prie automobilio. - Dink paga- 
liau, - šiuos žodžius iškošiau nejudindama lūpų kaip pilvakalbė. 
Chimera, žinoma, nekreipė į tai dėmesio. 

— Nešnekėk tokiu tonu, jaunoji panele! - tarė ji linksmai. — 
Prisimink: kaip šauksi, taip atsilieps. 

Gideonas buvo ne vienas. Norėdamas spėti paskui jį tekinas 
pūškavo ponas Džordžas. Jis iš tolo man plačiai šypsojosi. 

Aš atsitiesiau ir timptelėjau suknelę. 

— Ačiū Dievui, Gvendolina, - apsidžiaugė ponas Džordžas 
šluostydamasis nosine prakaituotą kaktą. - Ar viskas gerai, vaikeli? 

— O tas storuliukas gerokai uždusęs, - šyptelėjo chimera. 

— Kuo puikiausiai, pone Džordžai. Kilo tik kelios problemos. 

Gideonas, padavęs taksi vairuotojui kelis svarus, pažvelgė į 
mane pro automobilio stogą įspėjamu žvilgsniu. 

— ...su laiko pasirinkimu, - sumurmėjau ir pažvelgiau į taksi 
vairuotoją, kuris purtydamas galvą suko iš stovėjimo aikštelės. 

— Taip, Gideonas jau minėjo, kad buvo neatitikimų. Negaliu 
suprastai, kaip galėjo sistemoje atsirasti trikdžių, reikės kruopš- 
čiai viską išanalizuoti. Ir tikriausiai pasirinkti kitą kelią. Svar- 
biausia, kad judviem nieko neatsitiko. - Ponas Džordžas pasiūlė 
savo ranką, mudu atrodėm keistokai, nes jis buvo puse galvos 


žemesnis. - Eikš, mano mergyte, dar yra darbo. 

- Tiesą sakant, norėjau kuo greičiau važiuoti namo, - tariau. 
Chimera užsiropštė lietvamzdžiu ir pakibo ant vandens lovelio 
visa gerkle traukdama: Friends will be friends. 

- Taip, žinoma, - atsakė ponas Džordžas. - Bet tu šiandien 
buvai praeityje vos tris valandas. O iki rytojaus pavakario to ne- 
užteks, tau teks porai valandų elapsuotis. Nesirūpink, nieko su- 
dėtingo. Į jaukų rūsį, kur galėsi paruošti namų darbus. 

- Bet mama dėl manęs jau nerimauja! - Be to, šiandien tre- 
čiadienis, namuose patiekiami kepti viščiukai su gruzdintomis 
bulvytėmis. Ką jau kalbėti, kad ten manęs laukia vonia ir lova! 

Versti ruošti namų darbus tokiomis aplinkybėmis buvo tikra 
begėdystė. Kas nors turėjo parašyti atleidimo raštelį: Gvendolina 
pastaruoju metu kasdien atlieka misijas persikeldama laiku, to- 
dėl nuo šiol atleidžiama nuo namų darbų. 

Lietvamzdžio chimera vis dar tupėdama ant stogo traukė 
dainą, ir man teko susitvardyti, kad neimčiau jos taisyti. Per ka- 
raokės užsiėmimus su Lesle gerai išmokau Oueen repertuarą ir 
žinojau, kad šiame tekste neminimas joks agurkas. 

- Dviejų valandų pakaks, - tarė Gideonas, vėl žengdamas 
tokiais dideliais žingsniais, kad ponas Džordžas vos spėjo pas- 
kui. - O tada galės grįžti namo ir išsimiegoti. 

Nekenčiau, kai man girdint apie mane kalbama trečiuoju as- 
meniu. 

- Taip, ir dėl to ji jau džiaugiasi, - įsiterpiau. - Nes iš tikrųjų 
labai pavargo. 

— Mes paskambinsim tavo mamai ir paaiškinsim, kad vėliau- 
siai dešimtą valandą būsi pristatyta į namus, - pridūrė ponas 


Džordžas. 

Dešimtą valandą? Sudie, kepti viščiukai. Kertu lažybų, kad 
manuosius sušveis mažasis broliukas. 

- When you re through with life and all hope is lost! - spygavo 
chimera tai skrisdama aukštyn, tai vėl slysdama plytų siena, kad 
grakščiai nusileistų šalia manęs. 

— Mes jai pasakysim, kad užtrukai mokykloje, - kalbėjo po- 
nas Džordžas daugiau sau nei man. - Apie tavo išvyką į 1912 
metus jai nereikėtų pasakoti, juk ji įsitikinusi, kad elapsuosi į 
1956 metus. 

Priėjom sergėtojų būstinę. Iš čia šimtus metų buvo kontro- 
liuojamos kelionės laiku. Sakoma, kad de Vilerių giminė kilusi 
iš grafo de Sen Žermeno, garsiausio vyriškosios linijos keliautojo 
laiku. Mes, Montrouzai, atstovavom moteriškajai linijai, tad Vi- 
leriams neatrodėm svarbūs. 

Grafas de Sen Žermenas išrado chronografu valdomas kelio- 
nes laiku, jis davė tą kvailą įsakymą, kad visi dvylika keliautojų 
būtinai būtų įtraukti į chronografą. 

Šiuo metu stigo tik Liusės, Pauliaus, ledi Tilnėj ir dar vienos 
pamaivos rūmų ponios, kurios pavardės niekaip negaliu prisi- 
minti. Iš jų reikėjo paimti kelis miligramus kraujo. 

Logiškas klausimas: kas atsitiks, kai visi dvylika keliautojų 
laiku bus įtraukti į prietaisą ir ratas užsidarys? Regis, šito tiksliai 
nežino niekas. Ir iš viso, vos tik užsiminus apie grafo vaidme- 
nį, sergėtojai ima elgtis kaip tikri žiurkėnai. Aklas garbinimas, ir 
nieko daugiau. 

Prisiminus grafą de Sen Žermeną, man tikrąja prasme už- 
gniauždavo gerklę, nes mudviejų susitikimas praeityje buvo tik- 


rai nemalonus. 

Priešais mane laiptais kulkšnojo ponas Džordžas. Jo apkūni 
figūra teikė man šiokią tokią paguodą. Tiesą sakant, jis buvo vie- 
nintelis iš visos šutvės, kuriuo truputį pasitikėjau. Neskaitant Gi- 
deono, nors ne, jausmo jam negalėčiau pavadinti pasitikėjimu. 

Ložės pastatas iš išorės niekuo nesiskyrė nuo kitų namų šiose 
siaurose Templio gatvelėse, kuriose dažniausiai įsikūrusios advo- 
katų kontoros ir teisės mokslų instituto docentų kabinetai. Bet aš 
žinojau, kad būstinė kur kas didesnė ir ne tokia kukli, nei galima 
tikėtis pažvelgus į išorę, o po žeme įrengta daugybė patalpų. 

Prie durų Gideonas mane sulaikė ir sušnabždėjo: 

— Pasakiau, kad tu labai išsigandai, todėl, kai prašysiesi anks- 
čiau namo, apsimesk truputį sutrikusi. 

- Turbūt nuolat taip atrodau, - sumurmėjau. 

- Jie laukia Drakono salėje, - sušvokštė ponas Džordžas 
prieškambaryje. - Eikit vieni, aš užsuksiu pas ponią Dženkins 
ir paprašysiu, kad atneštų jums ko nors užkąsti. Jūs tikriausiai 
labai alkani. Gal turit kokių pageidavimų? 

Nespėjau išreikšti noro, kai Gideonas čiupo už rankos ir nu- 
sitempė mane tolyn. 

— Visko kuo daugiau! - šūktelėjau ponui Džordžui per petį, 
paskui Gideonas nuvilko mane pro duris į kitą koridorių. Reikė- 
jo gerokai pasistengti, kad su ilgu sijonu nesuklupčiau. 

Chimera linksmai šokavo šalia. 

- Tavo širdies draugo manieros prastokos, - pareiškė ji. - Pa- 
prastai į turgų taip tempiama ožka. 

— O dabar nebeskubėk, - tariau Gideonui. 

— Kuo anksčiau visa tai praeisim, tuo greičiau atsidursi na- 


muose. - Ar jis rūpinasi manimi, ar nori kuo greičiau atsikratyti? 

- Taip, bet galbūt norėčiau žinoti, kas čia vyksta, negi apie tai 
nepagalvojai? Aš turiu daugybę klausimų ir man jau nusibodo, 
kad niekas į juos neatsako. 

Gideonas truputį sulėtino žingsnį. 

— Kad ir kas būtų, šiandien tau niekas nieko neatsakys, šian- 
dien jie nori žinoti, kaip atsitiko, kad Liusė ir Paulius mus suse- 
kė. Deja, tu vis dar esi pagrindinė mūsų įtariamoji. 

Tas „mūsų“ užgavo mano širdį. 

— Aš esu vienintelė, kuri apie visa tai ničnieko nenutuokia! 

Gideonas atsiduso. 

— Aš jau kartą mėginau aiškinti. Dabar gal ir nieko nenutuoki 
ir... esi nekalta, bet niekas nežino, ką iškrėsi ateityje. Nepamiršk, 
kad ir tu gali keliauti į praeitį ir pranešti Liusei su Pauliumi apie 
mūsų apsilankymą, - Gideonas nutilo. - Galėtum pranešti ateityje. 

Aš tik pabalinau akis. 

— Tu irgi! Ir iš viso, kodėl tai turi būti vienas iš mūsų? Argi 
Margaretė Tilnėj negalėjo palikti žinios praeityje? Arba vienas iš 
sergėtojų? Jie galėtų per vieną keliautoją laiku perduoti laišką, iš 
bet kurio laiko į bet kurį... 

— Ką? - nustebo chimera, ji dabar jau skrido virš mūsų. - Ar 
galit man paaiškinti, apie ką šnekat? Nieko nesuprantu. 

- Žinoma, gali būti keli paaiškinimai, - tarė Gideonas vėl lė- 
tindamas žingsnį. - Bet šiandien man susidarė įspūdis, kad Liu- 
sė ir Paulius kažkodėl tave pribloškė. - Jis sustojo, paleido mano 
būtum klausiusi jų melagingų istorijų, galbūt net būtum savano- 
riškai davusi kraujo pavogtam chronografui, jei manęs nebūtų 


buvę šalia. 

— Ne, to aš nebūčiau dariusi, - paprieštaravau. - Bet aš iš ti- 
krųjų mielai būčiau pasiklausiusi, ką jie norėjo mums pasakyti. 
Jie man padarė gerą įspūdį. 

Gideonas linktelėjo galva. 

— Štai apie ką aš kalbu, Gvendolina, šie žmonės ketina at- 
skleisti paslaptį, saugotą šimtus metų. Jie nori pasisavinti tai, kas 
jiems nepriklauso. Ir tam jiems reikia tik mūsų kraujo. Jie ne- 
sibodės jokių priemonių, kad jo gautų. - Gideonas nusibraukė 
nuo kaktos rusvų garbanotų plaukų sruogą ir aš nevalingai su- 
laikiau kvapą. 

O Viešpatie, kaip gražiai jis atrodė! Tos žalios akys, žavinga 
lūpų linija ir blyški oda, - viskas buvo tobula. Be to, jis kvepėjo 
taip maloniai, kad kilo noras padėti galvą jam ant krūtinės. Tik 
aš, žinoma, to nepadariau. 

— Gal pamiršai, kad ir mums reikia kraujo. Ir kad tu laikei 
pistoleto vamzdį Liusei prie smilkinio, o ne atvirkščiai, - ginči- 
jausi. - Jie neturėjo ginklo. 

Gideonas suraukė antakius. 

— Gvendolina, nebūk tokia naivi. Kad ir kaip ten būtų, mes 
buvom įvilioti į spąstus. Liusė ir Paulius turėjo ginkluotą pasti- 
prinimą, mažiausiai keturis žmones prieš mane vieną! 

- Prieš du! - sušukau. - Aš irgi ten buvau! 

- Penkis, jei skaičiuotume ledi Tilnėj. Jei nebūčiau turėjęs 
pistoleto, tikriausiai būtume žuvę. Jie galėjo jėga paimti iš mūsų 
kraujo, nes dėl to ir buvo atvykę. O tu norėjai su jais kalbėtis. 

Prikandau lūpą. 

- Ei? — įsiterpė chimera. - Nepamirškit manęs. Aš čia nieko 


nesupr antu. 


— Esi sutrikusi, - pasakė Gideonas jau daug švelniau, bet vis 
dar pasipūtęs. - Per praėjusias dienas per daug patyrei ir sužino- 
jai. Buvai visiškai nepasirengusi. Kaipgi galėjai suprasti, kas čia 
vyksta. Tau reikia išsimiegoti. Todėl kuo greičiau viską užbai- 
kim. - Jis vėl čiupo man už rankos ir nusitempė. - Aš kalbėsiu, o 
tu tik patvirtinsi mano žodžius, gerai? 

— Gerai, sakei man tai jau mažiausiai dvidešimt sykių! - susi- 
nervinusi atkirtau ir sustojau prie žalvarinio užrašo Moterims. — 
Galit pradėti be manęs, aš jau nuo 1912 metų noriu į tualetą. 

Gideonas paleido mano ranką. 

— Ar viena rasi kelią į viršų? 

- Žinoma, - atšoviau, nors abejojau, ar galiu pasikliauti savo 
orientavimosi įgūdžiais. Šiame name buvo daug koridorių, laip- 
tų, posūkių ir durų. 

— Labai gerai! To ožio jau atsikratėm, - tarė chimera. Dabar 
galėsi ramiai man paaiškinti, apie ką čia buvo kalbama! 

Palaukiau, kol Gideonas pasuko už kampo, atidariau tualeto 
duris ir sušnabždėjau chimerai: 

— Na, bėk vidun! 

— Ką? - įsižeidė chimera. - Į išvietę? Man tai atrodo kažkaip... 

— Man nusispjaut, kaip tau atrodo. Mažai rasi vietų, kur būtų 
galima ramiai pasišnekėti su demonais niekam negirdint! Nagi, 
paskubėk! 

Chimera užsispaudė nosį ir su pasibjaurėjimu nubidzeno 
paskui mane į tualetą. Ten tvyrojo tik silpnas dezinfekcinių prie- 
monių ir citrinų kvapas. Pažvelgiau į kabiną. Tuščia. 

— Dabar atidžiai klausykis, žinau, kad taip lengvai tavimi ne- 
atsikratysiu, bet jei nori likti, teks laikytis kelių taisyklių, aišku? 

— Nekrapštyti nosies, nevartoti nepadorių žodžių, negąsdinti 
šunų... - išpyškino chimera. 

— Ką? Ne, aš tik noriu, kad gerbtum mano privatumą. Noriu 
naktimis ir vonioje būti viena, ir tada, jei kas nors mane bučiuo- 
ja, - nurijau seilę, - norėčiau, kad nebūtų žiūrovų, supratai? 

— Cha, - vyptelėjo chimera. - Postringauji, nors pati atsitem- 
pei mane į išvietę? 

— Tai ar sutarėm, kad gerbsi mano privatumą? 

- Nieku gyvu nenoriu matyti tavęs maudantis duše arba, fui, 
bučiuojantis, - pareiškė chimera. Dėl to gali nesibaiminti. Be to, 
man nuobodu stebėti miegančius žmones. Tas knarkimas ir sei- 
lėjimasis, apie kitką nenoriu nė šnekėti... 

— Nekaišiosi savo trigrašio, kai būsiu mokykloje arba su kuo 
nors kalbėsiuos. Ir prašau dainuoti taip, kad aš negirdėčiau! 

— Aš puikiai moku pamėgdžioti trimitą, - pasigyrė chime- 
ra. - Arba pašto karietos ragą. Ar turi šunį? 

— Ne! - giliai atsidusau. Su šiuo padarėliu reikės geležinės 
kantrybės. 

— Gal įsigytum? Iš bėdos tiktų ir katė, bet jos tokios pasipū- 
tusios ir nesileidžia erzinamos. Kai kurie paukščiai irgi mane 
mato. Ar turi paukštį? 

— Mano senelė nepakenčia gyvūnų, - nutylėjau, kad jai ti- 
kriausiai nepatiktų ir nematomi padarai. - Gerai jau, pradėkim iš 
pradžių: aš esu Gvendolina Šepard. Malonu su tavim susipažinti. 

- Ksemerijus, - prisistatė chimera, snukutis nušvito. - Labai 
malonu. - Jis užsikorė ant praustuvės ir pažvelgė man tiesiai į 
akis. - Iš tikrųjų! Labai labai malonu. Ar nupirksi man katę? 


— Ne. O dabar škac iš čia, aš iš tikrųjų noriu į tualetą! 

- Oi, - Ksemerijus skubiai išbildėjo pro duris jų nė neatida- 
ręs, koridoriuje vėl išgirdau dainuojant: Friends will be friends. 

Užtrukau tualete ilgokai. Kruopščiai nusiploviau rankas ir 
apsišlaksčiau šaltu vandeniu veidą tikėdamasi, kad galva pra- 
šviesės. Bet man nepavyko sustabdyti ratu skriejančių minčių. 
Veidrodyje pamačiau, kad mano plaukai kaip varnų lizdas, tad 
pamėginau juos sušukuoti pirštais ir nusiraminti. Taip kaip būtų 
padariusi mano draugė Leslė, jei būtų buvusi šalia. „Gvendolina, 
dar pora valandų ir viskas bus praeity. Ei, net jei esi siaubingai 
pavargusi ir alkana, atrodai visiškai neblogai.“ Iš veidrodžio į 
mane priekaištingai žvelgė didžiaakė mergaitė pajuodusiais pa- 
akiais. „Gerai jau, pamelavau, - prisipažinau. - Tu atrodai siau- 
bingai. Nors kartais atrodydavai dar blogiau. Pavyzdžiui, kai sir- 
gai vėjaraupiais. Taigi, aukštyn galvą! Viskas bus gerai.“ 

Ksemerijus kabėjo koridoriuje ant šviestuvo kaip šikšno- 
sparnis. 

- Čia truputį baisoka, - tarė jis. - Neseniai pražygiavo riteris 
tamplierius, ar tu jį pažįsti? 

— Ne, - atsakiau. - Ačiū Dievui, nepažįstu. Eime šiuo kori- 
doriumi. 

- Ar paaiškinsi man apie keliones laiku? 

— Aš pati nieko nesuprantu. 

— Ar nupirksi man katę? 

- Ne. 

- Bet aš Žinau, kur galima gauti dykai. Ei, ei, riterio šarvuose 
stovi Žmogus. 

Žvilgtelėjau į riterio šarvus. Iš tikrųjų man pasirodė, kad už 


antveidžio žybsi akys. Į tuos šarvus dar vakar valiūkiškai bel- 


47 


džiau, tikėdama, kad čia tik dekoracija. Atrodė, tai buvo prieš 
metus. 

Prie Drakono salės durų sutikau sekretorę ponią Dženkins. Ji 
nešė padėklą, tad padėkojo, kad prilaikiau duris. 

— Tik sausainiai su arbata, brangute, - atsiprašomai nusišyp- 
sojo. - Ponia Melori seniai išėjo namo, gal virtuvėje ką nors ra- 
siu alkaniems vaikams. 

Mandagiai linktelėjau, bet buvau tikra, kad mano skrandis 
suurzgė: „Tada užsakyk ko nors kinų restorane.“ 

Salėje mūsų jau laukė Gideonas, dėdė Folkas, kurio gintari- 
nės akys ir žili karčiai man priminė vilką, santūrus ir nekalbus 
ponas Vaitas, vilkintis amžiną juodą kostiumą, ir, koks netikėtu- 
mas, mano anglų kalbos ir istorijos mokytojas ponas Vitmenas, 
pravardžiuojamas Voveriuku. Galutinai suglumusi ėmiau pašyti 
žydrą suknelės kaspiną. Šį rytą ponas Vitmenas sučiupo mudvi 
su Lesle plepančias ir atskaitė pamokslą. Negana to, konfiskavo 
Leslės surinktą medžiagą. Lig šiol tik įtariau, kad jis priklauso vi- 
diniam sergėtojų ratui, bet dabar mano būgštavimai pasitvirtino. 

- Štai ir tu, Gvendolina, - tarė Folkas de Vileris, bet nenu- 
sišypsojo. Tikriausiai jis nemėgsta skustis, o gal yra iš tų vyrų, 
kurie rytą nusigremžia barzdą, o vakare atrodo apšepę. O gal jo 
smakrą tamsino ant veido krintantis šešėlis, kad ir kaip ten būtų, 
jis atrodė labiau susijaudinęs ir rimtesnis nei vidurdienį. Kaip 
nepatiklus vilkų gaujos vadas. 

Ponas Vitmenas vis dėlto man mirktelėjo, o daktaras Vaitas 
suniurzgėjo kažką po nosimi, nugirdau tik „moterys, punktu- 
alumas“. Šalia pono Vaito stovėjo šviesiaplaukio berniuko Ro- 


berto dvasia, jis vienintelis, regis, apsidžiaugė mane išvydęs ir 


plačiai nusišypsojo. Robertas buvo daktaro Vaito sūnus, prieš 
septynerius metus paskendęs baseine, nuo to laiko jo dvasia nė 
per žingsnį nesitraukė nuo tėvo. Žinoma, be manęs, niekas ne- 
galėjo jo matyti, o daktaras Vaitas visuomet buvo šalia, todėl dar 
negavau progos su juo išsikalbėti, pavyzdžiui, sužinoti, kodėl jis 
vis dar vaidenasi žemėje. 

Gideonas sukryžiavęs rankas stovėjo atsirėmęs į meistriškai 
išraižytą sieną. Jo žvilgsnis nuslydo mano veidu ir sustojo prie 
ponios Dženkins padėklo su sausainiais. Tikriausiai jo skrandis 
gurgė kaip ir mano. 

Ksemerijus įslinko į patalpą anksčiau už mane ir pagarbiai 
dairėsi. 

- Po galais, - žavėjosi jis, - nebloga kamara. - Jis vaikštinėjo 
po salę žiūrinėdamas meniškus raižinius, aš negalėjau jais atsigė- 
rėti. Mane ypač žavėjo virš sofos kabanti undinė. Kiekvienas žvy- 
nas buvo kruopščiai išraižytas, o pelekai spindėjo visais mėlynais 
ir turkio atspalviais. Salė buvo taip vadinama dėl milžiniško dra- 
kono, išsiraičiusio ant lubų tarp šviestuvų, jis atrodė kaip gyvas, 
bet kurią akimirką pasirengęs išskleisti sparnus ir nuskristi. 

Pamatęs Ksemerijų, berniukas apstulbęs išplėtė akis ir pasislėpė 
už daktaro Vaito. Norėjau pasakyti: „Jis tavęs nenuskriaus, tik nori 
pažaisti (vyliausi, jog taip ir yra), bet nepatartina šnekėtis su dva- 
siomis ir demonais patalpoje, pilnoje žmonių, kurie jų nemato. 

— Pažiūrėsiu, gal rasiu virtuvėje ko nors pavalgyti, - tarė po- 
nia Dženkins. 

— Ponia Dženkins, jūs seniai turėtumėt būti baigus darbą, - 
pasakė Folkas de Vileris. - Pastaruoju metu ir taip dirbat virš- 


valandžius. 

— Taip, keliaukit namo, - šiurkščiai paliepė daktaras Vaitas. — 
Niekas čia nemirs badu. 

Aš mirsiu! Buvau tikra, kad Gideonas mano tą patį. Kai mūsų 
žvilgsniai susitiko, jis nusišypsojo. 

— Bet sausainiai nėra sveikas valgis vaikų vakarienei, - pa- 
prieštaravo ponia Dženkins labai tyliai. Mudu su Gideonu, ži- 
noma, nebebuvom vaikai, bet mums vis tiek derėjo padoriai pa- 
valgyti. Gaila, ponia Dženkins taip manė vienintelė, be manęs, ir 
nedrįso priešgyniauti. Pro duris įvirto uždusęs ponas Džordžas, 
nešinas dviem sunkiais oda įrištais foliantais. 

— Ponia Dženkins, - tarė jis, - dėkoju už arbatą. Galit būti 
laisva ir užrakinkit kontorą. 

Ponia Dženkins susiraukė, bet mandagiai atsakė: 

- Iki rytdienos. 

Ponas Džordžas garsiai dūsaudamas uždarė paskui ją duris ir 
padėjo knygas ant stalo. 

— Štai ir aš. Galim pradėti. Keturi vidinio rato nariai neturi 
sprendimo teisės, bet rytoj susirinks beveik visi. Sinkleris ir Ho- 
kinsas, kaip ir tikėtasi, negalės atvykti, abu pavedė man balsuoti 
už juos. Šiandien reikėtų tik numatyti bendrąsias gaires. 

— Bus geriau, jei atsisėsim. - Folkas parodė į kėdes, sustatytas 
aplink stalą tiesiai po drožinėtu drakonu, ir visi susėdo. 

Gideonas pasikabino surdutą ant kėdės atlošo ir atsiraitojo 
marškinių rankoves. 

— Aš kartoju dar sykį, Gvendolina neturėtų dalyvauti šiame 
pokalbyje. Ji pavargusi ir išsigandusi. Ji turėtų elapsuoti, o tada 
kas nors parvežtų ją namo. 


Bet prieš tai norėčiau užsisakyti picą su daug sūrio. 

— Nesirūpink, Gvendolina tik trumpai išdėstys savo įspū- 
džius, - tarė ponas Džordžas, - paskui aš pats nuvesiu ją prie 
chronogratfo. 

— Labai išsigandusi ji neatrodo, - sumurmėjo juodasis dak- 
taras Vaitas. Mažasis Robertas, berniukas vaiduokliukas, stovė- 
jo už jo kėdės atlošo ir smalsiai žvelgė į sofą, ant kurios vartėsi 
Ksemerijus. 

- Kas ten per daiktas? - paklausė manęs Robertas. 

Aš, žinoma, neatsakiau. 

— Aš esu ne daiktas. Aš esu geras Gvendolinos draugas, - at- 
sakė už mane Ksemerijus ir parodė liežuvį. - Gal net geriausias. 
Ji nupirks man šunį. 

Pažvelgiau į sofą griežtu žvilgsniu. 

- Nutiko neįmanomas dalykas, - prabilo Folkas. - Kai Gi- 
deonas su Gvendolina apsilankė pas ledi Tilnėj, jų laukė pasala. 
Visi čia esantieji gali paliudyti, kad jų apsilankymo data ir laikas 
buvo parinkti visiškai atsitiktinai. Ir vis dėlto Liusė ir Paulius jau 
laukė. Tai negali būti sutapimas. 

— Vadinasi, kažkas turėjo pranešti apie šį susitikimą, - pareiš- 
kė ponas Džordžas vartydamas foliantą. - Kyla tik vienas klau- 
simas - kas. 

— Greičiau, kada, - daktaras Vaitas nuvėrė mane žvilgsniu. 

- Ir kam, - pridūriau. 

Gideonas griežtai suraukė kaktą. 

- Tikslas aiškus. Jiems reikia mūsų kraujo užpildyti pavog- 
tam chronografui. Todėl jie atsivedė pastiprinimą. 

— Kronikoje neužsimenama apie jūsų apsilankymą, - įsiterpė 
ponas Džordžas. - Be to, jūs bendravot mažiausiai su trim sergė- 


tojais, kurie budėjo prie laiptų. Ar galit pasakyti jų vardus? 

— Pirmasis, sekretorius, mus priėmė asmeniškai. - Gideonas 
nusibraukė garbaną nuo kaktos. - Begesas ar panašiai. Jis pasa- 
kė, kad broliai Džonatanas ir Timotis de Vileriai elapsuos pava- 
kary, o ledi Tilnėj jau elapsavo. O vienas vyras, vardu Vinslėjus, 
nuvežė mus karieta į Belgreivą. Jis turėjo laukti mūsų prie durų, 
bet, kai įėjom į namus, karieta dingo. Mums teko bėgti pėsčio- 
mis ir slėptuvėje laukti, kada persikelsim. 

Iškaitau prisiminusi laukimą slėptuvėje. Skubiai čiupau sau- 
sainį ir užsileidau plaukus ant veido. 

— Tą dieną pranešimą surašė vidinio rato stebėtojas Frankas 
Mainas. Kelios eilutės apie orą, apie sufražisčių protesto demons- 
traciją Sityje ir apie ledi Tilnėj punktualų atvykimą elapsuoti. Jo- 
kių ypatingų nutikimų. Apie de Vilerių dvynius nė žodžio, nors 
jie tuo metu buvo vidinio rato nariai. - Ponas Džordžas sunkiai 
atsiduso ir užvertė foliantą. - Labai keista. Visa tai liudija apie 
sąmokslą mūsų gretose. 

- Svarbiausias klausimas - kaip Liusė ir Paulius galėjo suži- 
noti, kad judu tą dieną, tuo laiku pasirodysit pas ledi Tilnėj? — 
paklausė ponas Vitmenas. 

- Fui, - suvaitojo Ksemerijus nuo sofos. - Daugoka pavar- 
džių, man jau svaigsta galva. 

- Viskas aišku kaip dieną, - tarė daktaras Vaitas įsmeigęs į 
mane akis. 

Visi susimąstę niūriai spoksojo priešais save, aš irgi. Nieko 
nepadariau, bet, matyt, visi manė, kad ateityje pajusiu poreikį iš- 
plepėti Liusei ir Pauliui, kada apsilankysim pas ledi Tilnėj. Kam? 
Visa tai labai painu, kuo ilgiau galvojau, tuo nelogiškiau viskas 


atrodė. Staiga pasijutau labai vieniša. 

— Kokie jūs visi kvaišos, - pasakė Ksemerijus, pašoko nuo so- 
fos ir pakibo galva žemyn nuo milžiniško šviestuvo. - Kelionės 
laiku, ką? Tokie kaip mes daug ką matėm gyvenime, bet net ir 
mums tai naujiena. 

- Nesuprantu vieno, - prakalbau. - Kodėl tikėjotės, kad apie 
mūsų apsilankymą bus parašyta kronikose, pone Džordžai? Jei 
kronikoje iš anksto būtų buvę parašyta, jūs iš anksto būtumėt 
matęs ir žinojęs, kad mes tą dieną keliausim ir kas ten mūsų 
lauks. Ar čia kaip filme su Eštonu Kučeriu? Kaskart, kai kas nors 
grįžta į praeitį, pasikeičia ir ateitis? 

- Tai įdomus filosofinis klausimas, Gvendolina, - atsakė po- 
nas Vitmenas, tarsi sėdėtume pamokoje. - Nors nemačiau to fil- 
mo, bet, remiantis logika, nedideli pokyčiai praeityje smarkiai 
veikia ateitį. Viename Rėjaus Bredberio apsakyme... 

- Gal atidėtume filosofines diskusijas vėlesniam laikui, - nu- 
traukė jį Folkas de Vileris. - Man rūpi sužinoti smulkmenas apie 
tą pasalą ir kaip jums pavyko pabėgti. 

Pažvelgiau į Gideoną. Jis turėjo pateikti savo pasakojimo ver- 
siją, be pistoleto. Paėmiau dar vieną sausainį. 

- Mums pasisekė, - tarė Gideonas taip pat ramiai kaip ir 
anksčiau. - Iš karto pastebėjau, jog kažkas ne taip. Ledi Tilnėj, 
regis, nė kiek nenustebo mus išvydusi. Stalas buvo padengtas, o 
pasirodžius Pauliui su Liuse, tarpduryje išdygo Batleris. Mudu 
su Gvendolina pasprukom pro gretimą kambarį ir nusileidom 
tarnų laiptais. Karietos nebuvo, todėl kūrėme kiek įkabindami. 

Gideonas - puikus melagis. Neraudonavo, nesižvalgė į šalis, 
balse nesigirdėjo nė trupinėlio abejonės, netrūkčiojo akių vokai. 


Bet jo versijai stigo įtikinamumo. 


53 


— Keista, - pasakė daktaras Vaitas. - Jei sąmokslas būtų buvęs 
gerai suplanuotas, jie būtų buvę ginkluoti ir neleidę jums pabėgti. 

— Man ima svaigti galva, - suaimanavo Ksemerijus nuo so- 
fos. - Nekenčiu painių veiksmažodžių formų, suplakančių ateitį 
su praeitimi. 

Aš laukiau, ką pasakys Gideonas. Dabar jam teks pasukti gal- 
vą, jei nori laikytis versijos, kad neturėjo pistoleto. 

— Manau, juos tiesiog nustebino mūsų elgesys, - paaiškino 
Gideonas. 

—- Hmm, - krenkštelėjo Folkas. Kitų veiduose irgi atsispindė- 
jo nepasitikėjimas. Ir nenuostabu! Gideonas viską sugadino! Jei 
jau meluoji, reikia pateikti painių smulkmenų, kurios nė vieno 
nedomina. 

— Mes iš tikrųjų labai skubėjom, - nedelsdama įsiterpiau. — 
Tarnų laiptai buvo, matyt, neseniai vaškuoti, aš vos nenuslydau že- 
myn, tiesą sakant, daugiau slydau nei bėgau. Jei nebūčiau laikiusis 
už turėklų, būčiau nusilaužusi sprandą 1912 metais. Beje, kas atsi- 
tinka, jei miršti per kelionę laiku? Ar negyvas kūnas grįžta atgal? 
Na taip, mums pasisekė, kad durys apačioje buvo atrakintos, nes 
ką tik įėjo tarnaitė su pirkinių krepšiu. Tokia šviesiaplaukė storu- 
lė. Aš jau pamaniau, kad Gideonas atsitrenks į ją, moteris nešėsi 
kiaušinių, būtų buvusi tikra kiaulystė. Bet pavyko prasilenkti, ir 
mes nuskuodėm gatve. Man ant kojos piršto iššoko pūslė. 

Gideonas atsirėmė į kėdės atlošą ir susikryžiavo rankas ant 
krūtinės. Nemačiau, ar jis pritaria, ar jaučia dėkingumą. 

- Kitą sykį apsiausiu sportbačius, - tariau tylintiems klausy- 
tojams. Tada paėmiau dar vieną sausainį. Regis, be manęs, čia 


niekas neturėjo apetito. 

— Man šovė mintis, - tarė iš lėto ponas Vitmenas sukinėda- 
mas žiedą su antspaudu ant dešinės rankos piršto. - Ir kuo ilgiau 
svarstau, tuo tikresnis esu, kad ji teisinga, jei... 

— Gal atrodau paikas, nes visą laiką kartoju tą patį: Gvendoli- 
na neturėtų dalyvauti šiame pokalbyje, - spyrėsi Gideonas. 

Sielvartas pradingo - pasijutau įžeista ir įsiutau. 

- Jis teisus, - pritarė daktaras Vaitas. - Būtų lengvabūdiška 
leisti jai dalyvauti aptarime. 

— Bet mums svarbūs ir Gvendolinos prisiminimai, - paprieš- 
taravo ponas Džordžas. - Kiekvienas, tegu ir mažiausias prisi- 
minimas apie drabužius, žodžius ir išvaizdą, gali atskleisti, kur 
yra Liusė ir Paulius. 

— Per porą dienų Gvendolina to nepamirš, - tarė Folkas de 
Vileris. - Bus geriausia, jei tu, Tomai, nuvesi ją apačion ir padėsi 
elapsuoti. 

Ponas Džordžas sukryžiavo rankas ant storo pilvuko ir tylėjo. 

- Aš nueisiu su Gvendolina į... prie chronograto ir pasergė- 
siu, kol ji grįš, - pasisiūlė ponas Vitmenas ir atsistojo. 

— Gerai, - linktelėjo Folkas. - Dviejų valandų visiškai pakan- 
ka. Vienas iš adeptų palauks jos grįžtant, o tu reikalingas čia. 

Klausiamai pažvelgiau į poną Džordžą. Jis nusiminęs gūžte- 
lėjo pečiais. 

- Eime, Gvendolina, - paragino Vitmenas. - Kuo anksčiau 
baigsi, tuo anksčiau eisi gulti, tada mokykloje būsi žvali. Be to, 
laukiu tavo rašinio apie Šekspyrą. 

O varge. Matyt, jo nervai geležiniai! Dabar kalbėti apie Šeks- 
pyrą nedora! 

Trumpai pasvarsčiau, ar prieštarauti, bet nusprendžiau pa- 
klusti. Tiesą sakant, visai netroškau klausytis tų kvailų plepalų. 
Norėjau grįžti namo ir pamiršti visą tą kelionių laiku šurmulį 
kartu su Gideonu. Tegul jie šioje kvailoje salėje narplioja savo 
paslaptis, kol išvirs iš nuovargio. Ypač to linkėjau Gideonui. Na 
ir tegul gauna pipirų! 

Ksemerijus teisus - jie visi kvaišos. 

Bjauriausia, kad vis tiek knietėjo pažiūrėti į Gideoną, o gal- 
voje sukosi mintis: jei jis dabar kartelį nusišypsos - viską atlei- 
siu. Bet jis, žinoma, nenusišypsojo. Tik žvelgė į mane abejingu 
žvilgsniu, nesuprasi, kas dėjosi jo galvoje. Mūsų bučinys nutolo 
per šviesmečius, kažkodėl prisiminiau kvailą eilėraštuką, kurį 
kartodavo Sintija Dalė, mūsų klasės orakulas: žalios akys kaip 
varlės, nieks jų meilės nelaimės... 

— Labos nakties, - oriai atsisveikinau. 

- Labos nakties, - sumurmėjo visi. Tik ne Gideonas. Jis tarė: 

— Pone Vitmenai, nepamirškit užrišti jai akių. 

Ponas Džordžas piktai sušnarpštė. Kai ponas Vitmenas darė 
duris, dar spėjau nugirsti poną Džordžą sakant: 

— Ar jums nedingtelėjo, kad kaip tik toks elgesys gali būti 
keistų įvykių priežastis? 

Atsakymo nebeišgirdau. Sunkios durys tyliai užsidarė. 

Ksemerijus krapštė galvą uodegos galu. 

- Tai iš tikrųjų pati keisčiausia draugija, kokią kada nors esu 
matęs! 

- Neimk į širdį, Gvendolina, - guodė ponas Vitmenas. Iš ki- 
šenės jis išsitraukė juodą šaliką ir kažkodėl pakišo man po nosi- 


mi. - Tu esi naujokė. Didžioji nežinomoji lygtyje. 

Ką jam galėjau atsakyti? Man visa tai iš tikrųjų buvo nauja! 
Prieš tris dienas nenutuokiau egzistuojant sergėtojus. Prieš tris 
dienas mano gyvenimas buvo visiškai normalus. Na taip, daž- 
niausiai normalus. 

— Pone Vitmenai, kol neužrišot akių... gal užsuktume į ponios 
Rosini siuvyklą paimti mano daiktų? Ten palikau jau dvi mo- 
kyklines uniformas, rytoj neturėsiu kuo apsirengti. Be to, ten ir 
mano mokyklinis krepšys. 

- Savaime suprantama, - gerai nusiteikęs ponas Vitmenas ėjo 
mosuodamas šaliku. - Gali ramiai persirengti, per savo kelionę 
laiku vis tiek nieko nesutiksi. Į kuriuos metus turim tave nusiųsti? 

— Kai esi užrakinta rūsyje, visai nesvarbu, - atsakiau. 

— Ne, tai turi būti ramūs metai, kad nieko nesutiktum. Nuo 
1945 metų neturėtų kilti jokių sunkumų, mat prieš tai rūsiai buvo 
naudojami kaip slėptuvės per oro antpuolius. O kaip 1974? Tai 
mano gimimo metai, geri metai, - jis nusijuokė. - Arba, tarkim, 
1966 metų liepos 30 diena. Tada Anglija nugalėjo pasaulio futbo- 
lo čempionato finale Vokietiją. Ar futbolas tavęs nedomina? 

— Nedomina todėl, kad teks sėdėti belangėje skylėje dvide- 
šimt metrų po žeme, - niūriai atkirtau. 

- Tik savo pačios saugumui, - atsiduso ponas Vitmenas. 

— Palauk, palauk, - tarė priplazdenęs prie manęs Ksemeri- 
jus. - Tu vėl mane paliksi. Vadinasi, dabar įlipsi į laiko mašiną ir 
keliausi į praeitį? 

— Taip ir bus, - atsakiau. 

- Tada rinkimės 1948 metus, - džiugiai pareiškė ponas Vi- 


tmenas. - Londono olimpinės žaidynės. 

Jis drožė priekyje, todėl nematė, kaip pabalinau akis. 
— Kelionės laiku! Oho. Užverbavau visai neprastą draugę! - 


pirmą kartą Ksemerijaus balse pasigirdo truputis pagarbos. 


Patalpa, kurioje stovėjo chronografas, buvo giliai po žeme. Nors 
lig šiol ten buvau vedama tik užrištomis akimis, maždaug įsi- 
vaizdavau, kur ji. Mat iš tos patalpos išėjau be akių raiščio ir 
1912 metais, ir 1782 metais. Kai ponas Vitmenas iš ponios Ro- 
sini siuvyklos vedė mane koridoriais ir laiptais, kelias pasirodė 
pažįstamas. Tik likus keliems metrams jis apvedė dar papildomą 
ratuką, kad suklaidintų. 

— Darosi vis įdomiau, - tarė Ksemerijus. - Kodėl jie laiko tą 
mašiną tamsiame požemyje? 

Išgirdau poną Vitmeną su kažkuo kalbantis, tada buvo atida- 
rytos ir vėl uždarytos sunkios durys, ir ponas Vitmenas nurišo 
šaliką. 

Mirkčiojau nuo šviesos. Šalia Vitmeno stovėjo jaunas rau- 
donplaukis vyras, vilkintis juodą kostiumą, jis atrodė truputį 
susinervinęs ir iš susijaudinimo prakaitavo. Apsidairiau akimis 
ieškodama Ksemerijaus, chimera tyčia iškišo galvą pro uždary- 
tas duris, o kūnas liko patalpoje. 

- Tokių storų sienų dar nesu matęs, - tarė jis grįžęs į kam- 
barį. - Jose būtų galima užmūryti skersai stovintį dramblį, jei 
supranti, apie ką kalbu. 

- Gvendolina, čia ponas Marlėjus, pirmo laipsnio adeptas, - 
pristatė ponas Vitmenas. - Jis lauks tavęs grįžtančios ir palydės 
viršun. Pone Marlėjau, čia Gvendolina Šepard, Rubinė. 


— Man didelė garbė, panele, - raudonplaukis kukliai nusilenkė. 

Sutrikusi jam nusišypsojau. 

- Aš irgi džiaugiuosi. 

Ponas Vitmenas darbavosi prie itin modernaus seifo su ekra- 
nu, per pastaruosius apsilankymus nebuvau tokio pastebėju- 
si. Jis buvo paslėptas už viduramžių pasakų motyvais siuvinė- 
tos uždangos. Riteriai ant žirgų plunksnomis puoštais šalmais, 
jaunuolį, nužudžiusį drakoną. Ponui Vitmenui renkant kodą, 
raudonplaukis Marlėjus diskretiškai žvelgė į grindis, nors ir taip 
nieko nebūtų matęs, nes Vitmenas buvo užstojęs ekraną plačia 
nugara. Seifo durys švelniai suūžusios atsidarė, ponas Vitmenas 
išėmė į raudono aksomo skepetą suvyniotą chronografą ir pa- 
statė ant stalo. 

Ponas Marlėjus spoksojo net sulaikęs kvapą. 

- Jis šiandien pirmą sykį pamatys, kaip naudojamas chro- 
nografas, - mirktelėjo ponas Vitmenas ir galvos mostu parodė 
žibintuvėlį ant stalo. - Paimk, jei kartais ten sutriktų elektros tie- 
kimas. Kad nereikėtų drebėti tamsoje. 

— Dėkoju, - svarsčiau, ar nepaprašius purškiklio nuo vabz- 
džių, - tokiame rūsyje tikriausiai knibždėte knibžda vorų, o gal 
ir žiurkių? 

- Ar galėčiau pasiimti lazdą? 

— Lazdą? Gvendolina, tu ten nieko nesutiksi. 

- Bet jei ten yra žiurkių... 

- Žiurkės labiau bijos tavęs negu tu jų, patikėk manim, - ponas 
Vitmenas išvyniojo chronografą. - Įspūdingas, Marlėjau, ar ne? 

- Taip, pone, labai įspūdingas, - tarė Marlėjus su pagarba 


žvelgdamas į prietaisą. 

- Pataikūnas! - komentavo Ksemerijus. - Raudonplaukiai vi- 
suomet pataikūnai, pastebėjai? 

— O aš jį įsivaizdavau didesnį, - pasakiau. - Nemaniau, kad 
laiko mašina bus panaši į židinio laikrodį. 

Ksemerijus švilptelėjo pro dantis. 

— O ten visai žavingas akmenukas, jei dar būtų tikras, ir aš 
laikyčiau tokį uždarytą seife. 

Iš tikrųjų chronografas buvo papuoštas įspūdingo didumo 
karūnai derančiais brangakmeniais, žėrinčiais ant išpiešto ir pri- 
rašinėto paviršiaus. 

— Gvendolina pasirinko 1948 metus, - paskelbė ponas Vitme- 
nas, atidarė dangtelį ir privertė judėti mažutėlaičius dantračius. — 
Ar žinot, pone Marlėjau, kas vyko Londone 1948 metais? 

— Olimpinės vasaros žaidynės, pone, - atsakė šis. 

— Karjeristas, - įsiterpė Ksemerijus. - Raudonplaukiai visi 
karjeristai. 

— Labai gerai, - ponas Vitmenas atsigręžė į mane. - Gvendo- 
lina keliaus į rugpjūčio 12 dienos vidurdienį ir praleis ten lygiai 
dvi valandas. Ar esi pasirengusi? 

Nurijau seilę. 

— Ar jūs esat tikras, kad ten nieko nesutiksiu? Be žiurkių ir 
vorų. - Ponas Džordžas davė man savo žiedą apsisaugoti... 

- Tą sykį tu persikėlei iš dokumentų kambario, kuriuo visais 
laikais buvo dažnai naudojamasi. O ši patalpa visuomet tuščia. 
Jei elgsiesi ramiai ir niekur nekiši nosies, tada tikrai nieko ne- 
sutiksi, be to, patalpa bus užrakinta. Pokariu į tą rūsio dalį retai 


kas užsukdavo, nes visame Londone buvo atstatinėjami pavir- 

šiniai pastatai. - Ponas Vitmenas sunkiai atsiduso. - Įdomūs 
laikai... 

— Bet jeigu kas nors atsitiktinai įeis ir pamatys mane? Bent 
jau pasakykit dienos slaptažodį. 

Ponas Vitmenas suirzęs kilstelėjo antakį. 

— Gvendolina, niekas nejeis. Kartoju dar sykį, tu pateksi į 
užrakintą rūsį, pabūsi ten dvi valandas ir grįši, niekas 1948 me- 
tais nė nesužinos, kad ten buvai. Kitaip kronikoje būtų kas nors 
užrašyta. Be to, neturim laiko aiškintis, koks tada buvo slapta- 
žodis. 

— Svarbiausia - dalyvauti, - nedrąsiai įsiterpė Marlėjus. 

— Ką pasakėt? | 

— Per olimpines žaidynes slaptažodis buvo svarbiausia - da- 
lyvauti. - Ponas Marlėjus sutrikęs žvelgė į grindis. - Aš tai įsidė- 
mėjau, nes paprastai slaptažodžiai būna lotyniški. 

Ksemerijus nusivaipė, atrodė, ir ponas Vitmenas tuoj užvers 
akis. 

- Štai kaip? Na, ar girdi, Gvendolina. Tau slaptažodžio nerei- 
kės, bet kad jaustumeisi saugiau... Tai pradedam? 

Priėjau prie chronografo ir padaviau ponui Vitmenui ranką. 
Ksemerijus plazdeno greta manęs. 

— O kas bus dabar? - paklausė susijaudinęs. 

Dabar laukė nemalonioji dalis. Ponas Vitmenas atidarė chro- 
nografo dangtelį ir įkišo į kiaurymę mano smilių. 

— Verčiau už tavęs laikysiuos, - tarė Ksemerijus ir it beždžio- 
nėlė apkabino man kaklą. Pajutau, tarsi kas būtų jį apvyniojęs 
šlapiu šaliku. 

Pono Marlėjaus akys iš įtampos išsiplėtė. 

— Ačiū už slaptažodį, - tariau jam ir susiraukiau, kai aštri 
adata įdūrė į pirštą, o patalpą užliejo raudona šviesa. Stipriai 
suspaudžiau žibintuvėlį. Spalvos ir žmonės ėmė suktis priešais 


akis, mano kūną kažkas trūktelėjo. 

Iš dominikonų vienuolio tėvo Džan Petro Baribio 
inkvizicijos protokolų 
Paduvos universiteto bibliotekos archyvas 


(iššifruota, išversta ir apdorota daktaro M. Džordano) 


1542 m. birželio 23 d. kongregacijos vadovui buvo pavesta 
byla, reikalaujanti didžiulio diskretiškumo ir subtilumo ir 
pranokstanti kitas keistumu. Elizabetė, jauniausia M.“ duktė, 
tariamai nešiojanti savyje sukubą“", pradėtą paleistuvaujant 
su velniu. Iš tikrųjų aš pats įsitikinau tiek mergaitės nėštumu, 
tiek jos truputį sutrikusia dvasios būsena. Kaip man paaiškino 
abatė, kuria visiškai pasitikiu ir kuri yra sveikos nuovokos 
moteris, gali būti natūralus šio fenomeno paaiškinimas, - 
įtarimą raganavimu iškėlė mergaitės tėvas. Jis sakosi savo 
akimis matęs, kaip velnias jaunuolio pavidalu sode apkabino 
mergaitę ir išnyko dūmų debesyje*** palikdamas silpną sieros 
kvapą. Dvi vienuolyno mokinės irgi paliudijo daug sykių 


mačiusios Elizabetę velnio draugijoje ir kad jis jai dovanojęs 


* Galima neabejotinai tvirtinti, kad čia minimas Džovanis Alesandras, gra- 
fas di Madronė, 1502-1572, plg. LAMORY. Italijos XVI a. kilmingieji, Bolonė, 
1997, p. 112. 

** Čia: demoniškos kilmės atžala. 
*** Dūmų debesį ir sieros kvapą grafas sugalvojo, kad atrodytų įtikinamiau. 


brangiųjų akmenų. Kad ir kaip neįtikimai skamba ši istorija, 
M. artimai draugauja su R. M.“, o šis turi artimų draugų 
Vatikane, sunku bus abejoti jo sveika nuovoka, o jo dukterį 

apkaltinti paleistuvyste. Nuo rytdienos pradėsiu visų susijusių 


asmenų apklausą. 


* R. M. turėtų būti Medičių atžala Rudolfas, kuris 1559 metais skandalingai 
nusižudė. PAVANI. Užmirštųjų Medičių legendos, Florencija, 1988, p. 212. 


= Ksemerijau? 

Nebejutau ant kaklo šlapio šaliko. Skubiai įjungiau žibintuvė- 
lį. Bet patalpa, kurioje atsidūriau, jau buvo apšviesta nedidelės 
lemputės palubėje. 

— Sveiki, - tarė kažkas. 

Staigiai atsisukau. Rūsys buvo prikrautas senų dėžių ir baldų, 
o prie durų atsirėmęs į sieną stovėjo jaunas išblyškęs vyras. 

— Svarbb... biausia - dalyvauti, - sumikčiojau. 

- Gvendolina Šepard? - sumikčiojo ir jis. 

Linktelėjau galva. 

— Iš kur jūs žinot? 

Jaunuolis iš kelnių kišenės išsitraukė suglamžytą popieriaus 
lapą ir padavė man. Jis atrodė susijaudinęs lygiai taip pat kaip 
ir aš. Mūvėjo kelnėmis su petnešomis, ant nosies puikavosi aps- 
kriti akiniai, jo šviesūs gausiai pomada sutepti plaukai buvo 
perskirti šone ir sušukuoti atgal. Būtų tikęs vaidinti senovinia- 
me filme apie gangsterius - atlikti jauno, bet protingo ir ne- 
pavojingo komisaro padėjėjo vaidmenį. O cigaretę po cigaretės 
rūkantis, šilto ir šalto matęs komisaras įsimylėjęs plunksnuotu 
boa apsigaubusią gangsterio meilužę, kuri filmo pabaigoje vi- 


suomet žūna. 


65 


Kiek nusiraminusi apsižvalgiau. Be jaunuolio, patalpoje nie- 
ko nebuvo, Ksemerijaus irgi nė ženklo. Tikriausiai moka pereiti 
kiaurai sienas, bet ne keliauti laiku. 

Kiek paabejojusi paėmiau pageltusį nuo senumo languoto 
popieriaus lapą, nerūpestingai išplėštą iš bloknoto perforuotu 
pakraščiu. Pritrenkiamai pažįstama rašysena ten buvo iškever- 


zoti žodžiai: 


Lordvi Lukvi Montrouzvi — svarbu!!! 
1148 m. rugpjūčio 12 d. vidurdienį alchemijos laboratorijoje. 
Prašau ateiti Vienam. 


Gvendolina Šepard 


Mano širdis ėmė greičiau plakti. Lordas Lukas Montrouzas — 
mano senelis! Jis mirė, kai man buvo dešimt metų. Susirūpinusi 
pažvelgiau į suraitytą L. Tikrai: ši keverzonė labai panaši į mano 
pačios rašyseną. Bet kaip tai gali būti? 

Pakėliau akis į jaunuolį. 

— Iš kur tai gavot? Ir kas esat? 

— Ar tu tai parašei“ 

- Gali būti, - atsakiau, o mano mintys karštligiškai sukosi. Jei 
aš parašiau, tai kodėl negaliu prisiminti? - Iš kur jį gavot? 

- Šį lapelį turiu jau penkerius metus. Kažkas įkišo jį man kartu 
su laišku į palto kišenę. Tą dieną, kai vyko antrojo laipsnio įšven- 
tinimo ceremonija. Laiške buvo parašyta: Kas saugoja paslaptis, 
turėtų įžvelgti paslaptį, slypinčią už paslapties. Įrodyk, kad moki ne 
tik tylėti, bet ir mąstyti. Laiškas buvo be parašo ir išraitytas kitu 


raštu nei raštelis, hmm - elegantiškiau ir truputį senoviškiau. 

Aš prikandau lūpą. 

— Nieko nesuprantu. 

- Ir aš. Visus tuos metus tikėjau, jog tai savotiškas egzami- 
nas, - pasakojo jaunuolis. - Dar vienas išbandymas. Niekam apie 
tai nepasakojau, tik laukiau, kad kas nors mane užkalbins ir duos 
tolesnius nurodymus. Bet nieko neįvyko. Tad šiandien niekieno 
nepastebėtas įsėlinau čia ir ėmiau laukti. Tiesą sakant, nebesitikė- 
jau, jog kas nors atsitiks. O tada tu materializavaisi tarsi iš niekur. 
Lygiai dvyliktą valandą. Kodėl parašei tą laišką? Kodėl susitin- 
kam šiame nuošaliame rūsyje? Ir iš kelintų metų tu atkeliavai? 

— Iš 2011-ųjų, - atsakiau. - Man labai gaila, bet aš, deja, nega- 
liu atsakyti į kitus klausimus, - atsikrenkščiau. - O kas esat jūs? 

— Ak, atleiskit. Aš esu Lukas Montrouzas. Ne lordas. Antro 
laipsnio adeptas. 

Staiga man išdžiūvo burna. 

— Lukas Montrouzas, Burdono aikštė, 81-as namas. 

Jaunuolis linktelėjo galva. 

— Taip, ten gyvena mano tėvai. 
senelis. 

— O, dar viena, - giliai atsiduso jaunuolis. Jis atsistūmė nuo 
sienos, nubraukė dulkes nuo vienos iš kėdžių, kurios aukštyn 
kojom buvo suverstos į krūvą, pastatė priešais mane ir pasiūlė: — 
Gal atsisėskim? Mano kojos kaip guminės. 

— Mano irgi, - prisipažinau susmukdama ant kėdės. Lukas at- 
sisėdo priešais mane. 

— Vadinasi, esi mano vaikaitė? - šyptelėjo jis. - Ar supranti, 


kaip keistai aš jaučiuosi. Aš dar nevedęs. Net nesusižadėjęs. 

- Kiek tau metų? Atleisk, aš tai turėčiau žinoti, tu gimei 1924 
metais, tad dabar tau dvidešimt ketveri. 

— Taip, - tarė jis. - Po trijų mėnesių sukaks dvidešimt ketveri. 
O kiek tau metų? 

— Septyniolika. 

— Tiek pat kiek ir Liusei. 

Liusė. Prisiminiau, ką ji man pasakė, kai bėgom iš ledi Tilnėj 
namų. 

Aš vis dar negalėjau patikėti, kad sėdžiu prieš savo senelį. Jo 
veide ieškojau panašumo su tuo vyru, ant kurio kelių klausyda- 
vausi įdomiausių istorijų. Jis užstodavo mane nuo Šarlotės, kai ši 
užsipuldavo, kad su savo istorijomis apie dvasias noriu pasiro- 
dyti svarbi. Bet lygus jaunuolio veidas buvo visiškai nepanašus į 
gerai pažįstamą raukšlių išvagotą senuko veidą. Pastebėjau, kad 
jis turi bendrų bruožų su mama: mėlynas akis, tvirtą smakro 
liniją, šypseną. Trumpai užsimerkiau, mane užgriuvo per daug 
informacijos. 

- Taigi, - prabilo Lukas tyliai. - Ar aš... geras senelis? 

Su vargu gniaužiau nosį kutenančias ašaras. Todėl tik linkte- 
lėjau galva. 

— Kiti keliautojai laiku oficialiai nusileidžia Drakono salėje, 
kur stovi chronografas, arba dokumentų kambaryje, - tarė Lu- 
kas. - Kodėl tu pasirinkai šią niūrią laboratoriją? 

- Aš jos nepasirinkau, - atgalia ranka nusišluosčiau nosį. — 
Nė nežinojau, kad čia esama laboratorijos. Mano laikais čia pa- 
prastas rūsys su seifu, jame laikomas chronografas. 

— Tikrai? Na, dabar čia taip pat nebe laboratorija, - atsa- 


kė Lukas. - Bet senovėje šia patalpa naudojosi alchemikai. Tai 

vienas iš pirmųjų šio pastato kambarių. Kelis šimtus metų prieš 
grafui de Sen Žermenui įkuriant ložę, čia eksperimentavo garsūs 
Londono alchemikai ieškodami filosofinio akmens. Dar dabar 
ant sienų išlikę šiurpių piešinių ir paslaptingų formulių, sakoma, 
mūrai todėl tokie stori, kad juose įmūryta kaulų ir kaukolių, - 
Lukas nutilo ir prikando lūpą. - Tai tu esi dar viena mano vai- 
kaitė, gal galiu paklausti, kurio iš mano... hmm... vaikų? 

— Mano mama yra Greisė, - atsakiau. - Ji labai panaši į tave. 

Lukas linktelėjo galva. 

— Liusė man pasakojo apie Greisę. Ji sakė, kad Greisė mie- 
liausia iš mano vaikų, o kiti - tikri miesčionys. - Jis patempė 
lūpą. - Sunku įsivaizduoti, kad mano vaikai galėtų tokie būti... 
arba kad aš iš viso turėsiu vaikų... 

— Galbūt tai priklauso ne nuo tavęs, o nuo tavo žmonos, - 
sumurmėjau. 

Lukas atsiduso. 

— Prieš du mėnesius čia atsirado Liusė, mane visi traukia per 
dantį, nes ji raudonplaukė, lygiai kaip ir mergaitė, kuri mane... 
domina. Bet Liusė nenorėjo atskleisti, su kuo aš susituoksiu, ji 
sako, kad galiu apsigalvoti. O tada negimtumėt jūs. 

— Svarbiausia ne plaukų spalva, bet kelionių laiku genas, kurį 
paveldės tavo palikuonys, - tariau. - Iš to tu ją ir atpažinsi. 

— Tai ir yra keisčiausia, - Lukas palinko į priekį. - Man... pa- 
trauklios dvi mergaitės iš Žadeitės linijos... Objektas numeris ke- 
turi ir objektas numeris aštuoni. 

— Aha, - tariau. 

- Žinai, šią akimirką negaliu apsispręsti. Galbūt tavo užuo- 


mina išsklaidys mano neryžtingumą. 

Gūžtelėjau pečiais. 

— Man tai kas. Mano senelė, tai yra tavo žmona, yra le... 

— Nereikia! - sušuko Lukas ir pakėlė abi rankas protestuoda- 
mas. - Aš apsigalvojau, verčiau nieko nesakyk. - Jis nusiminęs 
pasikrapštė pakaušį. - Ar čia Sent Lenokso mokyklinė unifor- 
ma? Pažįstu tuos herbus ant sagų. 

- Teisingai, - pažvelgiau į savo tamsiai mėlyną švarkelį. Ma- 
tyt, ponia Rosini išskalbė mano drabužius ir išlygino, kad ir kaip 
ten būtų, jie atrodė kaip nauji ir švelniai kvepėjo levandomis. Be 
to, ji pataisė švarkelį, nes dabar jis daug dailiau guli. 

— Mano sesuo Madlina irgi lanko Sent Lenokso mokyklą. Dėl 
karo ji tik šiais metais baigia. 

- Teta Madė? O aš ir nežinojau. 

— Visos Montrouzų mergaitės lanko Sent Lenoksą. Liusė taip 
pat. Jos tokia pat mokyklinė uniforma kaip tavo. Madės tamsiai 
žalia su baltu. Ir languotu sijonu... - Lukas krenkštelėjo. - Hmm, 
tik jei tau tai įdomu... bet mes dabar turim susitelkti ir pamąstyti, 
kodėl čia šiandien susitikom. Taigi, tarkim, tu parašei tą raštelį... 

— ...parašysiu! 

— ..ir per vieną būsimą kelionę laiku perduosi... Kaip manai, 
kodėl tu tai padarei? 

— Manai, kad aš tai padarysiu? - sunkiai atsidusau. - Turi 
būti kokia nors prasmė. Gal tu man gali daug ką paaiškinti. Nors 
nežinau... - sutrikusi žvelgiau į savo jauną senelį. - Ar gerai pa- 
Žįsti Liusę ir Paulių? 

- Paulius de Vileris elapsuoja čia nuo sausio. Per tą laiką jis 
tapo dvejais metais vyresnis, truputį kraupoka. O Liusė birže- 


lį čia lankėsi pirmą sykį. Per tuos apsilankymus aš dažniausiai 

juos prižiūriu. Paprastai tai labai... linksma. Padedu jiems atlik- 
ti namų darbus. Beje, Paulius yra pirmasis man simpatiškas de 
Vileris, - Lukas vėl krenkštelėjo. - Jei atvykai iš 2011 metų, ti- 
kriausiai abu pažįsti. Keista įsivaizduoti, kad jie pamažu tampa 
keturiasdešimtmečiais... Perduok jiems nuo manęs linkėjimus. 

— Ne, aš negaliu šito padaryti. - O varge, kaip viskas sudė- 
tinga. Be to, matyt, turiu būti atsargi ir apmąstyti, ką pasakoti, 
kol nesuvoksiu, kas čia vyksta. Mamos žodžiai: „Niekuo nepa- 
sitikėk. Net savo jausmais“ vis dar skambėjo ausyse. Bet kam 
nors reikia pasipasakoti, ir kas gi čia tinkamiausias, jei ne mano 
senelis? Nusprendžiau viską atvirai iškloti. - Negaliu perduoti 
Liusei ir Pauliui tavo linkėjimų. Jie pavogė chronografą ir su juo 
persikėlė į praeitį. 

— Ką? - Luko akys už akinių stiklų išsiplėtė. - Kodėl jie tai 
padarė? Negaliu patikėti. Jie niekada ne... Kada jie tai padarė? 

- 1994 metais, - atsakiau. - Tais metais gimiau aš. 

— 1994 metais Pauliui bus dvidešimt, o Liusei aštuoniolika, — 
tarė Lukas greičiau sau nei man. - Vadinasi, po dvejų metų. Nes 
dabar jai šešiolika, o jam aštuoniolika, - jis atsiprašydamas nu- 
sišypsojo. - Turiu omenyje ne dabar, bet tik dabar, kai jie ėmė 
elapsuotis. 

-— Pastarąsias naktis mažai miegojau, todėl atrodo, kad mano 
smegenys yra iš cukraus vatos, - pasakiau. - O matematikos vi- 
sai neišmanau. 

— Liusė ir Paulius yra... Tai, ką tu man pasakoji, neturi jokios 
prasmės. Jie nebūtų padarę tokios beprotybės. 

- Bet padarė. Tikėjausi, gal tu man pasakysi kodėl. Mano lai- 
ke visi mane įtikinėja, kad jie... blogi. Arba išprotėję. Arba ir tas, 

ir tas. Kad ir kaip ten būtų, kai sutikau Liusę, ji man liepė tavęs 
paklausti apie žaliąjį raitelį. Todėl sakyk, kas yra žaliasis raitelis? 

Lukas suglumęs žvelgė į mane. 

— Tu buvai sutikusi Liusę? Ką tik sakei, kad jie su Pauliumi 
dingo tais metais, kai tu gimei, - tada jis dar šį tą prisiminė. - Jei 
jie pasiėmė chronografą, kaip tu gali keliauti laiku? 

- Aš sutikau juos 1912 metais. Pas ledi Tilnėj. Be to, yra dar 
vienas chronografas, jį sergėtojai naudoja mūsų kelionėms. 

- Ledi Tilnėj? Ji jau ketveri metai kaip mirusi. O antrasis 
chronografas iš viso sugadintas. 

Aš giliai atsidusau. 

— O dabar veikia. Paklausyk, seneli, - nuo šių žodžių Lukas 
krūptelėjo, - man visa tai dar painiau nei tau, nes aš vos prieš 
kelias dienas neturėjau nė menkiausio supratimo apie keliones 
laiku. Aš tau nieko negaliu paaiškinti. Esu pasiųsta čia, kad elap- 
suočiau, Dieve mano, aš nė nežinau, kaip rašomas šis žodis, nes 
pirmą kartą jį išgirdau tik vakar. Aš iš viso tik trečią kartą ke- 
liauju laiku padedama chronografo. Prieš tai tris sykius persi- 
kėliau nekontroliuojama. Ir tai iš tikrųjų nėra itin linksma. Visi 
manė, kad geną paveldėjo mano pusseserė Šarlotė, nes mama 
nurodė netikslią mano gimimo datą. Todėl Šarlotė vietoj manęs 
lankė šokių pamokas, viską žino apie marą ir karalių Jurgį, moka 
fechtuotis, jodinėti su moterišku balnu ir skambinti pianinu, 
bala žino, ko dar ją mokė per tas mistikos pamokas. - Kuo dau- 
giau kalbėjau, tuo veržliau liejosi žodžiai. - O aš nieko nežinau, 
išskyrus tą truputį, ką man lig šiol atskleidė, ir tai buvo ne ypač 
daug ir ne ypač aišku. Blogiausia, lig šiol aš visiškai nesusigau- 


dau, kas vyksta. Mano draugė Leslė guglyje surado informacijos, 

bet ponas Vitmenas atėmė iš mūsų segtuvą, be to, aš ne viską 
supratau. 

— Rubinas varno magija apdovanotas, g dur uždaro laiko ratą, 
į kurį dvylika mus veda, - sumurmėjo Lukas. 

- Taip. Matai, varno magija ir taip toliau. Deja, tai klaida. 
Grafas de Sen Žermenas mane smaugė, nors stovėjo per kelis 
metrus, ir aš girdėjau galvoje jo balsą, o paskui Haid Parke mus 
užpuolė vyrai su pistoletais ir špagomis, ir man teko vieną nu- 
durti, antraip jis būtų nužudęs Gideoną, jis toks... jis vienas iš 
tokių... - Aš giliai įkvėpiau ir pyškinau toliau: - Gideonas iš ti- 
krųjų yra tikras bjaurybė, jis elgiasi taip, tarsi būčiau svarmuo 
prie jo kojos, bet šiandien rytą jis pabučiavo Šarlotę, nors tik į 
skruostą, bet galbūt tai ką nors reiškia, aš niekada negalėčiau jo 
pabučiuoti prieš tai neatsiklaususi. Išvis aš jį pažįstu tik dieną ar 
dvi, bet staiga jis pasidarė toks... malonus ir tada... viskas vyko 
labai greitai... ir visi mano, kad aš išdaviau Liusei ir Pauliui, kada 
mes apsilankysim pas ledi Tilnėj, nes mums reikia kraujo, ir iš 
Liusės ir Pauliaus reikia, bet jiems reikia tik mano ir Gideono, 
nes tik jo trūksta jų chronografe. Ir niekas nesako, kas įvyks, jei 
chronografas bus užpildytas visų dvylikos krauju, kartais manau, 
kad jie patys gerai nežino. Ir dar Liusė sakė, kad turiu paklausti 
apie žaliąjį raitelį. 

Lukas prisimerkė ir sutrikdytas mano žodžių srauto stengėsi 
pagauti prasmę. 

— Nenutuokiu, ką Liusė turėjo omenyje kalbėdama apie ža- 
liąjį raitelį, - pagaliau prabilo jis. - Apgailestauju, bet šiandien 
tai girdžiu pirmą sykį. Gal tai filmo pavadinimas? Kodėl gi tu 


nepaklausi... juk galėtum paklausti manęs 2011 metais. 

Išsigandusi pažvelgiau į senelį. 

— O, suprantu, - skubiai tarė Lukas. - Tu negali manęs pa- 
klausti, nes aš seniai miręs arba snūduriuoju senas, kurčias ir 
aklas senelių namuose... Ne, ne, aš visiškai nenoriu to žinoti. 

Šį kartą aš nesugebėjau užgniaužti ašarų. Mažiausiai pusę mi- 
nutės kūkčiojau, nes staiga, kad ir kaip keistai tai atrodė, pasiju- 
tau siaubingai besiilginti senelio. 

— Aš labai tave mylėjau, - pagaliau pasakiau. 

Lukas padavė man nosinę ir pažvelgė su užuojauta. 

— Ar tikrai? Man vaikai nepatinka. Jie tik gadina nervus... 
Galbūt tu buvai ypač miela. Tikriausiai taip ir buvo. 

— Taip, buvau. Bet tu buvai malonus visiems vaikams. - Gar- 
siai išsipūčiau nosį. - Net Šarlotei. 

Kurį laiką mudu tylėjom, paskui Lukas išsitraukė iš kišenės 
laikrodį ir paklausė: 

— Kiek mes dar turim laiko? 

- Jie nusiuntė mane lygiai dviem valandom. 

— Ne itin daug. Pernelyg daug sugaišom. - Jis atsistojo. - At- 
sinešiu pieštukų ir popieriaus, ir mes pamėginsim susisteminti 
tą netvarką. Lik čia ir lauk. 

Aš linktelėjau galva. Kai Lukas išėjo, užsidengiau veidą delnais 
ir sėdėjau. Jis teisus, svarbiausia dabar išsaugoti šviesų protą. 

Kas žino, ar dar kartą susitiksiu senelį? Ką iš jo gyvenimo 
turėčiau jam papasakoti, o ką nutylėti? Liūdnai mąsčiau, kokią 
naudingą informaciją jis man galėtų suteikti. Tiesą sakant, se- 
nelis - vienintelis mano sąjungininkas. Tik sutikau jį netinkamu 


laiku. Ir kokias tamsias paslaptis jis galėtų man atskleisti? 

Lukas ilgai užtruko, mano abejonės vis augo. Galbūt jis mela- 
vo ir netrukus grįš su Liuse ir Pauliumi nešini dideliu peiliu pa- 
imti mano kraujo. Nerimaudama atsistojau ir apsidairiau ginklo. 
Viename kampe gulėjo lenta su surūdijusia vinimi, bet pakelta 
sutrupėjo. Kaip tik tą akimirką atsivėrė durys ir pasirodė mano 
jaunas senelis su užrašine po pažastimi ir bananu rankoje. 

Aš lengviau atsidusau. 

- Čia nuo bado. - Lukas mestelėjo man bananą, paėmė tre- 
čią kėdę, pastatė tarp mūsų ir padėjo ant jos užrašinę. - Atleisk, 
kad taip ilgai užtrukau. Tas kvailys Kenetas de Vileris stoviniavo 
viršuje. Negaliu pakęsti Vilerių, jie visur kaišioja smalsias nosis, 
nori viską kontroliuoti ir spręsti, ir visada viską geriau žino! 

— Taip ir yra, - sumurmėjau. 

Lukas pajudino riešus. 

— Tad pradėkim, anūkėle. Tu esi Rubinė, dvyliktoji rate. Dei- 
mantas yra iš Vilerių šeimos ir gimė dvejais metais anksčiau. 
Taigi jam turėtų būti maždaug devyniolika. Ir kuo gi jis vardu? 

— Gideonas, - atsakiau, ir mano kūnu pasklido šiluma. - Gi- 
deonas de Vileris. 

Pieštukas bėgiojo popieriaus lapu. 

— Tai jis yra bjaurybė kaip ir visi de Vileriai, bet tu jį vis tiek 
pabučiavai, jei teisingai viską supratau. Ar tu tam truputį ne per 
jauna“ 

- Vargu, - atsakiau. - Atvirkščiai, aš su visu tuo siaubingai 
vėluoju. Visos klasės mergaitės jau geria tabletes. - Na, išsky- 
rus Aišanę, Pegę ir Kesę Klark, bet Aišanės tėvai konservaty- 


vūs indai ir ją nužudytų, jei pažvelgtų į kokį nors vaikiną, Pegę 

daugiau domina mergaitės, o jei kalbėsim apie Kesę - esu tikra, 
kai jos spuogai kada nors dings, ji nebepuldinės aplinkinių (Ko 
spoksai kaip kvailė?), vos tik kas nors į ją žvilgteli. O Šarlotei 
seksas irgi nerūpi. Todėl Gordonas Geldermanas vadina ją Snie- 
go karaliene. Bet pastaruoju metu imu dvejoti, ar taip ir yra... - 
sugriežiau dantimis prisiminusi, kaip Šarlotė spigino į Gideoną, 
ir šis į ją. Gideonas sumanė mane pabučiuoti jau antrą mudvie- 
jų pažinties dieną, tad kas buvo tarp jų su Šarlote, pažįstamų 
tiek metų. 

— Kokias dar tabletes? - pasiteiravo Lukas. 

— Ką? - O Viešpatie, negi 1948 metais dar vis saugosi naudo- 
dami prezervatyvus iš karvės žarnos, jei apskritai saugosi. Ver- 
čiau nesmalsauti. - Seneli, nenoriu su tavimi kalbėtis apie seksą, 
tikrai. 

Lukas papurtė galvą. 

— O aš nenoriu, kad tartum tą žodį. Turiu omenyje tą kitą 
žodį, ne senelį. 

— Gerai. - Nusilupau bananą, o Lukas užsirašinėjo. - O ką jūs 
vartojat vietoj jo? 

— Vietoj ko? 

- Vietoj žodžio „seksas“? 

— Mes apie tai nešnekam. - Lukas palinko virš užrašų. - Jau 
tik ne su šešiolikmetėmis. Taigi: Liusė ir Paulius pavogė chrono- 
grafą nespėjus įlašinti paskutinių dviejų keliautojų laiku kraujo. 
Paskui buvo pataisytas antrasis chronografas, bet jame, žinoma, 
stigo visų kitų keliautojų laiku kraujo. 

— Ne, nebestinga. Gideonas aplankė beveik juos visus ir paė- 


mė. Trūksta tik ledi Tilnėj ir opalo, kažkokios Elizos. 

— Elenos Burglėj, - patikslino Lukas. - Elžbietos I rūmų da- 
mos, kuri būdama aštuoniolikos mirė nuo pogimdyvinės karš- 
tinės. 

— Teisingai. Ir, savaime suprantama, Liusės ir Pauliaus kraujo. 
Todėl mes stengiamės paimti jų kraujo, o jie - mūsų. Bent aš 
taip viską suprantu. 

— Vadinasi, dabar yra du chronografai, galintys uždaryti ratą? 
Neįtikima! 

— Kas atsitiks, kai ratas užsidarys? 

- Tada atsivers paslaptis, - iškilmingai pareiškė Lukas. 

- O varge! Nors jau tu nepradėk. - Piktai papurčiau galvą. — 
Galbūt žinai ką nors konkretesnio? 

— Pranašystėje kalbama apie erelio iškilimą, apie Žmonijos 
pergalę prieš ligas ir mirtį, apie naujos eros pradžią. 

— Aha. - Migla mano galvoje neišsisklaidė. - Vadinasi, tai ge- 
rai, ar ne? 

- Labai gerai. Šuolis žmonijos istorijoje. Todėl grafas de Sen 
Žermenas ir įkūrė stebėtojų draugiją, todėl mūsų eilėse yra pro- 
tingiausi ir galingiausi pasaulio vyrai. Mes visi norim išsaugoti 
paslaptį, kad atėjus laikui ją atskleistume ir išgelbėtume pasaulį. 

Gerai. Bent kartą išgirdau aiškų atsakymą. Bent jau aiškiausią 
iš visų girdėtų. 

— Tai kodėl Liusė ir Paulius nenori, kad ratas užsivertų? 

Lukas sunkiai atsiduso. 

— Nežinau. Kada, sakei, juodu sutikai? 

— 1912 metais, - atsakiau. - Birželio 22-ą, o gal 24 dieną, tiks- 
liai neįsidėmėjau. - Kuo labiau stengiausi prisiminti, tuo labiau 


abejojau. O gal 12 dieną? Esu tikra, kad lyginę. Gal 18-ą? Po pie- 


77 


tų. Ledi Tilnėj buvo paruošusi pavakario arbatos. Tada man šovė 
galvon mintis, ir aš užsidengiau delnu burną. - Ak! 

— Kas atsitiko? 

- Dabar tu viską atskleisi Liusei su Paulium, ir jie mūsų tykos. 
Todėl iš tikrųjų išdavikas esi tu, ne aš. Nors tai visiškai tas pat. 

— Ką? O ne! - Lukas energingai papurtė galvą. - Aš iš viso nie- 
ko nedarysiu. Aš jiems nieko nepasakosiu apie tave, tai būtų be- 
protybė! Jei rytoj jiems pasakyčiau, kad jie kada nors pavogs chro- 
nografą ir su juo iškeliaus į praeitį, jie kristų negyvi. Reikia labai 
gerai apsvarstyti, ką gali kitiems pasakoti apie jų ateitį, girdi? 

— Na taip, tikriausiai rytoj tu nepasakysi, juk tau dar liko 
daug metų. - Susimąsčiusi kramčiau bananą. - Kita vertus... į 
kokį laiką jie persikėlė su tuo chronografu? Kodėl ne į šį? Čia jie 
vis dėlto turėtų draugą, tai yra tave. Galbūt tu man meluoji, o jie 
seniai tyko manęs prie durų, kad paimtų kraujo. 

— Aš nė nenutuokiu, kur jie galėtų persikelti, - atsiduso Lu- 
kas. - Galva neišneša, kad jie galėtų iškrėsti tokią beprotybę. 
Ir kodėl! - Paskui nedrąsiai pridūrė: - Aš iš viso nieko nenu- 
tuokiu. 

— Matyt, mudu abu šiuo metu nieko nesuprantam, - pridū- 
riau taip pat nedrąsiai. 

Lukas užsirašė: žaliasis raitelis, antrasis chronografas, ledi 
Tilnėj ir suraitė riebų klaustuką. 

- Mums reikėtų dar kartą susitikti, vėliau! Ligi tol galėčiau 
daug ką sužinoti... 

Staiga kai ką prisiminiau. 

- Anksčiau mane vis žadėdavo perkelti į 1956 metus. Galbūt 


susitiktume ryt vakare. 

— Aha! - nusijuokė Lukas. - Tau 1956 metai rytoj vakare, o 
man... Bet pamąstykim. Jei būsi pasiųsta elapsuoti į vėlesnį laiką 
nei šis, tada vėl į šį kambarį? 

Linktelėjau galva. 

— Manau. Bet tu juk negali dieną naktį sėdėti čia ir laukti ma- 
nęs. Be to, Gideonas gali bet kuriuo metu užsukti, juk ir jam 
reikia elapsuoti. 

— Sugalvojau, ką darysim, - tarė Lukas vis labiau žavėdama- 
sis. - Kai kitą sykį persikelsi į šią patalpą, tiesiog ateik pas mane! 
Turiu kabinetą trečiame aukšte. Tau tereiks praeiti du sargybi- 
nių postus, jie patikės, jei pasakysi, kad pasiklydai. Kad esi mano 
pusseserė Heizl iš kaimo. Jau nuo šiandien imsiu visiems apie 
tave pasakoti. 

— Bet ponas Vitmenas sako, kad čia visuomet užrakinta, ir aš 
tiksliai nežinau, kur mudu esam. 

— Tau, žinoma, reikia rakto. Ir dienos slaptažodžio. - Lukas 
apsidairė. - Aš padarysiu tau raktą ir kur nors paslėpsiu. Taip pat 
bus ir su slaptažodžiu. Parašysiu ant lapelio ir padėsiu slėptuvėje, 
kur nors mūro sienoje. Žiūrėk, štai ten truputį laisvesnė plyta, 
ar matai? Galbūt ten galėtume padaryti kiaurymę. - Jis atsisto- 
jo, prasibrovė pro sendaikčius ir priklaupė prie sienos. - Pažvelk 
čia. Aš atsinešiu įrankius ir įrengsiu puikią slėptuvę. Jei kitą kar- 
tą persikelsi čia, ištrauksi plytą ir ten rasi raktą ir slaptažodį. 

— Tačiau čia be galo daug plytų. 

— Tiesiog įsidėmėk šitą, penkta eilė nuo apačios, maždaug vi- 
duryje. Mėšlas! Nusilaužiau nagą! Tiek to, vis dėlto manau, kad 


tai neblogas sumanymas. 

- Bet tu turėsi kasdien čia ateiti ir atnaujinti slaptažodį, - ta- 
riau. - Kaip tu tai padarysi? Juk nestudijuoji Oksforde? 

- Slaptažodis keičiamas ne kasdien, - atsakė Lukas. - Kar- 
tais tas pats lieka kelias savaites. Be to, tai vienintelė galimybė 
dar sykį susitikti. Įsidėmėk šį akmenį. Aš pridėsiu ir planą, kad 
rastum kelią į viršų. Iš čia nutiesti slapti tuneliai po visu Lon- 
donu. - Jis pažvelgė į laikrodį. - O dabar mes atsisėsim ir tvar- 
kingai viską užrašysim. Nubraižysim visą schemą. Pabaigę abu 
žinosim daugiau. 

— Arba taip ir liksim du nenuovokos pridvisusiame rūsyje. 

Lukas palenkė galvą į šoną ir nusišypsojo. 

- Gal galėtum man atskleisti, ar tavo senelės vardas praside- 
da raide E? O gal C? 

Aš irgi nusišypsojau. 


— O kaip tau labiau patiktų? 

— Gvendolina! Gvendolina, kelkis! 

Sunkiai išnirau iš sapno gelmių, sapne buvau senutėlė sulin- 
kusi senutė, sėdėjau prieš nuostabiai atrodantį Gideoną ir tvirti- 
nau, kad esu Gvendolina Šepard ir atvykau iš 2080 metų. Pama- 
čiau gerai pažįstamą sesutės Karolinos veidą. 

— Na, pagaliau! - tarė ji. - Jau maniau, kad tavęs nebepaža- 
dinsiu. Miegojau, kai vakar vakare grįžai, nors labai stengiausi 
neužmigti. Gal ir vėl atsinešei stulbinamo grožio suknelę? 

— Ne, šį sykį neatsinešiau. - Atsisėdau lovoje. - Šį sykį galėjau 
ten persirengti. 

— Ar dabar taip bus visuomet? Visuomet grįši į namus, kai aš 
jau miegosiu? Prasidėjus šiai istorijai, mama tapo tokia keista. 
Mes su Niku tavęs pasiilgom, be tavęs vakarienės nykios. 

- Jos ir anksčiau buvo tokios, - užtikrinau ir vėl sudribau ant 
pagalvių. 

Vakar vakare namo mane parvežė limuzinas, vairuotojo ne- 
pažinojau, bet raudonplaukis ponas Marlėjus palydėjo iki pat 
namų durų. 

Gideono vakar nebemačiau, na ir gerai. Pakako, kad visą 
naktį jį sapnavau. 

Prie durų mane kaip paprastai mandagiai ir visiškai ramiu 


veidu pasveikino ponas Bernardas, senelės liokajus. Mama pa- 

sitiko ant laiptų ir apkabino, tarsi būčiau grįžusi iš ekspedicijos 
į Pietų ašigalį. Aš irgi apsidžiaugiau ją pamačiusi, bet truputį 
ant jos pykau. Niekaip negalėjau susitaikyti su jos melu. Be to, 
ji man neatskleidė, kodėl taip elgėsi. Išskyrus kelis nurodymus, 
tokius kaip niekuo nepasitikėk, pavojinga, paslaptis ir taip to- 
liau, daugiau iš jos nieko nesužinojau. Iš nuovargio vos laikiau- 
si ant kojų, todėl nepuoliau aiškintis, prarijau nedidelį gabalėlį 
vištienos ir nuėjau į lovą nė nepapasakojusi mamai apie dienos 
įvykius. Kam jai reikalinga ta informacija? Ji ir taip turi pernelyg 
daug rūpesčių. Man pasirodė, kad mama išsekusi kaip ir aš. 

Karolina vėl papurtė man ranką. 

— Ei, neužmik! 

— Gerai jau. 

Nuleidau kojas per lovos kraštą ir supratau, kad, nors ilgai 
kalbėjausi su Lesle prieš užmigdama, gana neblogai išsimiego- 
jau. Bet kur dingo Ksemerijus? Nuo tada, kai vakar vakare nuė- 
jau į vonią, daugiau jo nebemačiau. 

Po dušu išlakstė paskutiniai miegai. Išsitrinkau plaukus ma- 
mos brangiuoju šampūnu ir persiploviau jos kondicionieriumi 
rizikuodama, kad svaigus rožių ir greipfrutų aromatas mane iš- 
duos. Sausindama plaukus rankšluosčiu nejučia susimąsčiau, ar 
Gideonui patinka rožių ir greipfrutų kvapas, bet netrukus griež- 
tai save subariau. 

Numigau vos kelias valandas, o jau galvoju apie tą priekvaišį! 
Prašom pasakyti, negi nutiko kas nors itin svarbaus? Gerai jau, 
mes truputį pasiglamonėjom klausykloje, bet netrukus jis vėl 


tapo šlykštuku, tad mano kritimas iš septintojo dangaus nebuvo 


tas įvykis, kurį norėčiau su malonumu prisiminti, tegu ir išsi- 
miegojusi. Tai aš ir pasakiau vakar vakare Leslei, nes ji niekaip 
nesiliovė gvildenusi šią temą. 

Išsidžiovinau plaukus džiovintuvu, apsirengiau ir nubildėjau 
laiptais žemyn į valgomąjį. Aš, Karolina, Nikas ir mama gyve- 
nom ketvirtame aukšte, ten, palyginti su kitais daugybę metų 
(mažiausiai nuo laikų pradžios!) mūsų šeimai priklausančiais 
kambariais, bent jau jauku. Kita namo dalis užgrūsta antikva- 
riniais baldais ir prosenelių paveikslais, į kuriuos galėjai paga- 
nyti akis. Mes turėjom net puotų salę, ten mokiau Niką važinėti 
dviračiu, žinoma, slapčia, bet ką padarysi, kai šiais laikais toks 
transporto judėjimas. 

Dažnai apgailestaudavau, kad mudvi su mama negalim val- 
gyti pas save, viršuje, bet mano senelė, ledi Erista, primygtinai 
reikalavo, kad ateitume į niūrų valgomąjį pieninio šokolado 
plokštėmis apkaltomis sienomis ir lubomis. Gražesnio apibūdi- 
nimo nesugalvojau. Kad nesugadinčiau apetito. 

Šiandien nuotaika prie stalo buvo gerokai smagesnė nei anks- 
tesnėmis dienomis. 

Mėgstanti nuolat pamokslauti ir panaši į baleto mokytoją ledi 
Erista maloniai tarė: 

— Labas rytas, vaikeli. - O Šarlotė ir jos mama man nusišyp- 
sojo, tarsi žinotų kokią paslaptį. 

Teta Glenda paprastai niekada nesišypso (vargu ar kas nors 
matė kilstelint ją lūpų kampučius), o Šarlotė dar vakar bjauriai 
mane užsipuolė, - tuoj pat pasiruošiau nemalonumams. 


— Ar kas nors atsitiko? - paklausiau. 

Kai atsisėdau šalia Karolinos, mano dvylikametis broliukas Ni- 
kas nusišypsojo, 0 mama pastūmė arčiau milžinišką lėkštę skre- 
bučių ir kiaušinienės. Užuodus maistą pasidarė silpna iš alkio. 

— O varge, - suaimanavo teta Glenda. - Tikriausiai nori, kad 
tavo duktė vienu prisėdimu gautų viso mėnesio riebalų ir cho- 
lesterolio normą, ar ne, Greise? 

- Žinoma, - abejingai atkirto mama. 

- Vėliau ji tavęs neapkęs, kad nesaugojai jos figūros, - pridū- 
rė teta Glenda ir vėl nusišypsojo. 

— Gvendolinos figūra nepriekaištinga, - atšovė mama. 

— Kol kas nepriekaištinga, - įgėlė vis dar šypsodamasi teta 
Glenda. 

— Gal ko nors įpylėt Glendai į arbatą? - šnipštelėjau Karolinai. 

- Neseniai kažkas paskambino, nuo to laiko Glenda su Šarlo- 
te tarsi ant sparnų, — tyliai atsakė Karolina. - Tarsi jas kas nors 
būtų pakeitęs. 

Tą akimirką lauke ant palangės nutūpė Ksemerijus, suglaudė 
sparnus ir prasispraudė pro lango stiklą. 

— Labas rytas! - džiugiai pasisveikinau. 

— Labas rytas! - atsakė Ksemerijus ir stryktelėjo nuo palangės 
ant laisvos kėdės. 

Visi nustebę spoksojo į mane, o Ksemerijus krapštėsi pilvuką. 

— Turi gana didelę šeimą, dar gerai neįsižiūrėjau, bet man kri- 
to į akis, kad šiuose namuose beveik vienos moterys. Sakyčiau, 
per daug moterų. Ir dauguma jų atrodo taip, tarsi jas skubiai 
reikėtų iškutenti. - Ksemerijus papurtė sparnus. - O kur visų 
tų vaikučių tėvai? Kur naminiai gyvūnėliai? Tokie milžiniški na- 


mai, ir nėra net kanarėlės, esu nusivylęs. 

Aš nusišypsojau. 

— Kur teta Madė? - paklausiau aš ir kibau į pusryčius. 

— Baiminuosi, kad mano mielosios svainės miego poreikis 
stipresnis už smalsumą, - oriai atsakė ledi Erista. Prie pusryčių 
stalo ji sėdėjo tiesi tarsi žvakė ir atsargiai valgė sviestu užteptą 
skrebutį. (Beje, nesu mačiusi savo senelės kitokios, ji visuomet 
it mietą prarijusi.) - Vakar atsikėlė anksti, todėl visą dieną buvo 
nepakenčiamai blogai nusiteikusi. Vargu ar pamatysim anksčiau 
nei dešimtą. 

- Ir puiku, - atsiliepė teta Glenda šaižiu balsu. - Jos plepalai 
apie safyro kiaušinį ir bokšto laikrodžius baigia išvaryti iš proto. 
Gvendolina, kaip tu jautiesi? Turbūt išmušta iš vėžių? 

- Hmm, - teatsakiau. 

- Turbūt siaubinga staiga suprasti, kad esi gimusi aukštes- 
niems tikslams, bet negali pateisinti vilčių, - suokė teta Glenda 
smeigdama gabalėlį pomidoro. 

— Ponas Džordžas pranešė, kad Gvendolina puikiai susidoro- 
ja, - tarė ledi Erista, bet vos tik apsidžiaugiau jos solidarumu, 
pridūrė: - Bent jau susiklosčiusiomis aplinkybėmis. Gvendolina, 
šiandien po pamokų vėl būsi nuvežta į Templį. Šį sykį tave lydės 
Šarlotė, - ir gurkštelėjo arbatos. 
tad žvelgiau išplėtusi akis, o Nikas su Karolina vietoj manęs pa- 
siteiravo: 

— Kodėl? 

— Todėl, - prabilo teta Glenda keistai siūbuodama galvą, - to- 
dėl, kad Šarlotė žino visa tai, ką turėtų žinoti Gvendolina, idant 


bent pakenčiamai galėtų atlikti užduotį. O dabar, remiantis cha- 

otiškais pastarųjų dienų įvykiais, Templyje pageidaujama, kad 
Šarlotė padėtų pusseserei pasiruošti būsimiems persikėlimams 
laiku. - Teta taip džiaugėsi, tarsi jos duktė ką tik būtų laimėjusi 
olimpines žaidynes. Mažiausiai. 

Būsimiems persikėlimams laiku? Ką? 

— Kas ta raudonplaukė išdžiūvusi pikta šluota? - paklausė 
Ksemerijus. - Tikiuosi, kad ji - tolima tavo giminaitė. 

— Mes, žinoma, nenustebom, išgirdusios šį prašymą, bet kurį 
laiką svarstėm, ar sutikti. Juk Šarlotė nebėra niekuo įsipareigo- 
jusi. Bet, - ta išdžiūvusi pikta... teta Glenda giliai ir pabrėžtinai 
atsiduso, - Šarlotė labai gerai suvokė šios misijos svarbą ir yra 
pasirengusi pasiaukojamai prisidėti, kad misija pavyktų. 

Mama taip pat giliai atsiduso ir apdovanojo mane užjaučiamu 
žvilgsniu. Šarlotė užsikišo už ausies žvilgančių raudonų plaukų 
sruogą ir žvelgdama į mane suklapsėjo blakstienomis. 

— Ką? - nustebo Nikas. - Ko Šarlotė gali pamokyti Gvendo- 
liną? 

- Ak, - atsiduso teta Glenda ir jos skruostai iš pasitenkinimo 
paraudo. - Daug ko, bet būtų absurdiška tikėtis, kad Gvendoli- 
na per tokį trumpą laiką išmoks tai, į ką Šarlotė gilinosi daugelį 
metų, ką jau kalbėti apie neteisingą prigimtinių talentų paskirs- 
tymą. Baisiai pasigendama Gvendolinos žinių apie elgesį tam 
tikroje epochoje. 

Koks įžūlumas! Kas jai tai pasakė? 

- Taip, tinkamai elgtis ypač svarbu, kai sėdi užrakinta rūsy- 
je, - atšoviau. - Tik rūsio vėdarėlis galėtų pasipiktinti, jei kartais 
krapštytum nosį. 


Karolina sukikeno. 

- O ne, Gvendolina, atleisk, bet turiu pasakyti, jog artimiau- 
siu metu tavęs laukia kiek sudėtingesnės užduotys, - su užuojau- 
ta pažvelgė į mane Šarlotė, jos veide atsispindėjo klasta ir pikt- 
džiuga. 

— Tavo pusseserė teisi. - Aš visuomet prisibijojau skvarbaus 
ledi Eristos žvilgsnio, bet šį kartą nuo jo net krūptelėjau. - Aukš- 
čiausiu potvarkiu tu daug laiko praleisi aštuonioliktame amžiuje. 

— Ir tarp žmonių, - pridūrė Šarlotė. - Žmonių, kuriems pa- 
sirodys labai keista, jei tu nė nežinosi, kuo vardu šalį valdantis 
karalius. Arba kas yra ridikiulis. 

Kas toks? 

— O kas yra tas ridikiulis? - paklausė Karolina. 

Šarlotė gudriai šypsojosi. 

— Tegul paaiškina tavo sesuo. 

Sužaibavau į ją akimis. Ir kodėl ji taip džiaugiasi, kai gali pa- 
rodyti, kokia aš kvaila? Teta Glenda tyliai nusijuokė. 

— Tai savotiška rankinė, kvailas maišelis, dažniausiai prigrūs- 
tas visokio šlamšto siuvinėjimui, - paaiškino Ksemerijus. - Ir 
nosinių. Ir buteliukų uostomosios druskos. 

Štai kas! 

- Ridikiulis yra kitoks rankinės pavadinimas, Karolina, - ta- 
riau nenuleisdama žvilgsnio nuo Šarlotės. Ši nustebusi sumirk- 
sėjo, bet gudri šypsenėlė nuo lūpų neišnyko. 

— Aukščiausiu potvarkiu? Ką tai galėtų reikšti? - paklausė 
mama pažvelgusi į ledi Eristą. - Maniau, susitarėm, kad Gven- 
dolina bus laikoma kuo toliau nuo visų reikalų. Kad ji bus siun- 


čiama tik į nepavojingus laikus. Kaip jie gali stumti ją į pavojus? 

— Tai nebe tavo reikalas, Greise, - šaltai atkirto senelė. - Tu 
jau užtektinai privirei košės. 

Mama prikando lūpą. Jos rūstus žvilgsnis šokinėjo nuo manęs 
prie ledi Eristos, netrukus ji atitraukė kėdę ir atsistojo. - Turiu 
eiti į darbą, - tarė. Pabučiavo Niką į viršugalvį ir per jo galvą pa- 
žvelgė į Karoliną ir mane. - Sėkmės mokykloje. Karolina, nepa- 
miršk šaliko rankdarbių pamokai. Pasimatysim šiandien vakare. 

— Vargšė mama, - sušnabždėjo Karolina mamai išėjus iš val- 
gomojo. - Vakar vakare ji verkė. Turbūt jai labai nepatinka, kad 
tu turi tą kelionių laiku geną. 

- Taip, - sumurmėjau. - Ir aš tai pastebėjau. 

- Ir ne jai vienai, - sukuždėjo Nikas ir reikšmingai žvilgtelėjo 


į Šarlotę ir tetą Glendą, kurios vis dar šypsojosi. 


Šiandien žengdama į klasę buvau apdovanota išskirtiniu dėme- 
siu. Vakar pusė klasės matė, kaip po pamokų išvažiavau juodu 
limuzinu. 

— Vis dar priimami lažybų statymai, - pranešė Gordonas 
Geldermanas. - Itin palankios galimybės pirmam variantui: tas 
atsainus homoseksualus tipas, kurį matėm vakar, yra televizijos 
atstovas, kuris pasiūlė Šarlotei ir Gvendolinai dalyvauti šou at- 
rankoje, bet Gvendolina laimėjo. Gali būti ir antras variantas: tas 
tipas yra tavo homoseksualus pusbrolis, nuomojantis limuzinus. 
Gali dar būti trečias variantas... 

- Ak, užsičiaupk, Gordonai, - sušnypštė Šarlotė, atmetė plau- 
kus ir atsisėdo į vietą. 

— Manau, galėtum mums papasakoti, kodėl glausteisi su tuo 


tipu, bet vis dėlto išvažiavo su juo Gvendolina, - tarė Sintija Dalė 

nutaisiusi pataikūnišką balsą. - Leslė norėjo mus įtikinti, kad jis 
yra Gvendolinos korepetitorius. 

- Žinoma, korepetitorius atvažiuoja limuzinu ir laikosi su 
Sniego karaliene už rankučių, - Gordonas piktai pažvelgė į 
Leslę. - Nevykusi maskuotė. 

Leslė gūžtelėjo pečiais ir nusišypsojo man. 

— Nieko geresnio taip skubiai nesugalvojau. - Ji atsisėdo į 
suolą. 

Apsidairiau Ksemerijaus. Pastarąjį sykį mačiau jį tupintį ant 
mokyklos stogo - jis man linksmai mirkčiojo. Jam buvo liep- 
ta per pamokas laikytis atokiau, bet aš netikėjau, kad jis tesės 
pažadą. 

- Žaliasis raitelis, regis, yra visiškas aklagatvis, - tyliai tarė 
Leslė. Ji šią naktį beveik nesumerkė akių, nes valandų valandas 
prarymojo prie interneto. - Garsi nedidukė Mingų dinastijos ža- 
deito skulptūrėlė, bet ji laikoma Pekino muziejuje, dar yra sta- 
tula Vokietijos miestelio Klopenburgo aikštėje ir dviejų knygų 
pavadinimai, viena - 1926 metais išleistas romanas ir vaikiška 
knygutė, parašyta jau po tavo senelio mirties. Lig šiol tai viskas. 

— Tai galėtų būti paveikslas, - svarsčiau. Kino filmuose pa- 
slaptys visuomet slepiamos už paveikslų. 

— Tokio nėra, - nukirto Leslė. - Jei būtų mėlynasis raitelis, 
būtų visai kas kita. Aš net mėginau paieškoti žaliojo raitelio ana- 
gramos, bet išėjo ne kažin kas. Štai atspausdinau kelias, gal tie 
žodžiai tau ką nors sako? - Ji padavė popieriaus lapą. 

- LESISŽA TERIRIS, - perskaičiau. - SĖSIS LEŽA RISTE- 
RI, LAŽESIS TIRERSI, hmm, leisk pagalvoti. 


Leslė sukikeno. 

— Jos mane labai linksmina. Dėmesio, pro duris žengia ponas 
Voveriukas! 

Ji turėjo galvoje poną Vitmeną, kuris kaip visuomet energin- 
gai įžengė į klasę. Pravardę mokytojas užsitarnavo dėl didelių 
rudų akių. Tada dar nežinojom, kas jis yra iš tikrųjų. 

— Aš vis dar laukiu, kada dėl vakarykščio nusižengimo gau- 
sim nuobaudą, - šnipštelėjau. Bet Leslė tik papurtė galvą. 

— Neįmanoma, - skubiai atsakė. - Juk direktorius neturė- 
tų sužinoti, kad jo anglų kalbos mokytojas yra svarbus slaptos 
draugijos narys. Jei jis mus įskųs, aš tai pasakysiu direktoriui. 
O, mėšlas, jis eina artyn. Ir vėl pasipūtęs! 

Ponas Vitmenas iš tikrųjų priėjo. Ant mūsų suolo padėjo seg- 
tuvą, kurį buvo atėmęs iš Leslės mergaičių tualete. 

— Maniau, tu norėtum atgauti šį... itin įdomų lapų rinkinį, - 
tarė mokytojas. 

— Taip, dėkoju, - pralemeno Leslė ir truputį paraudo. 

„Lapų rinkinys“ buvo kelionių laiku fenomeno tyrimo me- 
džiaga, čia buvo viskas, ką mes (pirmiausia, žinoma, Leslė) su- 
radome apie sergėtojus ir grafą de Sen Žermeną. Trisdešimt ke- 
tvirtame puslapyje, tuoj po užrašų apie telekinezę, buvo pastaba 
apie poną Vitmeną: „Negi Voveriukas irgi ložės narys? Žiedas. 
Kokia reikšmė?“ Beliko tikėtis, kad ponas Vitmenas nesuprato, 
jog kalbama apie jį. 

- Lesle, gaila, kad švaistai energiją, kurią galėtum nukreipti į 
kai kuriuos mokomuosius dalykus, - ponas Vitmenas šypsojosi, 
bet jo balse buvo girdėti gryna pašaipa. Ir tyliau pridūrė: - Ne 


viskas, kas atrodo įdomu, yra nepavojinga. 

Ar tai grasinimas? Leslė tylėdama paėmė segtuvą ir įkišo į 
mokyklinį krepšį. 

Klasės draugai smalsiai žiūrėjo į mus. Tikriausiai jiems magė- 
jo sužinoti, apie ką čia kalba tas ponas Vitmenas. Šarlotė sėdėjo 
pakankamai arti, kad suprastų. Tad jos veide pasirodė piktdžiu- 
giška išraiška. Kai ponas Vitmenas pasakė: „O tu, Gvendolina, 
turėtum pamažu suvokti, kad diskretiškumo iš tavęs ne tik pa- 
geidaujama, bet ir reikalaujama, ji pritariamai linktelėjo. - Gai- 
la, kad taip negarbingai elgiesi. 

Kokia neteisybė! Nusprendžiau pasekti Leslės pavyzdžiu ir 
nušvito plati šypsena, jis netikėtai patapšnojo man per skruostą. 

— Na, aukščiau galvą! Esu tikras, gali daug ko išmokti, - tarė 
ponas Vitmenas nueidamas. - Na, Gordonai, ar vėl nusirašei 
visą rašinį iš interneto? 

— Jūs visuomet skatinat naudotis visais šaltiniais, kuriuos tik 
randam, - gynėsi Gordonas, tariant tuos žodžius jo balsas šoki- 
nėjo maždaug per dvi oktavas. 

— Ko ponui Vitmenui iš jūsų reikėjo? - pasilenkė prie mūsų 
Sintija Dalė. - Koks čia segtuvas? Ir kodėl jis glostė Gvendoliną? 

— Nėra pagrindo pavydėti, Sinte, - nuramino Leslė. - Jis 
mūsų nė per nago juodymą nemyli labiau už tave. 

— Ak, - atsiduso Sintija. - Aš visai nepavyduliauju. Man tik 
įdomu. Ir kodėl visi įsitikinę, kad aš tą vyrą įsimylėjusi? 

— Galbūt todėl, kad esi Viljamo Vitmeno gerbėjų klubo pir- 
mininkė? - pasiūliau mintį. 

— O gal todėl, kad ant lapelio dvidešimt kartų parašei Sintija 


Vitmen, kad žinotum, koks apima jausmas? - pridūrė Leslė. 

- Gerai jau, - sušnypštė Sintija. - Tai buvo tik kartą. Viskas 
seniai pamiršta. 

- Tai buvo užvakar, - įgėlė Leslė. 

— Per tą laiką tapau vyresnė ir labiau subrendusi, - atsiduso 
Sintija ir apsidairė. - Dėl to kalti visi šitie mažvaikiai. Jei klasėje 
būtų nors šiek tiek protingesnių vaikinų, nereikėtų įsižiūrėti mo- 
kytojo. Beje, Gvene, o kaip su tuo tipu, kuris vakar išsivežė tave 
limuzinu? Ar tarp jūsų kas nors vyksta? 

Smagus Šarlotės prunkštelėjimas tuoj pat patraukė Sintijos 
dėmesį. 

- Nesisielok taip, Šarlote. Ar viena iš judviejų jau susigiedojo 
su tuo vaikinuku? 

Tuo tarpu ponas Vitmenas užėmė vietą prie pulto ir pareika- 
lavo mūsų dėmesio Šekspyrui ir jo sonetams. 

Šį kartą buvau jam dėkinga. Verčiau kalbėti apie Šekspyrą, 
nei apie Gideoną! Kalbos pritilo, girdėjosi tik atodūsiai ir popie- 
riaus šiugždenimas. Nugirdau, kaip Šarlotė užtikrino: 

— Gvenė tai tikrai ne. 

Leslė pažvelgė į mane. 

- Ji nieko nenujaučia, - sušnabždėjo draugė. - Dėl to ją gali- 
ma tik užjausti. 

- Taip, - atsakiau, bet iš tikrųjų maniau, kad užuojautos verta 


aš pati. Popietė Šarlotės draugijoje bus man tikras „malonumas“. 


Po pamokų limuzinas laukė ne tiesiai prie vartų, bet tolėliau. 
Raudonplaukis ponas Marlėjus neramiai vaikštinėjo tai šen, tai 
ten ir dar labiau susinervino pamatęs mus ateinančias. 

- Ak, tai jūs, - Šarlotė dirbtinai šyptelėjo, ir ponas Marlėjus 


paraudo. Pro atidarytas duris ji metė žvilgsnį į limuzino vidų. 

Ten sėdėjo tik vairuotojas ir Ksemerijus. Šarlotė, regis, nusivylė, 
o aš apsidžiaugiau. 

— Ar ne manęs pasigedai? - Ksemerijus nė nesitikėjo atsaky- 
mo. - Bet tu tikriausiai supranti, kad aš turiu ir kitų įsipareigoji- 
mų, nei visą laiką sekioti paskui tave. 

Aš tik užverčiau akis, ir Ksemerijus sukikeno. 

Iš tikrųjų jo pasigedau. Pamokos slinko be galo lėtai, o kai 
ponia Kaunter įniko pasakoti apie Baltijos iškasenas, ėmiau ilgė- 
tis Ksemerijaus ir jo kandžių pastabų. Be to, mielai būčiau jį pri- 
stačiusi Leslei, žinoma, kiek tai įmanoma. Kai papasakojau apie 
Ksemerijų Leslei, ši siaubingai susižavėjo, nors mano piešiniai, 
vaizduojantys vargšę lietvamzdžio chimerą, nebuvo labai vykę. 
(„Kokie ten skalbinių segtukai? - pasiteiravo Leslė, kai nupie- 
šiau ragiukus.) 

— Pagaliau turi nematomą draugą, kuris gali būti tau nau- 
dingas! - aikčiojo ji. - Tik pamąstyk, jis ne toks kaip Džeimsas, 
kuris ramiausiai snūduriuoja nišoje ir peikia tavo netikusias ma- 
nieras. Chimera galėtų šnipinėti, patikrinti, kas darosi už užda- 
rytų durų. 

Man tokia mintis nebuvo šovusi galvon. Bet iš tiesų šiandien 
rytą, per pokalbį apie tą ridi... rivi... kitokio pavadinimo rankinę, 
Ksemerijus man padarė paslaugą. 

- Ksemerijus galėtų būti tavo tūzas rankovėje, - įtikinėjo 
Leslė. - O ne toks įžeidinėjantis dykūnas kaip Džeimsas. 

Deja, dėl Džeimso ji buvo teisi. Kas gi tas Džeimsas? Jei jis 
galėtų žvanginti grandines arba drebinti šviestuvus, jį būtų ga- 
lima vadinti oficialiu mokyklos vaiduokliu. Džeimsas Augustas 


Peregrinas Pimplbotemas buvo maždaug dvidešimties metų dai- 

lus vaikinas baltu pudruotu peruku ir gėlėtu surdutu, jis mirė 
maždaug prieš 229 metus. Namas, kuriame dabar yra mokykla, 
kadaise priklausė jo tėvams. Kaip ir daugelis dvasių, jis nenorėjo 
pripažinti, kad yra miręs. Jam vaiduoklio gyvenimo šimtmečiai 
buvo tik keistas sapnas, iš kurio jis vis dar tikėjosi pabusti. Leslė 
buvo įsitikinusi, kad Džeimsas pražiopsojo lemtingą įvykį su tu- 
neliu ir žėrinčia šviesa, stačiai pramiegojo. 

- Džeimsas irgi galėtų būti naudingas, - paprieštaravau. Juk 
dar vakar buvau nusprendusi, kad Džeimsas, kaip XVIII am- 
žiaus vaikas, būtų puikus fechtavimosi mokytojas. Įsivaizdavau, 
kaip pamokyta Džeimso vikriai švaistausi špaga nenusileisdama 
Gideonui. Deja, labai klydau. 

Po pirmosios fechtavimosi pamokos per pietų pertrauką tuš- 
čioje klasėje Leslė raitėsi iš juoko. Ji, žinoma, nematė profesiona- 
lių Džeimso judesių ir negirdėjo jo komandų. (Nagi, atmuškit, 
panele Gvendolina, atmuškit! Terc! Prim! Terc! Kvint!) Ji matė 
tik mane, beviltiškai mosikuojančią panelės Kaunter lazdele ir 
atmušinėjančią nematomos špagos smūgius. Iš viso to nebuvo 
jokios naudos. Vienas juokas. 

Kai Leslė iki soties prisikvatojo, pareiškė, kad Džeimsas 
verčiau pamokytų mane ko nors kito. Kad ir kaip būtų keista, 
Džeimsas jai pritarė. Fechtavimasis ir bet kokios kovos esančios 
vyriškas užsiėmimas, pareiškė jis. Pavojingiausias ginklas, tin- 
kantis mergaitei, yra siuvinėjimo adata. 

- Pasaulis, be abejonės, būtų daug geresnis, jei ir vyrai laiky- 
tųsi šios taisyklės, - tarė Leslė. - Bet kol jie jos nesilaiko, mote- 
rys turi būti pasirengusios. - Džeimsas vos neapalpo, kai Leslė 


iš mokyklinio krepšio išsitraukė peilį dvidešimties centimetrų 

ilgio ašmenimis. - Kad galėtum apsiginti, jei koks nors vaikinas 
praeityje ketintų tave nuskriausti. 

- Jis panašus į... 

— ..japonišką virtuvinį peilį. Pjausto daržoves ir žalią mėsą 
kaip sviestą. 

Mano nugara nubėgo šiurpuliukai. 

— Tik būtiniausiu atveju, - pridūrė Leslė. - Tik kad jaustu- 
meisi truputį saugesnė. Tai geriausias ginklas, kurį galėjau sku- 
biai įsigyti. 

Peilis buvo įkištas į improvizuotas makštis iš Leslės mamos 
akinių dėklo. Ji padavė man dar ritinėlį lipnios juostos, Leslės 
nuomone, man praversiančios. 

Vairuotojas padarė staigų posūkį, Ksemerijus, nespėjęs laiku 
įsitverti, nučiuožė lygiu odiniu sėdynės apmušalu ir atsitrenkė į 
Šarlotę. Jis skubiai pasitraukė į savo vietą. 

— Kieta kaip bažnyčios stulpas, - pakomentavo ir papurtė spar- 
nus. Jis pažvelgė į Šarlotę iš šono. - Negi ji visą dieną trinsis šalia? 

- Taip, deja, - atsakiau. 

— Kas deja? - paklausė Šarlotė. 

— Deja, aš ir vėl nepavalgiau pietų, - atsakiau. 

- Pati kalta, - atšovė Šarlotė. - Atvirai sakant, nepakenktų 
numesti kelis svarus. Juk turi tilpti į sukneles, kurias ponia Ro- 
sini siuvo man. - Šarlotė stipriai sučiaupė lūpas, ir aš pajutau jai 
lyg ir užuojautą. Tikriausiai ji nuoširdžiai džiaugėsi, kad galės 
vilkėti ponios Rosini apdarus, o paskui pasirodžiau aš ir viską 
sugadinau. Žinoma, netyčia, bet vis dėlto. 

- Suknelė, kurią vilkėjau lankydamasi pas grafą de Sen Žer- 


meną, kabo mano spintoje, - tariau. - Jei nori, atiduosiu tau. 

Galėsi apsivilkti eidama pas Sintiją į kaukių balių. Lažinuosi, visi 
kris iš klumpių! 

- Suknelė tau nepriklauso, - atrėžė Šarlotė. - Tai sergėtojų 
nuosavybė, jie spręs, ką su ja daryti. - Šarlotė nusigręžė į langą. 
— Mekeke, mekeke, mekeke, - pamėgdžiojo ją Ksemerijus. 

Šarlotę iš tikrųjų nelengva pamėgti, dar niekam tai nepasise- 
kė. Vis dėlto mane jos šaltumas slėgė. Tad dar sykį pamėginau 
sumažinti įtampą. 

- Šarlote? 

— Netrukus būsim vietoje, - nutraukė ji mano žodžius. - Ne- 
tveriu smalsumu, ar pamatysiu ką nors iš Vidinio rato. - Niūri 
jos veido išraiška nepakito. - Noriu pasakyti, be tų, kuriuos mes 
jau pažįstam. Tai be galo jaudinantis įvykis. Artimiausiu metu 
Templyje knibždėte knibždės gyvų legendų. Garsūs politikai, 
Nobelio premijos laureatai ir žinomi mokslininkai apsilankys 
šiose šventose salėse, o pasaulis nieko nesuuos. Čia atvyks Kopė 
Jėtlandas ir Džonatanas Rivesas-Hevilendas, kaip norėčiau jiems 
paspausti ranką, - Šarlotė, regis, buvo iš tikrųjų sužavėta. O aš 
neturėjau nė menkiausio supratimo, apie ką ji šneka. Klausiamai 
pažvelgiau į Ksemerijų, bet jis tik gūžtelėjo pečiais. 

- Apie tuos veikėjus, deja, nieko nesu girdėjęs, atleisk, - tarė jis. 

- Juk negali visko žinoti, - atsakiau jam ir supratingai nusi- 
šypsojau. 

Šarlotė giliai atsiduso. 

— Negali, bet nekenktų nors retkarčiais paskaitinėti kokį rim- 
tą dienraštį arba žurnalą, kad susipažintum su pasaulio politikos 
naujienomis. Žinoma, tam dar reikia turėti bent kiek smegenų. 


Kaip ir sakiau, su Šarlote nelengva. 

Limuzinui sustojus ponas Marlėjus atidarė duris. Iš Šarlotės 
pusės. 

— Ponas Džordanas laukia jūsų senajame valgomajame, - tarė 
ponas Marlėjus, man pasirodė, kad jis vos susilaikė nepavadinęs 
jos „ponia“. - Ar jus palydėti? 

— Pati žinau kelią, - Šarlotė pasisuko į mane ir paliepė: - Eikš! 

— Kodėl visi tau nurodinėja? - nustebo Ksemerijus. - Ar ir 
man eiti kartu? 

— Taip, prašau, - atsakiau mums sukant į klaidžias Templio 
gatveles. - Smagiau, kai tu šalia. 

— Ar nupirksi man šunį? 

— Ne! 

- Bet aš tau patinku, tiesa? Turbūt man reikia dažniau kur 
nors užtrukti! 

— Arba būti naudingam, - prisiminiau Leslės žodžius: „Kse- 
merijus gali būti tavo tūzas rankovėje.“ Ji teisi. Kada gi turėjau 
draugą, gebantį vaikščioti kiaurai sienas? 

- Neatsilik, - paragino Šarlotė. Jiedu su ponu Marlėjumi ėjo 
priekyje per kelis metrus, tik dabar pastebėjau, kokie yra panašūs. 


- Klausau, panele Rotmajer*, - atsakiau. 


* Klastinga vaikiško kino filmo „Haidė“ veikėja. 

Meet the time as it seeks us. 


(Sutikim laiką taip, kaip jis mūsų ieško.) 


Viljamas Šekspyras, „Cimbelinas“ 

Trumpai tariant, pamoka su Šarlote ir ponu Džordanu buvo 
dar siaubingesnė, nei įsivaizdavau. Baisiausia, kad man buvo 
mėginama viską perteikti vienu metu: stengdamasi išmokti 
menueto žingsnelių (vilkėdama vyšninį dryžuotą sijoną su kri- 
nolinu, kuris itin derinosi prie bulvių košės spalvos mokykli- 
nės palaidinės), tuo pat metu turėjau įsidėmėti politines vigų 
ir torių pažiūras, kaip laikoma vėduoklė, ir įsikalti į galvą, kuo 
skiriasi didenybė, aukštybė ir šviesybė. Po valandos tokio pra- 
gariško darbo ir septyniolikos įvairiausių vėduoklės išskleidi- 
mo būdų man siaubingai įsiskaudėjo galvą, nebesupaisiau, kur 
dešinė, o kur kairė. Negelbėjo ir pašmaikštavimas: „Gal galėtu- 
me padaryti pertrauką, nes tos šviesybės jau man visai susuko 
smegenis.“ 

— Nejuokinga, - sniaukrojo Džordanas, - kvaila mergiščia. 

Senasis valgomasis buvo didoka patalpa pirmame aukšte su 
aukštais langais į vidinį kiemą. Be fortepijonų ir kelių prie sienų 
sustatytų kėdžių, čia nebuvo jokių baldų. Ksemerijus kabėjo ant 
šviestuvo galva žemyn tvarkingai ant nugaros sudėjęs sparnus. 

Ponas Džordanas prisistatė: 

— Prašau vadinti mane Džordanu, tik Džordanu. Esu moks- 


linį laipsnį turintis istorikas, žinomas mados tyrinėtojas, reiki 

meistras, išradingas papuošalų dizaineris, garsus choreografas, 
trečio laipsnio adeptas, XVIII ir XIX amžiaus žinovas. 

— Ak tu varge, - plūdosi Ksemerijus. - Matyt, vaikystėje jis 
buvo išmaudytas karštame vandenyje. 

Galėjau tik tyliai pritarti chimerai. Ponas Džordanas, atsipra- 
šau, tik Džordanas, siaubingai priminė vieną tų priekvailių televi- 
zijos pardavėjų, kalbančių taip, tarsi jų nosis būtų užpausta skal- 
binių segtuku, o po stalu į blauzdą kąstų pinčeris. Aš vis laukiau, 
kada jo papūstas lūpas ištemps šypsena ir jis pasakys: „O dabar, 
mieli žiūrovai, eikim pas modelį Brigitą, kuri įsigijo išskirtinės 
kokybės kambarinį fontaną ir sukūrė mažutę laimės oazę vos už 
dvidešimt septynis svarus, ak, kaip jai pasisekė, jums tereikia pa- 
skubėti ir užsisakyti, aš pats namuose turiu tokius du...“ 

Užuot nusišypsojęs, Džordanas sučiulbėjo: 

- Mano miela Šarlote, sveikasveikasveika, — ir pabučiavo orą 
ties dešine ir kaire jos ausimi. - Girdėjau, kas atsitiko, mano 
nuomone, tai - ne-į-ti-kima! Tiek metų treniruotis ir išmesti į 
balą šitiek talentų! Siaubingas, dangų drebinantis skandalas ir 
klaiki neteisybė... O čia ji, ar ne? Ta, kur užėmė tavo vietą? 

Nužvelgdamas mane nuo galvos iki kojų jis papūtė lūpas. O 
aš negalėdama atitraukti akių nustebusi spoksojau į jį. Ant Džor- 
dano galvos iš želė ir lako buvo sucementuota šiaušta šukuose- 
na. Siauri barzdos dryžiai it upės žemėlapyje tįso veidu žemyn. 
Išpešioti antakiai buvo dažyti juodai, o nosis, jei neapsirinku, 
nupudruota. 

- Ir šita bus poryt vakare įkelta į 1782 metų soirėe? - paklau- 
sė jis. Šita jis tikriausiai vadino mane. O žodžiu soirėe vadino kai 


ką kita, tik nežinia ką. 

— Ei ei, tas papūstalūpis tave įžeidė, - pasipiktino Ksemeri- 
jus. - Jei ieškai keiksmažodžio, kuriuo galėtum jį pritrenkti, esu 
tavo paslaugoms. 

Papūstalūpis irgi neblogas žodelis. 

— Soirėe yra prabangus pokylis, - paaiškino Ksemerijus. - Jei 
kartais nežinai, ką tai reiškia. Po vakarienės visi sėdi kartu, vie- 
nas kitas pakliunkina pianinu ir stengiasi neužmigti. 

— Ak, dėkoju! - pasakiau. 

— Niekaip negaliu patikėti, kad jie ketina rizikuoti, - kalbėjo 
Šarlotė, kabindama paltą ant kėdės atlošo. - Jei Gvendoliną leis 
pas tuos žmones, bus pažeistos visos slaptumo taisyklės. Tereikia 
į ją pažiūrėti, ir iškart suprasi, jog kažkas ne taip. 

- Ir aš taip pat manau! - sušuko Papūstalūpis. - Bet grafas 
garsėja ekscentriškomis nuotaikomis. Ana ten jos legenda. Siau- 
binga, prašau perskaityti. 

Mano kas? Legendas aš seniai ištrėmiau į pasakų šalį. Arba į 
žemėlapius. 

Šarlotė pavartė segtuvą ant fortepijono. 

- Ji turi atlikti vikonto Beteno augintinės vaidmenį. O Gide- 
onas jo sūnaus? Ar tai nėra truputį rizikinga? Puotoje gali būti 
žmonių, pažįstančių vikontą ir jo šeimą. Kodėl nepasirinko ko- 
kio nors vikonto, ištremto į Prancūziją? 

Džordanas giliai atsiduso. 

— Netiko, nes ji prastai kalba prancūziškai. Galbūt grafas nori 
mus tiesiog išmėginti? Turėsim jam įrodyti, kad mums pavyks 
šią mergaitę paversti XVIII amžiaus dama. Turim tai padaryti! - 


sušuko jis grąžydamas rankas. 

— Jei jums pavyko su Keira Naitli*, pavyks ir su manim, - ta- 
riau ryžtingiau. Keira Naitli - moderniausia mergina pasauly- 
je - puikiai atrodo kostiuminiuose filmuose net su kvailiausiu 
peruku. 

— Keira Naitli? - Juodi antakiai šoktelėjo aukštyn ir vos nepa- 
lietė priklijuoto peruko. - Kino filmui ji gal ir tiko, bet jei Keira 
Naitli atsidurtų XVIII amžiuje, jau po dešimties minučių išaiškė- 
tų, kad ji šiuolaikinė moteris. Tik prisimink, kaip ji šypsodamasi 
rodo dantis, o juokdamasi atlošia galvą ir išsižioja. XVIII am- 
žiuje nė viena moteris taip nesielgia. 

— Iš kur visa tai galite žinoti? - paklausiau. 

— Prašau“ 

— Sakiau, iš kur... 

Papūstalūpis įsisegė į mane akimis. 

— Turim tuoj pat nustatyti pirmąją taisyklę: niekuomet nea- 
bejok meistro žodžiais. 

— O kas tas meistras? Ak, suprantu. Tai jūs, - tariau ir rauste- 
lėjau, o Ksemerijus sukikeno. - Gerai. Taigi, juokiantis nerodyti 
dantų. Įsidėmėjau, - regis, viską išmoksiu lengvai. Sunku patikė- 
ti, kad per tą vakarėlį atsiras iš ko juoktis. 

Meistras Papūstalūpis šiaip taip susitvardė. Jis negirdėjo, kaip 
Ksemerijus garsiai subliuvo: „Avigalvis!“, todėl pradėjo liūdnąją 
užsiėmimo dalį. Džordanas norėjo sužinoti, ką nusimanau apie 


1782 metų politiką, literatūrą, papročius ir įpročius, o kai išgirdo 


+ 


Keira Naitli (Keira Knightley, g. 1985) - garsi Anglijos aktorė, vaidinanti 
filme „Karibų piratai“. 

mano atsakymą („Žinau, ko tada nebuvo, pavyzdžiui, vandens 
klozetų ir moterų rinkimų teisės ), užsidengė delnais veidą. 

- Apsisiusiosiu iš juoko, - krizeno Ksemerijus ir, deja, užkrė- 
tė mane. Turėjau sutelkti visas jėgas, kad iš diafragmos gelmių 
kylantis juokas nepratrūktų. 

Šarlotė švelniu balseliu sučiulbėjo: 

- Džordanai, maniau, jie jus perspėjo, kad ji visiškai nepasi- 
ruošusi. 

— Bet aš... bent jau pagrindus... - Meistras atitraukė delnus 
nuo veido. Nedrįsau į jį pakelti akių, nes dėl mano kaltės jo vei- 
do dažai nusitrynė. 

— O kaip tavo muzikiniai įgūdžiai? Gal groji pianinu? Dai- 
nuoji? Skambini arfa? O kaip su šokiais? Tikriausiai paprastutį 
Menuett d deux gebėtum sušokti, bet kaip kitus? 

Arfa? Menuett d deux? Žinoma! Netekusi savitvardos ėmiau 
nevaldomai kikenti. 

— Malonu, kad čia bent vienam linksma, - pasipiktino Papūs- 
talūpis, matyt, jis nusprendė kankinti mane tol, kol nebesinorės 
juoktis. 

Tiesą sakant, netrukus jis mane pribaigė. Jau po penkiolikos 
minučių pasijutau kaip paskutinė kvailė ir nevykėlė. Nors Kse- 
merijus nuo lubų iš visų jėgų stengėsi man pakelti nuotaiką. 

- Laikykis, Gvendolina, parodyk tam sadistui, kad ir tu šio 
to verta! 

Nieko kito nenorėjau. Deja, buvau netikėlė. 

— Tour de Main, kairę ranką, kvaila mergiščia, sukis į dešinę, 


Kornvalis pasidavė ir lordas Nortas 1782 metų kovą pasitraukė, 

o tai sukėlė... Sukis į dešinę, o ne eik į dešinę! O dangau! Šarlote, 
prašau parodyti jai, kaip tai daroma! 

Ir Šarlotė parodė. Turiu pripažinti, kad ji šoko lengvai, tarsi 
žaisdama. Tiesą sakant, tas šokis ir buvo paprastas. Eini į vieną 
pusę, eini į kitą, apsisuki ir nerūpestingai šypsaisi nerodydama 
dantų. Iš sienoje įtaisyto garsiakalbio sklido muzika, bet ne to- 
kia, kurią vos išgirdus kojos pačios ima trypti. 

Tikriausiai būčiau geriau įsidėmėjusi žingsnių seką, jei Pa- 
pūstalūpis nebūtų neužsičiaupdamas plepėjęs. 

— Nuo 1779 metų buvo kariaujama ir su Ispanija... o dabar 
prašau suktis vietoj, ketvirtą šokėją reikia įsivaizduoti, apsukti, 
taip, truputį grakščiau. Į priekį, nepamiršk šypsotis, galvą tiesiai, 
smakrą aukštyn, tada Didžioji Britanija neteko Šiaurės Ameri- 
kos, gerasis Dieve, ne, į dešinę, ranka ištiesta krūtinės aukštyje, 
tai buvo skaudus smūgis, bet jei nemoki šnekėti gerai prancūziš- 
kai, tai jau nepatriotiška... nežiūrėk į kojas, su šiais drabužiais vis 
tiek jų nematysi. 

Šarlotė apsiribojo netikėtais keistais klausimais („Kas 1782 
metais buvo Burundžio karalius?) ir nuolat purtė galvą, todėl 
dar labiau suglumau. 

Po valandos Ksemerijus ėmė nuobodžiauti. Jis nupleveno nuo 
šviestuvo, pamojavo man ir nėrė pro sieną. Norėjau duoti chi- 
merai užduotį pasidairyti Gideono, bet po penkiolikos minučių 
kankinamo menueto į valgomąjį įėjo jis pats su ponu Džordžu. 
Jie dar spėjo pamatyti, kaip aš, Šarlotė, Papūstalūpis ir ketvirtas 
nematomas partneris atlikome šokio figūrą ir kaip aš paliepta 


Papūstalūpio padaviau neregimam partneriui ne tą ranką. 

— Dešinę ranką, dešinį petį, kairę ranką, kairį petį! - rūstavo 
Papūstalūpis. - Argi taip jau sunku? Pažvelk, kaip puikiai šoka 
Šarlotė! 

Tobuloji Šarlotė vis dar šoko, net kai pastebėjo, kad atėjo lan- 
kytojų, 0 aš susigėdusi lioviausi ir tą akimirką labiausiai norėjau 
prasmegti skradžiai. 

— O! - šūktelėjo Šarlotė, tarsi tik dabar išvydusi poną Džor- 
džą ir Gideoną. Ji padarė grakštų reveransą - dabar aš jau žino- 
jau, kad tai toks pritūpimas, nes šokant menuetą reikia tūptelėti 
iš pradžių, baigus šokti ir dar daug sykių šokant. Toks judesys su 
mokykline uniforma turėjo atrodyti siaubingas, bet Šarlotė tūp- 
telėjo kažkaip... mielai. 

Jaučiausi vis blogiau, nes vilkėjau tą dryžuotą pabaisą prie 
mokyklinės palaidinės (dėl to tapau panaši į klasikinį kūgį, ko- 
kius stato keliuose norėdami apsaugoti remontininkus). Be to, 
Papūstalūpis nesiliovė manimi skundęsis. 

— „neskiria dešinės nuo kairės... visiškai nerangi... sunkiai 
suvokia... neįvykdomas sumanymas... kvaila mergiščia... iš meš- 
kos nepadarysi balerinos... ji nieku gyvu negali rodytis tame po- 
kylyje, nes atkreips dėmesį... tik pažvelkit! 

Ponas Džordžas ir Gideonas sužiuro vienu metu ir aš nukai- 
tau kaip aguona. Staiga pyktelėjau. Na, jau gana! Skubiai atsegiau 
sijoną su visu vieliniu karkasu, kurį man buvo užmovęs Papūs- 
talūpis, ir sušnypščiau: 

— Nesuprantu, kodėl XVIII amžiuje turiu kalbėti apie politiką. 
Aš apie ją nešneku ir dabar, neturiu nė menkiausio supratimo! 


Ir kas čia baisaus? Jei kas nors paklaus manęs apie markizą Kaž- 

kokį, pasakysiu, jog politika nesidomiu. O jei kas nors veršis su 
manimi pašokti menuetą, kuo labai abejoju, nes XVIII amžiuje 
nieko nepažįstu, padėkosiu ir maloniai atsisakysiu, nes nikstelė- 
jau koją. Tai galiu puikiausiai pasakyti nerodydama dantų. 

- Matot, ką turėjau omenyje? - aimanavo Papūstalūpis grą- 
žydamas rankas. - Ji tikra ožka. Neturinti nė lašelio geros valios, 
siaubinga nemokša, neapdovanota jokiu talentu. Be to, ji kaip 
penkiametė ima kvatoti vos išgirdusi lordo Sendvičo pavardę. 

Ak taip, lordas Sendvičas. Sunku patikėti, kad toks iš tikrųjų 
kadaise gyveno. Vargšas žmogelis. 

- Ji tikrai... — išsižiojo ponas Džordžas, bet Papūstalūpis jį 
nutraukė. 

- Kitaip nei Šarlotė, ši mergaitė neturi jokio... espiėglerie*! 

Jei tą daiktą turi Šarlotė, tai man jo nereikia. 

Šarlotė išjungė muziką, atsisėdo prie fortepijono ir kaip są- 
mokslininkė nusišypsojo Gideonui. Šis atsakė į jos šypseną. 

O į mane tik kartelį abejingai žvilgtelėjo. Tikriausiai jam buvo 
nesmagu bendrauti su tokia nevėkšla, juo labiau kad pats pui- 
kiai žinojo žavingai atrodąs su džinsais ir juodais prigludusiais 
marškinėliais. Kažkodėl aš dar labiau įsiutau. Vos nesugriežiau 
dantimis. 

Pono Džordžo akys lakstė nuo manęs prie Papūstalūpio, kak- 
tą išvagojo rūpesčio raukšlės. 

- Jums pavyks, Džordanai. Juo labiau kad turit tokią puikią 


padėjėją kaip Šarlotė. Be to, mums dar liko kelios dienos. 


Guvumo (pranc.). 

— Nors ir kelios savaitės! Per amžius neparuošiu jos didžiajai 
puotai, - putojo Papūstalūpis. - Paprastam soirėe, jei pasiseks, 
galbūt, bet baliui, kuriame gali dalyvauti hercogas su hercogie- 
ne, nieku gyvu. Nebent grafas nutars papokštauti. 

Pono Džordžo žvilgsnis tapo rūstus. 

— Esu tikras, kad taip nebus, - tarė jis. - Nedrįskite abejoti gra- 
fo sprendimais. Gvendolina susidoros, ar ne taip, Gvendolina? 

Aš nieko neatsakiau. Per pastarąsias dvi valandas mano savi- 
garba buvo sutrypta. Jei svarbiausia užduotis neapsijuokti ir ne- 
kristi į akis, aš sugebėsiu. Atsistosiu kamputyje ir kukliai vėduo- 
siuosi. Ne, geriau nesivėduosiu, nes tai gali bala žino ką reikšti. 
Tiesiog stovėsiu ir šypsosiuosi nerodydama dantų. Žinoma, jei 
niekas prie manęs nepristos, neklausinės apie Stafordo markizą 
arba nekvies šokti. 

Šarlotė tyliai užgrojo fortepijonu paprastutę melodiją, panašią 
į tą, pagal kurią ką tik šokom. Gideonas atsistojo šalia, pažvelgė 
į ją ir kažką pasakė, jo žodžių aš nenugirdau, nes Papūstalūpis 
garsiai atsiduso. 

— Mėginom ją išmokyti pagrindinių menueto žingsnių, bet 
baiminuosi, kad reikės imtis kitokių metodų! 

Žavėjausi Šarlotės gebėjimu tuo pat metu kalbėtis, žvilgčio- 
ti Gideonui į akis, rodyti žavingas duobutes skruostuose ir dar 
skambinti fortepijonu. 

Papūstalūpis skundėsi: 

— ...gal padėtų paveikslėliai arba kreidos piešiniai ant grindų, 
be to, mes turim... 

— Tęsit pamoką rytoj, - nutraukė jį ponas Džordžas. - Dabar 


Gvendolinai laikas elapsuoti. Ar eini, Gvendolina? 


Aš lengviau atsidusau, linktelėjau ir čiupau mokyklinį krepšį 
ir paltą. Pagaliau išlaisvinta. Netikrumas tuoj pat išgaravo užleis- 
damas vietą neramiam laukimui. Jei pasiseks, šiandien elapsuo- 
siu į metus po susitikimo su seneliu, slaptavietėje rasiu raktą ir 
slaptažodį. 

— Leisk, panėšėsiu, - pasiūlė ponas Džordžas imdamas mano 
krepšį ir drąsinamai nusišypsodamas. - Dar keturios valandos, 
ir galėsi važiuoti namo. Šiandien atrodai ne tokia pavargusi kaip 
vakar. Mes tau rasim gražius, ramius metus, ar tiktų 1953-ieji? 
Gideonas sako, kad al..., kad chronografo kambaryje tuo metu 
buvo jaukiau. Ten net stovėjo sofa. 

— 1953-ieji, puiku, - tariau, stengdamasi, kad mano balse ne- 
sigirdėtų džiugesio. Penkeri metai po susitikimo su Luku! Tikė- 
jausi, per tą laiką jis bus šį tą išsiaiškinęs. 

- Šarlote, ponia Dženkins tau iškvietė automobilį, gali ilsėtis. 

Šarlotė liovėsi groti. 

— Gerai, pone Džordžai, - atsakė mandagiai, palenkė galvą ir 
nusišypsojo Gideonui. - Ar ir tu jau laisvas? 

Kas čia dabar? Gal dar paklaus, ar neitų su ja į kiną? Aš su- 
laikiau kvapą. 

Bet Gideonas papurtė galvą. 

— Ne. Palydėsiu Gvendoliną. 

Abi su Šarlote vienu metu nustebusios pažvelgėm į jį. 

- Nelydėsi, - pareiškė ponas Džordžas. - Tu jau įvykdei šios 
dienos užduotį. 

- Atrodai pavargęs, - pridūrė Šarlotė. - Ir nenuostabu. Turė- 


tum geriau praleisti laiką ir išsimiegoti. 

Kad ir kaip keista, bet šį kartą aš jai pritariau. Jei Gideonas 
keliaus kartu, negalėsiu paimti raktų iš slėptuvės ir aplankyti se- 
nelio. 

— Be manęs Gvendolina rūsyje praleis keturias valandas vi- 
siškai veltui, - tikino Gideonas. - Jei vyksiu kartu, per tą laiką 
mudu galėtume kai ko išmokti, - ir švelniai nusišypsojęs pridū- 
rė: - Pavyzdžiui, kaip atskirti kairę nuo dešinės. 

Ką? Dėl Dievo meilės, tik ne šokių pamoka! 

- Tuščios pastangos, - įsiterpė Papūstalūpis. 

— Man reikia ruošti namų darbus, - tariau kiek galėdama 
rūsčiau. - Be to, rytoj turiu atiduoti rašinį apie Šekspyrą. 

— Galiu ir čia tau padėti. - Gideonas žvelgė man į akis. Jo ne- 
pažįstančiam šis žvilgsnis būtų galėjęs atrodyti visiškai nekaltas, 
bet ne man. 

Šarlotė vis dar šypsojosi, tik duobučių skruostuose nebebuvo 
matyti. 

Ponas Džordžas gūžtelėjo pečiais. 

— Dėl manęs, kaip nori. Tada Gvendolina nesijaus tokia vie- 
niša, ir nebus ko baimintis. 

— Tiesą sakant, mėgstu būti viena, - sumurmėjau. - Ypač kai 
visą dieną reikia praleisti su tokiais žmonėmis. 

Kvailais žmonėmis. 

- Ak štai kaip? - nusivaipė Šarlotė. - Betgi tu niekada nebūni 
viena, juk turi neregimų draugų, ar ne? 

— Tikrai, - atšoviau. - Gideonai, tu man tik trukdysi. 

Verčiau eik su Šarlote į kiną. Arba įsteikit knygų klubą! 

Taip galvojau, bet širdies gelmėse nenorėjau. Viena vertus, 


rūpėjo kuo skubiau pasikalbėti su seneliu ir sužinoti apie žaliąjį 

raitelį. Kita vertus, galvoje sklandė nedrąsūs prisiminimai apie 
vakarykščius 0. Mėšlas! Turiu susiimti ir galvoti apie atstumian- 
čius Gideono bruožus. Bet man nebeliko laiko. Jis jau laikė ati- 
darytas duris. 

- Eikš, Gvendolina. Keliausim į 1953 metus! 

Buvau tikra, kad jei būtų galėjusi, Šarlotė žvilgsniu būtų pra- 


gręžusi Man nugarą. 


Pakeliui į alchemijos laboratoriją ponas Džordžas, kelis kartus 
atsiprašęs, užrišo man akis ir dūsaudamas paėmė už rankos. Gi- 
deonas nešė mano mokyklinį krepšį. 

— Ponas Džordanas nemalonus žmogus, - tarė ponas Džor- 
džas, kai nulipom suktais laiptais. - Bet vis dėlto gali bent šiek 
tiek pasistengti. 

Garsiai sušnarpščiau. 

- Jis taip pat galėtų nors šiek tiek pasistengti! Reiki meistras, 
talentingas papuošalų dizaineris, mados kūrėjas... ką jis veikia pas 
sergėtojus? Maniau, čia sutiksiu tik garsių mokslininkų ir politikų. 

- Ponas Džordanas yra keistas paukštis sergėtojų būryje, - 
pripažino ponas Džordžas. - Bet turi puikią galvą. Šalia egzo- 
tiškų... kaip čia pasakius... profesijų, iš kurių, beje, jis susikrovė 
milijonus, jis yra pripažintas istorikas... 

- Ir tapo juo maždaug prieš penkerius metus, kai pasinaudo- 
jęs lig šiol nežinomais šaltiniais paskelbė straipsnį apie Londono 
slaptąją draugiją, apie laisvųjų mūrininkų ryšį su grafu de Sen 
Žermenu. Tada sergėtojai nusprendė kuo skubiau su juo susipa- 
žinti, — įsiterpė priekyje einantis Gideonas. Jo balsas aidėjo po 


akmeniniais skliautais. 

Ponas Džordžas krenkštelėjo. 

- Hmm, tai irgi svarbu. Atsargiai, laiptelis. 

— Suprantu, - tariau. - Tad Džordanas yra tarp sergėtojų, kad 
jų neišduotų. O kokie tie nežinomi šaltiniai? 

— Kiekvienas narys kuo nors praturtina, sustiprina draugi- 
ją, - aiškino ponas Džordžas neatsakydamas į klausimą. - O 
pono Džordano gabumai itin įvairialypiai. 

— Neabejoju, - sutikau. - Koks kitas vyras galėtų apsiklijuoti 
nagus šlifuoto stiklo blizgučiais? 

Išgirdau poną Džordžą kosėjant, tarsi būtų užspringęs. Kurį 
laiką žingsniavom tylėdami. Nesigirdėjo nė Gideono žingsnių. 
Pagalvojau, kad jis nuėjo toli į priekį (užrištomis akimis kelias 
man pasirodė be galo ilgas). Pagaliau įsidrąsinau ir paklausiau: 

— Pone Džordžai, kam esu siunčiama į pokylį ir puotą? 

— Negi niekas tau nepasakė? Gideonas vakar vakare, kone 
naktį, apsilankė pas grafą, kad išsiaiškintų pastarąjį... nuotykį. 
Jis pargabeno laišką, kuriame grafas primygtinai reikalauja, kad 
judu su Gideonu dalyvautumėt pokylyje pas ledi Brompton ir po 
kelių dienų didžiulėje puotoje. Be to, turėsit pavakary apsilanky- 
ti Templyje. Mat grafas nori artimiau su tavimi susipažinti. 

Prisiminusi pirmąjį susitikimą su grafu pašiurpau. 

— Suprantu, kad jis nori mane geriau pažinti. Bet kodėl sveti- 
mų žmonių būryje? Ar tai koks patikrinimas? 

- Tai greičiau įrodymas, kad jis neketina laikyti tavęs ato- 
kiai nuo viso to reikalo. Atvirai sakant, aš labai apsidžiaugiau 
tuo laišku. Jis rodo, kad grafas daug labiau tavimi pasitiki, nei 
mano kai kurie ponai sergėtojai, kurie laiko tave tik statiste šia- 


me žaidime. 

— Ir išdavike, - pridūriau prisiminusi poną Vaitą. 

— Arba išdavike, - lengvai sutiko ponas Džordžas. - Nuomo- 
nės skiriasi. Na, štai mes ir atėjom, mano mergyte. Gali nusirišti 
raištį. 

Gideonas mūsų jau laukė. Pamėginau paskutinį sykį jo atsi- 
kratyti pranešdama, kad dar turėsiu išmokti Šekspyro sonetą, 
todėl būsiu priversta garsiai deklamuoti, bet jis tik gūžtelėjo pe- 
čiais ir atsakė turįs grotuvą ir manęs visiškai negirdėsiąs. Ponas 
Džordžas išėmė chronografą iš seifo ir prigrasino nieko nepalik- 
ti praeityje. 

— Nė mažiausios popieriaus skiautės, girdi, Gvendolina? At- 
gal parsigabensi visą krepšio turinį. Ir, žinoma, patį krepšį. Ar 
supratai“ 

Aš linktelėjau, paėmiau iš Gideono krepšį ir stipriai prispau- 
džiau prie savęs. Tada atkišau ponui Džordžui pirštą. Šį kartą 
mažylį, nes smilius jau buvo subadytas. 

— O kas bus, jei kas nors įeis į kambarį? 

— Nejeis, - užtikrino Gideonas. - Juk ten bus vidurnaktis. 

- Ir ką? O jei kam nors šaus į galvą mintis surengti rūsyje 
inspiracinį susitikimą. 

— Konspiracinį, - patikslino Gideonas. - Na ir kas. 

— Ką? 

- Nesirūpink, - nuramino ponas Džordžas ir įstūmė pirštą 
pro angą. Pajutusi jau gerai pažįstamą maudimą skrandyje ir 
adatos dūrį, prikandau lūpą. Patalpa nušvito rubino raudoniu, 
paskui atsidūriau tamsoje. 

— Ei? — tariau tyliai, bet niekas neatsakė. Po akimirkos šalia 


atsirado ir Gideonas, jis įjungė žibintuvėlį. 

— Matai, čia visai jauku, - šyptelėjo, nuėjo prie durų ir įjungė 
šviesą. Palubėje vis dar kabėjo lemputė, bet po pastarojo mano 
apsilankymo patalpa buvo aptvarkyta. Mano žvilgsnis nukrypo į 
sieną, kurioje Lukas ketino įrengti slėptuvę. Prie jos buvo susta- 
tytos kėdės, tik daug tvarkingiau nei praėjusį sykį. Patalpa buvo 
švari ir tuščia. Išskyrus kelias kėdes, stalą ir apvilktą nutrintu ža- 
liu aksomu sofą. 

— Taip, iš tikrųjų jaukiau nei aną kartą. Vis bijojau, kad iš kur 
nors išlįs žiurkė ir mane užpuls. 

Gideonas paspaudė durų rankeną ir paklebeno. Aišku, durys 
buvo užrakintos. 

— Tik vieną sykį durys buvo neužrakintos, - tarė nusišypso- 
jęs. - Tada buvo iš tikrųjų šaunus vakaras. Iš čia slapti požemiai 
veda iki Teismo rūmų. Paskui leidžiasi dar toliau, iki katakombų 
su kaulais ir kaukolėm... O visai netoli nuo čia 1953 metais yra 
vyno rūsys. 

— Reikėtų gauti raktą. - Vėl pažvairavau į sieną. Ten po kaž- 
kuria laisva plyta gulėjo raktas. Giliai atsidusau. Be galo gaila, 
kad dabar negaliu jo paimti. Bet labai malonu žinoti tai, apie ką 
Gideonas neturi jokio supratimo. - Ar gėrei to vyno? 

— Ką turi omenyje? - Gideonas paėmė kėdę iš pasienio ir pa- 
statė prie stalo. - Čia tau. Sėkmės atliekant namų darbus. 

— Ak, ačiū. 

Atsisėdau, išsikroviau daiktus iš krepšio ir apsimečiau be galo 
įsigilinusi į knygą. Gideonas išsitiesė ant sofos, iš kelnių kišenės 
išsitraukė grotuvą ir įsikišo ausinę. Po dviejų minučių išdrįsau į 
jį pažiūrėti ir pamačiau, kad guli užsimerkęs. Gal užmigo? Tiesą 


sakant, kuo čia stebėtis, jei šią naktį vėl keliavo. 

Kurį laiką užsimiršusi spoksojau į tiesią ilgą nosį, blyškią odą, 
minkštas lūpas ir tankias, riestas blakstienas. Taip gulėdamas jis 
atrodė gerokai jaunesnis, staiga dingtelėjo, kad žinau, koks buvo 
mažas berniukas. Labai mielas. Gideono krūtinė lygiai kilnojosi, 
ir aš pamaniau, gal galėčiau pamėginti - ne, tai pernelyg pavo- 
jinga. Reikia liautis žvalgiusis į sieną, jei noriu išsaugoti Luko 
paslaptį. 

Man neliko kitos išeities - keturias valandas negalėjau stebėti 
miegančio Gideono (nors tas užsiėmimas buvo gan malonus), 
todėl sutelkiau visą dėmesį į namų darbus, pirmiausia į Kauka- 
zo gamtinius išteklius, paskui į netaisyklingus prancūzų kalbos 
veiksmažodžius. Rašiniui apie Šekspyro kūrybą ir gyvenimą sti- 
go tik pabaigos, vienintelio sakinio: „Paskutiniuosius penkerius 
gyvenimo metus Šekspyras praleido Stratforde prie Eivono, kur 
1616 metais mirė.  Pabaigiau. Dabar tereikėjo atmintinai išmok- 
ti sonetą. Jie visi buvo vienodi, tad nevalingai pasirinkau vieną. 

— „Kalbos neranda akys su širdim ir dėl tavęs kovoja susiki- 
bę“, - murmėjau aš. 

— Kalbi apie mane? - paklausė Gideonas, atsisėdo ir išsitrau- 
kė ausinę. 

Deja, prieš savo norą nukaitau kaip žarija. 

- Tai Šekspyras, — tariau. 

Gideonas nusišypsojo. 

- „Širdis nenori skirtis su tavim, o žvitrios akys puola jos 
puikybę. * Ar kažkaip panašiai. 

— Ne, padeklamavai visiškai tiksliai. - Užverčiau knygą. 


+ 


Šekspyras V. Dramos ir sonetai. - Vilnius: Vaga, 1986. Vertė A. Churginas. 

— Juk dar nemoki, - šyptelėjo Gideonas. 

— Iki rytojaus vis tiek būčiau pamiršusi. Bus geriau, jei pasi- 
mokysiu rytą prieš pamokas, tada gal iki pono Vitmeno pamo- 
kos nepamiršiu. 

— Tuo geriau! Tada galim pasimokyti menuetą. - Gideonas 
atsistojo. - Mes čia turim užtektinai vietos. 

— O ne! Prašau, nereikia! 

Bet Gideonas jau nusilenkė man. 

- Ar galėčiau pakviesti jus šokiui, panele Šepard? 

— Nebūtų nieko malonesnio, pone, - atsakiau jam vėduoda- 
masi Šekspyro knyga. - Bet su apgailestavimu turiu atsisakyti, 
nes nikstelėjau koją. Gal kreipkitės į ana ten stovinčią mano pus- 
seserę. Tą ponią su žaliu apdaru, - parodžiau į sofą. - Ji mielai 
jums pademonstruotų, kaip gerai moka šokti. 

-— Bet aš pageidaučiau šokti tik su jumis, kaip šoka jūsų pus- 
seserė, seniai Žinau. 

- Aš turiu omenyje savo pusseserę sofą, o ne pusseserę Šarlo- 
tę, - patikslinau. - Užtikrinu jus, kad su sofa jūs patirsit daugiau 
malonumo nei su Šarlote. Sofa gal ir ne tokia grakšti, bet minkš- 
tesnė, patrauklesnė ir tiesiog geresnio būdo. 

Gideonas nusijuokė. 

— Kaip minėjau, mano dėmesys skirtas tik jums. Prašau su- 
teikti man garbę. 

— Bet toks džentelmenas kaip jūs turėtų atsižvelgti į mano 
nikstelėtą koją! 

— Ne, apgailestauju. - Gideonas išsitraukė iš kišenės grotu- 
vą. - Šiek tiek kantrybės, netrukus gros orkestras. - Jis įkišo au- 


sines man į ausis ir timptelėjęs už rankos pastatė ant kojų. 

— O, puiku, Linkin Park, - tariau, o mano pulsas tvinkčiojo 
kaip pašėlęs, nes staiga Gideonas atsidūrė taip arti. 

- Ką? Atsiprašau. Tuoj bus muzika. - Jo pirštai slystelėjo 
ekranu. - Štai. Mocartas, jis mums tiks. - Gideonas padavė man 
grotuvą. - Ne, įsidėk į kišenę, kad turėtum laisvas rankas. 

- Bet tu visiškai negirdi muzikos, - tariau, ir mano ausyse jau 
čirpino smuikai. 

- Girdžiu gerai, tad nėra ko rėkti. Įsivaizduokim, kad šokam 
aštuoniese. Kairėje šalia manęs stovi dar vienas ponas, o dešinėje 
net du, tvarkingai, sustoję į eilę. Kitapus tavęs toks pat vaizdas, 
tik stovi damos. Nusilenkimas, prašom. 

Aš pritūpiau ir kiek padelsusi padaviau jam ranką. 

- Jei tik išgirsiu „kvaila mergiščia , tuoj pat liausiuos! 

— Niekada taip nepasakyčiau. - Gideonas nuvedė mane pro 
sofą į kambario vidurį. - Šokant svarbiausia nerūpestingas po- 
kalbis. Ar galėčiau pasiteirauti, iš kur toks nepalankus požiūris į 
šokius. Dauguma jaunų panelių mėgsta šokti. 

- Ša, turiu sutelkti dėmesį. - Lig šiol man sekėsi visai gerai. 
Net pati savimi stebėjausi. Tour de main įveikiau sklandžiai, vie- 
ną sykį apsisukti kairėn, vieną - dešinėn. - Ar galėtume dar sykį 
tai pakartoti? 

— Pakelk smakrą aukštyn, štai taip. Ir žiūrėk į mane. Turi ne- 
išleisti manęs iš akių, kad ir koks žavus būtų mano kaimynas. 

Buvau priversta nusišypsoti. Kas čia buvo? Gideonas prašėsi 
komplimento. Na, to džiaugsmo jam nesuteiksiu. Nors esu pri- 
versta pripažinti, kad Gideonas iš tikrųjų puikiai šoka. Su juo vis- 
kas ėjosi kitaip nei su Papūstalūpiu, šokio žingsneliai tarsi savai- 


me keitė vienas kitą. Pamažu menuetas man ėmė netgi patikti. 

Ir Gideonas tai pastebėjo. 

— Matai, tu visai gerai šoki. Dešinė ranka, dešinys petys, kairė 
ranka, kairys petys, labai gerai. 

Jis buvo teisus. Man puikiai sekėsi! Tiesą sakant, tas šokis 
buvo vaikiškai lengvas. Džiūgaudama apsisukau ratu su nemato- 
mu ponu, tada vėl padaviau ranką Gideonui. 

— Cha! Ir kodėl sako, kad aš kaip malūnas! - nusišypsojau. 

— Visiškai begėdiškas palyginimas, - sutiko Gideonas. - Tu 
priremtum prie sienos bet kokį vėjo malūną. 

Aš sukikenau ir staiga krūptelėjau. 

— Oi, ir vėl groja Linkin Park. 

— Nesvarbu. 

Griaudžiant ausyse muzikai, Gideonas neklysdamas sušoko 
paskutinę šokio figūrą ir nusilenkė. Šiek tiek nuliūdau, kad šokis 
baigėsi. 

Giliai tūptelėjusi nusilenkiau ir išsiėmiau ausines. 

- Štai. Labai malonu, kad mane pamokei. 

— Grynai iš egoizmo, - šyptelėjo Gideonas. - Juk aš esu tas 
žmogus, kuris gali su tavimi apsijuokti, ar pamiršai? 

- Ne. - Mano gera nuotaika akimirksniu išgaravo. Žvilgsnis 
nevalingai nukrypo į sieną, prie kurios buvo sustatytos kėdės. 

- Ei, juk mes dar nebaigėm, - tarė Gideonas. - Sušokai šau- 
niai, bet ne tobulai. Ko taip susiraukei? 

- Kodėl, tavo nuomone, grafas de Sen Žermenas būtinai nori, 
kad eičiau į pokylį ir į puotą? Juk galėtų su manimi susitikti čia, 
Templyje, tada nekiltų jokio pavojaus, kad apsijuoksiu prieš sve- 
timus žmones. Ir niekam netektų manimi stebėtis. 


Gideonas kurį laiką žvelgė į mane, paskui atsakė: 

— Grafas nemėgsta atskleisti savo kortų, bet už kiekvienos jo 
idėjos slypi genialus planas. Dėl to pasikėsinimo Haid Parke jis 
kai ką įtaria, tad norėtų išvilioti organizatorių, kai tas pamatys 
mudu didesniame žmonių būryje. 

— Ak! - šūktelėjau. - Mus ir vėl puls vyrai su špagomis? 

— Ne, kol būsim tarp žmonių, - patikino Gideonas. Jis atsisė- 
do ant sofos atlošo ir sukryžiavo rankas. - Be to, manau, kad tai 
pavojinga, ypač tau. 

Aš atsirėmiau į stalo kraštą. 

— Pasikėsinimu Haid Parke įtari Liusę ir Paulių? 

- Ir taip, ir ne, - atsakė Gideonas. - Toks žmogus kaip gra- 
fas de Sen Žermenas per savo gyvenimą įsigijo ne vieną priešą. 
Kronikose yra keletas pranešimų apie pasikėsinimą į jo gyvybę. 
Gal Liusė ir Paulius, norėdami pasiekti tikslą, susimetė su vienu 
ar keletu tokių priešų. 

— Ar grafas irgi taip mano? 

Gideonas gūžtelėjo pečiais. 

— Tikiuosi. 

Aš kurį laiką mąsčiau. 

— Aš už tai, kad tu vėl nusižengtum taisyklėms ir paimtum 
tą Džeimso Bondo pistoletą, - pasiūliau. - Juo galima išguldy- 
ti visus tuos tipus su špagomis. Iš kur jį gavai? Turėdama tokį 
daikčiuką, jausčiausi gerokai saugesnė. 

- Ginklas, kuriuo nemoki naudotis, paprastai atsisuka prieš 
tave, - paaiškino Gideonas. 

Prisiminiau japonišką daržovių peilį. Nemalonu būtų, jei jis 
būtų panaudotas prieš mane. 


- Ar Šarlotė gerai fechtuojasi? Ar moka šaudyti iš pistoleto? 

Gideonas vėl gūžtelėjo pečiais. 

— Ji lankė fechtavimo pamokas nuo dvylikos metų, todėl pui- 
kiai fechtuojasi. 

Žinoma. Šarlotė - tobulybė. Bet nemoka būti maloni. 

- Grafui ji būtų patikusi, - tariau. - Matyt, aš ne jo skonio. 

Gideonas nusijuokė. 

— Tu dar gali pasitaisyti. Jis todėl ir norėtų artimiau su tavimi 
susipažinti, kad patikrintų, ar pranašystėje dėl tavęs neapsirikta. 

— Dėl varno magijos? - Kaip paprastai, kai kalba nuklysda- 
vo apie tai, pasijutau nejaukiai. - Ar pranašystėje sakoma, ką tai 
reiškia? 

Gideonas šiek tiek pamąstė, paskui tyliai pasakė: 

— „varnas raudonais sparnais neša rubino širdį, įstrigusius 
tarp pasaulių mirusius giedant girdi, veik nesuvokia galios, ne- 
suvokia kainos, galia pakyla, užveria ratą ir viskas mainos... - jis 
krenkštelėjo. - Tavo oda pašiurpo. 

— Skamba kraupiai. Ypač apie tuos giedančius mirusiuosius. — 
Pasitryniau rankas. - Ar daugiau nėra? 

— Ne. Tai daugmaž viskas. Turi pripažinti, kad tau tai nelabai 
tinka, ar ne? 

Taip, jis teisus. 

— Ar pranašystėje kas nors sakoma ir apie tave? 

- Žinoma, - šyptelėjo Gideonas. - Sakoma apie kiekvieną ke- 
liautoją laiku. Aš esu liūtas išdidus deimantiniu veidu, nuo kurio 
švytėjimo saulė... - Akimirką jis sutriko, paskui nusišypsojo. - Ir 
taip toliau, ir taip toliau. O apie tavo proproprosenelę aikštingą- 
ją ledi Tilnėj sakoma, kad ji lapė, žadeito lapė, kuri slepiasi po 


liepa. 

— Ar iš pranašystės galima ką nors suprasti? 

- Žinoma, nors joje apstu simbolių. Visa kita lemia jų išaiški- 
nimas. - Jis pažvelgė į laikrodį. - Mes dar turim laiko. Gal pra- 
tęskim šokių pamoką? 

— Ar per pokylį šokama? 

— Dažniausiai ne, - atsakė Gideonas. - Ten tik valgoma, ge- 
riama, plepama ir... muzikuojama. Esu tikras, kad ir tavęs papra- 
šys ką nors pagroti arba padeklamuoti. 

- Taip, verčiau būčiau mokiusis groti pianinu, nei lankiusi 
su Lesle hiphopo kursus. Bet aš moku neblogai dainuoti. Pasta- 
raisiais metais per vakarėlį pas Sintiją nenuginčijamai tapau ge- 
riausia karaokės dainininke. Pati perdirbusi Somewhere over the 
rainbow. Nors ir vilkėjau autobuso stotelės kostiumu. 

— Na taip. Jei tavęs paprašys, pasiteisink netenkanti balso, kai 
reikia dainuoti prieš žmones. 

— Tai kodėl negalima sakyti, kad nikstelėjau koją? 

- Štai ausinės. Pakartokim viską iš pradžių. - Vaikinas man 
nusilenkė. 

— O ką man daryti, jei kas nors kitas pakvies šokti? - pritūpiau. 

— Tada elgsiesi lygiai taip pat, - tarė Gideonas imdamas mano 
ranką. - Bet XVIII amžiuje buvo laikomasi taisyklių. Nepažįsta- 
mos merginos nekviesdavo šokti, kol vyras nebūdavo oficialiai 
jai pristatomas. 

- Gal tai kokie nors nešvankūs judesiai vėduokle. - Pamažu 
įsisavinau šokio judesius. - Jei vos centimetrą nuleisdavau vė- 
duoklę, Džordaną ištikdavo nervų priepuolis, o Šarlotė imdavo 
linguoti galvą kaip liūdnas žaisliukas. 


- Ji tik nori tau padėti, - užtarė Šarlotę Gideonas. 

— Taip, žinoma. Ir žemė yra plokščia, - prunkštelėjau aš, nors 
šokant menuetą vargu ar toks elgesys dera. 

— Rodos, judvi viena kitą ne itin mėgstat. 

Mes sukomės su įsivaizduojamais šokių partneriais ratuku. 

Ką? Negi iš tikrųjų taip atrodo? 

— Turbūt išskyrus tetą Glendą, ledi Eristą ir mūsų mokytojus, 
daugiau nėra žmonių, mėgstančių Šarlotę. 

- Aš tuo netikiu, - nesutiko Gideonas. 

— O, pamiršau dar Džordaną ir tave. Ak, užverčiau akis, esu 
tikra, kad XVIII amžiuje tai draudžiama. 

— Gal tu pavyduliauji Šarlotei? 

Aš nusikvatojau. 

— Patikėk manimi, jei taip gerai ją pažinotum kaip aš, neuž- 
davinėtum tokių kvailų klausimų. 

— Bet aš ją gana gerai pažįstu, - tarė Gideonas tyliai ir vėl pa- 
ėmė mano ranką. 

Taip, bet gražiąją jos pusę, norėjau jam pasakyti, bet tada su- 
vokiau jo žodžių prasmę ir iš tikrųjų užsidegiau siaubingu pa- 
vydu. 

— Tad kiek gerai judu pažįstami... iki smulkmenų? - Ištrau- 
kiau ranką iš Gideono delno ir padaviau jo nesamam kaimynui. 

— Na, tiek gerai, kiek pažįsti žmogų, su kuriuo praleidi daug 
laiko. - Žingsniuodamas pro šalį Gideonas vylingai šyptelėjo. - 
Nes mudu neturėjom itin daug laiko kitokioms... draugystėms. 

— Suprantu. Turi imti, kas po ranka, - nebeištvėriau. - Tai 
kaip bučiuojasi Šarlotė? 

Gideonas čiupo mano ranką, laikiau ją maždaug dvidešimčia 


centimetrų per aukštai. 

— Matau, jūs darot didelę pažangą pokalbio mene, nors apie 
tokius dalykus džentelmenas nešneka. 

- Taip, pateisinčiau tavo išsisukinėjimą, jei būtum džentel- 
menas. 

— Negi kada nors suteikiau dingstį suabejoti savo džentelme- 
nišku elgesiu, tai... 

— Ak, užsičiaupk! Kad ir kas tarp jūsų su Šarlote būtų, manęs 
tai nedomina. Bet gana įžūlu tuo pat metu smagintis... gūžinėtis 
su manimi. 

— Gūžinėtis? Koks negražus žodis. Būčiau jums itin dėkingas, 
jei aiškindama savo nepasitenkinimo priežastis galvotumėt ir 
apie alkūnes. Atliekant šį judesį jos turi būti nuleistos. 

- Tai nejuokinga, - sušnypščiau. - Nebūčiau leidusis bučiuo- 
jama, jei būčiau žinojusi, kad tu ir Šarlotė... 

Ak, Mocarto muzika baigėsi ir vėl sugriaudėjo Linkin Park. 
Tiek to, ši muzika labiau derėjo prie mano nuotaikos. 

— Aš ir Šarlotė? Kas? 

— „esat daugiau nei draugai. 

— Kas tai sako? 

- Tu! 

— Aš šito nesakiau. 

— Aha. Vadinasi, jūs dar nė karto, taip sakant, nesibučiavot? — 
Aš nepritūpiau, kaip privalėjau, stovėjau ir svaidžiau žaibus. 

- Šito aš irgi nesakiau. - Gideonas nusilenkė ir ištraukė gro- 
tuvą iš mano kišenės. - Tuoj pakartosim dar sykį, dar turėtum 
pasimokyti rankų judesių, o šiaip viskas puiku. 

- Bet tavo pokalbio menas turi trūkumų, - tariau aš. - Ar 


buvo kas nors su Sarlote, ar ne? 

- Maniau, tavęs visiškai nedomina, kas sieja mus su Šarlote. 

Dar sykį žybtelėjau akimis. 

— Teisingai. 

- Tada viskas gerai. - Gideonas grąžino man grotuvą. Iš ausi- 
nių sklido Bon Džovi Aleliuja versija. 

— Tai ne ta muzika, - tariau. 

— Ne, ne ta, - nusišypsojo Gideonas. - Maniau, tau reikia ra- 
minamos. 

— Tu... tu esi toks... toks... 

— Koks? 

— Bjaurybė. 

Jis žengė žingsnį artyn, ir dabar mus skyrė menkutis tarpelis. 

- Štai kuo tu skiriesi nuo Šarlotės. Ji niekada taip nepasakytų. 

Staiga man ėmė stigti oro. 

- Galbūt, jei nesuteiksi pagrindo. 

— Ne, manau, jos geresnės manieros. 

- Taip, ir stipresni nervai. - Kažkodėl nebegalėjau atitraukti 
akių nuo Gideono lūpų. - Sakau tik tam, kad jeigu kada nors vėl 
sėdėtume klausykloje ir nuobodžiautume, ir tu vėl bandytum. 
Antrą sykį aš nesileisčiau mulkinama! 

— Nori pasakyti, kad antrą sykį neleistum man tavęs pabu- 
čiuoti? 

— Būtent, - sušnabždėjau negalėdama pajudėti iš vietos. 

— Gaila, - tarė Gideonas, o jo lūpos buvo taip arti manųjų, 
kad jaučiau jo iškvepiamą orą. Supratau, kad elgiuosi ne taip, 
kaip ką tik tvirtinau. Be to, nė nepastebėjau, kaip apkabinau Gi- 
deonui kaklą. Seniai praleidau reikiamą akimirką nusisukti arba 


atstumti įžūlėlį. 

Matyt, Gideonas jautė tą patį. Jis ėmė glostyti man plaukus, o 
tada lūpomis švelniai palietė manąsias. 

— And every breath we took was hallelujah, - suokė Bon Džo- 
vi man į ausį. Man ir taip ta nelemta daina beprotiškai patiko, ji 
buvo viena tų, kurių galėdavau klausyti penkiolika kartų iš eilės, 
bet dabar ji mane amžiams sies su Gideonu. 


Aleliuja. 

Ši sykį mums niekas netrukdė - nei šuolis laiku, nei įžūli chi- 
mera. Kol dainavo Aleliuja, bučiavomės švelniai ir atsargiai, bet 
paskui Gideonas suleido pirštus man į plaukus ir prisitraukė 
prie savęs. Dabar bučiavo aistringai, o aš stebėdamasi atsakiau 
tuo pačiu. Mano kūnas staiga pasirodė paklusnus ir lengvas ir aš 
pati apsivijau Gideonui kaklą. Nežinau, kaip tai įvyko, bet, užuot 
liovęsi bučiuotis, mudu neatplėšdami lūpų kritom ant žaliosios 
sofos. Staiga Gideonas atsisėdo ir pažvelgė į laikrodį. 

— Man labai gaila, bet nebegaliu tavęs bučiuoti, - pasakė sun- 
kiai kvėpuodamas. Jo vyzdžiai buvo išsiplėtę, skruostai paraudę. 

Svarsčiau, kaip aš dabar atrodau. Suglebusi kaip pudingas 
nesugebėjau pakilti iš tokios pusiaugulos. Su siaubu pagalvojau, 
kad nė nenujaučiu, kiek laiko praėjo po to, kai klausėmės Aleliu- 
ja. Dešimt minučių? Pusė valandos? Visko gali būti. 

Gideonas pažvelgė į mane lyg ir sutrikęs. 

- Susikraukim daiktus, - prabilo pagaliau. - O tu skubiai su- 
sišukuok, nes atrodo, tarsi koks nors kvailys būtų sutaršęs tau 
plaukus, o paskui numetęs ant sofos. Kad ir kas mūsų ten lauktų, 
iš karto sumes, kas įvyko... O Dieve, nežiūrėk į mane šitaip. 

— Kaip? 


— Tarsi ištikta stabo. 

- Bet taip ir yra, - rimtai pasakiau. - Aš esu pudingas. Tu 
mane pavertei pudingu. 

Šypsena nušvietė Gideono veidą, jis pašoko ant kojų ir puolė 
krauti mano daiktus į krepšį. 

- Eikš, mažasis pudinge, stokis. Ar turi šukas arba plaukų še- 
petį? 

— Kažkur krepšyje, - tariau vangiai. 

Gideonas ištraukė Leslės mamos akinių dėklą. 

— Kas čia? 

— Ne! - sušukau išsigandusi ir išsivadavau iš pudingo būse- 
nos. Pašokau ant kojų, čiupau iš Gideono dėklą su japonišku 
daržovių peiliu ir įmečiau į krepšį. Jei Gideonas ir nustebo, tai 
neparodė. Jis pastatė prie sienos kėdę ir vėl pažvelgė į laikrodį, o 
aš tuo metu paėmiau plaukų šepetį. 

— Kiek mums liko laiko? 

- Dvi minutės, - atsakė Gideonas ir pakėlė nuo grindų gro- 
tuvą. Nemačiau, nei kada, nei kaip jis nukrito. 

Skubiai susišukavau plaukus. Gideonas įdėmiai mane nužvelgė. 

— Gvendolina? 

- Hmmė 
į jį. O Dieve! Koks jis gražus, ir mano kūnas panoro vėl virsti 
pudingu. 

- Ar tu...? 

— Ką? - laukiau, ką Gideonas pasakys. 

— Ak, nieko. 

Skrandyje pajutau negerumą. 


- Netrukus prasidės, - tariau. 

— Paimk krepšį ir tvirtai laikyk, nieku gyvu nepaleisk iš ran- 
kų. Ir pasislink truputį arčiau, antraip nusileisi ant stalo. 

Žengiant viskas ėmė plaukti prieš akis. Po akimirkos švelniai 
nusileidau tiesiai priešais nustėrusį poną Marlėjų. Jam per petį 
žvelgė Ksemerijus. 

— Na, pagaliau, - prabilo chimera. - Teko visą pusvalandį 
klausytis, ką pats su savimi šneka tas raudonplaukis. 

- Ar jūs sveika, panele? - sumikčiojo ponas Marlėjus, atsi- 
traukdamas per žingsnį. 

— Taip, sveika, - atsiliepė Gideonas, nusileidęs man už nuga- 
ros ir skvarbiai žiūrėdamas. Kai nusišypsojau, nusuko akis. 

Ponas Marlėjus krenkštelėjo. 

— Turiu jums pranešti, kad esat laukiamas Drakono salėje, 
pone. Vidinio... Septintasis numeris atvyko ir pageidauja su ju- 
mis pasikalbėti. Jei leisite, aš palydėsiu panelę iki automobilio. 

— Panelė iš viso neturi jokio automobilio, - įsiterpė Ksemeri- 
jus. - Ji net neturi vairuotojo pažymėjimo, vėpla. 

— Nebūtina, aš pats nuvesiu ją aukštyn. - Gideonas čiupo 
akių raištį. 

— Ar iš tikrųjų reikia? 

— Taip, reikia. - Gideonas surišo raištį man ant pakaušio pa- 
pešdamas kelis plaukus, bet aš neketinau aimanuoti, todėl tik 
prikandau lūpą. - Jei nežinosi chronografo buvimo vietos, ne- 
galėsi mūsų išduoti, ir niekas mūsų netykos, kai persikelsime į 
minėtą patalpą. 

— Bet šis rūsys priklauso sergėtojams, ir visais laikais įėjimai 


ir išėjimai buvo saugomi, - ginčijausi. 

- Į šią patalpą veda daugiau kelių, ne tik iš Templio, antra, 
negalima atmesti galimybės, kad kas nors iš mūsų pačių rezga 
pinkles. 

— Niekuo nepasitikėk. Net savo jausmais, - sumurmėjau. Ap- 
linkui vien nepatiklūs žmonės. 

Gideonas apkabino mane per liemenį ir stumtelėjo pirmyn. 

— Taip ir yra. 

Girdėjau poną Marlėjų atsisveikinant, tada durys užsidarė. 
Mes tylėdami ėjom vienas šalia kito. Būčiau norėjusi apie daug 
ką pasišnekėti, bet nežinojau, nuo ko pradėti. 

- Jaučiu, kad ir vėl glamonėjotės, - tarė Ksemerijus. - Žvilgs- 
nis tai patvirtina. 

— Nesąmonė, - atkirtau ir išgirdau Ksemerijų kikenant. 

— Patikėk, gyvenu šioje žemėje nuo vienuolikto amžiaus ir ži- 
nau, kaip atrodo iš šieno kaugės išlindusi mergina. 

- Šieno kaugės! - pasipiktinau. 

— Ar kalbi su manim? - paklausė Gideonas. 

- Su kuo gi dar? - atkirtau. - Ir kiek dabar valandų. Beje, dėl 
šieno. Esu alkana kaip šuo. 

— Netrukus pusė aštuonių. - Gideonas paleido mane. Išgir- 
dau jo mobiliojo pypsėjimą ir atsitrenkiau petimi į sieną. 

- Oi! 

Ksemerijus vėl sukikeno. 

- Tai bent kavalierius. 

- Atsiprašau. Apačioje nebuvo ryšio. Trisdešimt keturi neat- 
sakyti skambučiai, šaunu! Tai gali tik... Viešpatie, mano mama! - 
Gideonas sunkiai atsiduso. - Ji paliko net vienuolika žinučių 


balso pašte. 


134 


Aš apčiuopom styrinau palei mūro sieną. 

— Arba nuriši tą kvailą raištį, arba vedi mane! 

— Gerai jau. - Gideonas suspaudė man delną. 

— Nežinau, kaip vertinti žmogų, kuris užriša akis savo drau- 
gei, kad ramiai galėtų patikrinti mobiliojo telefono įrašus, - bur- 
bėjo Ksemerijus. 

Ir aš nežinau. 

- Ar atsitiko kas nors bloga? 

Vėl išgirdau sunkų atodūsį. 

— Ko gero, taip. Paprastai mes vienas kitam neskambinam. 
Čia beveik visada blogas ryšys. 

— Dėmesio, laiptelis! - perspėjo Ksemerijus. 

- Galbūt kas nors susirgo, - spėliojau. - O gal tu pamiršai ką 
nors svarbaus. Mano mama šiandien atsiuntė visą krūvą žinu- 
čių, kad primintų, jog reikia pasveikinti dėdę Henrį su gimta- 
dieniu. Ak. | 

Jei Ksemerijus nebūtų manęs perspėjęs, būčiau trenkusis pil- 
vu į laiptų turėklų bumbulą. Bet Gideonas to nė nepastebėjo. 
Ėjau ranka grabinėdama sieną. 

— Ne, priežastis kita. Aš niekada nepamirštu gimtadienių. - 
Gideono balse buvo girdėti nerimas. - Gal kas nors nutiko Ra- 
faeliui. 

- Tavo broliui? 

- Jis jau seniai nutrūktgalviškai elgiasi. Važinėja automobiliu 
be vairuotojo pažymėjimo, šokinėja nuo uolų, kopia į kalnus be 
apsaugos. Nežinia, ką nori tuo įrodyti. Pastaraisiais metais jis su- 
sižeidė skrisdamas parasparniu, gavo smegenų sutrenkimą ir tris 


dienas pragulėjo ligoninėje. Užuot iš tokių nelaimių pasimokęs, 

gimtadieniui paprašė patėvio jam padovanoti greitaeigį katerį. 
O tas kvailys tenkina kiekvieną jo norą. - Gideonas paspartino 
žingsnį, ir aš vis dažniau ėmiau klupinėti. - Na, pagaliau. Čia 
jau yra ryšys, - matyt, eidamas jis klausėsi balso pašto. Deja, aš 
nieko nesupratau. O mėšlas! - girdėjau ne kartą murmant. Gi- 
deonas vėl paleido mano ranką ir aš užrištomis akimis pėdinau 
pirmyn. 

- Jei nenori atsitrenkti į sieną, suk kairėn, - įspėjo mane Kse- 
merijus. - O, regis, jam tik dabar toptelėjo, kad tu neturi antenos. 

— Gerai... - suniurnėjo Gideonas. Jis palietė man veidą, pas- 
kui pakaušį. - Gvendolina, atleisk man. - Jo balse buvo girdėti 
rūpestis, bet, spėjau, ne dėl manęs. - Ar iš čia rasi kelią? - Jis nu- 
rišo raištį ir aš sumirksėjau nuo šviesos. Mudu stovėjom priešais 
ponios Rosini siuvyklą. 

Gideonas probėgšmais paglostė man skruostą ir vyptelėjo. 

— Juk tu žinai kelią, ar ne? Automobilis jau laukia. Pasimaty- 
sim rytoj. 

Nespėjus atsakyti Gideonas nusigręžė. 

- Jis dingo, - tarė Ksemerijus. - Tiesą sakant, ne itin manda- 
gus elgesys. 

— Kas atsitiko? - sušukau Gideonui pavymui. 

— Mano brolis pabėgo iš namų, - atsakė jis nelėtindamas 
žingsnio. - Spėk tris kartus, kur jis traukia. - Gideonas dingo už 
artimiausio kampo nespėjus man spėti. 

— Turbūt ne į Fidžį, - sumurmėjau sau panosėje. 

- Nereikėjo eiti su juo ant šieno, - įgėlė Ksemerijus. - Dabar 


jis mano, kad tu lengvai prieinama. 

— Užsičiaupk, Ksemerijau. Kalbos apie šieną mane nervina. 
Mes tik truputį pasibučiavom. 

— Tada nėra priežasties raudonuoti kaip aguonai, brangute! 

Priglaudžiau delnus prie degančių skruostų ir supykau. 

— Eime, aš alkana. Bent šiandien gal gausiu vakarienę. Galbūt 
pakeliui mes išvysim tuos paslaptingus žmones iš Vidinio rato. 

- Jau nepamatysim! Visą popietę klausiausi jų, - atsakė Kse- 
merijus. 

— Puiku! Pasakok! 

— Nuo-bo-du! Tikėjausi, jie gers kraują iš kaukolių ir ant ran- 
kų pieš paslaptingas runas. Bet ne, jie tik plepėjo, visi su kostiu- 
mais ir kaklaraiščiais. 

- Ir apie ką gi jie kalbėjo? 

— Pažiūrėsiu, ką pavyks prisiminti, - chimera krenkštelėjo. - 
Pagrindinis klausimas buvo, ar galima sulaužyti auksinę taisy- 
klę, kad būtų pergudrautas Juodasis turmalinas ir Safyrė. Puiki 
mintis, sakė vieni. Ne, nieku gyvu, tvirtino kiti, tada vienas tarė: 
reikia taip ir padaryti, kitaip niekada nepavyks išgelbėti pasau- 
lio, jūs, bailiai. Tada kiti sušuko: ne, tai blogis, be to, pavojinga 
tęstinumui ir moralei. Vieni tvirtino: taip, bet visai nesvarbu, 
ar dėl to bus išgelbėtas pasaulis. Paskui iš visų pusių ėmė sklisti 
pompastiški paistalai, bet tuo metu aš turbūt užsnūdau. Pagaliau 
visi sutiko, kad Deimantas, deja, yra linkęs veikti vienas, o Rubi- 
nė, regis, yra tik maža žioplė, tad operacijai Opalas ir Žadeitas ji 
yra pernelyg kvaila. Ar spėji sekti mano mintis? 

— Aha... 

- Aš, žinoma, tave gyniau, bet jie manęs neklausė, - kalbėjo 


toliau Ksemerijus. - Jie nori, kad tu kuo mažiau žinotum. Dėl 

auklėjimo stokos tavo naivumas ir žinių trūkumas gali sukelti 
grėsmę saugumui, be to, esi nediskretiška. O tavo draugės Leslės 
negalima išleisti iš akių. 

— Mėšlas! 

— Gera žinia ta, kad dėl tavo nemokšiškumo visa kaltė ver- 
čiama mamai. Tie ponai paslapčių kūrėjai laikosi vieningos nuo- 
monės, kad moterys dėl visko kaltos. O paskui buvo aptariami 
įrodymai, siuvėjo sąskaitos, laiškai, sveikas žmogaus protas, ir po 
ilgų svarstymų visi sutarė, kad Paulius ir Liusė su chronografu 
persikėlė į 1912 metus, kur dabar ir gyvena. Nors tas žodis da- 
bar šiuo atveju nelabai tinkamas. - Ksemerijus pasikrapštė gal- 
vą. - Nesvarbu, bet visi nusprendė, kad jie pasislėpė kaip tik ten, 
artimiausiu metu pasitaikius progai tavo nuostabusis, stiprusis 
didvyris juos suseks, paims jų kraujo ir susigrąžins chronografą. 
O paskui pasipylė kalbos apie auksinę taisyklę, visokie niekai ir 
pompastiški paistalai. 

- Taip, įdomu, - susimąsčiau. 

— Manai? Įdomu dėl to, kad moku patraukliai apibendrinti 
visokius niekus. 

Atidariau duris į kitą koridorių ir jau ketinau atsakyti Kseme- 
rijui, kai išgirdau pažįstamą balsą. 

- Esi toks pat pasipūtėlis kaip anksčiau! 

Tai pasakė mano mama! Pasukusi už kampo, iš tikrųjų ją pa- 
mačiau. Ji stovėjo priešais Folką de Vilerį sugniaužusi kumščius. 

— O tu tokia pat kietakaktė ir neįžvalgi! - atšovė Folkas. - Ką 
sau manei mėgindama nuslėpti Gvendolinos gimimo datą. Toks 


tavo elgesys ypač pakenkė visam reikalui. 

— Reikalui! Jūsų reikalas visada buvo svarbesnis už žmones, 
kurie tame reikale dalyvavo! - sušuko mama. 

Uždariau duris kuo tyliau ir žingsniavau pirmyn. Ksemerijus 
slinko pasieniu. 

— Oho, ji, regis, kaip reikiant įsiutusi. 

Jis buvo teisus. Mamos akys degė, skruostai buvo paraudę, o 
balsas neįprastai aukštas. 

— Mes juk susitarėm, kad Gvendolina bus laikoma atokiau. 
Kad jai neteks patirti pavojų! O dabar jūs ketinat patiekti ją gra- 
fui ant padėklo. Juk ji visiškai... bejėgė! 

- Ir tu viena dėl to kalta, - šaltai atkirto Folkas de Vileris. 

Mama prikando lūpą. 

— Kaip didysis šios ložės magistras, tu irgi atsakingas! 

- Jei būtum iš pradžių žaidusi atvirom kortom, Gvendolina 
būtų buvusi parengta. Savo pasakomis, kad norėjai užtikrinti duk- 
teriai smagią vaikystę, gali apmulkinti nebent poną Džordžą, tik 
ne mane. Be to, nekantriai laukiu, ką papasakos tavo pribuvėja. 

— Jos dar neradot? - mamos balsas nebebuvo toks šaižus. 

— Per kelias dienas rasim, Greise. Turime žmonių visur. - Fol- 
kas pastebėjo mane, ir pyktis iš jo veido akimirksniu dingo. 

— Gvendolina, kodėl tu viena? 

- Brangute! - Mama puolė manęs apkabinti. - Kad negrįž- 
tum taip vėlai kaip vakar, nutariau pati tave parsivežti. 

- Ir pasinaudoti galimybe apiberti mane priekaištais, - nusi- 
juokė Folkas. - Gvendolina, kodėl ponas Marlėjus ne su tavimi? 

— Paskutinį kelio ruožą galėjau eiti ir viena, - išsisukau. - Dėl 


ko judu ginčijotės? 

- Tavo mama įsitikinusi, kad išvykos į XVIII amžių labai pa- 
vojingos, - tarė Folkas. 

Taip ir buvo, bet aš neketinau mamos jaudinti. Todėl ji ne- 
žinojo nė dalies mano patirtų pavojų. Aš niekam nepasakojau 
apie vyrus, užpuolusius mus Haid Parke. Verčiau jau nusikąsčiau 
liežuvį. Apie ledi Tilnėj ir pistoletus ji irgi neturėjo žinoti, o kad 
grafas de Sen Žermenas kraupiai man grasino, papasakojau tik 
Leslei. Ir dar, žinoma, seneliui. 

Aš įdėmiai pažvelgiau į Folką. 

— Sunkumus su vėduokle ir menuetu aš įveiksiu, - pasakiau 
nerūpestingai. - Mama, tai iš tiesų nepavojinga. Svarbiausia, ne- 
sutrupinti vėduoklės Šarlotei į galvą... 

— Na, girdi, Greise, - atsiduso Folkas ir mirktelėjo man. 

— Nelaikyk manęs kvaile, Folkai! - Mama rūsčiai nužvelgė jį, 
paėmė mane už rankos ir nusitempė. - Eime. Visi laukia tavęs 
grįžtant vakarienės. 

- Iki rytdienos, Gvendolina! - šūktelėjo Folkas. - Greise, gal 
kada nors susitinkam? 

- Iki pasimatymo, - suniurnėjau. Mama irgi suniurnėjo, tik 
nesupratau ką. 

- Jei klausi manęs, galiu pasakyti - šieno kaugė, - atsiliepė 
Ksemerijus. - Manęs jie savo rietenomis neapmulkins. Iš tolo 
pažįstu šieno kaugės draugystes. 

Giliai atsidusau. Mama irgi atsiduso ir priglaudė prie savęs, 
taip apsikabinusios nužingsniavom tuos kelis metrus iki laukujų 
durų. Iš pradžių jutau įtampą, bet paskui padėjau galvą mamai 
ant peties. 

— Neverta dėl manęs pyktis su Folku. Tu pernelyg imi viską į 
galvą, mama. 

— Kalbi taip nerūpestingai. Nelabai malonu jaustis netinka- 
mai pasielgus. Matau, tu ant manęs pyksti. - Mama vėl atsidu- 
so. - Ir tu iš dalies teisi. 

— Ir vis dėlto aš tave myliu, - atsakiau. 

Mama stengėsi sulaikyti ašaras. 

— O aš tave myliu labiau, nei gali įsivaizduoti, - sukuždėjo ji. 
Mudvi stovėjome skersgatvyje prie namo, mama apsidairė, tarsi 
bijotų, kad tamsoje kas nors mūsų tyko. - Viską atiduočiau, kad 
tik mes vėl taptume normalia šeima ir normaliai gyventume. 

— O kas yra normalu? 

— Na, mes tai tikrai nenormalūs. 

— Viskas priklauso nuo požiūrio. Tai kaip praėjo diena? - pa- 
klausiau su ironija. 

— O, kaip paprastai, - šyptelėjo mama. - Pirmiausia susibariau 
su motina, paskui smarkiai susibariau su seserimi, o darbe trupu- 
tį pasibariau su viršininku, ir pagaliau barnis su... buvusiu drau- 
gu, kuris atsitiktinai yra didysis be galo slaptos ložės magistras. 

- Ar nesakiau? - džiūgavo Ksemerijus. - Šieno kaugės drau- 
gystė! 

— Na matai, mama, visiškai normali diena! 

Mama nusišypsojo. 

— O kaip taviškė, mieloji? 

- Irgi be ypatingų nutikimų. Mokykloje nemalonumai su Vo- 
veriuku, paskui truputį šokių ir gero elgesio pamokų toje įtarti- 
noje slaptoje draugijoje, kuri užsiima kelionėmis laiku, paskui 
vos nepasmaugiau savo pusseserės, ir dar nedidelė išvyka į 1953 
metus, ten ramiai atlikau namų darbus, kad rytoj būtų mažiau 


nemalonumų su tuo pačiu Voveriuku. 

— Pasakoji labai nerūpestingai. 

Mamos kulniukai kaukšėjo grindiniu. Ji ir vėl apsidairė. 

- Nebijok, niekas mūsų neseka, - nuraminau. - Jie labai užsi- 
ėmę, namuose knibždėte knibžda be galo slaptų žmonių. 

- Susirinko Vidinis ratas, tai vyksta nedažnai. Pastarąjį sykį 
jie buvo susiėję, kai Liusė ir Paulius pavogė chronografą. Jie išsi- 
barstę po visą pasaulį... 

— Mama? Ar nemanai, kad dabar tinkamiausias laikas papa- 
sakoti, ką žinai? Jokios naudos, jei aš klaidžiosiu patamsiuose. 

— Tikrąja prasme, - įsiterpė Ksemerijus. 

Mama sustojo. 

- Tu mane pervertini! Mano menkos žinios vargu ar bus 
naudingos. Galbūt aš tave tik suklaidinsiu. Arba dar blogiau, už- 
trauksiu didesnį pavojų. 

Aš papurčiau galvą. Nenorėjau taip greitai pasiduoti. 

— O kas yra žaliasis raitelis? Ir kodėl Liusė su Pauliumi neno- 
ri, kad ratas užsivertų? O gal nori patys pasinaudoti paslaptimi? 

Mama pasitrynė smilkinius. 

- Apie žaliąjį raitelį šiandien girdžiu pirmą sykį. Bet neabe- 
joju, kad Liusė ir Paulius taip pasielgė tikrai ne iš egoizmo. Juk 
tu susipažinai su grafu de Sen Žermenu. Jis turi tokių priemo- 
nių... - mama nutilo. - Ak, brangioji, niekas, ką galėčiau tau pa- 
sakyti, nepadėtų, patikėk manimi. 

— Mama! Jau ir taip baisiai blogai, kad tie vyrai viską slepia ir 
nepasitiki manim, bet tu juk mano mama! 

— Taip, - tarė ji ir iš akių pabiro ašaros. - Aš tavo mama. - 


Bet vis dėlto šis argumentas nepakeitė jos nusistatymo. - Pasku- 

bėkim, taksi jau laukia pusę valandos. Tikriausiai vairuotojui 
teks suploti pusę mėnesinės algos. 

Atsidususi nusekiau paskui ją gatve. 

— Galim važiuoti metro. 

— Ne, tau skubiai reikia šilto valgio. Be to, tavo brolis ir sesuo 


tavęs baisiai ilgisi. Jie neištvertų dar vienos vakarienės be tavęs. 


Vakaras buvo netikėtai taikus ir jaukus, nes senelė su teta Glen- 
da ir Šarlote buvo išėjusios į operą. 

— „Toska, - smagiai pasakė teta Madė ir papurtė šviesias 
garbanėles. - Jos tikriausiai grįš truputį kilnesnės. - Ji šelmiškai 
man mirktelėjo. - Gerai, kad Violeta turėjo bilietus. 

Aš nustebusi pažvelgiau į namiškius. Paaiškėjo, kad tetos Ma- 
dės draugė (maloni sena ponia pavarde Violeta Peplplam, kuri 
mums per Kalėdas dovanodavo megztus šalikus ir puskojines) 
ketino su sūnumi ir būsima marčia apsilankyti operoje. Bet, pa- 
sirodo, būsima marti tapo būsima kitos ponios marčia. 

Kaip visuomet, kai namuose nebūdavo ledi Eristos ir tetos 
Glendos, mus apimdavo nerūpestinga nuotaika. Kaip mokinius 
mokytojui išėjus. Vakarieniaudama kelis kartus pašokusi ro- 
džiau broliui, sesei, tetai Madei, mamai ir ponui Bernardui, kaip 
Papūstalūpis ir Šarlotė mokė mane šokti menuetą ir vėduotis, o 
Ksemerijus pasakinėjo, jei ką užmiršdavau. Greitai man pačiai 
tos pamokos ėmė atrodyti labiau komiškos nei tragiškos, nes na- 
miškiai leipo juokais. Netrukus jau visi (išskyrus poną Bernardą, 
kuris vis dėlto mušė batu taktą) šoko kalbėdami pro nosį kaip 
Džordanas. Ir vis šūkčiodami: 


- Kvaila mergiščia! Pažvelk, kaip tai atlieka Šarlotė! 

— Į dešinę! Ne, dešinė yra ten, kur tavo kairys nykštys. 

— Aš matau tavo dantis! Tai nepatriotiška! 

Nikas parodė dvidešimt tris įvairiausius būdus, kaip vėduotis 
servetėle ir taip be žodžių siųsti pranešimus. 

— Štai taip reiškia: „Oi, pone, jūsų antukas prasegtas.“ O jei 
vėduoklę truputį nuleidi, nori pasakyti: „Ak, noriu už jūsų ište- 
kėti.“ Bet jei pasuki kitu kampu: „Fui, nuo šiandien mes kariau- 
jam su Ispanija...“ 

Turėjau pripažinti, kad Nikas turėjo ypatingų aktorinių ge- 
bėjimų. O Karolina taip aukštai kilnojo kojas (jos šokis priminė 
labiau kankaną, o ne menuetą), kad vienas batas nuslydo ir tekš- 
telėjo į bavariško kremo, paruošto desertui, dubenį. 

Šis įvykis truputį pritemdė mūsų linksmybes, kol ponas Ber- 
nardas ištraukė batą ir padėjo į Karolinos lėkštę rimtu veidu tar- 
damas: 

- Džiugu, panele Karolina, kad tiek daug kremo liko. Panelė 
Šarlotė ir abi ponios norės paskanauti grįžusios iš operos. 

Teta Madė plačiai nusišypsojo. 

- Jūs visuomet toks rūpestingas, mielasis. 

- Tokia mano užduotis, turiu rūpintis, kad jums gerai sektų- 
si, - atsakė ponas Bernardas. - Tai pažadėjau jūsų broliui prieš 
mirtį. 

Susimąsčiusi pažvelgiau į juodu. 

— Pone Bernardai, ar senelis niekada neminėjo žaliojo raite- 
lio. O gal jūs girdėjot, teta Made? 

Teta Madė papurtė galvą. 

- Žaliasis raitelis? Ką tai galėtų reikšti? 


- Nežinau, - atsakiau. - Žinau tik, kad turiu jį rasti. 

- Jei ko nors ieškai, pasirausk senelio bibliotekoje, - patarė 
ponas Bernardas, jo didelės kaip pelėdos akys žybtelėjo už aki- 
nių stiklų. - Jei reikės mano pagalbos, visada būsiu jūsų paslau- 
goms. Gerai ten gaudausi, nes valau dulkes nuo knygų. 

— Puiki mintis, mielasis, - pritarė teta Madė. 

— Visuomet pasirengęs jums patarnauti, ponia. 

Ponas Bernardas pridėjo į židinį dar malkų ir palinkėjo mums 
labos nakties. 

Ksemerijus nusekė paskui jį. 

— Labai noriu pamatyti, ar jis prieš guldamas nusiima aki- 
nius, - pasakė chimera. - Aš būtinai tau pranešiu, jei jis išslinks 
iš namų, kad slapčia sunkiojo metalo grupėje sugrotų bosine 
gitara. 

Tiesą sakant, mano mažiesiems broliui ir seseriai buvo lai- 
kas gulti, bet šį vakarą mama padarė išimtį. Mes iki soties pa- 
valgėm, prisijuokėm ir įsitaisėm priešais židinį. Karolina pri- 
siglaudė prie mamos, Nikas prie manęs, o teta Madė atsisėdo 
aukštame ledi Eristos krėsle, nupūtė nuo veido šviesią garbaną 
ir atrodė patenkinta. 

- Teta Made, ar gali mums ką nors papasakoti? - paprašė 
Karolina. - Apie tuos laikus, kai buvai maža mergaitė ir turėjai 
lankyti kaime savo siaubingąją pusseserę Heizl. 

— Ak, apie tai jūs ne kartą girdėjot, - atsiduso teta Madė ir 
padėjo rausvomis fetro šlepetėmis apautas kojas ant suolelio. Bet 
tetos nereikėjo ilgai maldauti. Visos jos istorijos apie siaubingąją 
pusseserę prasidėdavo žodžiais: „Heizl buvo labiausiai pasipū- 
tusi mergaitė, kokią man teko kada nors sutikti , - tada mes visi 


choru pridūrėm: 

- Visai kaip Šarlotė! 

Teta Madė papurtė galvą ir pasakojo toliau: 

— Ne, Heizl buvo daug blogesnė. Ji čiupdavo katę už uodegos 
ir iškėlusi virš galvos imdavo sukti ratu. 

Tuo metu, kai padėjusi smakrą ant Niko galvos klausiausi, 
kaip dešimtmetė teta Madė atkeršijo už visas kankinamas Glos- 
teršyro kates įstūmusi Heizl į srutų duobę, mano mintys nukly- 
do pas Gideoną. Kur jis dabar? Ką veikia? Su kuo leidžia laiką? 
Ar šiuo metu galvoja apie mane, gal ir jį mane prisiminus apėmė 
toks pat keistas šiltas jausmas? Vargu. 

Atsisveikinant prie ponios Rosini siuvyklos, Gideonas nė ne- 
pažvelgė į mane, nors prieš kelias minutes mudu bučiavomės. 
Vos susivaldžiau giliai neatsidususi. 

Kad jį bala. Juk dar vakar vakare kalbėdama su Lesle prisie- 
kinėjau daugiau niekada jo nebučiuoti. Kol neišsiaiškinsim, kas 
tarp mūsų vyksta! 

Leslė tada tik nusijuokė. 

- Liaukis, ką nori apmulkinti? Visiškai aišku, kas vyksta: tu tą 
vaikiną beprotiškai įsimylėjusi! 

Bet kaip galėjau įsimylėti vaikiną, kurį pažįstu vos kelias die- 
nas? Be to, dažniausiai jis elgiasi siaubingai. Nors tomis akimir- 
komis, kai nesipučia, būna... jis būna toks... neįtikimai... 

- Aš jau grįžau! - sukarkė Ksemerijus ir smagiai nusileido 
ant valgomojo stalo prie žvakės. Karolina, sėdinti mamos glėby- 
je, krūptelėjo ir nustebusi pažvelgė į jį. 

— Kas atsitiko, Karolina? - paklausiau. 

- Ak, nieko, - atsakė ši. - Man pasirodė, kad pamačiau kaž- 


kokį šešėlį. 

— Tikrai? - Nustebusi pažvelgiau į Ksemerijų. 

Šis gūžtelėjo pečiais ir nusišypsojo. 

— Netrukus pilnatis. Jautrūs žmonės mus kartais neaiškiai 
mato, dažniausiai akies kampučiu. Kai pažiūri atidžiau, nieko 
neišvysta. - Jis vėl pakibo ant šviestuvo. - Senoji garbanė ponia 
irgi mato ir jaučia daug daugiau, nei prisipažįsta. Kai norėdamas 
išmėginti uždėjau leteną jai ant peties, ji čiupo ranka už tos vie- 
tos... Tavo šeima ypatinga. 

Aš su meile pažvelgiau į Karoliną. Jautrus vaikas, gali būti, 
kad iš tetos Madės ji paveldėjo gebėjimą matyti vizijas. 

— Dabar išgirsim mano mėgstamiausią pasakojimą, - spin- 
dinčiom akim tarė Karolina, o teta Madė gardžiuodamasi dėstė, 
kaip sadistė Heizl, vilkėdama puošnią išeiginę suknelę, stovėjo 
iki kaklo srutose ir garsiai klykė: 

— Aš tau atkeršysiu, Madlina, aš tau atkeršysiu! 

— Taip ji ir padarė, - atsiduso teta Madė. - Ir ne vieną sykį. 

— Tęsinio klausysim kitą kartą, - ryžtingai nutraukė tetą 
mama. - Vaikams metas gulti. Rytoj į mokyklą. 


Ir mes visi sunkiai atsidusom, garsiausiai - teta Madė. 


Penktadieniais mokyklos valgykloje buvo patiekiamas omletas, 
tad visi stengėsi nepraleisti pietų pertraukos, nes tai buvo vie- 
nintelis valgomas patiekalas. Žinojau, kad Leslė dievina omle- 
tą, todėl neleidau jai likti klasėje, kur buvau susitarusi susitikti 
su Džeimsu. 

- Eik valgyti, - paraginau ją. - Aš labai supyksiu, jei dėl ma- 


nęs atsisakysi omleto. 

- Bet kas gi tada stovės sargyboje. Be to, norėčiau su viso- 
mis smulkmenomis išgirsti, kaip jūs su Gideonu vakar ant ža- 
lios sofos... 

- Daugiau smulkmenų net ir su geriausiais ketinimais nega- 
lėčiau papasakoti, - atsakiau. 

— Tada papasakok dar sykį, taip romantiška! 

— Bėk valgyti omleto! 

- Šiandien būtinai paklausk jo mobiliojo telefono numerio, 
patarė Leslė. - Tokia auksinė taisyklė: kol nežinai telefono nu- 
merio, nebučiuoji vaikino. 

— Gardus, traškus omletas su obuoliais... - gundžiau aš. 

— Bet... 

— Ksemerijus su manimi. - Aš parodžiau į palangę, kur buvo 
įsitaisęs Ksemerijus ir nuobodžiaudamas kandžiojo uodegos ga- 
liuką. 

Leslė buvo priversta pasiduoti. 

— Gerai jau. Bet tegul jis tave išmoko ko nors naudingo! Kas 
iš to mosavimo ponios Kaunter rodykle! Ir kas nors būtinai turi 
stovėti sargyboje, kitaip apie tave pasklis kalbos. 

- Eik gi pagaliau. - Išstūmiau Leslę pro duris kaip tik tada, 
kai įėjo Džeimsas. 

Džeimsas nudžiugo, kad šį sykį mes esam vieni. 

— Ta strazdanė, nuolat įsiterpdama į pokalbį, nervina mane. Ji 
elgiasi su manimi taip, tarsi būčiau oras. 

- Ji taip elgiasi todėl... ak, pamirškim tai. 

- Taigi, kuo galėčiau tau padėti? 

— Galėtum mane išmokyti, kaip sveikinamasi XVIII amžiuje 


per pokylį. 

— Sveikinamasi? 

— Taip. Sako: sveiki, labas vakaras. Juk žinai, kaip reikia pa- 
sveikinti priešais stovintį žmogų. Ir ką reikia daryti. Paspausti 
ranką, pabučiuoti, nusilenkti, pritūpti, tarti jūsų šviesybe, jūsų 
didenybe... visa tai labai sudėtinga, todėl nesunku apsirikti. 

Džeimsas nutaisė išdidžią išraišką. 

- Neapsiriksi, jei elgsiesi taip, kaip aš tau pasakysiu. Pirmiau- 
sia išmokysiu, kaip ponia nusilenkia ponui, kuris, kaip rodo jo 
apranga, priklauso tam pačiam luomui. 

— Puiku, - prabilo Ksemerijus. - Tik nežinia, kaip Gvendoli- 
na pažins, kokiam luomui ponas priklauso. 

Džeimsas sužiuro į jį. 

- Kas ten? Škac, škac, bjauri kate! Dink iš čia! 

Ksemerijus tik sušvokštė negalėdamas patikėti savo ausimis. 

— Ką jis pasakė? | 

- Ak, Džeimsai! - mėginau raminti. - Pažiūrėk įdėmiau! Tai 
Ksemerijus, mano draugas ir lietvamzdžio chimera. Ksemerijau, 
tai Džeimsas, irgi mano draugas. 

Džeimsas iš rankovės išsitraukė nosinę, ir aš užuodžiau pa- 
kalnučių kvapą. 

— Kad ir kas jis būtų... turi dingti. Jis primena man, kad karš- 
čiuoju ir sapnuoju baisų sapną, kuriame mokau gero elgesio ne- 
išauklėtą mergaitę. 

Aš atsidusau. 

- Džeimsai. Tai ne sapnas, kada gi pagaliau suvoksi? Daugiau 
nei prieš du šimtus metų galėjai karščiuodamas sapnuoti, bet 


paskui tu... Na, judu su Ksemerijumi esat... jūs esat... 

— Mirę, - baigė mano mintį Ksemerijus. - Kalbėkim be užuo- 
lankų. - Jis pakreipė galvą į šoną. - Juk tai tiesa. Kodėl kalbi ap- 
takiai? 

Džeimsas vėdavosi nosine. 

— Nenoriu to girdėti. Katės nemoka kalbėti. 

— Gal pažiūrėtum atidžiau, kvailas vaiduokli! - sušuko Kse- 
merijus. 

- Panašus į katę, - tarė Džeimsas nė nepažvelgęs chimeros 
pusėn. - Gal skiriasi tik ausys. Ir ragai. Ir sparnai. Ir dar ta juo- 
kinga uodega. Ak, kaip nekenčiu tų karštinės košmarų! 

Ksemerijus atsistojo priešais Džeimsą plačiai išskėtęs kojas ir 
piktai plakė uodega į šalis. 

— Aš ne fantazija. Esu demonas, - tarė ir susijaudinęs išspjo- 
vė ant grindų srautą vandens. - Galingas demonas. XI amžiuje 
užkeiktas magų ir statybininkų, kad saugočiau akmeninį bažny- 
čios bokšto lietvamzdį. Dabar tos bažnyčios jau nėra. Kai prieš 
kelis amžius mano akmeninis kūnas buvo sutrupintas, liko tik 
štai kas, žodžiu, mano senojo aš šešėlis, bet vis dar užkeiktas, 
esu priverstas klajoti po šią žemę, kol ji išnyks. Ko gero, dar teks 
kankintis kelis milijonus metų. 

- Tralialia, aš nieko negirdžiu, - bandė save įtikinėti Džeimsas. 

- Esi pasigailėtinas, - plūdosi Ksemerijus. - Kitaip nei tu, 
aš neturiu kitos galimybės, mago užkeikimas pasmerkė mane 
įstrigti šioje realybėje. O tu gali atsisakyti niekingos vaiduoklio 
būties ir keliauti ten, kur po mirties vyksta žmonės. 

- Bet aš juk dar nemiriau, kvaila nušiurusi kate! - sušuko 
Džeimsas. — Aš tik sergu ir gulėdamas lovoje regiu košmarus. Jei 


mes dabar pat nepakeisim pašnekesio temos, aš išeisiu! 

— Gerai jau, - tariau mėgindama kempine nusausinti Kseme- 
rijaus balutę. - Mokykimės. Tūptelėjimas priešais to paties luo- 
mo poną... 

Ksemerijus papurtė galvą ir nusklendė virš mūsų galvų. 

— Verčiau stovėsiu sargyboje. Būtų nemalonu, jai kas nors pa- 
stebėtų tave tūpčiojančią. 

Pietų pertrauka buvo per trumpa, kad spėčiau išmokti visas 
gudrybės, kurias man paaiškino Džeimsas, bet pramokau įvai- 
rių pritūpimo ir rankos bučiavimo būdų. (Labai džiaugiausi, kad 
šiais laikais šis paprotys užmirštas.) Kai mano bendraklasiai grį- 
žo, Džeimsas atsisveikino man nusilenkdamas, o aš dar spėjau 
jam pašnibždom padėkoti. 

— Kaip sekėsi? - pasiteiravo Leslė. 

— Džeimsas laiko Ksemerijų juokinga kate, karščiuojančios 
fantazijos padariniu, - pranešiau. - Tikiuosi, jo mokymas nėra 
kliedesiai. Kitaip nežinosiu, ką daryti, kai būsiu pristatyta De- 
vonšyro hercogui. 

— O, puiku, - apsidžiaugė Leslė. - Ir ką tu turėsi daryti? 

- Žemai ir ilgai pritūpti, - atsakiau. - Beveik taip pat ilgai 
kaip prieš karalių, bet trumpiau nei prieš markizą arba grafą. 
Tiesą sakant, tai visai paprasta. Ir dar paklusniai leisti pabučiuoti 
ranką ir kaskart maloniai šypsotis. 

- Nesitikėjau, kad Džeimsas gali būti kuo nors naudingas. - 
Leslė pritariamai apsidairė. - XVIII amžiuje tu juos visus su- 
žavėsi. 

— Tikėkimės. 

Per kitas pamokas niekas netemdė mano geros nuotaikos. Tai 


nustebs Šarlotė ir Papūstalūpis, kad aš žinau, kuo skiriasi švie- 

sybė nuo didenybės, nors jie man tai aiškino kiek įmanydami 
sudėtingiau. 

- Beje, aš sukūriau teoriją apie varno magiją, - tarė Leslė 
pasibaigus pamokoms, kai ėjom prie savo spintelių. - Ji tokia 
paprasta, kad niekam nedingtelėjo galvon. Susitiksim rytoj rytą 
pas jus, aš atsinešiu viską, ką surinkau internete. Jei tik mama 
vėl nesurengs šeimyninės ruošos ir neišdalins visiems guminių 
pirštinių... 

— Gvene? - Sintija Dalė paplekšnojo man per nugarą. - Ar 
prisimeni Reginą Kurtis, kuri ligi praėjusių metų lankė su mano 
seserimi vieną klasę? Dabar ji guli mitybos sutrikimų ligoninėje. 
Gal ir tu nori ten atsidurti? 

— Ne, - nustebusi atsakiau. 

- Gerai, tuomet valgyk! Tuoj pat! — Sintija padavė man ka- 
ramelinį čiulpinuką. Paėmiau jį ir klusniai išvyniojau. Bet prieš 
kišant saldainį burnon Sintija sulaikė mano ranką. - Palauk! Ar 
tikrai ketini suvalgyti? Vadinasi, nesilaikai jokios dietos? 

— Ne, - vėl atsakiau. 

- Taigi Šarlotė melavo. Ji tvirtina, kad neini pietauti, nes nori 
tapti tokia pat liesa kaip ji... grąžink saldainį. Juk nesi anoreksi- 
kė. - Sintija pati įsimetė saldainį į burną. - Štai kvietimas į mano 
gimtadienį. Vėl bus kaukių balius. Ir šį sykį vakarėlio šūkis - ža- 
lia žalia. Gali atsivesti draugą. 

— Ką? 

- Žinai, aš Šarlotei pasakiau tą patį, man visai nesvarbu, kuri 
iš judviejų atsives tą vaikinuką. Svarbiausia, kad tik jis pasirody- 
tų mano vakarėlyje. 


- Ji tave apgaudinėja, - šnipštelėjo Leslė. 

- Aš viską girdėjau, - atsiliepė Sintija. - O tu, Lesle, gali atsi- 
vesti Maksą. 

— Sinte, juk mes jau daugiau kaip pusę metų ne pora. 

— Ak, kaip blogai, - nuliūdo Sintija. - Kažkodėl šį sykį trūks- 
ta vaikinų. Arba jūs atsivedat vaikinus, arba reikės išbraukti iš 
sąrašo kelias mergaites. Galbūt Aišanę, bet ji tikriausiai ir taip 
atsisakys, nes jos tėvai neleidžia dalyvauti vakarėliuose, kuriuose 
yra vaikinų. O Viešpatie, kas gi čia? Įžnybkit man, ar aš nesap- 
nuoju“ 

Tas, apie kurį kalbėjo Sintija, buvo aukštas vaikinas šviesiais 
trumpais plaukais. Jis stovėjo su ponu Vitmenu prie direktoriaus 
kabineto durų. Kažkodėl pasirodė man pažįstamas. 

— Oi, - suspiegė Sintija, nes Leslė, kaip ir buvo prašoma, įžnybo. 

Ponas Vitmenas ir jaunuolis atsisuko į mus. Kai manimi nu- 
slydo žalių akių, apriestų tankiom blakstienom, žvilgsnis, iš sy- 
kio supratau, kas tas nepažįstamasis. O dangau! Dabar tikriau- 
siai Leslė turės įžnybti ir man. 

— Kaip puiku, - prabilo ponas Vitmenas. - Rafaeli, tai tavo 
klasės draugės. Sintija Dalė, Leslė Hei ir Gvendolina Šepard. 
Mergaitės, pasisveikinkit su Rafaeliu Berteliniu, nuo pirmadie- 
nio jis mokysis jūsų klasėje. 

— Sveikas, - sumurmėjom mes su Lesle, o Sintija tarė: 

— Ar tikrai? 

Rafaelis, nerūpestingai susikišęs rankas į kišenes, nusišypso- 
jo. Jis iš tikrųjų buvo gana panašus į Gideoną, tik truputį jaunes- 
nis. Jo lūpos buvo putlesnės, oda bronzinio atspalvio, tarsi būtų 
keturias savaites praleidęs Karibuose. Tikriausiai visi laimingi 


žmonės, gyvenantys Pietų Prancūzijoje, atrodo šitaip. 

— Kodėl mokslo metų viduryje pakeitei mokyklą? - paklausė 
Leslė. - Ką nors iškrėtei? 

Rafaelis dar plačiau nusišypsojo. 

— Priklauso nuo to, ką vadini tuo žodžiu, - atsakė jis. - Tiesą 
sakant, esu čia, nes man nusibodo mokykla. Bet tam tikru at- 
žvilgiu... 

— Rafaelis atvyko iš Prancūzijos, - nutraukė jį ponas Vitme- 
nas. - Eime, Rafaeli, direktorius Džilas jau laukia. 

- Tai iki pirmadienio, - pasakė Rafaelis, ir man kažkodėl pa- 
sirodė, kad jis savo žodžius skyrė tik Leslei. 

Sintija palaukė, kol ponas Vitmenas su Rafaeiliu dingo už di- 
rektoriaus kabineto durų, paskui iškėlė abi rankas ir sušuko: 

- Ačiū! Ačiū, gerasis Dieve, kad išklausei mano maldų. 

Leslė kumštelėjo man alkūne. 

— Atrodai tarsi pervažiuota autobuso. 

— Palauk, kol papasakosiu, kas jis toks, - atsakiau pašnibž- 


dom. - Tada ir tu taip atrodysi. 

Kiekvienas laikas yra sfinksas, prasmengąs bedugnėje, 


vos tik atspėji jo mįslę. 


Heinrichas Heinė 


7 


Del to, kad sutikau jaunesnįjį Gideono brolį ir paskui skubiai 
papasakojau viską Leslei (ji dešimt sykių klausinėjo: „Ar tu ti- 
kra? , aš dešimt sykių atsakinėjau: „Visiškai tikra, paskui mes dar 
šimtą kartų pakartojom „Beprotybė ir „Negaliu suvokti , ir „Ar 
matei savo akimis? ), atėjau prie limuzino keliomis minutėmis 
vėliau už Šarlotę. Ir vėl mūsų paimti buvo atsiųstas ponas Marlė- 
jus, jis atrodė dar labiau susinervinęs. Ksemerijus tupėjo ant au- 
tomobilio stogo mataškuodamas uodega tai šen, tai ten. Šarlotė 
jau sėdėjo automobilio gale ir sutiko mane piktu žvilgsniu. 

— Kur, po perkūnų, užtrukai? Tokio žmogaus kaip Džordanas 
negalima versti laukti. Matyt, nenutuoki, kokią didžiulę garbę jis 
tau daro mokydamas. 

Ponas Marlėjus sutrikęs padėjo man įsėsti į automobilį ir už- 
darė duris. 

— Ar kas nors atsitiko? - nuojauta kuždėjo, kad pražiopsojau 
šį tą svarbaus. Šarlotės išraiška tik patvirtino mano spėjimus. 

Automobiliui pajudėjus, Ksemerijus pro stogą įsmuko vidun 
ir drėbėsi ant priešinės sėdynės. Ponas Marlėjus, kaip ir praėjusį 
sykį, atsisėdo priekyje greta vairuotojo. 

— Būtų puiku, jei šiandien bent šiek tiek pasistengtum, - 
purkštavo Šarlotė. - Man visa tai be galo nemalonu. Juk esi 


mano pusseserė. 

Aš garsiai nusijuokiau. 

— Ak, liaukis, Šarlote. Tik jau neapsimetinėk. Tau grynas ma- 
lonumas, kai aš apsijuokiu! 

— Tai netiesa! - papurtė galvą Šarlotė. - Tu visada apimta 
vaikiško egoizmo išsigalvoji tokių nesąmonių. Visi stengiasi tau 
padėti, kad tu... būdama iš prigimties negabi, visko nesugadin- 
tum. Nors gal ir nebeturėsi tokios galimybės. Manau, jie viską 
atšauks... 

— Kodėl? 

Šarlotė kurį laiką žvelgė į mane tylėdama, tada piktdžiugiškai 
pareiškė: 

— Netrukus sužinosi. Jei iš viso sužinosi. 

— Ar kas nors atsitiko? - kreipiausi ne į Šarlotę, bet į Kseme- 
rijų. Aš juk ne kvaila. - Ar ponas Marlėjus ką nors pasakojo, kol 
manęs nebuvo? 

- Tik kažkokius mįslingus dalykus, - atsakė Ksemerijus, 
o Šarlotė suspaudė lūpas ir nusisuko į langą. — Regis, šiandien 
rytą persikėlus laiku atsitiko netikėtas incidentas tam žėrinčiam 
akmenėliui... - Jis pasikasė uodega antakį. 

— Nagi, klok viską, ką žinai! 

Šarlotė, žinoma, manė, kad šneku su ja, todėl atšovė: 

- Jei nebūtum pavėlavusi, žinotum ir tu. 

— „„deimantui, - pridūrė Ksemerijus. - Kažkas jį... na, kaip 
čia tiksliau pasakius? Kažkas jam trinktelėjo per makaulę. 

Mano širdis apmirė. 

— Ką? 

- Nesisielok taip baisiai, - ramino Ksemerijus. - Jis dar gyvas. 


Bent jau taip supratau iš susijaudinusio raudonplaukio mikčioji- 

mo. O varge, tu išbalai kaip paklodė! Ojojoj, ar tik neapsivemsi? 
Tvardykis. 

— Negaliu, - sušnabždėjau. Man iš tikrųjų buvo siaubingai 
negera. 

— Ko negali? - sušnypštė Šarlotė. - Pirmoji taisyklė, kurią iš- 
moksta geno paveldėtojas - dėl reikalo užgniaužti savo porei- 
kius. O tu elgiesi priešingai. 

Įsivaizdavau ant žemės gulintį krauju apsipylusį Gideoną. 
Man užgniaužė kvapą. 

— Kiti viską atiduotų, kad tik jiems dėstytų Džordanas. O tu 
apsimeti, kad jis tave kankina. 

— Ak, Šarlote, užčiaupk srėbtuvę! - sušukau. 

Šarlotė vėl nusisuko į langą. Aš ėmiau virpėti. 

Ksemerijus ištiesė leteną ir ramindamas patapšnojo per kelį. 

— Pasistengsiu padėti. Rasiu tavo širdies draugą ir pranešiu ką 
sužinojęs. Bet nežliumbk taip! Aš tuoj pat susijaudinsiu ir imsiu 
spjaudytis vandeniu ant šių odinių sėdynių, o tavo pusseserė pa- 
manys, kad tu privarei į kelnes. 

Staigiai atsispyręs Ksemerijus nėrė pro stogą ir nušvilpė to- 
lyn. Po pusantros valandos dribtelėjo šalia manęs. Per tą laiką 
mintyse kūriau siaubingus vaizdus ir jaučiausi greičiau mirusi 
nei gyva. Nepasidarė lengviau ir tada, kai atvažiavom į Templį, 
kur manęs jau spirgėdamas laukė negailestingasis meistras. Bet 
aš nesugebėjau įdėmiai klausytis Džordano išvedžiojimų apie 
kolonijų politiką, juo labiau kartoti Šarlotės rodomų šokio žings- 
nelių. Kas bus, jei Gideoną vėl užpuolė tie vyrai su špagomis, ir 
šį sykį jis neapsigynė? Įsivaizdavau jį tai gulintį ant žemės kraujo 
klane, tai intensyviosios terapijos palatoje su gausybe vamzdelių 
išbalusį kaip drobė. Iš kur sužinoti, kaip laikosi Gideonas? 

Tada į senąjį valgomąjį tiesiog pro sieną įskriejo Ksemerijus. 

— Na? - paklausiau jo nekreipdama dėmesio į Džordaną ir 
Šarlotę. Jie kaip tik rengėsi mane mokyti, kaip XVIII amžiuje 
plojama katučių. Žinoma, visiškai kitaip, nei plojau aš. 

— Tai paprastas tapšnojimas, kvaila mergiščia, - purkštavo 
Džordanas. - Taip ploja maži vaikai smėlio dėžėje, kai džiaugia- 
si... Kur jūs vėl nusukot akis? Aš išeisiu iš proto! 

— Viskas puiku, mergaite iš šieno kupetos, - pranešė Kseme- 
rijus ir džiugiai nusišypsojo. - Vaikinukui trenkė per galvą, ir jis 
porą valandėlių pragulėjo be sąmonės, bet, regis, jo kiaušas dei- 
mantinis, nes negavo net smegenų sukrėtimo. O ta žaizda kakto- 
je netgi... O ne, tu vėl išbalai! Aš juk sakiau, kad viskas gerai! 

Giliai įkvėpiau. Man palengvėjo, bet galva vis dar svaigo. 

- Štai taip, puiku, - guodė Ksemerijus. - Nėra pagrindo alpti. 
Tavo mylimasis vis dar turi visus gražius baltus dantis. Ir nuolat 
tyliai plūstasi, manau, tai - geras ženklas. 

Ačiū Dievui. Ačiū Dievui. Ačiū Dievui. 

O štai Džordanas, rodės, tikrai tuoj apalps. Kas man. Staiga 
panorau nusispjaut ant jo spygavimų. Atvirkščiai. Buvo visai 
smagu stebėti, kaip jo oda tarp barzdos ruoželių iš tamsiai roži- 
nės virsta violetine. 

Ponas Džordžas pasirodė pačiu laiku ir apsaugojo mane nuo 
Papūstalūpio pykčio protrūkio. 

- Šiandien buvo dar blogiau, - Džordanas susmuko ant kė- 
dės braukdamas nosine prakaitą nuo išpuoselėto veido. - Ji žvel- 
gė priešais save stiklinėmis akimis lyg prisirijusi kvaišalų! 

- Džordanai... - nutraukė jį ponas Džordžas. — Šiandien 


mums prasta diena... 

- Kaip jis jaučiasi? — tyliai paklausė Šarlotė pašnairavusi į 
mane. 

— Neblogai atsižvelgiant į aplinkybes, - rimtai atsakė ponas 
Džordžas. 

Šarlotė vėl įdėmiai į mane dėbtelėjo. Aš atsakiau niūriu žvilgs- 
niu. Ji nesveikai mėgavosi, kad žino tai, kas, jos nuomone, man 
būtų labai įdomu. 

— Ak, kurgi ne, - įsiterpė Ksemerijus. - Jis jaučiasi kuo pui- 
kiausiai, patikėk manim, brangute! Jis ką tik sušlamštė didžiulį 
veršienos kepsnį su keptomis bulvėmis ir žalumynais. Argi tai 
„atsižvelgiant į aplinkybes ? 

Džordanas buvo nepatenkintas, kad niekas jo neklausė. 

— Tik paskui manęs nekaltinkit! - riktelėjo spigiu balsu ir pa- 
stūmė kėdę į šalį. - Esu dirbęs su nežinomais talentais ir įžymy- 
bėmis, bet dar niekada neteko susidurti su tokia. 

— Mielas Džordanai, juk žinot, kaip esat čia vertinamas. Ne- 
rastum tinkamesnio žmogaus, galinčio Gvendoliną... - ponas 
Džordžas nutilo, nes Džordanas įsižeidęs papūtė apatinę lūpą ir 
atlošė galvą su itin pretenzinga šukuosena. 

- Tik paskui nekaltinkit, kad jūsų neįspėjau, - spirgėjo jis. — 
Tai viskas, ko noriu. 

- Gerai, - sunkiai atsiduso ponas Džordžas. - Aš... na gerai. 
Aš perduosiu tai kitiems. Ar tu eini, Gvendolina? 

Jau buvau nusisegusi ir tvarkingai pakabinusi ant fortepijono 
kėdutės krinoliną. 

- Iki pasimatymo, - tariau Džordanui. 

Šis tik susiraukė. 


- Bijau, kad šito mums nepavyks išvengti. 

Kelią į senąją alchemijos laboratoriją žinojau net užrištom akim, 
tad ponas Džordžas man papasakojo, kas atsitiko šį rytą. Jis buvo 
truputį nustebęs, kad Marlėjus nutylėjo apie nutikimą, o aš nesi- 
varginau aiškintis kodėl. 

Gideonui buvo duota nedidelė užduotis (kokia, ponas Džor- 
džas man neatskleidė), todėl jis buvo nusiųstas į praeitį (metų 
ponas Džordžas irgi nepaminėjo), o po dviejų valandų rastas 
viename iš koridorių netoli chronografo be sąmonės. Kakta 
buvo prakirsta į vėzdą panašiu daiktu. Gideonas nieko neprisi- 
minė, užpuolikas, matyt, patykojo ir smogė. 

— Bet kas...? 

— Mes nežinom. Slogus įvykis, ypač dabartinėmis aplinkybė- 
jog buvo paimta kraujo. 

— Ar nebūtų užtekę kraujo iš žaizdos kaktoje? - tariau šiurp- 
dama. 

- Galbūt, - sutiko ponas Džordžas. - Kraujo galima paim- 
ti ir kitu būdu. Taip, čia begalė teorijų. Niekas nežinojo, kad jis 
tą vakarą ten pasirodys, neįtikima, jog kas nors tyčia jo laukė. 
Greičiausiai tai buvo netikėtas susitikimas. Tais metais apačioje 
šmirinėjo begalė maištininkų, kontrabandininkų, nusikaltėlių ir 
tikrų padugnių. Aš laikausi nuomonės, kad tai buvo nemalonus 
atsitiktinumas, - ponas Džordžas krenkštelėjo. - Kad ir kas būtų 
atsitikę, regis, Gideonas sėkmingai išsisuko. Bent jau daktaras 
Vaitas nerado jokių rimtų sužeidimų. Taigi, kaip ir buvo planuo- 


ta, sekmadienį apie pietus jūs galėsit keliauti į pobūvį. - Ponas 

Džordžas nusijuokė. - Keistai skamba, vakaro pobūvis sekma- 
dienio vidurdienį. 

Cha cha cha, labai juokinga. 

— O kur dabar Gideonas? - nekantriai paklausiau. - Ligoni- 
nėje? 

- Ne. Turbūt ilsisi. Ten buvo atlikta tik kompiuterinė tomo- 
grafija, ačiū Dievui, nieko pavojingo nerasta, tad jis savavališkai 
išėjo iš ligoninės. Beje, vakar vakare jį netikėtai aplankė brolis... 

- Žinau, - pertraukiau poną Džordžą. - Ponas Vitmenas 
šiandien užrašė Rafaelį į Sent Lenoksą. 

Išgirdau poną Džordžą giliai atsidūstant. 

- Berniukas pabėgo iš namų - su draugais prikrėtė kažko- 
kių nesąmonių. Tai Folkas sugalvojo palikti Rafaelį Anglijoje. 
Šiais audringais laikais mes visi, ypač Gideonas, ir be jo turim ką 
veikti, nėra kada rūpintis nepaklusniu jaunuoliu. Bet Folkas ne- 
moka atsakyti Selinai. Regis, paskutinė Rafaelio galimybė baigti 
mokyklą - išvykti kuo toliau nuo blogų draugų. 

- Selina yra Gideono ir Rafaelio mama? 

— Taip, - atsakė ponas Džordžas. - Moteris, iš kurios abu ber- 
niukai paveldėjo tas nuostabias žalias akis. Na štai, mes ir atvy- 
kom. Gali nusirišti raištį. 

Šį sykį chronografo patalpoje buvom visiškai vieni. 

- Šarlotė tvirtina, kad tokiomis aplinkybėmis atšauksit apsi- 
lankymą XVIII amžiuje, - išsakiau savo viltis. - Arba atidėsit 
tolesniam laikui? Kad Gideonas atsigautų, o aš galėčiau daugiau 
išmokti... 


Ponas Džordžas papurtė galvą. 

— Ne. Mes šito nedarysim. Ėmėmės visų įmanomų saugu- 
mo priemonių, bet grafui labai svarbu, kad įvykiai kuo sparčiau 
klostytųsi. Poryt judu su Gideonu vyksit į pokylį, tai tvirtai nu- 
spręsta. Į kelintus metus norėtum būti nusiųsta? 

— Nesvarbu, - atsakiau pabrėžtinai abejingai. - Koks skirtu- 
mas, jei esi uždaryta rūsyje, ar ne? 

Ponas Džordžas atsargiai išvyniojo chronografą. 

- Teisingai. Gideoną mes dažniausiai siunčiam į ramius 1953 
metus, tad svarbu, kad ten jis nesutiktų savęs, - nusišypsojo po- 
nas Džordžas. - Įsivaizduoju, kaip kraupu būti uždarytam kartu 
su pačiu savimi. - Jis pasiglostė atsikišusį pilvuką ir susimąstęs 
žvelgė į tuštumą. - Ar tiktų 1956-ieji? Taip pat ramūs metai. 

- Gerai, - sutikau. 

Ponas Džordžas padavė man žibintuvėlį ir nusimovė nuo 
piršto žiedą. 

— Dėl visa ko, nebijok, pusę trijų nakties tikrai niekas neateis. 

- Pusę trijų nakties? - pakartojau pasibaisėjusi. Kaip vidury 
nakties aplankysiu senelį? Nė vienas žmogus nepatikės, kad pa- 
siklydau rūsyje naktį. Tikriausiai name nebus nė gyvos dvasios. 
Tada viskas veltui! - Ak, pone Džordžai, prašau nesiųsti manęs 
vienos naktį į tas šiurpias katakombas!.. 

- Bet, Gvendolina, koks skirtumas, būsi giliai po žeme, užra- 
kintame rūsyje... 

- Bet aš... bijau tamsos! Nesiųskit manęs vienos... - buvau to- 
kia nusiminusi, kad net ašaros ištryško, nereikėjo net vaidinti. 

- Gerai jau, - ponas Džordžas maloniai pažvelgė į mane ma- 
žomis akutėmis. - Aš ir pamiršau, kad tu... tada pasirinkim kitą 


paros metą. Tarkim, trečią valandą po pietų? 

- Jau geriau, dėkoju, pone Džordžai. 

— Nėra už ką. - Ponas Džordžas pakėlė akis nuo chronogra- 
fo ir nusišypsojo. - Tikriausiai mes iš tavęs reikalaujam be galo 
daug, tavimi dėtas, irgi truputį bijočiau. Viena rūsyje. Juo labiau 
kad retkarčiais regi dalykus, kurių kiti nemato... 

- Taip, dėkoju, kad priminėt, - tariau. Ksemerijaus patalpo- 
je nebuvo, išgirdęs žodį „dalykus“ jis būtų siaubingai susijaudi- 
nęs. - Kaip manot, ar malonu matyti ten už kampo karstuose 
gulinčius griaučius? 

— O, - nenorėjau tavęs dar labiau bauginti. 

— Nesirūpinkit, - nuraminau jį. - Mirusiųjų aš nebijau. Kitaip 
nei gyvi žmonės, tai žinau iš patirties, jie nedaro nieko pikto. — 
Ponas Džordžas kilstelėjo antakį, tad skubiai pridūriau: - Žino- 
ma, man vis tiek labai baugu, todėl visai nenoriu sėdėti katakom- 
bose... - Padaviau jam ranką, kita laikiau mokyklinį krepšį. - Gal 


šį kartą duosiu smilių, jis dar nė sykio nebuvo įdurtas. 


Kai iš slėptuvės už plytos išėmiau raktą ir raštelį, kuriuos buvo 
palikęs Lukas, širdis daužėsi kaip patrakusi. Tik lotyniški žodžiai, 
jokios asmeninės žinutės. Dienos slaptažodis man pasirodė be 
galo ilgas, todėl nė nemėginau jo mokytis. Rašikliu iškeverzojau 
jį ant delno. Lukas buvo nubraižęs ir rūsio planą. Išėjusi turėjau 
iš karto sukti dešinėn, paskui tris sykius - kairėn, tada prieisiu 
didžiuosius laiptus, kur stovi pirmoji sargyba. Pasukusi raktą, 
duris atrakinau be vargo. Trumpai pasvarsčiusi nusprendžiau 
jų nerakinti, jei kartais grįžtant reikėtų skubėti. Rūsyje dvokė 
pelėsiais, mūro sienos buvo labai senos. Lubos žemos, vedantis 


dešinėn koridorius siauras. Kas kelis metrus jis šakojosi arba sie- 

noje matėsi kitos durys. Be žibintuvėlio ir Luko plano tikriausiai 
būčiau pasiklydusi, nors atrodė, kad pažįstu šį rūsį. Kai pasku- 
tinį sykį pasukusi kairėn pamačiau laiptus ir išgirdau balsus, su 
palengvėjimu atsidusau. 

Dabar reikėjo įtikinti sargybinius mane praleisti. Šie neatrodė 
tokie pavojingi kaip XVIII amžiaus. Sėdėjo laiptų apačioje ir lošė 
kortomis. Žengiau artyn. Pamačius mane kortos iškrito vienam 
iš rankų, kitas pašoko ir ėmė karštligiškai ieškoti špagos, nors ši 
stovėjo atremta į sieną. 

— Labą dieną, - tariau drąsiai. - Dėl manęs nesivarginkit. 

— Kaip... kaip... kaip? - sumikčiojo pirmasis, o antrasis jau 
pasičiupęs špagą žvelgė į mane neryžtingai. 

— Ar špaga nėra itin egzotiškas ginklas XX amžiuje? - nuste- 
bau. - Ką darytumėt, jei kas nors ateitų nešinas rankine granata? 
Arba automatiniu šautuvu? 

- Čia reta lankytojų, - tarė tas su špaga ir sutrikęs nusišypso- 
jo. - Tai tradicinis ginklas... - Sargybinis papurtė galvą, norėda- 
mas susiimti, paskui žengė pirmyn ir pareikalavo: 

— Slaptažodis! 

Pažvelgiau į delną. 

- Nam guod in iuventus non discitur, in matura aetate nescitur. 

- Teisingai, - tarė tas, kuris vis dar sėdėjo ant pakopos. - Ar 
galiu sužinoti, iš kur jūs einat? 

- Iš Teisingumo rūmų, - atsakiau. - Čia daug trumpesnis 
kelias. Pasitaikius progai galėsiu jums parodyti. Bet dabar turiu 
skubų pasimatymą su Luku Montrouzu. 

— Montrouzu? Nė nežinau, ar jis šiandien yra? - suabejojo 


vyras su špaga, o antrasis pridūrė: 

— Mes jus palydėsim aukštyn, panele, bet pasakykit savo pa- 
vardę, turėsim įrašyti į protokolą. 

Ištariau pirmą ant liežuvio pasipainiojusią pavardę. Galbūt 
net per greitai. 

- Violeta Peplplam? - pakartojo tas su špaga negalėdamas 
patikėti, o antrasis spoksojo į mano kojas. Tikriausiai mokykli- 
nės uniformos sijono ilgis neatitiko 1956 metų normų. Tiek to, 
svarbiausia, kad praleistų. 

— Taip, - tariau pykdama pati ant savęs. - Nėra ko kvailai šaipy- 
tis. Ne kiekvienas gali būti Smitas arba Mileris. Tai gal keliaujam? 

Abu vyrai truputį pasiginčijo, kuris mane lydės aukštyn, 
tas su špaga nusileido ir vėl įsitaisė ant laiptų. Mano palydovas 
norėjo sužinoti, ar kada nors esu čia buvusi. Atsakiau, kad ke- 
lis kartus lankiausi, kad žaviuosi Drakono sale, kad pusė mano 
giminaičių yra sergėtojai, tada vyras prisiminė matęs mane per 
pastarąją sodo šventę. 

- Ar ne jūs ta mergaitė, pilsčiusi limonadą? Kartu su ledi 
Geinsli. 

— Taip, aš, - atsakiau, ir mes ėmėm aptarinėti praėjusią sodo 
šventę, rožes ir žmones, kurių aš nepažinojau. (Lyg niekur nieko 
šaipiausi iš keistos ponios Lemot skrybėlės ir pono Meisono flir- 
to su viena iš kontoros merginų, fui!) 

Eidama pro langą, smalsiai pažvelgiau į lauką, viskas atrodė 
taip pažįstama. Buvo keista žinoti, kad miestas už šių garbingų 
Templio mūrų visiškai kitoks nei mano laikais. Norėjosi pulti į 
lauką, kad tuo įsitikinčiau. 

Antrame aukšte prie vieno kabineto stovėjo sargyba. Perskai- 
čiau senelio pavardę ant durų lentelės ir mane apėmė pasididžia- 
vimas. Aš iš tikrųjų jį radau! 

— Panelė Peplplam pas poną Montrouzą, - pranešė sargybinis 
pravėręs duris. 

- Dėkoju, kad palydėjot, - tariau sprausdamasi vidun. - Pasi- 
matysim kitoje sodo šventėje. 

— Puiku. Iš anksto džiaugiuosi, - tarė jis, bet aš uždariau du- 
ris jam priešais nosį. Triumfuodama apsigręžiau. - Na, ir ką tu 
dabar pasakysi? 

— Panelė... Peplplam? - Vyras, sėdintis prie rašomojo stalo, 
žvelgė į mane didelėmis akimis. Jis tikrai nebuvo mano senelis. 
Nustebusi spoksojau į jį. Labai jaunas, kone berniukas, jo apskri- 
tas glotnus veidas ir šviesios, malonios akys man pasirodė labai 
pažįstamos. 

— Pone Džordžai, - negalėjau patikėti. 

— Ar mes pažįstami? - Jaunuolis pakilo iš vietos. 

— Taip, žinoma. Mes matėmės per pastarąją sodo šventę, — 
sumikčiojau, o mintys sūkuriavo galvoje. - Aš buvau ta, kuri li- 
monadą... O kur... Lukas? Argi jis neminėjo, kad šiandien mes 
susitarę pasimatyti? 

— Aš jo padėjėjas, dirbu čia visai neseniai, - sutriko ponas 
Džordžas. - Ne, jis nieko neminėjo. Bet jis gali bet kurią akimir- 
ką pasirodyti. Gal atsisėstumėt, panele... 

— Peplplam! 

- Teisingai. Gal galiu jums pasiūlyti kavos? - Jis apėjo stalą ir 
atitraukė man gerai pažįstamą kėdę. 

- Ačiū, kavos nenoriu. 

Jis neryžtingai apžiūrinėjo mane. Aš tylėdama žvelgiau į jį. 

— Gal jūs skautė? 

— Ką? 

— Turiu omenyje jūsų uniformą. 

Neįstengiau susitvardyti ir atitraukti akių nuo pono Džordžo. 
Jis visiškai nepasikeitė! Ir po penkiasdešimt penkerių metų liko 
labai panašus, tik dabar jo plaukai išretėję, be to, nešioja akinius 
ir yra apkūnus. 

Ant jaunojo pono Džordžo galvos puikavosi vešlus plaukų 
kuodas, tvarkingai sušukuotas ir suteptas pomada, o pats jis 
buvo gerokai lieknesnis. Matyt, taip įdėmiai apžiūrinėjamas vai- 
kinas susidrovėjo, nes paraudo, atsisėdo prie rašomojo stalo ir 
ėmė vartyti popierius. Svarsčiau, ką jis pasakytų, jei iš kišenės 
išsitraukčiau jo žiedą su antspaudu ir parodyčiau. 

Tylėjom mažiausiai penkiolika minučių, paskui atsivėrė kabi- 
neto durys ir vidun įžengė senelis. Išvydęs mane jis išplėtė akis, 
paskui susivaldė ir tarė: 

— Ak, tik pažvelkit, mano mieloji pusseserė! 

Aš pašokau iš vietos. Nuo mūsų pastarojo susitikimo Lukas 
Montrouzas gerokai subrendo. Jis vilkėjo elegantišką kostiumą, 
ryšėjo peteliškę ir želdino ūsus, kurie jam nelabai tiko. Usai ku- 
teno, kai senelis bučiavo mane į abu skruostus. 

— Kokia laimė, Heizl! Ar ilgam atvykai į miestą? Ar tavo tėve- 
liai atvyko sykiu? 

— Ne, - sumekenau. Kodėl aš turiu vaidinti tą siaubingąją 
Heizl! - Jie liko namie, su katėmis... 

— Beje, tai Tomas Džordžas, mano naujasis padėjėjas, Tomai, tai 
Heizl iš Glosteršyro. Juk tau minėjau, kad ji netrukus apsilankys. 

— Maniau, jos pavardė Peplplam! - nustebo ponas Džordžas. 

— Taip, - patikinau. - Ir Peplplam. Tai mano antroji pavardė. 


Heizl Violeta Montrouz Peplplam, bet kas gi viską įsidėmės. 

Lukas žiūrėjo į mane suraukęs kaktą. 

- Mes su Heizl pavaikštinėsim, - pasakė jis Džordžui. - Jei 
kas nors manęs teirausis, sakyk, kad šnekuosi su klientu. 

— Taip, pone Montrouzai, - atsakė ponas Džordžas stengda- 
masis nuslėpti suglumimą. 

- Iki pasimatymo, - tariau jam. 

Lukas paėmė mane už rankos ir ištempė iš kambario. Mudu 
abu plačiai šypsojomės. Prašnekom tik uždarę sunkias laukujes 
duris saulės nutviekstoje gatvėje. 

— Nenoriu būti siaubingoji Heizl, - priekaištavau ir smalsiai 
apsidairiau. Templis, regis, per penkiasdešimt penkerius metus 
ne itin pasikeitė, jei nekreipsi dėmesio į šalia stovinčius automo- 
bilius. - Manai, esu panaši į tokią, kuri stveria kates už uodegos 
ir suka ratu? 

— Peplplam! - lygiai taip pat papriekaištavo Lukas. - Labiau 
įsidėmėtinos pavardės negalėjai sugalvoti? - Tada sugriebė mane 
lygiai taip pat kaip prieš aštuonerius metus. 

- Taip, man tai įvyko tik užvakar, - atsakiau. 

-— Neįtikėtina, - tarė Lukas. - Visus tuos metus maniau, kad 
būsiu susapnavęs... 

— Vakar buvau persikėlusi į 1953-iuosius, bet buvau ne viena. 

- Kiek laiko mudu šiandien turim? 

- Persikėliau trečią valandą jūsų laiku, grįžti turiu lygiai pusę 
septynių. 

- Tada galėsim šiek tiek pakalbėti. Už kampo yra kavinukė, 
ten galima išgerti arbatos. - Lukas paėmė mane už rankos, ir 


mes nužingsniavom paplūdimio pusėn. - Tu nepatikėsi, bet jau 

tris mėnesius esu tėvas, - pasakojo eidamas. - Turiu prisipažin- 
ti, kad tai malonus jausmas. Manau, gerai padariau pasirinkda- 
mas Eristą. Mudviejų draugystė su Klaudina Semur nutrūko, be 
to, kalbama, kad ji mielai išlenkia taurelę. Iš pat ryto. - Mudu 
drožėm siaura gatvele, paskui pro vartų arką išėjom į gatvę. Ten 
apstulbusi sustojau. Pakrante, kaip ir mano laikais, švilpė auto- 
mobiliai, bet vieni oldtaimeriai. Raudoni dviaukščiai autobusai 
atrodė kaip iš muziejaus ir kėlė beprotišką triukšmą, o dauguma 
žmonių, žingsniuojančių šaligatviais, dėvėjo skrybėles, - vy- 
rai, moterys ir net vaikai! Priešais ant sienos kabojo plakatas, 
reklamuojantis kino filmą „High Society“ („Aukštoji visuome- 
nė ), kuriame vaidina dieviško grožio Greisė Keli ir neįtikėti- 
nai šlykštus Frenkas Sinatra. Išsižiojusi dairiausi tai į vieną, tai į 
kitą pusę. Miestas atrodė kaip iš retro stiliaus atviruko, tik daug 
margesnis. 

Lukas nusivedė mane į jaukią kavinukę ir užsakė arbatos su 
sklindžiais. 

— Praėjusį sykį buvai alkana, - prisiminė jis. - Čia ruošiami ir 
gardūs sumuštiniai. | 

— Ne, dėkoju, - atsakiau. - Seneli, norėjau pašnekėti dėl pono 
Džordžo! 2011 metais jis apsimeta niekada manęs nematęs. 

Lukas gūžtelėjo pečiais. 

— Ak, nesijaudink dėl to jaunuolio. Iki jūsų susitikimo praeis 
penkiasdešimt penkeri metai. Tikriausiai jis tiesiog tave pamirš. 

— Taip, tikriausiai, — tariau ir nustebusi pažvelgiau į rūkan- 
čius žmones. Greta mūsų prie inksto formos staliuko, ant kurio 
stovėjo kaukolės dydžio stiklinė peleninė, sėdėjo storas vyras ir 


rūkė cigarą. Buvo tiek pridūmyta, kad nors kirvį kabink. Negi 

1956 metais dar nieko nežinota apie plaučių vėžį? - Ar per tą 
laiką išsiaiškinai, kas yra tas žaliasis raitelis? 

- Ne, bet iššniukštinėjau kai ką daug svarbesnio. Aš jau ži- 
nau, kodėl Liusė ir Paulius pavogė chronografą. - Lukas apsi- 
dairė ir pristūmė kėdę arčiau manosios. - Po tavo apsilankymo 
Paulius ir Liusė dar ne sykį buvo persikėlę, ir nenutiko nieko 
ypatingo. Mes gėrėm drauge arbatą, aš klausinėjau jų prancū- 
zų kalbos žodžių, taip kaskart nuobodžiaudavom po keturias 
valandas. Jiems nebuvo leidžiama išeiti iš namo, tai buvo įsaky- 
mas, ir Kenetas de Vileris, senasis skundikas, pasirūpino, kad 
mes tų nurodymų laikytumės. Kartą slapčia išsivedžiau Liusę 
ir Paulių pažiūrėti kino filmo, bet per kvailą atsitiktinumą bu- 
vom užklupti. Ak, ką čia paistau, Kenetas mus užklupo. Kilo di- 
džiulis triukšmas. Aš gavau drausminę nuobaudą ir pusę metų 
turėjau eiti sargybą prie Drakono salės durų, kai pasirodydavo 
Liusė ir Paulius. Viskas pasikeitė, kai pasiekiau trečią adeptų 
pakopą. O, labai ačiū, - pastarieji žodžiai buvo skirti padavėjai, 
panašiai į Doris Dei filme „Vyras, kuris per daug žinojo“. Jos 
šviesūs plaukai buvo trumpai kirpti, vilkėjo lengvutę suknelę su 
plačiu sijonu. Žavingai šypsodamasi mergina išdėliojo užsaky- 
tus valgius, ir aš nė kiek nebūčiau nustebusi, jei būtų uždaina- 
vusi: Oue sera, sera. 

Senelis palūkėjo, kol ji nuėjo, ir pasakojo toliau: 

- Aš, Žinoma, atsargiai stengiausi išklausinėti, kas juos galėjo 
paskatinti pabėgti su chronografu. Bet nieko nepešiau. Didžiau- 
sia bėda, kad jie vienas kitą beprotiškai myli. Tikriausiai tam ry- 
šiui nebūtų buvę pritarta, tad jie slėpė savo jausmus. Žinojo tik 


keli žmonės, pavyzdžiui, aš ir tavo mama Greisė. 

- Tai gal jie pabėgo į praeitį tik todėl, kad jiems nebuvo lei- 
džiama būti kartu! Kaip Romeo ir Džuljeta? Ak. Kaip siaubingai 
romantiška. 

— Ne, - pertraukė Lukas. - Ne, priežastis buvo kita. - Jis mai- 
šė arbatą, o aš negalėjau atitraukti akių nuo pintinėlės, pilnos 
šiltų sklindžių, - pridengti medžiagine servetėle jie gundomai 
kvepėjo. 

— Ta priežastis buvau aš, - tarė Lukas. 

— Tuė 

— Na, netiesiogiai. Bet tai mano kaltė. Vieną dieną man kilo 
beprotiška mintis Liusę ir Paulių nusiųsti tolėliau į praeitį. 

— Su chronografu? Bet kaip... 

— O varge, tai buvo beprotiška, juk sakau, - pakartojo Lu- 
kas ir persibraukė ranka plaukus. - Tačiau mes kasdien būda- 
vom užrakinami keturioms valandoms toje nelemtoje salėje su 
chronografu. Todėl ir nenuostabu, kad man kilo tokia mintis. 
Aš kruopščiai ištyrinėjau senuosius planus, slaptuosius raštus ir 
kronikas, tada iš teatro rekvizito parūpinau kostiumus, paskui 
į chronografą įtraukiau Liusę ir Paulių. Pirmiausia pasiunčiau 
juos dviem valandom į 1590 metus. Viskas ėjosi sklandžiai. Po 
dviejų valandų jie niekieno nepastebėti grįžo į 1948 metus. Po 
pusvalandžio - į 1992-uosius. Mums puikiai sekėsi. 

Susikimšau į burną vieną gausiai apteptą kremu sklindį. 
Kramtant geriau sekėsi galvoti. Kirbėjo daugybė klausimų, todėl 
ištariau pirmą pasitaikiusį. 

- Bet 1590 metais dar nebuvo sergėtojų? 

— Būtent, - atsakė Lukas. - Nebuvo net šio pastato. Ir tai buvo 


mūsų laimė. Arba nelaimė, kaip pažiūrėsi, - jis gurkštelėjo arbatos. 

Senelis nieko nevalgė, todėl susimąsčiau, kaip jam pavyks priaugti 
tiek daug kilogramų. - Nagrinėdamas senuosius planus aptikau, 
kad šis pastatas su Drakono sale pastatytas kaip tik toje vietoje, 
kurioje XVI ir XVII amžiuje buvo nedidukė aikštė su šuliniu. 

— Ne viską suprantu... 

— Luktelėk. Šis atradimas buvo tarsi mūsų laimingas bilietas. 
Liusė ir Paulius galėdavo iš Drakono salės persikelti į tą aikštę 
praeityje, reikėjo tik laiku sugrįžti, kad persikeltum atgal į Dra- 
kono salę. Ar supranti? 

— Ojei jie vidury baltos dienos atsidurdavo aikštėje? Ar nega- 
lėjo būti tuoj pat sudeginti kaip raganiai? 

— Tai buvo tyli nedidelė aikštė, dažniausiai jų niekas nepaste- 
bėdavo. O jei ir pastebėdavo, nustebę pasitrindavo akis galvoda- 
mi, kad apsiriko. Žinoma, tai buvo labai pavojinga, bet mums 
atrodė genialu. Slapčia džiaugėmės, kad šovė tokia mintis ir kad 
visus pergudravom, o Liusė su Pauliumi patyrė daug džiaugsmo. 
Aš irgi, nors visuomet kaip ant adatų laukdavau jų grįžtančių į 
Drakono salę. Jei kas nors būtų įėjęs... 

- Labai drąsus žingsnis, - tariau. 

- Taip, - sutiko Lukas. - Jaunystė - paikystė. Šiandien tikrai 
nesutikčiau taip rizikuoti. Anuomet maniau, jei tai iš tikrųjų 
būtų buvę taip pavojinga, tada mano senasis išmintingasis aš 
ateityje būtų ėmęsis kokių nors žygių, ar supranti? 

- Koks išmintingasis aš iš ateities? - paklausiau šypsodamasi. 

— Na, aš pats! - sušuko Lukas ir tuoj pat nutilo. - Juk 1992 
metais aš turėčiau žinoti, ką iškrėčiau su Liuse ir Pauliumi 
1948-aisiais, o jei kas nors būtų nepavykę, būčiau juodu perspė- 


jęs nekvailioti... bent taip aš maniau. 

— Gerai, - tariau iš lėto ir paėmiau dar vieną sklindį smegenų 
veiklai pagerinti. - Bet tu šito nepadarei? 

Lukas papurtė galvą. 

— Matyt, nepadariau, varge, koks aš kvailys. Tad mes elgėmės 
vis lengvabūdiškiau. Kai Liusė mokykloje ėjo „Hamletą“, aš pa- 
siunčiau juodu į 1602 metus. Tris dienas iš eilės jie žiūrėjo spek- 
taklius „Gaublio“ teatre. 

— Sautvike? 

Lukas linktelėjo galva. 

- Taip, tai reikalavo nemažai pastangų, mat reikėjo persikelti 
Londono tiltu per Temzę, pamatyti kuo daugiau „Hamleto, per- 
sikelti atgal ir laiku grįžti. Dvi dienas viskas ėjosi sklandžiai, bet 
trečią ant Londono tilto įvyko nelaimingas atsitikimas, ir Liusė 
su Pauliumi tapo nusikaltimo liudytojais. Jie nespėjo laiku per- 
sikelti per tiltą, todėl 1948 metais atsidūrė Temzėje, o aš besirū- 
pindamas vos neišėjau iš proto. - Matyt, Lukas aiškiai prisiminė 
tą įvykį - net nosis išbalo. - Visiškai šlapi, vilkėdami XVII am- 
žiaus kostiumus, jie grįžo, kai iki persikėlimo į 1992 metus buvo 
likusios kelios minutės. Kas nutiko, sužinojau tik per paskutinį 
jų persikėlimą... 

Nuo tiekos datų man svaigo galva. 

- Kokio nusikaltimo liudytojais jie tapo? 

Lukas prislinko kėdę dar arčiau. Jo akys iš susijaudinimo pa- 
tamsėjo. 

- Tai ir svarbiausia! Liusė ir Paulius matė, kaip grafas de Sen 
Žermenas nužudė žmogų. 

— Grafas? 

- Liusė ir Paulius ligi to laiko buvo tik du sykius sutikę grafą. 


Ir vis dėlto jie buvo tikri, kad tai jis. Po įšventinimo jie buvo 

pristatyti grafui 1748 metais. Tokią datą paskyrė pats grafas, jis 
norėjo susipažinti su keliautojais laiku, kurie gims po jo, tik savo 
gyvenimo saulėlydy. Stebėčiausi, jei būtų buvę kitaip, - Lukas at- 
sikrenkštė. - Jei bus. Kad ir kaip ten būtų, sergėtojai su Liuse, 
Pauliumi ir chronografu keliavo į Šiaurės Vokietiją, kur grafas 
praleido paskutinius gyvenimo metus. Aš pats vykau drauge. 
Vyksiu. Kaip didysis ložės magistras, ar gali tai įsivaizduoti? 

Suraukiau kaktą. 

— Gal galėtume...? 

— Ak, aš ir vėl nuklydau, ar ne? Labai sunku suvokti, kad įvy- 
kiai, kurie dar bus, seniai nutikę. Kur mes baigėm? 

— Kaip grafas galėjo nužudyti 1602 metais? Ak, suprantu! Jis 
tai padarė per vieną savo kelionių laiku! 

- Tikrai. Ir dar tada, kai buvo labai jaunas. Liusė ir Paulius 
atsitiktinai atsidūrė toje pačioje vietoje. Jei šiuo atveju tinka kal- 
bėti apie atsitiktinumą. Viename savo veikalų grafas rašo: „Kas 
tiki atsitiktinumais, nesuvokia likimo galios.“ 

— Ką jis nužudė? Ir kodėl? 

Lukas vėl apsižvalgė. 

— Miela mano vaikaite, mes iš pradžių irgi nežinojom. Praėjo 
kelios savaitės, kol atradom pėdsakus. Jo auka buvo ne kas kitas 
kaip Lanselotas de Vileris, pirmasis iš keliautojų laiku rato. Gin- 
taras! 

- Jis nužudė savo paties prosenelį? Bet kodėl? 

- Lanselotas de Vileris, belgų baronas, 1602 metais su visa 
šeima persikėlė į Angliją. Kronikose ir slaptuose grafo de Sen 
Žermeno raštuose, paliktuose sergėtojams, nurodoma, kad Lan- 


selotas mirė 1607 metais, todėl mes pasukom klaidingu keliu. Iš 

tikrųjų (aš praleidžiu detektyvinius tyrinėjimus) baronui buvo 
perpjauta gerklė 1602 metais jo paties karietoje. 

— Nesuprantu... - suniurnėjau. 

— Man irgi reikėjo sudėlioti visas tos dėlionės dalis, - tarė Lu- 
kas, išsitraukė iš kišenės pakelį cigarečių ir vieną prisidegė. - Be 
to, nuo 1949 metų rugsėjo 24 dienos aš nebemačiau nei Liusės, 
nei Pauliaus. Spėju, kad jie su chronografu persikėlė į daug anks- 
tesnius laikus, kitaip seniai būtų mane susiradę. O, po galais! Tik 
nežiūrėk ten! 

— Kas atsitiko? Kada pradėjai rūkyti. 

- Čia ateina Kenetas de Vileris su siaubingąja seserimi. - Lu- 
kas pamėgino prisidengti valgiaraščiu. 

— Tiesiog pasakyk: mes norim, kad niekas netrukdytų, - 
šnipštelėjau. 

— Aš negaliu, jis - mano viršininkas, tiek ložėje, tiek gyvenime. 
Jam priklauso ta prakeikta kontora... Gal jie mūsų nepastebės? 

Deja, buvom pastebėti. Aukštas maždaug keturiasdešimties 
metų vyras su ponia turkio spalvos skrybėle ėjo tiesiai prie mūsų 
staliuko ir atsisėdo ant laisvų kėdžių nė nepaklausę leidimo. 

- Šią popietę mudu abu darom pravaikštas, ar ne, Lukai? — 
tarė Kenetas de Vileris ir paplekšnojo Lukui per petį. - Bet po 
vakarykštės Parkerio bylos, kurią tu taip meistriškai užbaigei, aš 
apsimesiu nieko nepastebėjęs. Dar sykį didžiausi mano sveiki- 
nimai. Girdėjau, tave aplankė giminaitė iš kaimo. - Gintarinės 
Keneto akys įsisegė į mane. Stengiausi laikytis kuo nerūpestin- 
giau. Keista, kad visais laikais visi de Vileriai tokie panašūs: ryš- 


kūs išsišovę skruostikauliai ir aristokratiška tiesi nosis. Šis irgi 

buvo įspūdingas tos padermės atstovas, nors ir ne toks patrau- 
klus kaip, tarkim, Folkas de Vileris mano laikais. 

— Heizl Montrouz, mano pusseserė, - pristatė mane Lukas. — 
Heizl, čia ponas ir ponia de Vileriai. 

— Aš esu jo sesuo, - patikslino ponia de Viler ir sukikeno. -— 
O, gerai, kad turit cigarečių, prašyčiau bent vieną paskolinti. 

- Deja, mes jau ketinom eiti, - pasakė Lukas galantiškai pa- 
duodamas poniai cigaretę ir pridegdamas. - Reikėtų padirbėti 
prie bylų. 

- Tik ne šiandien, mano drauge, ne šiandien. - Jo viršininkas 
draugiškai man mirktelėjo. 

— Su Kenetu visuomet taip nuobodu, - tarė ponia de Viler 
ir išpūtė cigaretės dūmus pro nosį. - Su juo gali šnekėti tik apie 
politiką. Kenetai, būk geras, užsakyk mums visiems arbatos. Tai 
iš kur jūs atvykot, mieloji? 

- Iš Glosteršyro, - atsakiau ir kostelėjau. 

Lukas pasidavė ir sunkiai atsiduso. 

— Mano dėdė, Heizl tėvas, ten turi ūkį ir augina daugybę gy- 
vulių. 

— Ak, man patinka kaimo gyvenimas. O kaip aš myliu gyvū- 
nus! - karštai užtikrino ponia de Viler. 


- Ir aš, - pridūriau. - Ypač kates. 

Iš sergėtojų kronikos. (Sargybinių protokolas) 


1956 m. liepos 24 d. 


Nam guod in iuventus non discitur, in matura aetate nescitur. 


7 val. Naujokas Kartrelas, kuris neatvyko į praėjusius Ariadnės 
egzaminus, prie laiptų atsirado pavėlavęs septynias valandas. 
Jis truputį svirduliavo ir dvokė alkoholiu, o tai leidžia spėti, 

kas kaltas, kad vaikinas neišlaikė egzamino, bet atrado 
užmirštą vyno rūsį. Išimties tvarka leidau jam praeiti 


pasakius vakarykštės dienos slaptažodį. 


Daugiau jokių ypatingų atsitikimų. 


Pranešė Dž. Smitas, naujokas, rytinė pamaina 


13 val. 12 min. Mes pamatėm žiurkę, norėjau ją perdurti 
špaga, bet Lerojus pašėrė graužiką sumuštinio likučiais ir 
pavadino Odre. 

15 val. 15 min. Panelė Violeta Peplplam pasirodė prie laiptų, 
ji čia atėjo nežinomu keliu iš Teismo rūmų. Be klaidų ištarė 
dienos slaptažodį, Lerojus, jos pageidavimu, palydėjo ją 


aukštyn prie kontorų. 


15 val. 24 min. Odrė vėl pasirodė. Daugiau jokių 
ypatingų nutikimų. 


Pranešė P. Vedas, naujokas, popietinė pamaina. 


18 val. Jokių ypatingų nutikimų. 


Pranešė N. Kartrelas, naujokas, vakarinė pamaina. 


Nuo O val. iki 6 val. Jokių ypatingų nutikimų. 


Pranešė K. Elberetas ir M. Vedas, naujokai 

Sargybinis laiptų papėdėje miegojo padėjęs galvą ant turėklo. 

— Vargšas Kartrelas, - sušnabždėjo Lukas, kai ėjom pro knar- 
kiantį vaikiną. - Bijau, kad jis netaps adeptu, jei ir toliau taip 
gers... bet tuo geriau mums. Paskubėk! 

Aš ir taip buvau gerokai uždususi, nes nuo kavinės iki čia lė- 
kėm kiek kojos nešė. Kenetas de Vileris ir jo sesuo išlaikė mus visą 
amžinybę, visą valandą buvom priversti su jais plepėti apie gyve- 
nimą kaime ir ypač apie Glosteršyrą (aš papasakojau kelis nekaltus 
savo pusseserės Madlinos ir avies, vardu Klarisa, nuotykius), apie 
Parkerio bylą (kaip supratau, senelis ją laimėjo), apie meilų ma- 
žylį sosto įpėdinį Čarlzą (ei, kas jis toks?) ir apie filmus, kuriuose 
vaidina Greisė Keli, ir apie jos vestuves su Monako kunigaikščiu. 
Retkarčiais užsikosėdavau ir mėgindavau pasukti pokalbį apie 
pražūtingą rūkymo poveikį sveikatai, bet manęs niekas neklausė. 
Kai pagaliau išsmukom iš kavinės, buvo taip vėlu, kad nespėjau 
net užsukti į tualetą, nors pūslėje susikaupė geras litras arbatos. 

— Dar trys minutės, - sunkiai šnopavo Lukas mums skuo- 
džiant rūsio koridoriais. - Be to, aš noriu tau be galo daug pasa- 
kyti. Jei tas paikas mano viršininkas nebūtų pasirodęs... 

— Aš ir nežinojau, kad dirbi de Vileriams, - tariau. - Juk tu 


būsimasis lordas Montrouzas, Aukštutinių rūmų narys. 

- Taip, - suniurzgė Lukas. - Bet kol paveldėsiu tėvo titulą, tu- 
riu dirbti, kad išlaikyčiau šeimą. Šis darbas tiesiog pasipainiojo 
man po ranka... Nesvarbu, klausyk: viskas, ką grafas de Sen Žer- 
menas paliko sergėtojams, taip vadinamieji slapti raštai, laiškai, 
kronikos, visi daiktai yra jo paties kruopščiai atrinkti. Sergėtojai 
žino tik tiek, kiek leido Sen Žermenas, o jis atkakliai siekė, kad 
vėlesnės kartos dėtų visas pastangas ratui uždaryti. Bet nė vienas 
sergėtojas nežino paslapties. 

— O tu žinai? - sušukau. 

- Ša ša ša! Ne. Aš irgi nežinau. 

Pasukom už paskutinio kampo ir atidarėm senosios alchemi- 
jos laboratorijos duris. Mano daiktai gulėjo ant stalo lygiai taip 
pat, kaip aš buvau palikusi. 

— Bet Liusė ir Paulius žino paslaptį, esu tuo tikras. Kai mes 
paskutinį sykį matėmės, jie buvo aptikę dokumentų pėdsakus. — 
Lukas pažvelgė į laikrodį. - Po galais. 

— Pasakok toliau! - spyriau aš, čiupdama mokyklinį krepšį ir 
žibintuvėlį. Paskutinę akimirką prisiminiau, kad reikia atiduoti 
Lukui raktą. Skrandį sukabino pažįstami spazmai. - Ir prašau 
nusiskusti ūsus, seneli! 

— Grafas turėjo priešų, apie kuriuos kronikoje neužsimena, - 
išbėrė Lukas. - Jo ypač nekentė sena bažnyčiai artima slaptoji 
draugija, pasivadinusi Florentietiškuoju aljansu. Ši organizacija 
1745-aisiais, Londono ložės įkūrimo metais, įsigijo grafui de Sen 
Žermenui priklausiusių dokumentų... Sakai, ūsai man netinka? 

Rūsys ėmė suktis. 

- Aš myliu tave, seneli! - dar spėjau ištarti. 

- „dokumentus, įrodančius, kad svarbiausia - ne dvylikos 
keliautojų kraujas chronografe! Paslaptis atsivers tik tada, jei... — 
Visko neišgirdau, nes sūkurys atplėšė mane nuo grindų. 

Po sekundės jau marksčiausi nuo ryškios šviesos. Tiesiai 
priešais save išvydau baltus marškinius, mat nusileidau ponui 
Džordžui prie kojų. 

Suklykiau iš baimės ir žengiau kelis žingsnius atatupsta. 

— Kitą sykį reikės kreida pažymėti tavo nusileidimo vie- 
tą. - Purtydamas galvą ponas Džordžas paėmė iš mano rankų 
žibintuvėlį. Manęs grįžtančios laukė ne jis vienas. Šalia jo stovė- 
jo Folkas de Vileris, daktaras Vaitas sėdėjo ant kėdės prie stalo, 
Robertas, mažylis vaiduoklis, žvalgėsi jam iš už nugaros, o šalia 
durų, atsirėmęs į sieną, stovėjo Gideonas, jam ant kaktos buvo 
užklijuotas didžiulis baltas pleistras. 

Vos pažvelgusi į jį, ėmiau gaudyti orą. 

Gideonas stovėjo kaip paprastai sukryžiavęs rankas ant krū- 
tinės, bet jo veido spalva nedaug skyrėsi nuo pleistro, po akimis 
tamsavo ratilai, todėl akių rainelės atrodė dar žalesnės. Be galo 
panorau pulti prie jo, apkabinti ir papūsti į žaizdą, kaip anksčiau 
darydavau Nikui, kai užsigaudavo. 

- Ar viskas gerai, Gvendolina? - pasiteiravo Folkas de Vileris. 

— Taip, - atsakiau nenuleisdama nuo Gideono akių. Dieve, 
kaip aš jo ilgėjausi, tik dabar tai suvokiau. Negi tas bučinys ant 
žaliosios sofos buvo tik vakar? Toli gražu ne vienas bučinys. 

Gideonas ramiai atlaikė mano žvilgsnį, beveik abejingai, tarsi 
matytų pirmą sykį. Nė ženklo vakarykščio dėmesingumo. 

— Aš nuvesiu Gvendoliną į viršų, tegu važiuoja namo, - tarė 
ponas Džordžas, uždėjo delną ant mano nugaros ir švelniai 
stumtelėjo pro Folką durų link. Tiesiai prie Gideono. 

— Ar tu... ar tu gerai jautiesi? - paklausiau. 


w-- oe 


keistas. Tarsi aš būčiau ne žmogus, o daiktas. Nereikšmingas, 

nusibodęs kaip kėdė. Galbūt jis vis dėlto gavo smegenų sukrėti- 
mą ir nebeprisimena, kas esu? Mane nukratė šaltis. 

- Gideonui reikia gulėti lovoje, bet būtina kelias valandas 
elapsuoti, jei nenori patirti nekontroliuojamo persikėlimo lai- 
ku, - atžariai paaiškino daktaras Vaitas. - Būtų labai lengvabū- 
diška siųsti jį vieną... 

- Dvi valandos tamsiame rūsyje 1953 metais, Džeikai, - per- 
traukė jį Folkas. - Ant sofos. Nieko, ištvers. 

— Taip, žinoma, - prabilo Gideonas ir pažvelgė dar rūsčiau. 
Staiga man pasidarė taip liūdna, kad norėjosi verkti. 

Ponas Džordžas atidarė duris. 

— Eikš, Gvendolina. 

— Luktelėkit, pone Džordžai. - Gideonas čiupo mane už rankos. 

— Norėčiau sužinoti, į kelintus metus ką tik buvo pasiųsta 
Gvendolina? 

— Dabar? Į 1956 metų liepą, - atsakė ponas Džordžas. - Ko- 
dėl klausi? 

— Nes ji dvokia cigarečių dūmais, - tarė Gideonas vis stipriau 
spausdamas man ranką. Aš vos neišmečiau mokyklinio krepšio. 

Pauosčiau savo švarkelio rankovę. Tiesa, kelios valandos pri- 
rūkytoje kavinėje nepraėjo be pėdsakų. Kaip, dėl Dievo meilės, 
dabar man visa tai paaiškinti? 

Visų žvilgsniai nukrypo į mane, supratau turinti skubiai su- 
galvoti pasiteisinimą. 

— Gerai jau, pričiupot, - pasakiau ir nudelbiau akis. - Aš tru- 
putį parūkiau. Bet tik tris cigaretes. Garbės žodis. 

Ponas Džordžas papurtė galvą. 

— Gvendolina, aš juk tave perspėjau, nesinešk jokio daikto į 


rūsį... 

— Bet tame tamsiame rūsyje buvo taip nuobodu, o cigaretės 
padeda įveikti baimę... - stengiausi nutaisyti sutrikusį veidą. — 
Aš rūpestingai surinkau nuorūkas ir atsinešiau atgal, galit nesi- 
rūpint, jog kas nors ras pakelį Lucky Strike ir ims stebėtis. 

Folkas nusijuokė. 

— Mūsų princesė ne tokia dora, kaip atrodo, - pareiškė dakta- 
ras Vaitas ir lengviau atsiduso. Regis, jie manim patikėjo. - Nesi- 
stebėk taip, Tomai. Pirmą cigaretę aš surūkiau būdamas trylikos. 

— Ir aš. Pirmą ir paskutinę. - Folkas de Vileris pasilenkė prie 
chronografo. - Gvendolina, nepatariu tau rūkyti. Esu tikras, tavo 
mama būtų sukrėsta, jei tai žinotų. 

Net mažasis Robertas energingai linkčiojo ir žvelgė į mane su 
priekaištu. 

- Be to, rūkymas kenkia grožiui, - pridūrė daktaras Vaitas. — 
Nuo nikotino oda susiraukšlėja, dantys pagelsta. 

Gideonas nieko nepasakė. Jis vis dar nepaleido mano rankos. 
Aš stengiausi kuo atsainiau žiūrėti jam į akis ir net atsiprašomai 
nusišypsoti. Bet jis tik prisimerkė ir nepatikliai papurtė galvą. 
Tada palengva atleido gniaužtus. Man užspaudė gerklę. 

Kodėl Gideonas toks? Vieną akimirką malonus ir švelnus, 
kitą šaltas ir tolimas? Šito neištvertų niekas. Aš tai tikrai. Mūsų 
jausmai rūsyje atrodė tokie tikri. O dabar, pasitaikius pirmai 
progai, jis stengiasi mane sukompromituoti prieš visus šiuos 
žmones. Ko jis siekia? 

— O dabar eikš, - paragino ponas Džordžas. 

— Tad mes, Gvendolina, pasimatysim poryt, - atsisveikino 
Folkas de Vileris. - Per tavo didžiąją dieną. 

— Nepamirškit užrišti jai akių, - priminė daktaras Vaitas, aš 


išgirdau Gideoną nusikvatojant, tarsi Vaitas būtų suskėlęs prastą 

pokštą. Paskui man už nugaros užsivėrė sunkios durys ir aš atsi- 
dūriau koridoriuje. 

- Regis, jam nepatinka rūkaliai, - pasakiau tyliai labai trokš- 
dama išsiverkti. 

- Leisk, užrišiu akis, - tarė ponas Džordžas, aš palaukiau, kol 
jis tai padarė. Ponas Džordžas paėmė mano krepšį ir švelniai 
stumtelėjo pirmyn. - Gvendolina... Turi būti atsargesnė. 

- Kelios cigaretės dar nieko nenužudė, pone Džordžai. 

— Kalbu ne apie tai. 

— O apie ką? 

— Turiu omenyje tavo jausmus. 

— Ką? Mano jausmus? 

Išgirdau poną Džordžą atsidūstant. 

— Mielas vaikeli, net aklas pamatytų, kad tu... nerodyk taip 
atvirai savo jausmų Gideonui. 

— Aš... - nutilau. Turbūt ponas Džordžas akylesnis, nei atrodo. 

— Keliautojų laiku santykiai nebūna sklandūs, - tarė jis. - Ly- 
giai kaip de Vilerių ir Montrouzų santykiai. O dabar iš viso nega- 
lima niekuo pasitikėti. - Galbūt man tik pasivaideno, kad pono 
Džordžo ranka suvirpėjo. - Neišvengiama, kad vos tik gimsta 
meilė, kenčia sveikas protas. O sveiko proto tau pastaruoju metu 
reikės labiausiai. Atsargiai, laiptelis. 

Tylėdami užlipom laiptais, tada ponas Džordžas atrišo akis ir 
pažvelgė į mane rimtu žvilgsniu. 

— Gvendolina, tu gali viską įveikti. Aš tvirtai tikiu tavo suge- 
bėjimais. 

Jo apskritas veidas buvo nusėtas prakaito lašelių. Šviesiose 
akyse mačiau tik rūpestį, visai kaip mamos akyse. Mane užliejo 
gerumo banga. 

- Štai. Jūsų žiedas su antspaudu, - tariau. - Pone Džordžai, ar 
galiu paklausti, kiek jums metų? 

- Septyniasdešimt šešeri, - atsakė ponas Džordžas. - Tai jo- 
kia paslaptis. 

Pažvelgiau į jį su nuostaba. Maniau, kad ponas Džordžas ko- 
kia dešimčia metų jaunesnis. 

- Tai 1956-aisiais jums buvo...? 

— Dvidešimt vieneri. Tais metais aš pradėjau dirbti advokato 
padėjėju ir tapau ložės nariu. 

— Ar pažįstate Violetą Peplplam, pone Džordžai? Tai mano 
senelio sesers draugė. 

Ponas Džordžas kilstelėjo antakius. 

— Ne, rodos, nepažįstu. Eime, nuvesiu prie automobilio, esu 
tikras, kad mama tavęs jau pasiilgo. 

— Taip, ir aš esu tikra. Pone Džordžai? 

Bet jis jau pasisuko eiti. Man neliko nieko kito, tik sekti paskui. 

— Rytoj vidurdienį paimsim tave iš namų. Ponia Rosini nori, 
kad pasimatuotum apdarus, paskui Džordanas pamėgins tave 
dar kai ko išmokyti. O tada turėsi elapsuoti. 


— Regis, bus pašėlusi diena, - pasakiau niūriai. 


— Bet juk tai jokia magija! - sušnabždėjau apstulbusi. 

Leslė sunkiai atsiduso. 

- Žinoma, tai nėra paprastas cirko fokusas, tik - magiškas 
sugebėjimas. Tai ir yra varno magija. 

— Tai tik keistenybė, - atsakiau. - Dėl jos dažniausiai esi iš- 
juokiamas, nes niekas tavimi netiki. 

— Gvene, ne keistenybė, jei kas nors turi išskirtinius pojūčius. 


Tai dovana. Tu matai dvasias ir gali su jomis kalbėtis. 

- Ir demonus, - pridūrė Ksemerijus. 

— Mitologijoje varnas yra žmonių ir dievų pasaulių tarpinin- 
kas. Varnas yra gyvųjų ir mirusiųjų tarpininkas. - Leslė pasuko 
segtuvą taip, kad aš galėčiau perskaityti, ką internete rado apie 
varną. - Turi pripažinti, viskas čia tinka. 

- Ir dar plaukų spalva, - pridūrė Ksemerijus. - Juodi kaip 
varno sparnas... 

Aš kramčiau lūpą. 

- Bet pranašystėje sakoma, ak, nė nežinau, kažkaip svarbiai ir 
galingai. Tarsi varno magija būtų koks slaptas ginklas. 

— Bet ji ir gali būti ginklas, - tikino Leslė. - Jei liausiesi galvo- 
jusi, kad sugebėjimas matyti dvasias - tik keistenybė. 

— Ir demonus, - vėl pridūrė Ksemerijus. 

— Norėčiau gauti tuos pranašysčių tekstus, - pareiškė Leslė. - 
Mane itin domina, kaip jie tiksliai skamba. 

- Esu tikra, kad Šarlotė galėtų juos visus iškloti, - tariau. — 
Turbūt iškalė per mistikos pamokas. Be to, ten kalbama eilėmis. 
Tekstus žino sergėtojai, net mano mama. Ir Gideonas. 

Skubiai nusukau akis į šalį, kad Leslė nepastebėtų, jog staiga 
paplūdau ašaromis, bet buvo jau per vėlu. 

— Ak, mieloji! Tik neverk! - Ji padavė man nosinę. - Tu iš 
tikrųjų perdedi. 

— Ne, neperdedu. Ar prisimeni, kaip dėl Makso žliumbei tris 
dienas iš eilės? - šniurkščiojau aš. 

- Žinoma, prisimenu, - atsakė Leslė. - Juk praėjo vos pusė metų. 

- Dabar aš jau galiu įsivaizduoti, kaip tąsyk jauteisi. Ir su- 
prantu, kodėl norėjai mirti. 

— Buvau tokia kvaiša! O tu nuolat sėdėjai prie manęs tvirtin- 
dama, kad Maksas nevertas, jog apie jį galvočiau, nes pasielgė 
kaip tikras šiknius. Ir kad aš turėčiau išsivalyti dantis... 

— Taip, be to, mes vis sukom The winner takes it all. 

— Nori, atnešiu, - pasiūlė Leslė. - Jei tik geriau pasijusi. 

— Ne. Bet gali atnešti japonišką peilį daržovėms, kad pasida- 
ryčiau charakirį. - Kritau ant lovos ir užsimerkiau. 

— Kad tos mergaitės labai jau dramatiškos, - pasiskundė 
Ksemerijus. - Vaikinas blogai nusiteikęs ir žvelgia į ją rūškanu 
žvilgsniu, nes kažkas trinktelėjo jam per galvą, o šiai jau griūva 
visas pasaulis. 

— Nes jis manęs nemyli, - tariau nusiminusi. 

- Šito negali žinoti, - pasakė Leslė. - Dėl Makso aš buvau vi- 
siškai tikra, nes, praslinkus pusei valandos po mūsų išsiskyrimo, 
jis kine glamžėsi su ta Ana. Bet Gideonui šito negali prikišti. Jis 
gal tik kiek... svyruoja. 

— Bet kodėl? Jei būtum mačiusi, kaip jis į mane spigino! Tarsi 
šlykštėdamasis. Tarsi būčiau... rūsio vėdarėlis. Aš to neištversiu. 
galvą. - O dabar malonėk susiimti. Ponas Džordžas teisus: kai 
įsipainioja meilė, sveikam protui nelieka vietos. O juk mes ne- 
trukus padarysim stulbinantį atradimą! 

Rytą, atėjus Leslei ir mudviem patogiai įsitaisius lovoje, į 
kambario duris pasibeldė ponas Bernardas (paprastai jis čia ne- 
sirodydavo) ir padėjo ant rašomojo stalo padėklą su arbata. 

— Užkandis jaunoms panelėms, - pasakė jis. 

Suglumusi žvelgiau į Bernardą, nes neprisiminiau, kad jis 
kada nors būtų peržengęs mūsų buto slenkstį. 

— Na, jūs neseniai šio to teiravotės, ir aš šiek tiek pasiknisau 
knygose, - kalbėjo toliau ponas Bernardas žvelgdamas pro akinių 
viršų didelėmis pelėdos akimis. - Kaip ir tikėjausi, šį tą ten radau. 

— Ką radot? - paklausiau. 

Ponas Bernardas atidengė servetėlę, ant padėklo gulėjo knyga. 

— „Žaliasis raitelis“, - tarė jis. - Prisiminiau, kad ieškojot. 

Leslė pašoko iš lovos ir čiupo knygą. 
ga... - sumurmėjo ji. 

Ponas Bernardas atlaidžiai nusišypsojo. 

— Spėju, tai buvo bibliotekos knyga, o ne lordo Montrouzo nuo- 
savybė. Šis egzempliorius turėtų jus sudominti. - Linktelėjęs Ber- 
nardas išėjo iš kambario, o mudvi su Lesle tuoj pat puolėm prie 
knygos. Ant grindų nukrito raštelis, kuriame smulkiu šriftu buvo 
surašyti šimtai skaičių. Iš susijaudinimo Leslės skruostai paraudo. 

— O, gerasis Dieve, tai - kodas! - sušuko ji. - Fantastiška! Šito 
seniai troškau. Dabar turim išsiaiškinti, ką jie reiškia! 

— Taip, - pridūrė Ksemerijus. Jis kabojo ant karnizo. - Aš jau 
ne sykį esu girdėjęs šiuos žodžius. Regis, pastaruoju metu jie po- 
puliariausi. 

Leslei tereikėjo penkių minučių suprasti, jog tie skaičiai reiš- 
kia teksto raides. 

- Pirmasis skaičius visuomet reiškia puslapį, antrasis žymi ei- 
lutę, trečiasis - žodį, ketvirtasis - raidę. Matai? 14-22-6-3. Tai 
reiškia keturioliktas puslapis, dvidešimt antra eilutė, šeštas žo- 
dis, trečia raidė. Ji papurtė galvą. - Koks paprastas sumanymas. 
Jei gerai prisimenu, jis aprašomas kas antroje vaikiškoje knygoje. 
Nesvarbu, pirmoji raidė yra „e“. 

Ksemerijus sužavėtas pažvelgė į Leslę. 

- Klausyk savo draugės. 

— Nepamiršk, tai gyvybės ir mirties klausimas, - tarė Leslė. - 
Manai, noriu prarasti geriausią draugę vien todėl, kad truputį 
pasiglamžiusi ši nebesugeba sveikai protauti? 


- Ir aš tą patį sakau! - antrino Ksemerijus. 

- Svarbiausia, kad liautumeisi žliumbusi ir sužinotum, ką 
atskleidė Liusė su Pauliumi, — dėstė Leslė. - Jei šiandien vėl 
elapsuosi į 1956 metus (privalai šito paprašyti pono Džordžo), 
pasišnekėk su seneliu akis į akį. Kokia kvaila mintis trenktis į 
kavinę! Ir šį sykį viską užsirašyk, viską, ką jis tau pasakys, kie- 
kvieną, tegu ir menkiausią smulkmeną, girdi? - sunkiai atsiduso 
ji. - Ar esi tikra, kad draugija vadinasi Florentietiškasis aljansas? 
Aš nieko panašaus neradau. Būtinai turim užmesti akį į slaptuo- 
sius raštus, kuriuos grafas de Sen Žermenas paliko sergėtojams. 
Jei Ksemerijus dar sugebėtų judinti daiktus, jis galėtų pasirausti 
archyvuose, praeiti kiaurai sieną ir viską perskaityti... 

— Taip, dar imk prikaišioti, kad esu nenaudingas, - įsižeidęs 
suniurzgėjo Ksemerijus. - Septyni šimtmečiai praslinko, kol ap- 
sipratau, kad negaliu atversti net knygos puslapio. 

Pabeldusi pro durų plyšį galvą kyštelėjo Karolina. 

— Pietūs paruošti! Gvene, judviejų su Šarlote atvažiuos po va- 
landos. 

Aš suvaitojau: 

- Ir vėl Šarlotė? 

- Taip sakė teta Glenda. Vargšė Šarlotė bus beviltiškai nega- 
bios pusseserės, niekinančios savo talentą ar kažkaip panašiai, 
mokytoja. 

— Aš nealkana, - atsakiau. 

- Mes tuoj baigsim, - tarė Leslė ir kumštelėjo man į šonkau- 
lius. - Gvene, eik. Galėsi vėliau savęs pagailėti. O dabar tau rei- 
kia pavalgyti! 

Atsisėdau ir išsišnypščiau nosį. 

- Mano nervai pernelyg ištampyti, kad dar klausyčiausi pikt- 


džiugiškų tetos Glendos pastabų. 

— Taip, nervų tau dar reikės, jei nori ateityje likti gyva, - pa- 
reiškė Leslė statydama mane ant kojų. - Šarlotė ir tavo teta yra 
puikus bandymų poligonas prieš rimtą atvejį. Jei po pietų liksi 
gyva, lengvai susidorosi pokylyje. 

— Ojei ne, vis dar turėsi progą pasidaryti charakirį, - pridūrė 


Ksemerijus. 


Ponia Rosini sveikindamasi priglaudė mane prie putlios krūtinės. 

— Mano gulbele! Pagaliau atėjai. Aš taip tavęs pasiilgau! 

— Aš jūsų taip pat, - nuoširdžiai apsidžiaugiau. Buvimas šalia 
ponios Rosini ir jos audringas nuoširdumas, su prancūzišku ak- 
centu tariami žodžiai džiugino ir kartu ramino. Ji buvo balzamas 
mano sužeistai savigarbai. 

— Būsi sužavėta mano siuviniais. Džordanas vos nepravirko, 
kai parodžiau jam tavo sukneles, jos tokios nuostabios. 

— Tikiu, - atsakiau. Džordanas tikriausiai apsiverkė, kad pats 
negali apsivilkti tų suknelių. Nors šiandien jis buvo truputį drau- 
giškesnis, gal dėl to, kad šį sykį visai neblogai pašokau menuetą ir 
Ksemerijaus padedama sėkmingai atsakiau, kuris lordas palaikė 
torius, o kuris vigus. (Ksemerijus atsakymus skaitė žvelgdamas 
pro petį į Šarlotės užrašus.) Savo pačios, kaip Penelopės Mari 
Grei, legendą išpyliau be klaidų irgi padedama Ksemerijaus, pa- 
minėjau visų mirusių tėvų vardus. Tik su vėduokle niekaip ne- 
pavyko susidoroti, bet Šarlotė pasiūlė iš viso jos nesinešti. 

Pamokos pabaigoje Džordanas man padavė sąrašą žodžių, 
kurių nieku gyvu neturėčiau vartoti. 

- Iki rytojaus išmok atmintinai ir sunaikink! - sniaukro- 


jo jis. - XVIII amžiuje nebuvo autobusų, žinių tarnybų, dulkių 

siurblių, jokių super, cool, klasiška. Nevalia minėti atomo skili- 
mo reakcijos, veido kremo su kolagenu ar ozono skylių. 

Ak, tikrai? Kai mėginau įsivaizduoti, kaip XVIII amžiaus po- 
kylyje ištariu sakinį apie žinių tarnybą, ozono skyles ir kremą su 
kolagenu, trumpai drūtai atsakiau: 

- Okay. 

Bet Džordanas suspigo: 

— Nee! Jokių okay! XVIII amžiuje nebuvo jokių okay, kvaila 
mergiščia! 

Ponia Rosini suvarstė korsažą. Vėl buvau sužavėta, kokie pa- 
togūs jos siūti drabužiai. Vilkint tokį drabužį laikysena savaime 
tampa nepriekaištinga. Aplink klubus buvo pritaisytas vilktos 
vielos karkasas (manau, XVIII amžius buvo ypač palankus dide- 
les sėdynes ir plačius klubus turinčioms moterims), paskui po- 
nia Rosini apvilko per galvą tamsiai raudoną suknelę. Ji užsegė 
ant nugaros daugybę kabliukų ir sagų, o aš tuo metu pakerėta 
glosčiau sunkų siuvinėtą šilką. Ak, koks grožis! 

Ponia Rosini iš lėto apėjo mane ir jos veide pražydo šypsena. 

- Žavinga. 

— Tai suknelė puotai? - paklausiau. 

— Ne, šis drabužis skirtas vakarėliui, - ponia Rosini aplink iš- 
kirptę prismaigstė mažutėlaičių, meistriškai pagamintų šilkinių 
rožyčių. Jos burna buvo pilna smeigtukų, todėl kalbėjo neaiškiai. 

— Plaukų nepudruosim, tamsi spalva nuostabiai derės prie 
raudonos suknelės. Kaip tik šito ir tikėjausi. - Ji šelmiškai mirk- 
telėjo man. - Į tave atkreips dėmesį, mano gulbele, nors tai ti- 
kriausiai nėra naudinga užduočiai. Bet ką aš galiu padaryti? - Ji 
grąžė rankas, bet, palyginti su Džordanu, tas vėžlio sudėjimo 


moters įprotis atrodė labai mielas. - Juk esi mažutė gražuolė, ir 

to nepaslėpsi, net jei būtum apvilkta maišu. Štai, gulbele, ir vis- 
kas. Dabar puotos suknelė. 

Ji buvo blyškiai mėlyna su kreminės spalvos raukiniais ir 
gulėjo lygiai taip pat nepriekaištingai kaip ir raudonoji. Šio 
drabužio iškirptė buvo dar gilesnė, o pūstas sijonas supo mane 
metro spinduliu. Ponia Rosini susirūpinusi pasvėrė rankoje 
mano kasą. 

— Nežinau, ką reikės daryti. Su peruku tau bus nepatogu, 
nors būtinai reikės paslėpti vešlius tavo plaukus. Bet tavo plau- 
kai tokie tamsūs, kad pudra suteiktų jiems bjaurų pilkšvą atspal- 
vį. Tikra katastrofa! - Ji suraukė kaktą. - Tiek to. Tiesą sakant, 
tu ir taip būsi labai madinga, bet, o dangau, kokia tai buvo siau- 
binga mada! 

Aš pirmą sykį šiandien nusišypsojau. Tikrai siaubinga. Ne tik 
mada, ir Gideonas buvo siaubingas... nors ir kas nutiktų, aš į jį 
nepažvelgsiu. (Nuspręsta!) 

Ponia Rosini, regis, nesuvokė, kaip gaivina mano sielą. Ji vis 
dar piktinosi andainykšte mada: 

— Jaunos mergaitės pudruoja plaukus, kol pasidaro panašios 
į savo seneles - baisu! Pamėgink bent trumpam apsiauti batus. 
Įsidėmėk, su jais turėsi šokti, mes dar turim laiko juos pakeisti. 

Raudoni batai, siuvinėti ir priderinti prie raudonosios sukne- 
lės, o žydrieji su auksinėm sagtim - prie puotos suknelės, buvo 
nepaprastai patogūs, nors atrodė kaip iš muziejaus. 

- Gražesnių batų nesu avėjusi, - pasakiau. 

— Tikiuosi, - tarė ponia Rosini ir jos veidas vėl nušvito. — 
Taip, angelėli, viskas. Pasistenk šiandien anksčiau atsigulti, rytoj 


bus jaudinanti diena. 

Kol moviausi džinsus ir vilkausi mėgstamą tamsiai mėlyną 
megztinį, ponia Rosini apvilko suknelėmis begalvius maneke- 
nus. Tada pažvelgė į sieninį laikrodį ir piktai suraukė kaktą. 

— Tuo vaikinu negalima pasitikėti! Jis turėjo ateiti prieš pen- 
kiolika minučių! 

Mano pulsas iš karto paspartėjo. 

— Gideonas? 

Ponia Rosini linktelėjo. 

- Jis nevertina mano darbo, jam visai nesvarbu, ar gražiai 
guli kelnės. Bet tai ne juokai! Baisiai svarbu, kaip guli kelnės. 

Į duris pabeldė. Išgirdus nedrąsų bilstelėjimą, mano mintys 
susijaukė. Iš tikrųjų aš nekantravau pamatyti Gideoną. Ir sykiu 
siaubingai baiminausi to susitikimo. Rūstaus Gideono žvilgsnio. 

— O, - tarė ponia Rosini. - Užeikit! 

Mano kūnas sustingo, bet tai buvo ne Gideonas, o raudon- 
plaukis ponas Marlėjus. Kaip visuomet susinervinęs ir sutrikęs 
mikčiojo: 

- Turiu palydėti Rub..., tai yra panelę, elapsuoti. 

— Gerai, - sutikau. - Mes ką tik baigėm. 

Pro Marlėjaus petį man šypsojosi Ksemerijus. Aš neleidau 
jam dalyvauti matuojantis drabužius. 

— Ką tik pranėriau kiaurai pro tikrą vidaus reikalų ministrą, - 
džiaugėsi jis. - Tai buvo cool! 

— O kur berniukas? - griaudėjo ponia Rosini. - Jis turėjo pa- 
simatuoti kostiumą! 

Ponas Marlėjus atsikrenkštė. 

- Ką tik mačiau Dei..., ponaitį de Vilerį kalbantį su kita Rub..., 
su panele Šarlote. Drauge buvo jo brolis. 


— Po galais! Man visiškai nesvarbu! - nertėjo ponia Rosini. 

Bet man - ne, - mąsčiau. Mintyse aš jau rašiau Leslei SMS. 
Vienintelį žodį: „Charakiris.“ 

- Jei jis tuoj pat nepasirodys, pasiskųsiu didžiajam magis- 
trui, - grasino ponia Rosini. - Kur mano telefonas? 

— Atleiskit, - sumurmėjo ponas Marlėjus. Jis liūdnai čiupinė- 
jo juodą raištį. - Ar galima? 

— Žinoma, - atsakiau ir sunkiai atsidususi leidau užrišti akis. 

— Tas karjeristas, deja, sako tiesą, tavo brangakmenis velniš- 
kai flirtuoja su tavo pussesere. O jo gražuolis broliukas irgi. Ko- 
dėl vaikinams patinka raudonplaukės? Greičiausiai jie dabar visi 
kartu eina į kiną. Bet aš tau šito nesakiau, kad nežliumbtum. 

Aš papurčiau galvą. 

Ksemerijus pakėlė akis į lubas. 

— Galėčiau dėl tavęs juos pasekti. Ar nori? 

Aš uoliai kelis kartus linktelėjau. 

Einant ilgais rūsio koridoriais ponas Marlėjus kantriai tylėjo, 
o aš skendėjau niūriose mintyse. Tik kai atėjom į chronografo 
kambarį ir man nurišo raištį, paklausiau: 

— Kur mane siųsit šiandien? 

— Aš... mes laukiam devinto numerio, tai yra pono Vitme- 
no, - atsakė ponas Marlėjus žvelgdamas į grindis. - Aš, žinoma, 
neturiu teisės liesti chronografo, prašau sėstis. 

Vos tik pritūpiau ant kėdės, durys atsivėrė ir įėjo ponas Vi- 
tmenas. Įkandin jo - Gideonas. 

Mano širdis suspurdėjo. 

- Labas, Gvendolina, - pasisveikino ponas Vitmenas, jo vei- 
dą nušvietė žavinga Voveriuko šypsena. - Malonu tave matyti. - 
Jis patraukė uždangą, už kurios buvo paslėptas seifas. - Siųsim 
tave elapsuoti. 

Aš beveik negirdėjau, ką jis sakė. Gideonas vis dar buvo labai 
išblyškęs, bet atrodė daug sveikesnis nei vakar vakare. Pro krin- 
tančius plaukus buvo matyti nemaža žaizda, užklijuota keliais 
siaurais pleistrais. Laukiau, ką Gideonas pasakys, bet jis į mane 
nežiūrėjo. 

Ksemerijus liuoktelėjo pro sieną ir išsigandęs gaudė orą. 

— Oi! Štai kur jis! - apsidžiaugė Ksemerijus. - Ketinau tave 
įspėti, garbės žodis, brangute. Bet niekaip negalėjau apsispręsti, 
paskui kurį sekti. Matyt, Šarlotė šią popietę vaidins auklę žavia- 
jam Gideono broliukui. Jie kartu nuėjo valgyti ledų. Ir, regis, eis 
į kiną. Kinai yra šių laikų šieno kaugės. 

— Ar tau viskas gerai, Gvendolina? - paklausė Gideonas ir 
kilstelėjo antakį. - Atrodai susinervinusi, ar turi cigaretę ner- 
vams nuraminti? Pakartok, kokias mėgsti? Lucky Strike? 

Ponas Vitmenas išėmė chronografą iš seifo ir padėjo ant stalo. 

— Nagi, pažiūrėkim, kur vyksim šiandien... 

— Ponia Rosini laukia jūsų matuotis kostiumą, pone, - krei- 
pėsi į Gideoną ponas Marlėjus. 
dį. - Visiškai pamiršau. Ar ji labai įpykusi? 

- Atrodo, vos tvardosi. 

Tą akimirką vėl atsidarė durys, ir į kambarį įlėkė ponas Džor- 
džas. Buvo uždusęs nuo skubėjimo, kakta nusėta prakaito laše- 
lių, kaip visada, kai jis nervindavosi. 

— Kas čia vyksta? 

Ponas Vitmenas suraukė kaktą. 

- Tomai? Gideonas sakė, judu su Folku pasitarime pas vidaus 


reikalų ministrą. 

— Aš ir buvau pasitarime. Kol ponia Rosini paskambino ir aš 
sužinojau, kad Gvendoliną nuvedė elapsuoti, - tarė ponas Džor- 
džas. Pirmą sykį mačiau jį iš tikrųjų supykusį. 

— Tačiau Gideonas tvirtino, kad tu mums pavedei... - ponas 
Vitmenas nuoširdžiai suglumo. 

— Nieko aš nepavedžiau! Gideonai, kas dedasi? - Džordžas 
žvelgė labai griežtai. 

Gideonas sukryžiavo rankas ant krūtinės. 

— Maniau, apsidžiaugsit, jei palengvinsim jūsų darbą, - sklan- 
džiai atkirto jis. 

Ponas Džordžas patapšnojo nosine išrasojusią kaktą. 

— Dėkoju už rūpestį, - atsakė su aiškiu sarkazmu. - Bet tai 
nėra būtina. Tuoj pat drožk pas ponią Rosini. 

— Aš norėčiau lydėti Gvendoliną, - tarė Gideonas. - Po vaka- 
rykščių įvykių geriau jos vienos neleisti. 

— Nesąmonė, - paprieštaravo ponas Džordžas. - Nėra jokio 
pagrindo manyti, kad jai gresia pavojus, kol ji persikelia netoli. 

— Teisingai, - pritarė ponas Vitmenas. 

— Pavyzdžiui, į 1956 metus? - paklausė Gideonas nutęsda- 
mas žodžius ir žvelgdamas ponui Džordžui tiesiai į akis. - Aš 
priešpiet truputį pasirausiau kronikose ir galiu pasakyti, kad 
1956 metai iš tikrųjų buvo ypač ramūs. Dažniausias įrašas: jo- 
kių ypatingų nutikimų. Toks sakinys skamba kaip muzika mūsų 
ausims, tiesa? 

Mano širdis daužėsi. Gideono elgesį būtų galima suprasti tik 
tuo atveju, jei jis būtų išsiaiškinęs, ką aš vakar padariau. Bet iš 
kur, po galais, jis gali tai žinoti? Taip, aš dvokiau cigaretėmis, kas 


sukėlė įtarimą, bet juk niekas neatskleidė, kas įvyko 1956 metais. 

Pono Džordžo nė blakstiena nevirptelėjo. Nors atrodė šiek 
tiek sutrikęs. 

— Tai buvo ne prašymas, Gideonai. Ponia Rosini laukia. Mar- 
lėjau, jūs irgi galit eiti. 

- Klausau, pone Džordžai, - sumurmėjo Marlėjus išsitempęs. 

Kai jis dingo už durų, ponas Džordžas įbedė akis į Gideoną, 
šis stovėjo kaip įbestas. Ponas Vitmenas irgi nustebo. 

— Ko tu lauki? - šaltai paklausė ponas Džordžas. 

— Kodėl pasiuntėt Gvendoliną ten dieną, juk tai prieštarauja 
įstatymams? - neatlyžo Gideonas. 

— Oho, oho, - teištarė Ksemerijus. 

— Gideonai, tai ne tavo... - buvo besakąs Vitmenas. 

— Neturi reikšmės, kuriuo paros laiku ten atsidūrė, - nutrau- 
kė jį ponas Džordžas. - Ji buvo užrakintame rūsyje. 

— Man buvo baisu, - tariau truputį per skardžiu balsu. - Ne- 
norėjau naktį sėdėti rūsyje šalia katakombų... 

— Vaje, tu juk esi baili maža mergaitė, kaip aš pamiršau, - ty- 
liai nusijuokė jis. - 1956 metais jūs, pone Džordžai, tapot ložės 
nariu, tiesa? Koks keistas sutapimas. 

Ponas Džordžas suraukė kaktą. 

— Nesuprantu, kur lenki, Gideonai, - įsikišo ponas Vitme- 
nas, — bet siūlau tuoj pat drožti pas ponią Rosini. Mudu su ponu 
Džordžu pasirūpinsim Gvendolina. 

Gideonas vėl nukreipė žvilgsnį į mane. 

- Turiu pasiūlymą: aš nueisiu pasimatuoti kostiumo, o tada 
nusiųsit mane paskui Gvendoliną, visai nesvarbu kur. Ir jai ne- 
reikės bijoti naktį. 

— Nebent tavęs, - pareiškė Ksemerijus. 

— Tu jau išnaudojai šios dienos limitą, - paprieštaravo mano 
mokytojas. - Bet jei Gvendolina bijo... - jis su užuojauta pažvel- 
gė į mane. 

Negalėjau ant jo pykti. Matyt, iš tikrųjų atrodžiau išsigandusi. 
Širdis daužėsi krūtinėje, ir aš nesugebėjau pralementi nė žodžio. 

- Ką gi, galim taip ir padaryti. - Ponas Vitmenas gūžtelėjo 
pečiais. - Ar tu nieko prieš, Tomai? 

Ponas Džordžas iš lėto papurtė galvą, nors ir atrodė esąs 
prieš. 

Gideono veidą nušvietė pasitenkinimo šypsenėlė, staiga jis 
pasitraukė nuo durų. 

— Pasimatysim vėliau, - tarė triumfuodamas, lyg ir grasin- 
damas. 

Kai durys užsidarė, ponas Vitmenas sunkiai atsiduso. 

— Gavęs į galvą, jis pasidarė keistas, tiesa, Tomai? 

- Taigi, - atsakė ponas Džordžas. 

— Turėtume dar sykį su juo pasikalbėti dėl nemandagaus el- 
gesio su aukštesnio rango ložės nariais, - kalbėjo susirūpinęs 
ponas Vitmenas. - Jis labai gražus jaunuolis... Na taip, vaikinas 
jaučia didžiulį spaudimą, į tai irgi atkreiptinas dėmesys. - Mo- 
kytojas pažvelgė į mane drąsindamas. - Tai ką, Gvendolina, ar 
esi pasirengusi? 

Aš atsistojau. 


— Taip, - pamelavau. 

Varnas raudonais sparnais neša rubino širdį, 
Įstrigusius tarp pasaulių mirusius giedant girdi, 
Veik nesuvokia galios, nesuvokia kainos, 


Galia pakyla, užveria ratą ir viskas mainos. 


Liūtas išdidus deimantiniu veidu, 
Nuo kurio švytėjimo saulė nusileido. 
Saulei mirštant jis atneša lūžį, 


Varno mirtim baigtis atūžia. 


Iš grafo de Sen Žermeno slaptųjų raštų 

Ne nepaklausiau, į kelintus metus mane siunčia, nes buvo vis 
tiek. Viskas atrodė lygiai taip pat kaip per pastarąjį apsilankymą. 
Žalia sofa stovėjo rūsio viduryje, ir aš piktai pažvairavau į ją, tar- 
si sofa būtų dėl visko kalta. Kaip ir aną sykį sustatytos pasieniais 
kėdės slėpė Luko slėptuvę, ir man labai norėjosi ją patikrinti. Jei 
Gideonui kilo įtarimas, o matyt, taip ir buvo, gal jis pirmiausia 
sumanys apieškoti rūsį? Galiu paslėpti žinutę kur nors korido- 
riuose ir grįžti iki pasirodant Gideonui. 

Karštligiškai puoliau stumdyti kėdes į šalis, paskui suabejo- 
jau. Pirma, negalėjau paslėpti rakto koridoriuje, nes reikėjo už- 
rakinti duris, antra, net jei Gideonas ras slėptuvę, kaip jis įrodys, 
kad ji skirta man? Aš tiesiog apsikvailinsiu. 

Rūpestingai sustačiau kėdes ir pasistengiau pridengti išdavi- 
kiškus pėdsakus dulkėmis. Tada patikrinau, ar durys iš tikrųjų 
užrakintos, ir atsisėdau ant žaliosios sofos. 

Jaučiausi panašiai kaip prieš ketverius metus, kai mudvi su 
Lesle laukėm direktoriaus kabinete, kada būsim išbartos už kvai- 
lą pokštą su varle. Tiesą sakant, mes nieko baisaus nepadarėm. 
Sintija pervažiavo varlę dviračiu ir nė kiek nesigailėjo („Juk čia 
tik kvaila varlė“), todėl mudvi su Lesle nusprendėm atkeršyti. 


Ketinom varlę palaidoti parke, ši jau buvo negyva, taigi nutarėm 

pamokyti Sintiją, kad taptų jautresnė gyvūnams, ir įmetėm varg- 
šelę Sintijai į sriubą. Kas galėjo žinoti, kad Sintija ją pamačiusi 
ims isteriškai klykti. Tačiau direktorius elgėsi su mumis kaip su 
nusikaltėlėm ir niekaip negalėjo pamiršti to nutikimo. Susitikęs 
kur nors koridoriuje, nuolat kartodavo: „Ak, piktosios varlių 
kankintojos.“ Ir mes pasijusdavom nesmagiai. 

Akimirką užsimerkiau. Gideonas neturi pagrindo taip blogai 
su manim elgtis. Nepadariau nieko pikto. Visi tik kartoja, kad 
manimi negalima pasitikėti, užriša man akis ir niekada neatsako 
į klausimus, todėl nenuostabu, kad aš pati mėginu išsiaiškinti, 
kas čia vyksta. 

Tai kurgi jis užtruko? Lemputė palubėje ėmė spragsėti, šviesa 
sumirksėjo. Čia, apačioje, buvo gana šalta. Galbūt mane nusiun- 
tė į vieną tų šaltų pokario žiemų, apie kurias dažnai pasakoja 
teta Madė. Šaunu. Vandentiekis tąsyk užšalo, o gatvėse gulėjo 
pastipę gyvuliai. Pamėginau pūsti šiltą kvapą, kad įsitikinčiau, ar 
matyti garo debesėlis. Ne, nematyti. 

Šviesa vėl sumirksėjo, ir man pasidarė baisu. Kas bus, jei lik- 
siu sėdėti tamsoje? Šį sykį niekas neįdavė man žibintuvėlio, aš 
apskritai niekam nerūpėjau. Tamsoje iš urvų išlįs žiurkės. Gal 
jos alkanos... O ten, kur žiurkės, gali veistis ir juodieji tarakonai. 
Ir vienarankio riterio dvasia, apie kurią pasakojo Ksemerijus, 
gali čia apsilankyti. 

Čiukšt. 

Tai spragsėjo lemputė. 

Pamažu linkau prie minties, kad Gideono draugija būtų 
malonesnė už žiurkių ir dvasių. Bet jis vis nesirodė. O lemputė 


mirksėjo, atrodė, kad tuoj perdegs. 

Dainavimas padeda nuo baimės. Ir nuo šalčio. Man uždai- 
navus lemputė nustojo mirksėti, bent jau kol traukiau Marijos 
Mena repertuarą, o Emiliana Torini jai, regis, nepatiko. Plėšiant 
senąsias ABBA dainas ji švietė ramia vienoda šviesa. Deja, mo- 
kėjau ne itin daug šios grupės dainų, blogiausia, kad daugelio 
neatsiminiau žodžių. Bet lemputė sutiko, kad dainuočiau Ialala, 
one in a lifetime, lalala. 

Dainavau valandų valandas. Bent taip man dingojosi. Po The 
winner takes it all (Leslės daina nuo meilės kančių) vėl užgiedo- 
jau I wonder. Kad nebūtų šalta, dainuodama šokau. Tik po trečio 
Mamma mia suvokiau, kad Gideonas nebepasirodys. 

Po galais! Galėjau ramiausiai nusėlinti į viršų. Kai pamėginau 
padainuoti Head over heels ir Youre wasting my time, jis staiga 
išdygo priešais sofą. 

Užsičiaupiau ir priekaištingai pažvelgiau į jį. 

— Kodėl vėluoji? 

- Įsivaizduoju, kaip tau prailgo. - Gideono žvilgsnis buvo 
šaltas ir keistas kaip ir anksčiau. Jis priėjo prie durų ir paklebeno 
rankeną. - Pakako nuovokos neišeiti iš kambario. Juk negalėjai 
žinoti, kada aš pasirodysiu. 

— Cha cha, - atsakiau. - Turbūt juokauji? 

Gideonas atsirėmė nugara į duris. 

- Gvendolina, nevaidink prieš mane nekaltybės. 

Man spaudė širdį šaltos jo akys. Jo akių žalumas, paprastai 
man taip patikdavęs, priminė želę mokyklos valgykloje. 

— Kodėl tu toks... niekšas? - Lemputė vėl sumirksėjo. Tikriau- 
siai jai stigo ABBA dainų. - Gal kartais turi elektros lemputę? 

— Tave išdavė cigarečių dvokas, - Gideonas žaidė su žibintu- 


vėliu. - Aš atlikau nedidelį tyrimą ir sudėliojau faktus. 

Nurijau seilių gumulą. 

— Na ir kas, kad rūkiau? 

— Tu nerūkei. Nesi tokia talentinga melagė, kaip manai. Kur 
raktas? 

— Koks raktas? 

— Raktas, kurį tau davė ponas Džordžas, kad aplankytum senelį 
1956 metais. - Gideonas žengė prie manęs. - Jei esi protinga, pa- 
slėpei jį kur nors čia, jei ne - vis dar nešiojiesi su savim. - Jis priėjo 
prie sofos, pakėlė pagalvėles ir numetė ant grindų. - Čia jo nėra. 

Pasibaisėjusi spoksojau. 

— Ponas Džordžas nedavė man jokio rakto. Tikrai! O tos ci- 
garetės... 

— Ne tik cigaretės. Nuo tavęs nešė dar ir cigaru, - ramiai pa- 
sakė Gideonas. Jis apžvelgė rūsį ir įsmeigė akis į pasieniu išri- 
kiuotas kėdes. 

Mane nupurtė šaltis, o lemputė vėl ėmė mirksėti. 

- Aš... - pralemenau. 

— Nagi? - pabrėžtinai maloniai prabilo Gideonas. - Tu rūkei 
ir cigarą? Prie Lucky Strike? Ar tai norėjai pridurti? 

Aš tylėjau. Gideonas pasilenkė ir uždegęs žibintuvėlį pažvelgė 
po sofa. 

— Ar ponas Džordžas parašė slaptažodį tau ant lapelio, ar iš- 
mokai jį atmintinai? Ir kaip grįždama praėjai pro sargybą, kad 
likai nepaminėta sergėtojų protokole? 

- Ką, po galais, čia paistai? - tariau. Mano balse turėjo girdė- 
tis pasipiktinimas, bet nepajėgiau paslėpti baimės. 

- Violeta Peplplam, kokia keista pavardė, ar ne? Ar kada nors 
girdėjai tokią? - Gideonas atsitiesė ir žvelgė į mane. Ne, jo akys 
nepanėšėjo į želę. Jos žybsėjo nuodų žaluma. 

Lėtai papurčiau galvą. 

- Keista, o juk ji yra jūsų šeimos draugė. Kai paminėjau Šar- 
lotei tą pavardę, ji pasakė, kad panelė Peplplam mezga jums be 
galo šiurkščius šalikus. 

O, kad ją devynios tą Šarlotę! Ar ji negalėjo bent sykį prikąsti 
liežuvį? 

— Ne, netiesa, - atkirtau. - Tik Šarlotei jie atrodo šiurkštūs. 
Mums - ypač minkšti. 

Gideonas atsirėmė į sofos atlošą ir sukryžiavo ant krūtinės 
rankas. Žibintuvėlio spindulys buvo nukreiptas į lubas, kur vis 
dar mirksėjo lemputė. 

— Paskutinį sykį klausiu, Gvendolina, kur yra raktas? 

— Prisiekiu, ponas Džordžas man nedavė jokio rakto, - su- 
pratau, kad artėja katastrofa. - Jis čia iš viso niekuo dėtas. 

— Ak ne? Jau sakiau, kad esi prasta melagė. - Gideonas pa- 
švietė Žibintuvėliu kėdžių pusėn. - Tavimi dėtas, būčiau įkišęs 
raktą kur nors į kėdžių apmušalus. 

Gerai. Tegul ieško apmušaluose. Tuomet turės ką veikti bent 
jau iki tol, kol reikės grįžti į savo laiką. Ilgai neturėtų trukti. 

— Kita vertus... - Gideonas nukreipė žibintuvėlio spindulį tie- 
siai man į veidą. - Kita vertus, tai būtų tikras Sizifo darbas. 

Žengiau žingsnį į šalį ir piktai išrėžiau: 

- Liaukis! 

- Betgi negalima spręsti pagal save, - dėstė Gideonas. Vir- 
pančioje lemputės šviesoje jo akys atrodė dar tamsesnės, ir mane 
sukaustė baimė. - Galbūt laikai raktą savo kelnių kišenėje. Duok 
jį man! - Jis atkišo ranką. 


— Sakau gi tau, po galais, aš neturiu jokio rakto. 

Gideonas lėtai priėjo. 

— Tavimi dėtas, savo noru jį atiduočiau. Bet, kaip minėjau, 
negalima spręsti pagal save. 

Tą akimirką elektros lemputė užgeso. 

Gideonas stovėjo tiesiai priešais mane, žibintuvėlį nukrei- 
pęs į sieną. Nepaisant šio šviesos spindulio, buvo tamsu nors į 
akį durk. 

— Taigi? 

— Nedrįsk artintis, - perspėjau. Pasitraukiau kelis žingsnius, 
kol nugara atsitrenkiau į sieną. Dar užvakar negalėjau atsidžiaugti 
Gideono artumu. O dabar jis man atrodė visiškai svetimas. Stai- 
ga aš siaubingai įsiutau. - Kas tau darosi? - sušnypščiau. - Aš 
niekuo nenusikaltau! Nesuprantu, kaip gali vieną dieną bučiuoti, 
o kitą neapkęsti. Kodėl taip elgiesi? - Ašaros ištryško taip neti- 
kėtai, kad nespėjau susitvardyti, - jos tekėjo skruostais. Gerai, 
kad tamsoje Gideonas negalėjo jų matyti. 

— Galbūt todėl, kad nenoriu būti apgautas, - nepaisydamas 
perspėjimo Gideonas priėjo arčiau, šį sykį nebeturėjau kur 
trauktis. - Ypač mergaičių, kurios vieną dieną puola ant kaklo, o 
kitą leidžia mane sumušti. 

— Ką čia šneki? 

— Gvendolina, aš tave mačiau. 

— Ką? Kur tu mane matei? 

- Kai vakar rytą persikėliau laiku. Turėjau atlikti nedidelį 
pavedimą, bet tespėjau paėjėti kelis metrus, nes priešais mane 
išdygai tu, kaip fata morgana. Pažvelgei į mane ir nusišypsojai, 
tarsi džiaugtumeisi išvydusi. Tada apsisukai ant kulno ir dingai 


už kampo. 

— Kada tai galėjo būti? - Buvau taip sukrėsta, kad net pamir- 
šau verkti. 

Gideonas neatsakė į mano klausimą. 

- Kai po akimirkos pasukau už kampo, gavau per galvą ir, 
deja, nebegalėjau su tavimi pasiaiškinti. 

— Vadinasi, tai aš... ši žaizda mano rankų darbas? - Ašaros vėl 
pasruvo upeliais. 

— Ne, - atsakė Gideonas. - Nemanau. Tu nieko neturėjai ran- 
koje, be to, abejoju, ar pajėgtum taip smarkiai trenkti. Ne, tu 
mane tik nuviliojai už kampo, nes ten kažkas jau tykojo. 

Nesąmonė. Visiška nesąmonė. 

— Aš niekada nebūčiau taip pasielgusi, - pagaliau surezgiau 
sakinį. - Niekada! 

- Aš irgi buvau mažumėlę sukrėstas, - sutiko Gideonas. - 
Nes maniau, kad mudu... draugai. Bet kai vakar po elapsavimo 
grįžai pradvisusi cigarečių dūmais, man šovė į galvą mintis, kad 
tu seniai mane apgaudinėji. O dabar duok raktą! 

Nusišluosčiau ašaras. Deja, jos ir toliau tekėjo be perstojo. 
Turėjau susiimti, kad nepradėčiau garsiai kūkčioti, ir todėl ne- 
kenčiau savęs dar labiau. 

— Jeigu tai tiesa, kodėl visiems nepapasakojai, kas tave sumušė? 

— Nes pasakiau jiems tiesą. Aš nemačiau, kas man smogė. 

— Bet tu nutylėjai apie mane. Kodėl? 

— Aš jau senokai nepasitikiu ponu Džordžu... Ar tu verki? — 
Žibintuvėlio spindulys nukrypo man į veidą, nuo ryškios šviesos 
užsimerkiau. Tikriausiai atrodžiau kaip burundukas. Ir kam pa- 
sidažiau blakstienas tušu? 


- Gvendolina... - Gideonas išjungė žibintuvėlį. 

Kas dabar bus? Apieškos mane tamsoje? 

— Eik šalin, - sukūkčiojau. - Aš neturiu rakto, prisiekiu. Kad 
ir ką matei, ten buvau ne aš. Aš niekada, niekada nebūčiau lei- 
dusi tavęs sužeisti. 

Nors nemačiau, bet jutau, kad Gideonas stovi visai šalia. Ju- 
tau jo kūno šilumą. Krūptelėjau, kai jis palietė mano skruostą. 
Paskui staigiai atitraukė ranką. 

— Atleisk, —- išgirdau jį šnabždant. — Gvene, aš... - jo balsas 
skambėjo bejėgiškai, bet aš buvau pernelyg sutrikusi, kad apsi- 
džiaugčiau. 

Nežinau, kiek laiko mudu taip stovėjom. Mano skruostais vis 
riedėjo ašaros. Ką veikė jis, nemačiau. 

Po kiek laiko Gideonas vėl įjungė žibintuvėlį ir pašvietė į savo 
laikrodį. 

— Dar trys minutės, ir grįšim atgal, - pasakė jis dalykiškai. — 
Išeik iš kampo, kitaip nutūpsi ant skrynios. - Gideonas priėjo 
prie sofos ir pakėlė išmėtytas pagalvėles. - Žinai, iš pradžių po- 
nas Džordžas man pasirodė lojaliausias iš visų sergėtojų. Toks, 
kuriuo visada gali pasikliauti. 

— Bet ponas Džordžas iš tikrųjų čia niekuo dėtas, - pasakiau 
išslinkusi iš kampo. - Buvo visiškai kitaip. - Atgalia ranka nu- 
sišluosčiau ašaras. Geriau papasakosiu jam tiesą, kad neįtarinė- 
tų vargšo pono Džordžo. - Kai pirmą sykį viena buvau pasiųsta 
elapsuoti, netyčia sutikau savo senelį. - (Gerai jau, gal ir nevisiš- 
ką tiesą.) - Jis ieškojo vyno... na, nesvarbu. Tai buvo labai keis- 
tas susitikimas, ypač kai suvokėm, kas esam. Jis paslėpė šiame 
rūsyje raktą ir raštelį su slaptažodžiu, kad kitą sykį apsilankius 


galėčiau su juo pasikalbėti. Štai todėl vakar, tai yra 1956 metais, 

prisistačiau Violeta Peplplam. Kad susitikčiau su savo seneliu! Jis 
jau daug metų miręs, ir aš labai jo ilgiuosi. Negi nebūtum lygiai 
taip pat pasielgęs, jei turėtum progą? Galėjau dar sykį su juo pa- 
sikalbėti ir jaučiausi taip... - aš nutilau. 

Gideonas irgi tylėjo. Žvelgiau į jį ir laukiau. 

— O ponas Džordžas? Jis anuomet buvo tavo senelio padėjė- 
jas, - prabilo pagaliau. 

— Aš iš tikrųjų jį mačiau, senelis pasakė, kad aš esu jo pus- 
seserė Heizl. Jis tikriausiai seniai pamiršo mūsų nereikšmingą 
susitikimą prieš penkiasdešimt penkerius metus. - Prispaudžiau 
delną prie skrandžio. - Turbūt... 

— Taip, - pritarė Gideonas. Jis ištiesė ranką, bet paskui, regis, 
apsigalvojo. - Jau prasideda, - tarė bejėgiškai. - Eikš arčiau. 

Kambarys ėmė suktis, paskui sumirgėjo šviesa ir ponas Vi- 
tmenas pasakė: 

- Štai ir jūs. 

Gideonas padėjo žibintuvėlį ant stalo ir dirstelėjo į mane. Gal 
man tik pasivaideno, bet šį sykį jis žvelgė su užuojauta. Aš dar 
kartą persibraukiau delnais veidą, tačiau ponas Vitmenas jau 
pastebėjo, kad verkiau. Be jo, kambaryje nieko daugiau nebuvo. 
Ksemerijui, matyt, pasidarė nuobodu. 

— Gvendolina, kas atsitiko? - paklausė ponas Vitmenas nuo- 
širdžiu mokytojo tonu. - Ar kas nors atsitiko? - Jei nebūčiau 
geriau jo pažinojusi, tikriausiai vėl būčiau pradėjusi lieti ašaras 
ir išklojusi, kas slegia širdį. („Tas nenaudėlis Gideonas mane su- 
pykdė!') Bet aš pernelyg gerai jį pažinojau. Tokiu pat nuoširdžiu 
balsu Vitmenas praėjusią savaitę paklausė mūsų, kas nupiešė ant 


lentos ponios Kaunter karikatūrą. „Manau, autorius yra iš tikrų- 

jų talentingas“, - pareiškė jis ir linksmai nusišypsojo. Sintija (kas 
gi kitas!) tuoj pat išdavė, kad tai Pegės darbas, ponas Vitmenas 
kaipmat liovėsi šypsotis ir įrašė Pegei pastabą klasės Žurnale. 
„Apie talentą aš nemelavau. Turi talentą prisidaryti nemalonu- 
mų, tai išskirtinis bruožas“, - pridūrė jis. 

— Nagi? - suniurnėjo ir nuoširdžiai su užuojauta nusišypsojo 
Vitmenas. Bet aš neužkibau ant jo kabliuko. 

— Žiurkė, - burbtelėjau. - Sakėt, kad ten jų nėra... Ir dar elek- 
tros lemputė užgeso, o jūs man nedavėt žibintuvėlio. Atsidūriau 
viena tamsoje su ta šlykščia žiurke. - Vos nepridūriau: „Viską 
pasakysiu mamai , bet laiku prikandau liežuvį. 

— Labai apgailestauju, - tarė jis. - Kitą sykį pagalvosim apie 
tai, - paskui vėl prakalbo kaip mokytojas: - Dabar būsi parvežta 
namo. Patariu anksti atsigulti, nes rytoj laukia nelengva diena. 

— Aš palydėsiu ją iki automobilio, - pasiūlė Gideonas imda- 
mas nuo stalo akių raištį. 

— Kur ponas Džordžas? 

— Jis pasitarime, - atsakė ponas Vitmenas suraukdamas kak- 
tą. - Gideonai, dar sykį pamąstyk apie savo elgesį. Mes tau daug 
ką atleidžiam, nes žinom, kad tau šiuo metu sunku, bet turi būti 
pagarbesnis Vidinio rato nariams. 

Gideono veide nekrustelėjo nė raumenėlis, bet jis kalbėjo 
mandagiai: 

- Jūs teisus, pone Vitmenai. Aš labai apgailestauju. - Ir atkišo 
man ranką. - Eime? 

Senu papratimu vos nepaėmiau jo rankos. Negalėjau to pada- 
ryti visiškai neprarasdama savigarbos, bet skaudžiai sugėlė širdį. 


Vos nepravirkau. 

- Iki pasimatymo, - tariau ponui Vitmenui atkakliai dėbso- 
dama į grindis. 

Gideonas atidarė duris. 

- Iki rytojaus, - atsisveikino ponas Vitmenas. - Nepamirš- 
kit - svarbiausia gerai išsimiegoti. 

Durys užsivėrė. 

— Vadinasi, tamsiame rūsyje lindėjo šlykšti žiurkė, - Gideo- 
nas nusišypsojo. 

Negalėjau patikėti. Dvi dienas jis tik mėtė į mane piktus 
žvilgsnius, pastarąsias kelias valandas tokius šaltus, kad vos ne- 
sušalau į ragą kaip tie vargšai gyvulėliai pokario žiemą. O dabar 
ką jis daro? Juokauja, tarsi viskas būtų pamiršta? Galbūt jis sa- 
distas, kuris gali šypsotis tik gerokai prikankinęs? 

— Neketini man užrišti akių? - Nesirengiau klausytis jo kvailų 
pokštų, tegul pamato, ko nusipelnė. 

Gideonas gūžtelėjo pečiais. 

— Manau, žinai kelią. Todėl šį sykį nerišiu tau akių. Eime. - 
Jis vėl draugiškai nusišypsojo. 

Pirmą kartą mačiau rūsio koridorius mūsų laikais. Jie buvo 
švariai ištinkuoti, sienose įrengti šviestuvai puikiai apšvietė ke- 
lią, kai kurie turėjo judesio daviklius. 

— Ne per daug įspūdinga, ar ne? - šnekino mane Gideonas. — 
Visi koridoriai, vedantys į lauką, atskirti ypatingomis durimis 
su signalizacija, šiuo metu čia saugu kaip seife. Bet viskas buvo 
padaryta tik aštuntajame dešimtmetyje, anksčiau iš čia buvo ga- 
lima leistis į kelionę požeminiu Londonu. 

— Manęs tai nedomina, - niūriai subambėjau. 

— O kas domina? 

— Niekas. 

Na kaip jis gali elgtis, tarsi nieko nebūtų atsitikę? Jo kvailos šyp- 
senos ir mandagus tonas mane siutino. Paspartinau žingsnį, ir nors 
buvau kietai sučiaupusi lūpas, žodžiai patys išsprūdo iš burnos: 

- Aš taip negaliu, Gideonai! Nesuprantu, kaip gali pakaitom 
tai mane bučiuoti, tai niekinti. 

Gideonas patylėjo. 

— Aš mieliau tave nuolat bučiuočiau, nei niekinčiau, - pasakė 
jis. - Bet su tavimi kažkodėl nelengva. 

— Aš nieko nepadariau, - spyriausi. 

Jis sustojo. 

— Ak, liaukis, Gvendolina! Negi manai, kad aš patikėjau isto- 
rija apie tavo senelį? Kad jis kaip tik tuo metu atsitiktinai atsidū- 
rė rūsyje, kur tu elapsavai! Lygiai kaip Liusės ir Pauliaus atsitikti- 
niu pasirodymu pas ledi Tilnėj. O tie vyrai Haid Parke? 

- Taip, aš pati juos pakviečiau, nes seniai svajojau perverti 
žmogų špaga. Nepamiršk dar to vyro su puse veido, kurį taip 
geidžiau pamatyti! - sušnypščiau. 

— Bet galbūt tu tai padarysi ateityje... 

— Užsičiaupk! - sušukau įtūžusi. - Man jau gana! Nuo pasta- 
rojo pirmadienio gyvenu kaip košmariškame nesibaigiančiame 
sapne. Kai tikiuosi, jog jau pabudau, suprantu vis dar sapnuojan- 
ti. Mano galvoje sukasi milijonai klausimų, į kuriuos niekas ne- 
ketina atsakyti, visi tik ir laukia, kad stebuklingai atlikčiau tai, ko 
neišmanau! - Aš kone bėgau, bet Gideonas be vargo spėjo koja 
kojon su manimi. Ant laiptų niekas nestovėjo, niekas neklausė 
slaptažodžio. Ir kam to reikia, jei visos durys apsaugotos kaip 
Nokso forte? Lipau per du laiptus. - Nė vienas manęs nepaklau- 


sė, ar aš noriu visame tame dalyvauti. Turiu vargti su trenktais 

šokių mokytojais, kurie nuolat mane plūsta, mano mielajai pus- 
seserei leista parodyti viską, ką ji moka, aš niekada to neišmok- 
siu, O tu... tu... 

Gideonas papurtė galvą. 

— Ei, ar gali bent akimirką pažvelgti į viską mano akimis? - 
Gideonas neteko kantrybės. - Ir aš jaučiuosi panašiai! Kaip tu 
elgtumeisi, jeigu žinotum, kad anksčiau ar vėliau kas nors trink- 
telės vėzdu per galvą? Vargu ar būtum maloni ir paslaugi. 

- Aš vis tiek to nepadarysiu! - nuoširdžiai patikinau. - Ži- 
nai, kartais vis dėlto galiu įsivaizduoti, kad vošiu tau vėzdu per 
galvą. 

— Na matai, - Gideonas vėl nusišypsojo. 

Aš tik piktai šnopavau. Mudu ėjom pro ponios Rosini ateljė. 
Pro durų apačią sklido šviesos ruoželis. Tikriausiai ji vis dar plu- 
ša prie kostiumų. Gideonas kostelėjo. 

— Jau sakiau, kad labai apgailestauju. Gal dabar jau galime 
normaliai kalbėtis? 

— Normaliai! Nejuokink manęs. 

— O ką tu veiksi šiandien vakare? - paklausė jis maloniai, 
nuoširdžiu balsu. 

— Aš, žinoma, stropiai mokysiuos šokti menuetą, o prieš už- 
migdama dar kalsiu sakinius, kuriuose šiukštu negalima minėti 
dulkių siurblio, pulso matuoklio ir širdies persodinimo, - kan- 
džiai atkirtau. - O tu? 

Gideonas pažiūrėjo į laikrodį. 

— Aš susitiksiu su Šarlote ir savo broliu ir... tada pažiūrėsim. 
Juk šiandien šeštadienio vakaras. 


Taip, žinoma. Tegu žiūri kiek telpa, o man jau gana. 

— Ačiū, kad palydėjai, - tariau taip šaltai, kaip įstengiau. — 
Nuo čia viena rasiu kelią. 

— Man vis tiek pakeliui, - šyptelėjo Gideonas. - Gal liausies 
bėgusi? Man prisakyta vengti didelių apkrovų. Daktaro Vaito 
nurodymas. 

Nors labai pykau, iš karto ėmė graužti sąžinė. Pažvelgiau į Gi- 
deoną. 

- Bet jei už kito kampo kas nors trinktelės tau per galvą, ne- 
sakyk, kad aš tave nuviliojau. 

Gideonas nusišypsojo. 

— Tu šito kol kas nedarysi. 

Aš niekada to nedarysiu, pamaniau. Kad ir kaip šlykščiai jis 
su manim pasielgtų. Niekada neleisiu kam nors jo įskaudinti. 
Nežinia, ką jis ten matė, tik nieku gyvu ne mane. 

Vartų arką nušvietė fotoaparato blykstė. Nors buvo tamsu, 
aplink Templį vis dar šurmuliavo daug turistų. Automobilių 
aikštelėje stovėjo juodas limuzinas. Kai priėjom arčiau, vairuo- 
tojas išlipo ir atidarė man dureles. Gideonas palaukė, kol įsėdau, 
tada pasilenkė artyn. 

— Gvendolina? 

— Ką? - Tamsoje Gideono veidą mačiau neaiškiai. 

— Linkiu labiau manim pasitikėti, - jis pasakė taip rimtai ir 
nuoširdžiai, kad akimirką netekau žado. 

- O aš linkiu, kad galėčiau pasitikėti tavimi, - atsakiau. Tik 
kai Gideonas uždarė dureles ir automobilis pajudėjo, dingtelėjo, 
jog reikėjo atsakyti: „Linkiu tau to paties.“ 


Ponios Rosini akys degė iš susižavėjimo. Ji paėmė mane už ran- 


kos ir privedė prie didžiulio sieninio veidrodžio, kad galėčiau 

įvertinti jos pastangas. Iš pirmo žvilgsnio savęs nepažinau. Lygūs 
mano plaukai buvo susukti garbanėlėmis, jos susegtos į didžiu- 
lę, aukštą šukuoseną, panašią į vestuvinę pusseserės Džanetės. 
Kelios garbanos kaip kamščiatraukiai krito ant nuogų pečių. Su 
tamsiai raudona suknele atrodžiau dar labiau išblyškusi, bet ne li- 
gota, o švytinti. Ponia Rosini kukliai papudravo man nosį ir kak- 
tą, skruostus vos brūkštelėjo skaistalais. Nors vakar nuėjau vėlai 
miegoti, ji pasistengė, kad po akimis nesimatytų tamsių ratilų. 

— Tikra Snieguolė, - gėrėjosi ponia Rosini ir iš susijaudini- 
mo medžiagos skiautele nubraukė ašarą. - Raudona kaip krau- 
jas, balta kaip sniegas, juoda kaip juodmedis. Gausiu pylos, jei tu 
krisi visiems į akis kaip margas šuo. Parodyk nagus, taip, labai 
gerai, švarūs ir trumpi. Dabar papurtyk galvą. Nagi, gali stipriau 
purtyti, ši šukuosena išsilaikys visą vakarą. 

- Jaučiuosi kaip su skrybėle, - pasiskundžiau. 

- Tuoj priprasi, - ramino ponia Rosini purkšdama plaukus 
laku. Garbanų kalnas buvo sutvirtintas vienuolika svarų smeig- 
tukų, keletas susmaigstyta tik dėl grožio, jie buvo su tokiomis 
pat rožytėmis, kokiomis apkraštuota suknelės iškirptė. Nuosta- 
bu! - Štai, gulbele, baigiau. Ar vėl nufotografuoti? 

— Ak, prašau! - ištraukiau mobilųjį iš rankinės. - Leslė man 
nedovanos, jei neužfiksuosiu šios akimirkos. 

— Norėčiau ir aš gauti vieną kitą nuotrauką, - tarė ponia Ro- 
sini nufotografavusi maždaug dešimt kartų iš visų pusių. - Tavo 
ir to neišauklėto jaunuolio. Kad galėčiau įsitikinti, kokie tobuli, 
akies nerėžiantys ir suderinti yra tie kostiumai. Bet Gideonu rū- 
pinasi Džordanas, aš jau pavargau ginčytis dėl raštuotų kojinių. 


Kas per daug, tas per daug. 

— Bet šitos kojinės atrodo visai neblogai, - pasakiau aš. 

- Jos tik atrodo kaip anų laikų kojinės, bet dėl elastano yra 
daug patogesnės, - paaiškino ponia Rosini. - Anksčiau koja- 
raiščiu suverždavo šlaunį, o tavo kojaraištis yra tik dėl grožio. 
Žinoma, nemanau, kad kas nors žvalgysis tau po sijonu, bet 
jeigu taip atsitiktų, niekas negalės skųstis, ar ne? - Ji suplojo 
delnais. - Puiku, tuoj paskambinsiu viršun ir pasakysiu, kad tu 
pasirengusi. 

Kol ponia Rosini skambino, aš pažvelgiau į veidrodį. Buvau 
susijaudinusi. Nuo šio ryto man beveik pavyko išguiti Gideoną 
iš savo minčių, bet tada ramybės nebedavė grafas de Sen Žerme- 
nas. Jutau ne tik baimę, kad teks susitikti su grafu, bet ir nepa- 
aiškinamą keistoką džiaugsmą, kad dalyvausiu pokylyje. 

Praėjusią naktį mama leido Leslei pas mus nakvoti, todėl va- 
karas buvo visai malonus. Galėjau su Lesle ir Ksemerijumi ap- 
tarti susidariusią padėtį. Galbūt jie abu norėjo pralinksminti, bet 
ir Leslė, ir Ksemerijus sakė, kad nėra jokios priežasties šokti nuo 
tilto dėl nepasisekusios meilės. Jiedu tvirtino, kad, susiklosčius 
tokioms aplinkybėms, Gideonas turėjo pagrindą taip šaltai elg- 
tis. O Leslė pridūrė, kad, atsižvelgiant į lyčių lygybės principą, 
reikėtų ir vaikinams leisti kartais būti blogos nuotaikos, ji jau- 
čianti, kad širdies gilumoje Gideonas - puikus vaikinas. 

- Tu jo visiškai nepažįsti! - purčiau galvą. - Taip šneki tik 
norėdama man įtikti! 

— Taip, nes ir aš noriu, kad tai būtų tiesa, - atkirto Leslė. - Jėi 
galiausiai pasirodys, kad jis tikras šiknius, pati jį aplankysiu ir 


kaip reikiant trinktelėsiu! Garbės žodis. 

Ksemerijus parsirado namo vėlai, nes mano paprašytas šnipi- 
nėjo Šarlotę, Rafaelį ir Gideoną. Mums buvo įdomu išgirsti, ką 
veikė Rafaelis. 

- Jei norit žinoti mano nuomonę, tai mažius truputį per gerai 
atrodo, - niurnėjo Ksemerijus. - Ir jis tai puikiai žino. 

- Todėl labai tiktų Šarlotei, - patenkinta pareiškė Leslė. - Lig 
šiol mūsų „ledo princesė“ iš kiekvieno atimdavo bent lašą gyve- 
nimo džiaugsmo. 

Mudvi sėdėjom ant plačios palangės, Ksemerijus įsitaisė ant 
stalo ir tvarkingai apsivyniojęs uodega dėstė. 

Pirmiausia Šarlotė su Rafaeliu valgė ledus, paskui ėjo į kiną 
ir pagaliau susitiko su Gideonu italų restorane. Mes su Lesle 
norėjom žinoti visas smulkmenas nuo filmo pavadinimo, picos 
rūšies iki kiekvieno ištarto žodžio. Pasak Ksemerijaus, Šarlotė ir 
Rafaelis atkakliai šnekėjo tik apie jiems rūpimus dalykus. Tuo 
metu, kai Rafaelis dalijosi patyrimu apie Anglijos ir Prancūzijos 
mergaičių intymų elgesį, Šarlotė vis grįždavo prie pastarųjų de- 
šimties metų Nobelio literatūros premijos laureatų, tad netrukus 
Rafaelis ėmė aiškiai nuobodžiauti ir nesivaržydamas apžiūrinėti 
kitas mergaites. Ir kine Rafaelis nė nemėgino (dėl ko Ksemerijus 
siaubingai stebėjosi) apkabinti Šarlotės, atvirkščiai, maždaug po 
dešimties minučių jis giliai ir saldžiai įmigo. Leslės nuomone, tai 
buvo pati maloniausia naujiena, kurią pastaruoju metu išgirdo, 
ir aš jai visiškai pritariau. Paskui mes, žinoma, norėjom sužino- 
ti, ar italų restorane Gideonas, Šarlotė ir Rafaelis kalbėjosi apie 
mane, ir Ksemerijus (nelabai noriai) atkartojo šį pasipiktinimą 


keliantį pokalbį (jį aš pagarsinau Leslei): 

Šarlotė: Džordanas yra itin susirūpinęs, kad Gvendolina rytoj 
viską sugadins. 

Gideonas: Ar galėtum paduoti man alyvuogių aliejaus? 

Šarlotė: Politika ir istorija Gvendolinai tiesiog paslaptingi da- 
lykai, kurių ji niekaip nepajėgia įsidėmėti, pro vieną ausį įeina, 
pro kitą išeina. Ji nieko negali padaryti, tiesiog jos smegenys per 
mažos. Prikimštos muzikantų pavardžių ir ilgiausių neskoningų 
meilės filmų pavadinimų. 

Rafaelis: Gvendolina yra tavo pusseserė, kuri keliauja laiku, ar 
ne? Mačiau ją vakar mokykloje. Ilgais tamsiais plaukais ir mėly- 
nomis akimis? 

Šarlotė: Taip, ir su apgamu ant smilkinio, kuris atrodo kaip ba- 
nanas. 

Gideonas: Kaip mažas pusmėnulis. 

Rafaelis: Kuo vardu jos draugė? Ta strazdanota šviesiaplaukė? 
Lilė? 

Šarlotė: Leslė Hei. Panašios smegenų apimties kaip ir Gvendo- 
linos, sakoma, kad šunys ir jų šeimininkai panašūs. Ji augina ilga- 
plaukį auksinį retriverį mišrūną. Kalę, vardu Bertė. 

Rafaelis: Ak, kaip miela! 

Šarlotė: Tau patinka šunys? 

Rafaelis: Ypač strazdanoti auksiniai retriveriai mišrūnai. 

Šarlotė: Suprantu! Gali pabandyti laimę. Labai sunku nebus. 
Leslė labiau patyrusi su vaikinais nei Gvendolina. 

Gideonas: Tikrai? Kiek... hmm... draugų turėjo Gvendolina? 

Šarlotė: Ak, Dieve. Fui. Man kažkaip nemalonu. Nenoriu kal- 
bėti apie ją blogai, ji tokia neišranki, ypač kai išgeria. Mūsų kla- 
sėje perėjo visus berniukus ir aukštesnių klasių... Na, aš net pame: 


čiau skaičių. Jos pravardės negalėčiau nė pakartoti. 

Rafaelis: Mokyklinė paklodė? 

Gideonas: Ar galėtum man paduoti druskos? 

Ksemerijui priėjus šią vietą, aš tuoj pat pašokau, ketindama 
bėgti pas Šarlotę ir ją prismaugti, bet Leslė mane sulaikė sakyda- 
ma, kad kerštas yra saldesnis, kai juo mėgaujiesi būdamas šalto 
proto. Teisinausi, kad tai ne kerštas, o tik noras žudyti, bet ji ne- 
sutiko. Be to, pridūrė, jei Gideonas ir Rafaelis turi bent kruope- 
lytę proto, nepatikės nė vienu Šarlotės žodžiu. 

— Manau, Leslė iš tikrųjų truputį panaši į auksinį retriverį, - 
tarė Ksemerijus, o pamatęs mano priekaištingą žvilgsnį mikliai 
išsisuko: - Tu juk žinai, kaip man patinka šunys! Tai labai pro- 
tingi gyvūnai. 

Taip, Leslė iš tikrųjų protinga. Ji išaiškino, kas užšifruota 
knygoje apie žaliąjį riterį. Nors tai buvo dar vienas skaičių kodas, 
kurį sudaro tik dvi raidės ir keisti brūkšneliai. 

Penkiasdešimt vienas nulis trys nulis keturi vienas taškas sep- 
tyni aštuoni š. 

Kablelis nulis nulis nulis aštuoni keturi devyni taškas devyni 
vienas f. 

Kone vidurnaktį nusėlinom į biblioteką. Sėlinom tik mudvi 
su Lesle, Ksemerijus nuskrido pirmas. 

Lentynose visą valandą ieškojom kokios nors užuominos. 
Dvidešimt pirmos knygos trečioje eilėje... penkiasdešimt pirmo- 
je eilėje trisdešimtos knygos, ketvirto puslapio, septintos eilutės, 
aštunto žodžio... Kad ir nuo kurio kampo imdavom skaičiuoti, 
nepagavom prasmės. Pagaliau pradėjom tiesiog traukti knygas 
iš lentynų ir purtyti, tikėdamiesi rasti kitą raštelį. Nepavyko. Bet 
Leslė neprarado vilties. Iš kelnių kišenės išsitraukė lapelį su už- 


rašytu kodu ir įdėmiai žiūrėjo. 

— Tai turi ką nors reikšti, - murmėjo ji be perstojo. - Vis tiek 
išsiaiškinsiu. 

Pagaliau atsigulėm. Žadintuvas šiurkščiai išbudino mane iš gi- 
laus miego, nuo tos akimirkos nesilioviau galvojusi apie pokylį. 

— Štai ir ateina ponas Džordžas tavęs paimti, - ponia Rosini 
pažadino mane iš prisiminimų. Ji padavė man ridikiulį, ir aš su- 
simąsčiau, ar nereikėtų įsimesti į jį daržovių peilio. Leslės pasiū- 
lymą priklijuoti jį lipnia juosta prie šlaunies atmečiau. Geriausiu 
atveju galėjau pati susižeisti, be to, mes taip ir nesumąstėm, kaip 
prireikus pasikelti sijoną ir nuplėšti lipnią juostą nuo šlaunies. 
Atėjus ponui Džordžui, ponia Rosini apgaubė mane plačiu, gau- 
siai siuvinėtu šaliku ir pabučiavo į abu skruostus. 

- Sėkmės, mano gulbele, - palinkėjo ji. - Atgabenkit man ją 
sveiką ir gyvą, pone Džordžai. 

Ponas Džordžas išspaudė šypseną. Jis man pasirodė ne toks 
apskritas ir mielas kaip paprastai. 

— Deja, tai ne mano valioje, ponia. Eikš, mergyte, keli žmonės 
nori tave pamatyti. 

Ankstyvą popietę mudu nužingsniavom į Drakono salę. Ap- 
sirengimas ir šukuosena pareikalavo daugiau nei dviejų valan- 
dų. Ponas Džordžas buvo keistai nekalbus, ir aš lipdama laiptais 
stengiausi neužminti suknelės. Pagalvojau apie paskutinį mūsų 
apsilankymą XVIII amžiuje, - kaip sunku būtų su šiais drabu- 
žiais pabėgti nuo špagomis ginkluotų vyrų. 

— Pone Džordžai, gal paaiškintumėt man apie Florentietiškąjį 
aljansą? - netikėtai paklausiau. 

Ponas Džordžas sustojo. 


— Florentietiškasis aljansas? Kas tau apie jį papasakojo? 

— Tiesą sakant, niekas, - pasakiau atsidusdama. - Bet retkar- 
čiais mane pasiekia šiokia tokia informacija. Klausiu, nes... bijau. 
Ar tie žmonės, kurie užpuolė mus Haid Parke, priklausė aljansui? 

Ponas Džordžas rimtai pažvelgė į mane. 

— Galbūt. Tikriausiai. Bet tau nėra ko būgštauti. Nemanau, 
kad šiandien kas nors kėsinsis jus nužudyti. Mes su grafu ir Ra- 
kočiu ėmėmės atsargumo priemonių. 

Išsižiojau, norėdama įsiterpti, bet ponas Džordžas mane nu- 
traukė: 

— Gerai jau, kitaip neduosi man ramybės. Pasakojimą pra- 
dėsiu nuo to, kad 1782 metais tarp sergėtojų atsirado išdavikas, 
galbūt tas pats vyras, kuris jau prieš kelerius metus buvo per- 
davęs informaciją, padėjusią surengti pasikėsinimus į grafą de 
Sen Žermeną Paryžiuje, Doveryje, Amsterdame ir Vokėetijoje. — 
Ponas Džordžas perbraukė delnu plikę. - Bet kronikose to vyro 
vardas neminimas. Nors grafui pavyko sunaikinti Florentietišką- 
jį aljansą, išdavikas nebuvo išaiškintas. Jūsų apsilankymas 1782 
metais turėtų jį demaskuoti. 

— Gideonas mano, kad tai Liusės ir Pauliaus darbas. 

— Iš tikrųjų esama nuorodų, kad šie įtarimai pagrįsti. - Ponas 
Džordžas parodė Drakono salės duris. - Dabar neturim laiko gi- 
lintis į smulkmenas. Kad ir kas atsitiktų, nesitrauk nuo Gideono. 
Jei jus išskirtų, pasislėpk ten, kur galėtum saugiai laukti persi- 
kėlimo. 

Linktelėjau galva. Kažkodėl man staiga išdžiūvo burna. 

Ponas Džordžas atidarė duris ir praleido mane pirmą. Šiugž- 
dėdama plačiu sijonu atsidūriau pilnoje salėje. Žmonės įsmeigė 


į mane akis, iš susijaudinimo nuraudau kaip uoga. Be daktaro 

Vaito, Folko de Vilerio, pono Vitmeno, pono Marlėjaus, Gideono 
ir nelemtojo Džordano, salėje po milžinišku drakonu stovėjo dar 
penki vyrai juodais kostiumais ir rimtais veidais. Norėjau, kad 
netoliese būtų Ksemerijus ir pasakytų, kuris tų vyrų vidaus rei- 
kalų ministras, o kuris Nobelio premijos laureatas, bet Ksemeri- 
jus atliko kitą užduotį. (Ne mano, bet Leslės. Apie tai vėliau.) 

— Ponai, ar galiu jums pristatyti Gvendoliną Šepard? - iškil- 
mingas Folko de Vilerio balsas rodė, kad tai retorinis klausi- 
mas. - Ji - mūsų Rubinė. Paskutinioji iš dvylikos rato. 

— Šiandien vakare ji keliauja kaip Penelopė Grei, vikonto Ba- 
teno ketvirtojo globotinė, - pridūrė ponas Džordžas, o Džorda- 
nas sumurmėjo: 

— Tikriausiai šį vakarą ji pateks į istoriją kaip vienintelė pane- 
lė be vėduoklės. 

Žvilgtelėjau į Gideoną, jo raudonojo vyno spalvos gausiai siu- 
vinėtas surdutas iš tikrųjų nuostabiai derėjo prie mano suknelės. 
Apsidžiaugiau, kad jis be peruko, antraip iš didžiulės įtampos 
tikriausiai būčiau isteriškai nusikvatojusi. Bet jo išvaizda buvo 
tiesiog nepriekaištinga, tad nebuvo ko juoktis. Rudi plaukai ant 
sprando buvo supinti į kasą, viena garbana tarsi netyčia krito ant 
kaktos ir pridengė žaizdą. Iš jo veido išraiškos buvo sunku su- 
prasti, ką jis galvoja. 

Turėjau paspausti rankas nepažįstamiems ponams, kiekvie- 
nas jų pasisakė vardą ir pavardę. (Šarlotė buvo teisi dėl mano 
smegenų, man iš tikrųjų pro vieną ausį įėjo, pro kitą išėjo.) Kie- 
kvienam atsakiau: „Labai malonu“ arba „Labą vakarą, pone.“ 
Visi jie buvo aukšto rango veikėjai. Tik vienas nusišypsojo, kiti 


žvelgė taip rūsčiai, tarsi jiems tuoj amputuotų kojas. Linksmuolis 

tikriausiai buvo vidaus reikalų ministras, nes politikai dirbdami 
savo darbą išmoksta visiems šypsotis. 

Džordanas nužvelgė mane nuo galvos iki kojų, laukiau ko- 
mentaro, bet tas pamaiva tik perdėtai sunkiai atsiduso. Folkas de 
Vileris irgi nesišypsojo, bet nepagailėjo pagyrų: 

- Ši suknelė tau, Gvendolina, ypač tinka. Tikroji Penelopė 
Grei būtų laiminga galėdama taip puikiai atrodyti. Ponia Rosini 
meistriškai atliko darbą. 

- Tiesa! Mačiau tikrosios Penelopės Grei portretą. Nenuos- 
tabu, kad ji visą gyvenimą netekėjusi pragyveno tolimiausiame 
Derbišyro užkampyje, - išsprūdo ponui Marlėjui. Jis tuoj pat pa- 
raudo ir suglumęs įsistebeilijo į grindis. 

Ponas Vitmenas pacitavo Šekspyrą, bent aš manau, kad tai 
buvo Šekspyras, nes mokytojas ėjo iš proto dėl šio poeto kūrybos. 

— „Piktasis grožio demonas mane nusiviliot į pragarą ketina.'* 
Ak, Gvendolina, nėra jokio reikalo raudonuoti. 

Piktai pažvelgiau į jį. Kvailas Voveriukas! Jei anksčiau ir pa- 
raudau, tai tikrai ne dėl jo žodžių. Negana to, visiškai nesupratau 
citatos prasmės, tai galėjo būti ir komplimentas, ir įžeidimas. 

Netikėtai mane palaikė Gideonas. 

- „Pasipūtėlis pervertina save neįvertindamas savo tikrosios 
vertės, - maloniai tarė jis ponui Vitmenui. - Aristotelis. 

Pono Vitmeno šypsena priblėso. 

- Ponas Vitmenas tik norėjo pasakyti, kaip šauniai tu at- 
rodai, - kreipėsi į mane Gideonas, raudonis vėl užliejo man 


skruostus. 


* Šekspyras V. Dramos ir sonetai. 

Gideonas apsimetė šito nepastebįs. Bet kai netrukus dirstelė- 
jau į jį, pamačiau patenkintą šypseną. O ponas Vitmenas, regis, 
vos laikėsi nepacitavęs dar kelių Šekspyro eilučių. 

Daktaras Vaitas, - jam iš už nugaros kaišiojo galvą nustebęs 

— Pamažu reikėtų traukti. Penktą valandą kunigas krikštija 
kūdikį. 

— Kunigas? 

— Šiandien jūs persikelsit į praeitį ne iš rūsio, o iš bažnyčios 
Šiaurinėje Odlio gatvėje, - paaiškino man ponas Džordžas. - 
Kad nereikėtų parasti daug brangaus laiko važiuojant pas lordą 
Bromptoną. 

— Taip mes mažiau rizikuojam būti užpulti važiuojant pir- 
myn ir atgal, - pridūrė vienas nepažįstamųjų. Folkas de Vileris į 
jį pašnairavo. 

— Chronografas jau paruoštas, - tarė jis ir parodė ant stalo 
dėžę sidabrinėmis rankenomis. - Kieme laukia du limuzinai. 
Ponai... 

— Sėkmės, - palinkėjo tas, kurį laikiau vidaus reikalų minis- 
tru. Džordanas dar sykį giliai atsiduso. 

Daktaras Vaitas, nešinas lagaminėliu (įdomu, kam jis?), pri- 
laikė duris. Ponai Marlėjus ir Vitmenas paėmė dėžę už rankenų 
ir iškilmingai, tarsi valstybinės svarbos krovinį, išnešė pro duris. 

Gideonas prišoko prie manęs ir padavė ranką. 

- Na, mažoji Penelope, pristatykim tave Londono aukštuo- 
menei, - tarė jis. - Ar esi pasirengusi? 

Ne. Buvau visai nepasirengusi. Ir Penelopė iš tiesų siaubingas 
vardas. Bet neturėjau kito pasirinkimo. Pakėliau akis ir kuo ne- 
rūpestingiau pažvelgiau į Gideoną. 

- Pasirengusi, jei tu pasirengęs. 

„„pasižadu būti doras ir paslaugus, 
padorus ir užjaučiantis, 
kovoti su neteisybe, 
padėti silpniesiems, 
ištikimai laikytis įstatymų, 
saugoti paslaptis, 
laikytis auksinės taisyklės 


nuo šiol iki mirties. 


(Iš adeptų priesaikos) 


Iš sergėtojų kronikos, I tomas, 


Paslapčių sergėtojas 

Labiausiai bijojau susitikimo su grafu de Sen Žermenu. Per pas- 
tarąjį susitikimą girdėjau galvoje jo balsą, o jo ranka gniaužė man 
gerklę, nors jis pats stovėjo nuo manęs per kokius keturis metrus. 
Nežinau, kokį tiksliai vaidmenį vaidini, mergaite, ar tu iš viso esi 
svarbi. Bet aš nepakenčiu, kai nusižengiama mano taisyklėms. 

Ko gero, per tą laiką aš nusižengiau kelioms jo taisyklėms, nors 
prisipažįstu, kad nė vienos jų nežinojau. Dėl to kilo noras pasi- 
priešinti: niekas nesiteikė man paaiškinti taisyklių arba pagrįsti 
reikalavimų tikslingumo, todėl tegul nesistebi, jei jų nesilaikau. 

Be to, baiminausi ir dar šio to, slapčia buvau įsitikinusi, kad 
Džordanas ir Šarlotė teisūs: vaidindama Penelopę Grei aš siau- 
bingai apsijuoksiu, ir visi pastebės, jog čia kažkas ne taip. Aki- 
mirką stengiausi prisiminti miestelio, iš kurio ji kilusi, pavadini- 
mą. Prasideda lyg ir B ar P raide. O gal D. Arba... 

- Ar išmokai svečių sąrašą? - pasiteiravo šalia sėdintis po- 
nas Vitmenas, ir aš dar labiau susijaudinau. Kam, po paraliais, 
reikia atmintinai kalti svečių sąrašą? Kai papurčiau galvą, ponas 
Vitmenas tyliai atsiduso. 

- Ir aš nesimokiau jo atmintinai, - įsiterpė Gideonas. Jis sė- 
dėjo priešais mane. - Kai iš anksto žinai, ką sutiksi, dingsta visas 


įdomumas. 

Mielai būčiau paklaususi, ar jis irgi jaudinasi. Ar jo delnai ly- 
giai taip prakaituoja, o širdis neramiai daužosi krūtinėje. O gal 
jis taip dažnai lankosi XVIII amžiuje, kad jam ši kelionė įprasta? 

— Persikąsi lūpą iki kraujo, - perspėjo Gideonas. 

— Aš truputį... nervinuosi. 

— Matau. Gal palaikyti tave už rankos? 

Nusiminusi papurčiau galvą. 

Ne, būtų dar blogiau, kvaily! Nežinau nė ką ir galvoti apie tavo 
elgesį! O ką jau kalbėti apie mūsų santykius! Be to, ponas Vitme- 
nas jau dabar spokso Voveriuko akimis! 

Vos nesudejavau. Gal palengvėtų, jei dabar išsakyčiau jam 
kelias savo mintis? Nusprendžiau patylėti. 

Pagaliau atvykom į vietą. Kai prie bažnyčios Gideonas padėjo 
man išlipti iš automobilio (vilkint tokią suknelę, labai praverčia 
pagalbos ranka, o gal net dvi), pastebėjau, kad šį sykį jis nesegi 
špagos. Kaip lengvabūdiška! 

Praeiviai varstė mus smalsiais žvilgsniais, tad ponas Vitme- 
nas ragino: 

- Prašau pasiskubinti! Mums nereikia aplinkinių dėmesio. 

Na žinoma, ar gali likti nepastebėti du juodi limuzinai, susto- 
ję prie bažnyčios durų, ir vyrai juodais kostiumais, išimantys iš 
bagažinės valstybinės svarbos krovinį ir nešantys jį į bažnyčią. Iš 
tolo ta dėžė panėšėjo į nedidelį karstą... Mano nugara perbėgo 
šiurpuliai. 

- Tikiuosi, pasiėmei nors pistoletą, - šnipštelėjau Gideonui. 

- Tavo keistas supratimas apie vakaro pokylį, - garsiai atsakė 
jis ir apgaubė mano pečius šaliku. - Tiesą sakant, ar kas nors 
jau tikrino tavo rankinę? Tikiuosi, svečiams pasirodžius neims 


skambėti mobilusis. 

Įsivaizdavusi Gideono piešiamą situaciją nusišypsojau, nes 
pastaruoju metu mano mobiliojo signalas kvarksėjo kaip varlė. 

— Be tavęs, man niekas neskambins, - atsakiau. 

— O aš net neturiu tavo telefono numerio. Gal vis dėlto galė- 
čiau pažvelgti į tavo rankinės vidų? 

— Ji vadinama ridikiuliu, - atšoviau ir gūžtelėjusi pečiais atki- 
šau jam rankinę. 

— Uostomoji druska, nosinė, kvepalai, pudra... šaunu, - pa- 
gyrė Gideonas. - Taip ir turi būti. Eikš. - Jis grąžino man ridi- 
kiulį, paėmė už rankos ir įvedė pro duris, kurias ponas Vitmenas 
mums atidarė. Bažnyčioje Gideonas užmiršo paleisti mano ran- 
ką, ir man buvo gera spausti jo delną, kitaip būčiau supanikavusi 
ir sprukusi kuo toliau. 

Priešais altorių Folkas de Vileris ir ponas Marlėjus, stebimi 
skeptiško kunigo, vilkinčio arnotą, žvilgsnio, išėmė chronografą 
iš dėžės. Daktaras Vaitas dideliais žingsniais pamatavo patalpą 
ir tarė: 

— Nuo kolonos vienuolika žingsnių į kairę, tada būsit saugesni. 

— Vargu ar galiu garantuoti, kad pusę septynių bažnyčia bus 
tuščia, - neramiai pareiškė kunigas. - Vargonininkas mėgsta il- 
giau pasilikti ir kai kurie bendruomenės nariai prie durų ima 
šnekinti mane... 

- Nesirūpinkit, - atsakė Folkas de Vileris. Chronografas sto- 
vėjo tiesiai priešais altorių. Popiečio saulė įspindo pro spalvotus 
bažnyčios langus, ir brangakmeniai atrodė dar didesni. - Mes 
liksim čia ir po mišių padėsim atsikratyti jūsų avelių. - Jis pa- 
žvelgė į mudu su Gideonu. - Ar judu pasirengę? 


Pagaliau Gideonas paleido mano ranką. 

— Aš persikelsiu pirmas, - pasisiūlė jis. 

Kunigas iš nuostabos išsižiojo išvydęs Gideoną, dingstantį 
ryškiai baltos šviesos sūkuryje. 

— Gvendolina, - paėmęs mano ranką ir kišdamas pirštą į 
chronografo skylę Folkas padrąsinamai nusišypsojo. - Pasima- 
tysim lygiai po keturių valandų. 

- Tikiuosi, - sumurmėjau, adata įsmigo į pirštą, bažnyčią už- 
liejo raudona šviesa ir aš užsimerkiau. 

Atsimerkusi truputį svirduliavau, bet Gideonas mane tvirtai 
laikė už pečių. 

- Viskas gerai, - sušnabždėjo man į ausį. 

Nedaug ką mačiau. Erdvę prie altoriaus apšvietė vienintelė 
žvakė, visa bažnyčia skendėjo tamsoje. 

— Labas vakaras, - tamsoje pasigirdo šiurkštus vyriškas bal- 
sas. Nors to ir tikėjausi, krūptelėjau. Iš šešėlio išniro vyras, Žva- 
kės šviesoje pažinau išblyškusį grafo draugo Rakočio veidą. Kaip 
ir per pirmą susitikimą, jis man panėšėjo į vampyrą, juodos akys 
neblizgėjo, menkoje šviesoje jos atrodė kaip juodi akivarai. 

— Pone Rakoči, - kreipėsi Gideonas prancūziškai ir manda- 
giai nusilenkė. - Džiaugiuosi jus matydamas. Mano palydovė jus 
jau pažįsta. 

- Tikrai. Panelė Grei šiam vakarui. Labai džiaugiuosi. - Ra- 
kočis nusilenkė. 

- Labai... - tariau prancūziškai, bet iš karto perėjau į anglų 
kalbą. - Džiaugiuosi savo ruožtu. 

Niekada negali žinoti, ką netyčia leptelėsi užsienio kalba, 
ypač jei prastai ją moki. 

— Mano vyrai palydės jus iki lordo Bromptono namų, - pa- 
sakė Rakočis. 

Baisiausia, kad tų vyrų nemačiau, bet, kai paskui Rakočį žen- 
gėm pro bažnyčios duris, tamsoje girdėjau juos kvėpuojant ir 
dairiau. Buvo vėsu, dulkė lietus, jei XVIII amžiuje jau buvo ga- 
tvių Žibintai, tai šioje gatvėje visi buvo sugedę. Buvo taip tamsu, 
kad nemačiau net Gideono veido, atrodė, kad aplink juda šešė- 
liai, kažkas kvėpuoja ir tyliai žvanga. Tvirtai įsikibau Gideonui į 
ranką. O varge, kad tik jis nepaleistų! 

— Visi jie mano žmonės, - šnabždėjo Rakočis. - Ištikimi, ko- 
vose išbandyti kurucai. Mes jus saugosim ir keliaujant atgal. 

Mudu nusiraminom. 

Lordo Bromptono namai buvo netoliese, artėjant prie jų tam- 
sa sklaidėsi. Ponų namas Vigmoro gatvėje buvo ryškiai apšvies- 
tas ir atrodė labai jaukus. Rakočio vyrai liko šešėlyje, jis vienas 
palydėjo mudu į vidų. Čia, didžiulėje fojė, iš kurios į antrą aukštą 
kilo didingi laiptai su raitytais turėklais, mūsų laukė pats lordas 
Bromptonas. Jis buvo toks pat storas, kaip ir prisiminiau, žvakių 
šviesoje jo veidas blizgėjo nuo prakaito. 

Fojė buvo tik pats lordas ir keturi liokajai. Tarnai, tvarkingai 
išsirikiavę prie durų, laukė nurodymų. Iš tolo aidėjo svečių bal- 
sai ir suskambo kažkokia melodija. 

Kai Rakočis nusilenkęs pasitraukė, paaiškėjo, kodėl lordas 
Bromptonas pasitiko mus fojė, nespėjus mūsų pristatyti kitiems 
svečiams. Jis užtikrino, kad be galo džiaugiasi mūsų atvykimu, 
bet būtų protingiau, jei neužsimintume apie aną susitikimą jo 
Žmonai. 

— Tik kad išvengtume nesusipratimo, - aiškino jis. Kalbėda- 
mas jis nuolat mirkčiojo, tarsi akyje būtų krislas, ir mažiausiai 


tris kartus pabučiavo man ranką. - Grafas mane užtikrino, kad 

jūs kilę iš vienos garsiausių Anglijos šeimų, tikiuosi, atleisit kai 
kurias įžūlias mano pastabas apie XXI amžių ir absurdišką įsiti- 
kinimą, kad esat aktoriai, - lordas vėl sumirksėjo. 

— Bet čia esama ir mūsų kaltės, - atsakė Gideonas sklan- 
džiai. - Grafas kaskart stengėsi jus nukreipti klaidinga linkme. 
Kalbamės akis į akį, todėl noriu pasakyti, kad jis keistas senio- 
kas, tiesa? Mudu su įsesere jau įpratom prie jo pokštų, bet gerai 
jo nepažįstantiems atrodo keistokas. - Gideonas nugaubė man 
nuo pečių šaliką ir padavė liokajui. - Na, tiek to. Girdėjom, kad 
jūsų salone yra puikus instrumentas ir gera akustika. Mes labai 
apsidžiaugėm gavę ledi Brompton kvietimą. 

Išvydęs mano iškirptę lordas Bromptonas trumpam prarado 
kalbos dovaną, tačiau netrukus atsikvošėjo: 

- Ir ji bus sužavėta galėdama susipažinti su jumis. Eime, visi 
kiti svečiai jau susirinkę. - Jis pasiūlė savo parankę. - Panele Grei? 

- Milorde. - Žvilgtelėjau į Gideoną, jis man drąsinamai nu- 
sišypsojo ir nusekė paskui mudu su lordu į svetainę, čia pat, už 
įmantrių dvivėrių durų. 

Svetainę įsivaizdavau panašią į didesnįjį paprastų namų kam- 
barį, bet patalpą, į kurią įžengėme, galima buvo lyginti su mūsų 
pokylių kambariu. Prie ilgosios sienos liepsnojo židinys, o prie 
lango su sunkiomis užuolaidomis stovėjo spinetas. Nužvelgiau 
dailius staliukus riestomis kojomis, sofas margais apmušalais ir 
kėdes auksuotais ranktūriais. Svetainę apšvietė šimtai prikabi- 
nėtų ir pastatytų žvakių, jos teikė patalpai nuostabaus magiško 
spindesio, tad akimirką iš susižavėjimo netekau žado. Deja, jos 
apšvietė ir minią nepažįstamų žmonių, ir mano nuostabą (pri- 


siminusi Džordano įspėjimus tvirtai suspaudžiau lūpas, kad ne- 

tyčia neprasižiočiau) nustelbė baimė. Vadinasi, tai yra nedidelis 
jaukus vakarinis susiėjimas? Tai kaip tada atrodo puota? 

Neturėjau kada apsižvalgyti, nes Gideonas negailestingai nu- 
sitempė mane į minią. Į mus krypo daugelio svečių akys, netru- 
kus atskubėjo nedidukė apkūni moterytė, ji pasirodė esanti ledi 
Brompton. 

Ji vilkėjo aksomu kraštuotą šviesiai rudos spalvos suknelę, 
plaukus slėpė didžiulis perukas, kuris, atsižvelgiant į galybę žva- 
kių, atrodė pavojingai degus. Vakaro šeimininkė maloniai šyp- 
sojosi ir nuoširdžiai mus pasveikino. Aš žemai pritūpiau svei- 
kindamasi, o Gideonas, pasinaudojęs proga, paliko mane vieną 
ir nuėjo su lordu Bromptonu. Kol mąsčiau, ar nereikėtų ant jo 
supykti, ledi Brompton jau įtraukė mane į pokalbį. Laimė, kaip 
tik prisiminiau miestelio, kuriame gyveno Penelopė Grei, pava- 
dinimą. Susižavėjimo kupinų šeimininkės linkčiojimų skatina- 
ma, pasakojau, kaip ten tylu ir ramu, tik stinga draugijos, kurioje 
būtų galima prasiblaškyti, o Londone aš to ir tikiuosi. 

- Jei Ženevjeva Feirfaks pademonstruos savo repertuarą gro- 
dama spinetu, netrukus pakeisit nuomonę. 

Prie mūsų priėjo ponia, vilkinti raktažolių spalvos suknelę. 

— Atvirkščiai, esu tikra, kad po to imsit ilgėtis kaimo ramumos. 

— Ša, - šnipštelėjo ledi Brompton ir sukikeno. - Taip neman- 
dagu, Džordžiana! - Kai šeimininkė tarsi sąmokslininkė man 
nusišypsojo, pamačiau, kad ji labai jauna. Kodėl ji susidėjo su 
tuo riebiu senu kubilu? 

— Gal ir nemandagu, bet teisybė! - Ponia geltonais drabužiais 
(net ir žvakių šviesoje ta spalva jai labai netiko) sušnibždėjo, kad 


jos vyras per paskutinį pokylį užmigo ir garsiai užknarkė. 

- Šiandien taip neatsitiks, - užtikrino ledi Brompton. - Mūsų 
svečias nuostabusis paslaptingasis grafas de Sen Žermenas ne- 
trukus pradžiugins smuiko muzika. O Lavinija laukia nesulau- 
kia, kada galės dainuoti duetu su ponu Mečentu. 

— Turėtum gerai prigirdyti vynu, kad jis tam ryžtųsi, - plačiai 
nusišypsojo dama geltonais drabužiais atvirai parodydama dan- 
tis. Aš irgi plačiai nusišypsojau. Cha! Taip ir žinojau. Džordanas 
tik niekingai apsimeta viską žinąs! 

Iš karto pasijutau laisviau, nei tikėjausi. 

— Reikia labai gerai pataikyti, - atsiduso ledi Brompton ir jos 
perukas virptelėjo. - Truputį per mažai vyno, ir jis nedainuos, 
per daug - ir jis ims traukti nepadorias jūreivių talalines. Ar pa- 
žįstate grafą de Sen Žermeną, mieloji? 

Iš karto surimtėjau ir nejučia apsižvalgiau. 

— Buvau jam pristatyta prieš kelias dienas, - tariau stengda- 
masi neklapsėti dantimis. - Mano įbrolis... jį pažįsta. - Nukrei- 
piau žvilgsnį į Gideoną, jis stovėjo prie židinio ir čiauškėjo su 
smulkute jauna moterimi įspūdinga žalia suknele. Atrodė, jie 
seniai pažįstami. Ji irgi šypsojosi taip, kad buvo matyti dantys. 
Gražūs dantys, o ne supuvusios skylėtos lūženos, kaip man mė- 
gino įteigti Džordanas. 

- Argi grafas de Sen Žermenas ne žavingas? Galėčiau valan- 
dų valandas klausytis jo pasakojimų, - aikčiojo ponia geltonais 
drabužiais, paskui ji prisistatė esanti ledi Brompton pusseserė. - 
Labiausiai man patinka pasakojimai apie Prancūziją! 

— Taip, pikantiškos istorijos, - nutęsė ledi Brompton, - bet 


jos neskirtos nekaltos debiutantės ausims. 

Akimis paieškojau grafo salėje ir pastebėjau sėdintį kampe ir 
besikalbantį su dviem vyriškiais. Iš tolo jis atrodė elegantiškas ir 
nesenas. Pajutęs mano žvilgsnį, dėbtelėjo tamsiomis akimis. 

Grafas buvo apsirengęs panašiai kaip visi čia susirinkę vyrai: 
dėvėjo peruką, vilkėjo surdutą, mūvėjo kvailokai atrodančias 
kelnes iki kelių ir avėjo keistus batus su sagtimis. Bet, palyginti 
su kitais, jis man neatrodė atkeliavęs iš kostiuminio filmo, ir aš 
pirmą sykį suvokiau, kur atsidūriau. 

Grafo lūpos išsitempė į šypseną, ir aš linktelėjau galva, o visu 
kūnu nubėgo šiurpuliukai. Sutelkiau pastangas, kad apimta im- 
pulso negriebčiau sau už gerklės. Neketinau jo erzinti. 

— O jūsų įbrolis iš tiesų gražus vyras, mieloji, - pasakė ledi 
Brompton. - Visai ne toks, kaip plaka pikti liežuviai. 

Atitraukiau akis nuo grafo de Sen Žermeno ir vėl pažvelgiau 
į Gideoną. 

— Tiesa, jis iš tikrųjų... gražus. - Regis, ponia žalia suknele 
manė lygiai taip pat. Ji koketiškai pašė Gideono kaklaskarę. Už 
tokį elgesį Džordanas mane tikriausiai būtų nužudęs. - O kas ta 
dama, šnekanti su mano įbroliu? 

- Lavinija Rutland. Gražiausia Londono našlė. 

— Tik nesistenkit jos užjausti, - įsiterpė Raktažolė. - Ją jau 
senokai guodžia Lankašyro hercogas, o tai labai nepatinka her- 
cogienei, tuo pat metu moterytė rodo didelį palankumą politi- 
kams. Ar jūsų įbrolis domisi politika? 

— Vargu ar dabar tai svarbu, - pajuokavo ledi Brompton. - La- 
vinija atrodo taip, tarsi ruoštųsi išvynioti dovaną. - Ji vėl nužvel- 


gė Gideoną nuo kojų iki galvos. - Sklido kalbos, kad jis silpnos 

sveikatos ir sudribusio kūno. Kaip džiugu, kad taip nėra. - Staiga 
jos veide pasirodė siaubas. - Ak, jūs dar nieko negėrėt! 

Ledi Brompton pusseserė kumštelėjo greta stovinčiam jau- 
nam vyrui į pašonę. 

— Pone Mečentai? Padarykit paslaugą ir parūpinkit kelias 
taures ypatingojo ledi Brompton punšo. Atsineškit ir sau kokią 
taurę. Mes šiandien norėtume išgirsti jus dainuojant. 

— Beje, tai žavingoji Penelopė Grei, vikonto Bateno globoti- 
nė, - pristatė ledi Brompton. - Aš jus pristatyčiau artimiau, bet 
ji neturtinga, o jūs esat kraičio medžiotojas, tad nėra prasmės 
atsiduoti piršlybų aistrai. 

Ponas Mečentas, visa galva žemesnis už mane, beje, kaip ir 
visi čia susirinkusieji, nė kiek neįsižeidė. Jis galantiškai nusilenkė 
ir neatitraukdamas akių nuo mano iškirptės pasakė: 

— Bet tai nereiškia, kad esu abejingas šios nuostabios jaunos 
panelės žavesiui. 

- Džiaugiuosi, - atsakiau nelabai tvirtai. 

Tai išgirdusios ledi Brompton ir jos pusseserė garsiai nusi- 
kvatojo. 

— O ne, lordas Bromptonas ir panelė Feirfaks eina prie for- 
tepijono! - sušuko ponas Mečentas rausdamas ir vartydamas 
akis. - Nieko gero. | 

— Greičiau! Nešk gėrimus! - paliepė ledi Brompton. - To ne- 
ištvers nė vienas blaivus žmogus. 

Punšas, į kurį iš pradžių žiūrėjau įtariai, buvo labai gar- 
dus. Vaisių ir švelnaus cinamono skonio. Nuo jo maloniai su- 
šilo skrandis. Išgėrusi visiškai atsipalaidavau ir šioje prabangiai 


apšviestoje salėje kartu su minia išsipuošusių žmonių ėmiau 

linksmintis, bet tą akimirką pono Mečento ranka iš už nugaros 
šmurkštelėjo į mano iškirptę, ir aš vos neišliejau punšo. 

— Viena tų žavingų mažų rožyčių nuslydo į šalį, - tikino jis 
kandžiai šypsodamasis. Neryžtingai pažvelgiau į jį. Džordanas 
neparuošė manęs tokiam nutikimui, tad nežinojau, ką rokoko 
laikų grabinėtojui numatė etiketas. Ieškodama pagalbos atsigrę- 
žiau į Gideoną, bet jis taip įsigilinęs kalbėjosi su jaunąja našle, 
kad nieko nepastebėjo. Mūsų amžiuje būčiau liepusi tam ponui 
Mečentui patraukti šalin savo purvinas letenas, kitaip jam nuslys 
kai kas kita nei rožytė. Bet dabar bijojau pasirodyti nemandagi. 
Tad nusišypsojau jam ir tariau: 

— Ak, labai dėkoju, jūs toks malonus. Aš nė nepastebėjau. 

Ponas Mečentas nusilenkė. 

— Visuomet jūsų paslaugoms, panele. 

Jis buvo neįtikėtinai įžūlus. Bet ko stebėtis, kad tais laikais, 
kai moterys neturėjo rinkimų teisės, jos nebuvo ir deramai ger- 
biamos. 

Pašnekesiai ir juokas pamažu nutilo, kai panelė Feirfaks, il- 
ganosė, vilkinti nendrių žalumo suknelę, priėjo prie fortepijono, 
atsisėdo, pasitaisė sijonus ir palietė klavišus. Ji grojo neblogai. 
Bet klausytis trukdė jos dainavimas. Ji traukė neįtikėtinai aukštu 
balsu. Jei būtų paėmusi dar aukščiau, jos balso nebūtum atskyręs 
nuo šunų švilpuko. 

— Gaivina, ar ne? - Ponas Mečentas vėl pripildė mano taurę. 
Didžiai mano nuostabai, jis taip pat begėdiškai ėmė grabalioti 
ledi Brompton iškirptę teisindamasis, kad ten užkritęs plaukas 
(kažkodėl lengviau atsipūčiau). Ledi Brompton, regis, nė kiek 


nesutriko, ji subarė gašlūną ir plekštelėjo vėduokle jam per pirš- 

tus. (Aha! Štai kam iš tikrųjų buvo sukurtos vėduoklės!) O tada 
jiedvi su pussesere pasodino mane ant mėlynomis gėlėmis iš- 
margintos sofos prie lango. Pasodino mane viduryje. 

- Čia būsit apsaugota nuo lipnių pirštų, - tarė ledi Brompton 
ir motiniškai patapšnojo man per kelį. - Dabar gali nukentėti tik 
jūsų ausys. 

— Gerkit! - tyliai paragino pusseserė. - Jums tai labai pravers! 
Panelė Feirfaks tik pradėjo. 

Sofa buvo neįprastai kieta, o atkaltė atlošta taip, kad neįma- 
noma atsiremti, nes būtų tekę su visais sijonais prasmegti jos 
gelmėse. Matyt, XVIII amžiaus sofos buvo sukurtos ne gulinėti. 

— Nežinau, esu nepratusi prie alkoholio, - nutęsiau. Vartoti 
alkoholį ėmiau lygiai prieš dvejus metus. Per pižamų vakarėlį pas 
Sintiją. Visiškai nekaltą vakarėlį. Be berniukų, bet su traškučiais 
ir DVD filmu „Mokyklos muzikantai“. Dar buvo dubuo, pilnas 
vanilinių ledų, apelsinų sulčių ir degtinės... Bjauriausia, kad per 
gausybę vanilinių ledų visiškai nejutau degtinės skonio, bet, ma- 
tyt, tas gėrimas vis tiek veikė. Kai po trijų taurelių Sintija atplėšė 
langą ir per visą Čelsį subliuvo: „Zakai Efronai, aš myliu tave!“, 
Leslė nusvarino galvą į klozetą ir pravimo, Pegė prisipažino Sa- 
rai meilę („tiu hražži, tekėk už mnęs ), Sarai nežinia dėl ko užėjo 
verksmo priepuolis. Bet mane paveikė blogiausiai. Užšokau ant 
Sintijos lovos ir striksėdama visa gerkle plyšavau dainą iš filmo 
Breaking free. Pasirodžius Sintijos tėčiui, laikydama plaukų šepe- 
tį kaip mikrofoną, sušukau: „Ei, pliki! Judink klubus!“ Baisiau- 
sia, kad kitą dieną negalėjau paaiškinti savo elgesio. 

Po tos nemalonios istorijos mudvi su Lesle nusprendėm atsi- 


sakyti alkoholio (ir kelis mėnesius vengti Sintijos tėčio), nuo tada 

tvirtai laikėmės šios nuostatos. Nors retkarčiais keistai jausdavau- 
si vienintelė blaivi įkaušusių draugijoje. Pavyzdžiui, šiuo metu. 

Iš priešingos salės pusės vėl pajutau grafo de Sen Žermeno 
žvilgsnį ir nemalonų sprando kutulį. 

— Sklinda gandai, kad jis moka skaityti mintis, - sušnabždėjo 
ledi Brompton, tada nusprendžiau šį sykį nebesilaikyti alkoholio 
draudimo nuostatos. Tik šį vakarą. Tik kelis gurkšnelius. Kad 
pamirščiau, kaip bijau grafo de Sen Žermeno. Ir viso kito. 

Ledi Brompton ypatingasis punšas neįtikėtinai greitai pavei- 
kė, ir ne tik mane. Po antrosios taurės dainavimas atrodė nebe 
toks siaubingas, o po trečiosios mano kojos pačios ėmė trepsė- 
ti muzikos ritmu. Nusprendžiau, kad dar niekada nesu buvusi 
tokiame linksmame vakarėlyje. Tikrai, čia žmonės buvo labiau 
atsipalaidavę, nei maniau. Tiesą sakant, labiau atsipalaidavę nei 
XXI amžiuje. Ir apšvietimas tiesiog įspūdingas. Ir kodėl man iš 
pradžių nešovė galvon, kad šimtai žvakių taip apšvietė svečių 
veidus, kad šie atrodė aptraukti lakštiniu auksu? Net ir grafo, ku- 
ris iš kitos salės pusės retkarčiais man nusišypsodavo. 

Ketvirta taurė galutinai nutildė vidinį balsą („Būk budri! Nie- 
kuo nepasitikėk!'). Puikią nuotaiką gadino tik Gideonas, neati- 
traukiantis akių nuo moters žalia suknele. 

— Dabar mūsų ausys ganėtinai užsigrūdinusios, - nusprendė 
ledi Brompton, pakilo plodama delnais ir priėjo prie spineto. - 
Mano miela panele Feirfaks, jūsų dainavimas ir vėl buvo išskir- 
tinis. - Ji pabučiavo panelę Feirfaks į abu skruostus ir pasodino 
ant kitos kėdės. - O dabar prašau paploti ponui Mečentui ir ledi 
Lavinijai, ne, ne, jokių atsikalbinėjimų, mes gerai žinom, kad jūs 


slapčia kartu repetavot. 

Ledi Brompton pusseserė kvykė šalia manęs kaip pamišu- 
si berniukų grupės garbintoja, kai krūtų grabinėtojas sėdo prie 
spineto ir plačiai mosuodamas rankomis sugrojo pirmuosius 
įžangos akordus. Gražioji ledi Lavinija apdovanojo Gideoną 
spindinčia šypsena ir nušiugždėjo su savo žaliais sijonais į prie- 
kį. Pamačiau, kad ji ne tokia jauna, kaip maniau. Bet dainavo to- 
bulai! Kaip Ana Netrebko, kurią girdėjau prieš dvejus metus Ko- 
vent Gardeno operoje. Na, gal ir ne taip puikiai kaip Netrebko, 
bet vis tiek buvo malonu jos klausytis. Tačiau ledi Lavinija teikė 
pirmenybę didingoms itališkų operų arijoms. O aš jų paprastai 
nedainuodavau, na, veikiant punšui galėčiau ir sudainuoti. Re- 
gis, itališkų operų arijos XVIII amžiuje ypač pakeldavo nuotai- 
ką. Žmonės salėje visiškai pašėlo. Tik vargšelė Šunų Švilpukas, 
tai yra panelė Feirfaks, susiraukė. 

— Ar galima trumpam tave pagrobti? - Gideonas priėjo iš nu- 
garos ir pasilenkęs man nusišypsojo. Žinoma, kai žalioji dama 
rado užsiėmimą, prisiminė ir mane. - Grafas labai džiaugtųsi, jei 
tu palaikytum jam draugiją. 

Ak. Tiesa, dar buvo likę šiokių tokių reikalų. Aš giliai įkvė- 
piau ir ryžtingai ištuštinau taurę. Atsistojusi pajutau malonų 
svaigulį. Gideonas paėmė iš manęs taurę ir pastatė ant vieno iš 
mielų staliukų riestom kojytėm. 

- Ar ten buvo alkoholis? - sušnibždėjo jis. 

— Ne, tik punšas, - atsakiau taip pat pašnibždom. Kažkodėl 
grindys čia nelygios. - Negi nežinai, kad aš negeriu alkoholio? 
Tai viena iš mano nuostatų. Galima linksmintis ir be alkoholio. 

Gideonas kilstelėjo antakį ir pasiūlė man parankę. 


- Džiaugiuosi, kad tau smagu. 

- Taip, imu iš tavęs pavyzdį, - įgėliau. Oi, kažkodėl šios XVIII 
amžiaus grindys siūbuoja. Anksčiau šito nepastebėjau. - Manau, 
ji truputį per sena tau, bet nesidrovėk. Be to, ji susimetusi su 
kažkokiu hercogu. Ne, tikrai šaunus vakarėlis. Visi žmonės čia 
daug malonesni, nei tikėjausi. Mielai bendrauja ir rodo savo ta- 
lentus. - Pažvelgiau į grabinėtoją prie spineto ir Netrebko antri- 
ninkę. - Ir jie, regis, mėgsta dainuoti. Labai miela. Aš irgi norė- 
čiau uždainuoti. 

— Apsiramink, - sukuždėjo Gideonas, vesdamas mane prie 
grafo de Sen Žermeno. Pamatęs mus prieinant, jis pašoko nuo 
sofos vikriai kaip jaunuolis, lūpose nušvito šypsena. 

Na gerai, pamaniau ir kilstelėjau smakrą. Apsimesiu, kad 
nežinau, jog, pasak guglio, nesi joks grafas. Apsimesiu, kad iš ti- 
kryjų turi grafystę, o nesi neaiškios kilmės aferistas. Apsimesiu, 
jog pastarąjį sykį manęs nesmaugei. Ir apsimesiu, kad esu blaivut 
blaivutėlė. 

Paleidau Gideono ranką ir žemai pritūpiau nugrimzdama į 
plačius suknelės sijonus, pakilau tik tada, kai grafas padavė žie- 
dais apmaustytą ranką. 

— Mielas vaikeli, - tarė jis, o jo šokolado spalvos akys links- 
mai žybsėjo, kai jis plekšnojo man per ranką. - Žaviuosi tavo 
elegancija. Po keturių ledi Brompton punšo taurių kiti nesugeba 
iššvebeldžiuoti net savo vardo. 

Oho, jis skaičiavo. Kaltai nuleidau akis. Tiesą sakant, išgė- 
riau penkias taures. Iš tikrųjų buvo verta! Stingdančios, tąsios 
baimės nebejaučiau. Išdulkėjo ir mano nevisavertiškumo kom- 
pleksas. Pasigėrusi visai sau patikau. Nors stovėdama truputį 


svyravau. 

— Merci pour le compliment*, - saumurmėjau. 

— Neįtikėtina! - žavėjosi grafas. 

— Atleiskit, turėjau geriau ją prižiūrėti, - teisinosi Gideonas. 

Grafas tyliai nusijuokė. 

- Mielas berniuk, buvai užsiėmęs kuo kitu. Šį vakarą svar- 
biausia užduotis - pasilinksminti, tiesa? Kol nepasirodė lordas 
Elesteris, kuriam būtinai noriu pristatyti šią mielą jauną panelę. 
Man pranešta, kad jis jau pakeliui. 

— Vienas? - paklausė Gideonas. 

Grafas nusišypsojo. 

— Tai nesvarbu. 

Anos Netrebko antrininkė ir krūtų grabinėtojas baigė ariją 
pompastišku paskutiniu akordu, ir grafas paleido mano ranką, 
kad paplotų. 

— Argi ji ne žavinga? Labai talentinga ir nuostabiai graži. 

— Taip, - atsakiau tyliai ir taip pat paplojau, stengdamasi ne- 
sivaipyti. - Ji verta plojimų. - Plodama praradau pusiausvyrą ir 
vėl susvyravau. 

Gideonas pačiupo mane. 

— Galva neišneša, - barėsi jis prikišęs lūpas man prie ausies. - 
Mes čia mažiau nei dvi valandos, o tu jau totaliai girta! Ką, dėl 
Dievo meilės, sau manai? 

- Pasakei totaliai, paskųsiu Džordanui, - sukikenau. Tame 
šurmulyje niekas mūsų negirdėjo. - Be to, jau per vėlu plūstis. 
Sakyčiau, vaikas jau įkrito į punšą, - turėjau nutilti, nes garsiai 
žagtelėjau. - Oi, atsiprašau. - Apsidairiau. - Visi kiti dar girtesni 

už mane, todėl nėra reikalo piktintis. Prašau. Aš puikiai kontro- 
liuoju savo veiksmus. Gali ramiausiai mane paleisti, stovėsiu čia 
kaip uola, atlaikanti bangų mūšą. 

— Aš perspėju tave, - sušnabždėjo Gideonas, bet iš tikrųjų 
mane paleido. 

Dėl visa ko atsistojau truputį praskėtusi kojas. Juk pro pla- 
tų sijoną vis tiek niekas nieko nepastebės. Grafas linksmai mus 
stebėjo, jo veide atsispindėjo vien tik senelio pasididžiavimas. 
Aš vogčiomis žvilgtelėjau į jį, o jis atsakė malonia šypsena, nuo 
kurios sušilo širdis. Ir kodėl aš taip jo bijojau? Turėjau įtempti 
atmintį, kad prisiminčiau, ką man pasakojo Lukas: šis žmogus 
perpjovė vienam iš savo protėvių gerklę... 

Ledi Brompton padėkojo ponui Mečentui ir ledi Lavinijai už 
pasirodymą. Nespėjus panelei Feirfaks atsistoti, ji paprašė paplo- 
ti šiandieniniam garbės svečiui, daug keliavusiam, paslaptinga- 
jam, įžymiajam grafui de Sen Žermenui. 

— Jis man pažadėjo pagriežti smuiku, - pareiškė ji, lordas 
Bromptonas, kiek leido liulantis pilvas, atskubėjo nešinas smui- 
ku. Punšo pralinksmintas svečių būrys kaukė iš susižavėjimo. 
Matyt, tai buvo vakarėlio kulminacija. 

Grafas nusišypsojo, paėmė smuiką, paderino stygas. 

- Niekuomet nedrįsčiau jūsų nuvilti, ledi Brompton, - tarė 
jis švelniu balsu. - Bet mano pirštai nebe tokie vikrūs kaip anks- 
čiau, kai Prancūzijos karalių dvare grojau duetu su garsiuoju 
Džakomu Kazanova... negana to, pastarąsias dienas mane kan- 
kina podagra. 

Salėje nuvilnijo kuždesys. 

— ..ir todėl šį vakarą norėčiau perduoti smuiką savo jauna- 


jam draugui, - pasakė grafas. 

Gideonas kiek išsigandęs papurtė galvą. Bet kai grafas kilste- 
lėjo antakį ir ištarė: „Prašau!“ paėmė instrumentą ir stryką, nu- 
silenkė ir nuėjo prie spineto. 

Grafas suspaudė man ranką. 

— O mudu prisėsim ant sofos ir pasimėgausim koncertu, 
tiesa? Sėskis, vaikeli. Tu nežinai, bet nuo vakar popietės mudu 
geriausi draugai, tu ir aš. Mes iš tikrųjų labai labai nuoširdžiai 
pasišnekėjom ir išsiaiškinom visus nesutarimus. 

Ką? 

— Vakar popietę? - perklausiau aš. 

— Mano požiūriu, - pasakė grafas. - Tau tas susitikimas dar 
prieš akis. - Jis nusijuokė. - Man patinka sudėtingos situacijos, 
ar dar nesupratai? 

Žvelgiau į jį suglumusi. Tą akimirką Gideonas ėmė griežti, 
ir aš pamiršau, ko norėjau paklausti. O Viešpatie! Galbūt įspū- 
dį sustiprino punšas, bet - oho! Tas smuikas iš tikrųjų atrodė 
seksualiai. O kaip Gideonas laikė jį rankoje ir spaudė smakru! 
Jam nereikėjo dėti daugiau pastangų, aš ir taip buvau žuvusi. Jo 
ilgos blakstienos metė šešėlius ant skruostų, plaukai krito ant 
veido, kai stryku lietė stygas. Pirmiesiems garsams užpildžius 
patalpą, aš kone pamiršau kvėpuoti, nes jie buvo tokie švelnūs 
ir graudinantys, kad norėjosi verkti. Smuikas tikrai nėra mano 
mėgstamiausias instrumentas, jo muzika man patikdavo tik 
kino filmuose pabrėžiant ypatingas akimirkas. Bet tai, ką gir- 
dėjau dabar, buvo nepaprastai gražu, ir karčiai saldi melodija, 
ir vaikinas, kuris išgavo ją iš šio instrumento. Visi salėje klausė 
sulaikę kvapą, o Gideonas griežė susikaupęs, tarsi aplink nieko 


daugiau nebūtų. 

Kad verkiu, pastebėjau tik tada, kai grafas palietė man skruos- 
tą ir švelniai pirštais nubraukė ašarą. Išsigandusi krūptelėjau. 

Jis nusišypsojo man ir jo tamsiai rudose akyse suspindo švel- 
numas. 

— Nesigėdyk, - tarė tyliai. - Jei būtų kitaip, jausčiausi nusivylęs. 

Aš ir pati buvau sutrikusi, todėl tik nusišypsojau. (Iš tikrųjų! 
Kaip galėjau taip elgtis! Juk čia žmogus, kuris mane smaugė!) 

— Kokia čia melodija? - paklausiau. 

Grafas gūžtelėjo pečiais. 

— Nežinau. Turbūt ji dar bus sukurta. 

Kai Gideonas baigė griežti, nugriaudėjo audringi plojimai. Jis 
šypsodamasis nusilenkė ir sėkmingai išsisuko nuo pakartojimo, 
bet nesugebėjo išvengti gražiosios ledi Lavinijos glamonių. Ši 
pakibo jam ant rankos, ir Gideonui neliko nieko kito, kaip atsi- 
vesti ją prie mūsų. 

— Argi jis ne nuostabus? - sušuko ledi Lavinija. - Kai pama- 
čiau šias rankas, iš karto supratau, kad jūs be galo talentingas. 

— Tai jau tikrai, - sumurmėjau. Norėjau atsistoti, kad ledi La- 
vinija nežiūrėtų į mane iš viršaus, bet nesugebėjau. Alkoholis at- 
palaidavo pilvo raumenis. 

- Nuostabus instrumentas, grafe, - tarė Gideonas grąžinda- 
mas smuiką. 

— Stradivarijus. Meistras padarė jį asmeniškai man, - atsakė 
grafas svajingai. - Norėčiau, kad jis atitektų tau, mano berniuk. 
Šis vakaras labai tinkamas iškilmingai dovanai. 

Gideonas raustelėjo. Tikriausiai iš džiaugsmo. 

- Aš... aš negaliu. - Jis pažvelgė į-tamsias grafo akis, paskui 


nudelbė savąsias ir pridūrė: - Man tai didelė garbė, grafe. 

— Tai man garbė, - atsakė grafas rimtai. 

— O varge, - sumurmėjau. Regis, tuodu jaučia vienas kitam 
švelnius jausmus. 

- Arjūs tokia pat muzikali kaip ir jūsų brolis, panele Grei? - 
paklausė ledi Lavinija. 

Ne, tikriausiai ne tokia pat. Bet, ko gero, tokia pat muzikali 
kaip tu, mąsčiau. 

— Aš mėgstu dainuoti, - atsakiau. 

Gideonas įspėjamai pažvelgė į mane. 

— Dainuoti! - sušuko ledi Lavinija. - Kaip aš ir mieloji panelė 
Feirfaks. 

— Ne, - ryžtingai atkirtau. - Aš nesugebu dainuoti tokiu 
aukštu balsu kaip ledi Feirfaks, - juk nesu šikšnosparnis, - mano 
plaučių tūris nėra toks didelis. Bet dainuoti mėgstu. 

— Šiam vakarui pakaks muzikavimo, - nutraukė mane Gi- 
deonas. 

Ledi Lavinija atrodė įsižeidusi. 

- Žinoma, mes būtume sužavėti, jei jūs dar sykį suteiktu- 
mėt mums garbę, - skubiai pridūrė Gideonas ir piktai nužvelgė 
mane. Taip maloniai apgirtusiai man buvo nė motais. 

— Tu... nuostabiai grojai, - pagyriau. - Aš net pravirkau! Tikrai. 

Jis nusišypsojo, tarsi būčiau suskėlusi pokštą, ir uždarė Stra- 
divarijaus dėklą. 

Lordas Bromptonas atpūškavo su dviem taurėm punšo ir užti- 
krino Gideoną, kad yra sužavėtas jo virtuoziškumo. Kaip vargšelis 
Elesteris apgailestaus pražiopsojęs geriausią vakaro pasirodymą. 

— Jūs manot, kad Elesteris dar ateis? - paklausė grafas truputį 


nerimaudamas. 

- Esu tuo įsitikinęs, - tarė lordas Bromptonas ir padavė man 
taurę. Aš godžiai gurkštelėjau. O, koks gardus šis gėrimas! Te- 
reikėjo jo pauostyti, kad jaustumeisi pakylėta. Čiuptum plaukų 
šepetį, imtum šokinėti ant lovos ir dainuoti Breaking free, ir su 
Zaku Efronu, ir be jo. 

- Milorde, įkalbėkit panelę Grei ką nors mums padainuoti, - 
paprašė ledi Lavinija. - Ji mėgsta dainuoti. 

Jos balse suskambo keista intonacija, ir aš suklusau. Lavinija 
man priminė Šarlotę. Nors buvo visiškai nepanaši į mano pus- 
seserę, bet po šia šviesiai žalia suknele slypėjo Šarlotė, tuo buvau 
tikra. Toks Žmogus, nors yra vidutinybė, dės visas pastangas, kad 
pasirodytų didis ir išskirtinis. 

— Na, gerai, - sutikau ir dar sykį pamėginau pakilti nuo sofos. 
Šį kartą man pavyko. Aš atsistojau. - Padainuosiu. 

— Ką? - nustebo Gideonas ir papurtė galvą. - Ji nieku gyvu 
nedainuos, punšas... 

— Panele Grei, jūs visiems suteiktumėt didžiulį džiaugsmą, jei 
padainuotumėt, - kreipėsi į mane lordas Bromptonas ir ėmė taip 
greitai mirksėti, kad jo pagurkliai suliulėjo. - Ir jei jūsų spren- 
dimą paskatino punšas, tuo geriau. Einu, paskelbsiu jūsų pasi- 
rodymą. 

Gideonas stvėrė mane už rankos. 

— Ne itin gera mintis, - tarė jis. - Lorde Bromptonai, mano 
įseserė dar niekada nėra dainavusi publikai... 

— Visada būna pirmas kartas, - atkirto lordas Bromptonas ir 
nusitempė mane. - Juk mes čia esam draugų būryje. Nesugadin- 


kit malonumo! 

— Būtent. Negadink malonumo. - Aš nustūmiau Gideono 
ranką. - Galbūt turi plaukų šepetį? Man geriau sekasi dainuoti, 
kai laikau jį rankoje. 

Gideonas atrodė sutrikęs. 

— Nieku gyvu, - pakartojo jis ir nusekė paskui mane ir lordą 
Bromptoną. 

Už nugaros girdėjau tylų grafo juoką. 

— Gvene... - sušnypštė Gideonas. - Liaukis krėtusi nesąmones. 

— Penelopė, - patikslinau aš, vienu gurkšniu išgėriau punšą ir 
padaviau jam tuščią taurę. - Kaip manai, ar jiems patiktų Over 
the rainbow? O gal, - aš sukikenau, - Aleliuja? 

Gideonas sunkiai atsiduso. 

— Nedrįsk taip elgtis. Eikš, mes grįžtam! 

— Ne, negi tai pernelyg modernu? Ką gi, pagalvokim... - Min- 
tyse peržvelgiau savo repertuarą, o tuo metu lordas Bromptonas 
vingriais žodžiais paskelbė mano pasirodymą. 

Tuoj pat prisistatė ponas Mečentas, grabinėtojas. 

— Gal panelė pageidautų pritarimo spinetu? - paklausė jis. 

— Ne, panelė pageidautų... kai ko kito, - atkirto Gideonas ir 
pats atsisėdo prie instrumento. - Prašau, Gvene. 

- Pene, jei jau pageidauji tikslumo, - atšoviau. - Žinau, ką 
dainuosiu. Don't cry for me, Argentina. Moku visus dainos žo- 
džius, tas miuziklas, man atrodo, tinka bet kurioje draugijoje, 
tiesa? Bet galbūt jie nežino, kas tie argentiniečiai... 

- Juk tu nenori apsijuokti prieš visus tuos žmones? 

Švelnus mėginimas mane įbauginti tokiomis aplinkybėmis 


nesuveikė. 

- Klausyk, - intymiai sušnabždėjau. - Šie žmonės man visiš- 
kai nesvarbūs. Pirma, jie visi jau prieš du šimtus metų mirę, an- 
tra, visi gerokai įkaušę, išskyrus, žinoma, tave. 

Gideonas suvaitojo ir parėmė galvą ranka, alkūne nuspausda- 
mas kelis spineto klavišus. 

— Ar žinote dainą Memory iš „Kačių? - paklausiau pono 
Mečento. 

— Ne, apgailestauju, - atsakė šis. 

— Nieko nepadarysi, teks dainuoti be akompanimento, - ryž- 
tingai pareiškiau ir atsigręžiau į publiką. - Daina vadinasi Me- 
mory, joje dainuojama apie katę, kurią kankina meilės kančios. 
Tiesą sakant, tai tinka ir žmonėms. Plačiąja prasme. 

Gideonas vėl pakėlė galvą ir pažvelgė negalėdamas patikėti. 

— Prašau... - pakartojo jis. 

— Mes tiesiog niekam apie tai nepasakosim. Gerai? Tai liks 
mūsų paslaptimi. 

- Taigi pradėkim. Šaunioji, nepakartojamoji, žavingoji pane- 
lė Grei mums padainuos! - sušuko lordas Bromptonas. - Pirmą 
kartą prieš publiką! 

Turėjau jaudintis, nes kalbos nutilo, visi nukreipė žvilgsnius 
į mane, bet nesijaudinau. Ak, tas punšas dieviškas! Reikėtų pa- 
prašyti jo recepto. 

Ką gi aš ketinau dainuoti? 

Gideonas sugrojo pirmuosius akordus ir aš pažinau Memory. 
Ak, taip, šitą. Aš dėkingai nusišypsojau Gideonui. Kaip malonu, 
kad jis man padeda. Giliai įkvėpiau. Pirmieji šios dainos garsai 


labai svarbūs. Jei neaiškiai vograusi, gali toliau nebedainuoti. 

Žodis Midnight turėtų būti sudainuotas skambiai, švariai ir kar- 
tu neįkyriai. 

Apsidžiaugiau, nes mano balsas skambėjo kaip Barbaros 
Streizand: 

— Not a sound from the pavement, has the moon lost her me- 
mory? She is smiling alone. 

Tik pažiūrėkit, Gideonas, regis, moka groti spinetu. Ir visai 
neblogai. O Dieve, jei nebūčiau siaubingai jo įsimylėjusi, įsimy- 
lėčiau dabar. Jam nereikėjo nė žiūrėti į klavišus, jis žvelgė tik į 
mane. Regis, jis truputį nustebęs, tarsi žmogus, padaręs netikėtą 
atradimą. Gal todėl, kad dainoje mėnulis vadinamas ji? 

— All alone in the moonlight I can dream at the old days, - 
dainavau tik jam. Salėje buvo puiki akustika, garsas beveik toks, 
tarsi dainuočiau į mikrofoną. O gal dėl to, kad tvyrojo mirtina 
tyla. - Let the memory live again, - man patiko labiau nei su ka- 
raokės įrenginiu. Iš tiesų smagu. Nors visa tai tik gražus sapnas, 
bet kada gali įeiti Sintijos tėtis ir sukelti didžiulį triukšmą, bet ši 
akimirka to verta. 


Tik tuo nepatikės nė vienas žmogus. 

Time ain't nothing but time. Its a verse with no rhyme, 
and it all comes down to you. 
(Laikas yra tik laikas. It eilės be rimo, 


ateina, savy panardina.) 


Bon Džovi 

Vienintelė blogybė, kad daina tokia trumpa. Jau mąsčiau, ar 
negalėčiau kokį posmelį prikurti, bet būčiau sugadinusi bendrą 
įspūdį, todėl buvau priversta baigti. Truputį apgailestaudama 
traukiau mėgstamiausius žodžius: 

— If you touch me, you Il understand what happiness is. Look, 
a new day has begun, - supratau, kad ši daina parašyta ne tik ka- 
tėms. O gal vis dėlto buvo kaltas punšas, tikriausiai, bet šio po- 
kylio svečiams, matyt, mūsų pasirodymas patiko lygiai taip pat, 
kaip ir itališkų operų arijos. Jie susižavėję plojo, o ledi Bromp- 
ton, pribėgusi prie mūsų, nuoširdžiai sušuko: 

— Dėkoju! Tavo daina iš tikrųjų labai miela! O tu puikiai groji! 

Gideonas vėl parėmė galvą ranka negalėdamas patikėti tuo, 
ką padarė. 

Ledi Brompton apkabino mane, o ponas Mečentas skambiai 
pabučiavo į abu skruostus vadindamas mane „lakštingalėle“ ir 
reikalavo pakartoti. Buvau puikiai nusiteikusi, tad būčiau daina- 
vusi dar, bet Gideonas pašoko iš vietos ir čiupo mane už riešo. 

— Manau, Endriu Loidas Vėberis būtų sužavėtas sužinojęs, 
kad jo muzika čia vertinama, bet mano sesuo turi pailsėti. Dar 
prieš savaitę ji sirgo sunkiu gerklės uždegimu, gydytojo nurody- 


mu, turi saugoti balsą, antraip praras jį visiems laikams. 

— Dėl Dievo meilės! - šūktelėjo ledi Brompton. - Kodėl ne- 
pasakėt anksčiau? Vargšė mergaitė! 

Aš patenkinta sau po nosimi niūniavau I feel preety“ iš „Vest 
Saido istorijos. 

— Aš... Jūsų punšas iš tikrųjų daro nepaprastą poveikį, - pasa- 
kė Gideonas. - Jis priverčia pamiršti bet kokį atsargumą. 

— O, taip, taip jis veikia, - ledi Brompton veidė švietė šypse- 
na. Pritildžiusi balsą pridūrė: - Jūs paviešinot mano vaišingumo 
paslaptį. Visas Londonas pavydi mums nuotaikingų švenčių ir 
plėšosi dėl kvietimų. Aš kelerius metus tobulinau receptą, turbūt 
atskleisiu jį tik mirties patale. 

— Gaila, - nusivyliau. - Bet pritariu, jūsų pobūviai daug šau- 
nesni, nei įsivaizdavau! Mane tikino, kad bus nuobodu... 

— ..jos guvernantė pernelyg konservatyvi, - nutraukė mane 
Gideonas. - Derbišyro visuomeninis gyvenimas gerokai atsilikęs. 

- Ak, nė kiek neabejoju, - sukikeno ledi Brompton. - Štai ir 
lordas Elesteris! - Jos akys nukrypo į duris, ten lordas Bromp- 
tonas sveikino atvykusį svečią. Vidutinio amžiaus vyriškį (sun- 
ku tiksliai nuspėti dėl balto peruko), vilkintį gausiai siuvinėtą 
žvilgančiais siūlais ir išdabintą žėrinčiais akmenėliais surdutą. 
Atrodė, lordas Elesteris visas švyti. Tą švytėjimą sustiprino šalia 
stovintis žmogus juodais drabužiais. Jis buvo susisupęs į juodą 
apsiaustą, plaukai juodi kaip derva, veido oda tamsi. Net iš tolo 
mačiau, kad jo akys panašios į Rakočio - milžiniški juodi aki- 
varai. Šioje spalvingoje brangakmeniais išsipuošusioje draugijoje 


jis atrodė it svetimkūnis. 

- O aš jau maniau, kad Elesteris nebesuteiks mums garbės 
apsilankydamas. Tiesą sakant, nebūtų nutikę nieko baisaus. Jo 
pasirodymas neatneša nei laisvumo, nei džiaugsmo. Pamėginsiu 
įkalbėti jį išlenkti taurę punšo, o paskui nusiųsti prie lošiančiųjų 
kortomis... 

— O mes pamėginsim pakelti nuotaiką dainavimu, - tarė po- 
nas Mečentas ir atsisėdo prie spineto. - Gal suteiktumėt man 
garbę, ledi Lavinija? Cosi fan tutte? 

Gideonas pasiūlė parankę ir nuvedė mane į šalį. 

— Kiek, po galų, tu išgėrei? 

— Vos kelias taures, - prisipažinau. - Esu tikra, kad slaptas 
priedas yra ne alkoholis. Gal absentas? Kaip tame liūdname fil- 
me su Nikole Kidman - „Mulen Ružas“. 

Sunkiai atsidusau. 

— The greatest thing you Il ever learn is just to love and be lo- 
ved in return. Lažinuosi, kad ir šitą dainą galėtum sugroti. 

- Įsidėmėk: aš nekenčiu miuziklų, - pareiškė Gideonas. - 
Kaip manai, ar ištversi dar kelias minutes? Pagaliau atvyko lor- 
das Elisteris, kai pasisveikinsim su juo, galėsim eiti. 

— Jau eiti? Kaip gaila, - nusiminiau. 

Gideonas palingavo galva. 

— Matyt, visai praradai laiko nuovoką. Jei galėčiau, pakiščiau 
tave po šalto vandens srove. 

Priėjo grafas de Sen Žermenas. 
deoną kilstelėjo antakį. 

- Atleiskit, - atsiduso Gideonas ir pažvelgė į atvykėlius. — 


Lordas Elesteris atrodo truputį pilnesnis nei praėjusį sykį. 

Grafas nusijuokė. 

— Nepuoselėk tuščių vilčių. Mano draugas vis dar puikiausios 
formos. Rakočis šiandien matė jį fechtuojantis pas Galianą, visi 
tie jauni dabitos nė iš tolo jam neprilygsta. Sekit paskui mane, 
nekantrauju pamatyti jo veidą. 

- Jis šiandien toks malonus, - sušnabždėjau Gideonui, kai 
pėdinom įkandin grafo. - Žinai, pastarąjį sykį jis taip mane 
įbaugino, bet šiandien atrodo tarsi mano senelis. Kažkodėl jis 
man patinka. Jis net padovanojo tau Stradivarijų. Gautum krūvą 
pinigų, jei parduotum antikvarinių daiktų aukcione. Oi, vis dar 
netvirtai laikausi ant kojų. 

Gideonas apkabino mane per liemenį. 

— Prisiekiu, kai viskas pasibaigs, užmušiu tave, - sumurmėjo jis. 

— Negi aš jau švepluoju? 

— Dar ne, - atšovė jis. - Bet esu tikras, kad tuoj pradėsi. 

— Ar nesakiau jums, kad jis pasirodys bet kurią akimirką? — 
Lordas Bromptonas uždėjo vieną ranką ant auksu spindinčio 
svečio peties, kitą - ant grafo peties. - Girdėjau, judu pažįstami. 
Lorde Elesteri, jūs nė žodeliu neužsiminėt, kad pažįstate garsųjį 
grafą de Sen Žermeną. 

— Vargu ar turėčiau tuo girtis, - arogantiškai atkirto lordas 
Elesteris, o tamsiaveidis žmogus juodais drabužiais, stovintis 
jam už nugaros, gergždžiančiu balsu pridūrė: 

- Štai taip. 

Juodos jo akys, rodės, pradegins grafo veide skyles, buvo aiš- 
ku, kad jis baisiai nekenčia de Sen Žermeno. Man šmėstelėjo 
mintis, kad po juodu apsiaustu jis gali slėpti špagą ir išsitraukti 


bet kurią akimirką. Nesuprantama, kodėl jis vilkėjo tą apsiaustą. 

Patalpoje gana šilta, o šioje šventiškoje aplinkoje vilkėti apsiaus- 
tą atrodė nemandagu ir keista. 

Lordas Bromptonas džiugiai visiems šypsojosi, tarsi nejaus- 
damas priešiškumo. 

— Lorde Elesteri, kokia laimė! Nors mes matėmės prieš keletą 
metų, aš jūsų nepamiršau, - tarė jis. 

Stovėdama už Sen Žermeno, negalėjau matyti jo veido, bet 
girdėjau juoką. Balsas buvo malonus ir nuoširdus. 

- Aš vis dar prisimenu mūsų pokalbius apie vergovę, moralę 
ir savo nuostabą, kad jūs abu šiuos dalykus meistriškai sugebėjo- 
te atskirti, visai kaip jūsų tėvas. 

— Grafas niekada nieko nepamiršta, - pataikavo lordas 
Bromptonas. - Jo smegenys be galo imlios! Per pastarąsias die- 
nas jo draugijoje išmokau daugiau nei per visą gyvenimą. Ar jūs 
žinot, kad grafas moka pagaminti dirbtinius brangakmenius? 

— Taip, girdėjau, - lordo Elesterio žvilgsnis tapo (jei tai iš 
viso įmanoma) dar šaltesnis, o jo palydovas sunkiai šnopavo, lyg 
ruošdamasis pulti. It pakerėta Žvelgiau į jo apsiaustą. 

— Kiek prisimenu, lordas Elesteris ne itin domisi mokslu, - 
pareiškė grafas. - O, kaip nemandagu iš mano pusės. - Jis pasi- 
traukė į šalį, kad Elesteris pamatytų mudu su Gideonu. - Norėjau 
jums pristatyti šiuodu žavingus jaunus žmones. Atvirai sakant, 
todėl čia ir apsilankiau. Mano amžiaus žmogui dera vengti susi- 
būrimų ir eiti anksčiau miegoti. 

Pamačius Gideoną lordo Elesterio akys iš netikėtumo išsiplėtė. 

Lordas Bromptonas įspraudė nemenką kūną tarp manęs ir 
Gideono. 

— Lorde Elesteri, leiskit jums pristatyti vikonto Bateno sūnų. 


Ir vikonto globotinę žavingąją panelę Grei. 

Mano pritūpimas šį sykį buvo ne toks pagarbus, kaip reika- 
lavo etiketas, todėl, kad baiminausi prarasti pusiausvyrą, be to, 
lordas elgėsi taip arogantiškai, kad visiškai pamiršau, jog vaidinu 
vikonto Bateno globotinę. Ei, juk aš pati lordo vaikaitė, turinti 
daugybę garsių protėvių, nors mūsų laikais kilmė nebevaidina 
jokio vaidmens, visi žmonės lygūs, argi ne? 

Kitomis aplinkybėmis nuo lordo Elesterio žvilgsnio man 
kraujas būtų sustingęs gyslose, bet punšas patikimai saugojo nuo 
šalčio, todėl atsakiau į jį kiek galėdama išdidžiau. Bet šis beveik 
nekreipė į mane dėmesio, jis nenuleido akių nuo Gideono. Tuo 
tarpu lordas Bromptonas linksmai mus šnekino. 

Niekas nepristatė juodai vilkinčio lordo Elesterio palydovo, 
atrodo, niekas nė negirdėjo, kaip jis, spoksodamas pro lordo 
Elesterio petį, urzgia: 

— Tu, demone safyro akimis! Netrukus keliausi į pragarą! 

Ką jis pasakė? To jau per daug. Ieškodama pagalbos pažvel- 
giau į Gideoną, šis šypsojosi per jėgą. Bet prašneko tik tada, kai 
lordas Bromptonas pasitraukė atvesti žmonos ir atnešti punšo. 

— Nesivarginkit, lorde Bromptonai, - tarė jis. - Mes vis tiek 
ketinam atsisveikinti. Mano sesuo dar nekaip jaučiasi po sun- 
kios ligos ir nėra pratusi ilgai vakaroti. - Gideonas viena ranka 
apkabino mane per liemenį, o kita suspaudė man ranką. - Kaip 
matot, iš nuovargio ji vos laikosi ant kojų. 

Jis buvo teisus! Grindys man po kojomis iš tiesų siūbavo. Dė- 
kinga atsirėmiau į Gideoną. 

- Aš netrukus grįšiu! - šūktelėjo lordas Bromptonas. - Esu 
tikras, mano žmona jus įšnekins pasilikti. 


Grafas de Sen Žermenas šypsodamasis palydėjo jį žvilgsniu. 


260 


— Toks nuoširdus, švelnios sielos žmogus nepakenčia ginčų. 

Lordas Elesteris nužvelgė Gideoną su atviru priešiškumu. 

- Jei gerai prisimenu, anuomet jis vadinosi markizu Veldonu. 
O šiandien - vikonto sūnus. Kaip ir jūs, jūsų globotinis linkęs į 
aferas. Kaip apmaudu. 

— Tai vadinama diplomatiniu pseudonimu, - tarė grafas vis 
dar šypsodamasis. - Bet apie tai jūs nieko nenutuokiat. Girdėjau, 
kad prieš vienuolika metų judu neblogai kovėtės. 

— Taip, man patinka visos dvikovos špagomis, - atšovė lordas 
Elesteris. Jis apsimetė negirdįs, ką sako jo palydovas. 

— Sukapok Dievo priešus angelų ir arkangelų kardais, - 
šnabždėjo šis. 

— Nuo to laiko išmokau kelias naujas gudrybes. O jūsų globoti- 
nis, regis, per tuos vienuolika metų paseno tik keliomis dienomis 
ir, kaip pats įsitikinau, neturėjo kada patobulinti savo technikos. 

— Pats įsitikinot? — Gideonas su panieka nusijuokė. - Kad 
įsitikintumėt, reikėjo pačiam pasirodyti. Bet jūs pasiuntėt savo 
vyrus, kuriems visiškai pakako mano technikos. O tai dar sykį 
įrodo, kad naudingiau pačiam viską atlikti. 

— Apie ką jūs čia? - Lordas Elesteris prisimerkė. - Ak, šnekat 
apie tą atsitikimą Haid Parke praėjusį pirmadienį. Teisingai, nau- 
dingiau viską atlikti pačiam. Bet tai buvo netikėtas sumanymas. 
Be juodosios magijos, ir... jei mergaitė nebūtų padėjusi, vargu ar 
būtumėt likęs gyvas. 

— Džiaugiuosi, kad šnekat taip atvirai, - prabilo grafas. - Jūsų 
vyrai pasikėsino į mano jaunojo draugo gyvybę, todėl mano 
kantrybė senka. Maniau, kad aš esu jūsų taikinys. Tikriausiai su- 


prantat, kad šito nepakęsiu. 

— Darykit, kaip tinkamas, o aš atliksiu savo pareigą, - atkirto 
lordas Elesteris, o jo palydovas sušvokštė: 

- Mirtis! Mirtis demonams! 

Jo balsas buvo toks keistas, kad būčiau nenustebusi, jei po 
apsiaustu jis būtų paslėpęs lazerinį kardą. Ko gero, tas žmogus 
turėjo ir daugiau ginklų. Todėl nusprendžiau ilgiau netoleruoti 
jo keisto elgesio. 

— Nors mes nebuvom supažindinti, dėl ko galiu kaltinti šių 
laikų manieras, - pareiškiau žvelgdama tiesiai jam į akis, - bet 
kalbos apie mirtį ir demonus čia visiškai nederamos. 

- Nekalbėk su manim, demone! - atšiauriai tarė tas Dartas 
Veideris*. - Tavo safyro akims aš esu neregimas! O tavo ausys 
negali girdėti mano žodžių. 

— Būtų gerai, - atšoviau ir staiga užsimaniau namo. Arba bent 
jau atgal ant sofos, atsiremti į kietą atlošą. Salė ėmė sūpuotis kaip 
laivas jūroje. 

Gideonas, grafas ir lordas Elesteris atrodė labai sutrikę. Jie 
nebesimėtė mįslingais kaltinimais, o nustebę spoksojo į mane. 

— Mano palikuonių kardai pervers jūsų kūnus, Florentietiš- 
kasis aljansas atkeršys už mano giminės skriaudas, nušluos nuo 
šios žemės paviršiaus netikėlius, - grasino Dartas Veideris. 

— Su kuo tu šneki? - sušnabždėjo Gideonas. 

- Su anuo, - pasakiau ir stipriau įsikibusi į parankę parodžiau į 
Dartą Veiderį. - Kas nors turi jam pasakyti, kad jo manieros nuse- 
nusios. Be to, aš nesu joks demonas ir nenoriu, kad jo palikuonių 
kardai pervertų mano kūną ir nušluotų nuo žemės paviršiaus. Oi! 


* 


Filmo „Žvaigždžių karai“ personažas. 

Gideonas smarkiai įžnybo man į ranką. 

— Ką reiškia ši komedija, grafe? - paklausė lordas Elesteris ir 
pasitaisė prašmatnią segę ant kaklaskarės. 

Grafas nekreipė į jį dėmesio. Jo žvilgsnis iš po sunkių vokų 
įsmigo į Mane. 

— Įdomu, - tyliai ištarė jis. - Matyt, ji sugeba įžvelgti juodą, 
neramią jūsų sielą, mielas Elesteri. 

- Ji išgėrė daug punšo, tad baiminuosi, jog fantazuoja, - įsiki- 
šo Gideonas ir sušnypštė man į ausį: - Užsičiaupk! 

Iš baimės man sutraukė skrandį, nes akimirksniu suvokiau, 
kad visi kiti to Darto Veiderio nei mato, nei girdi, nes jis yra ne- 
lemtas vaiduoklis! Jei nebūčiau tokia apgirtusi, būčiau anksčiau 
susiprotėjusi. Visai apsikvailinau! Nei jo drabužiai, nei šukuose- 
na nederėjo prie šio šimtmečio, turėjau pastebėti bent tada, kai 
jis ėmė kvailai grasinti. 

Lordas Elesteris atkragino galvą ir pasakė: 

— Mes abu žinom, kieno siela yra apsėsta velnio, grafe. Su Die- 
vo pagalba aš užkirsiu kelią, kad šie... padarai iš viso negimtų! 

— Perverti šventojo Florentietiškojo aljanso kardais, - švelniu 
balsu užbaigė Dartas Veideris. 

Grafas nusijuokė. 

- Jūs vis dar nesuvokiat laiko dėsnių, Elesteri. Tas faktas, 
kad šiedu stovi prieš jus, įrodo, jog jūsų ketinimai nebus įvyk- 
dyti. Galbūt šioje situacijoje nereikėtų taip kliautis Dievo pa- 
galba. Ir tikrai ne mano pakantumu. - Staiga jo žvilgsnis ir bal- 
sas dvelktelėjo šalčiu, ir aš pastebėjau, kaip Elesteris pabūgo. 
Trumpam iš jo veido dingo bet koks pasipūtimas, atsispindėjo 


tik gryna baimė. 

— Keisdami žaidimo taisykles jūs darot įtaką savo paties gy- 
venimui, - pasakė grafas tokiu pat tonu, kuris mirtinai mane iš- 
gąsdino per pastarąjį mūsų susitikimą, vėl patikėjau, kad jis gali 
nuosavomis rankomis perrėžti kam nors gerklę. 

- Jūsų grasinimai man nebaisūs, - sušnabždėjo Elesteris, bet 
jo veidas sakė ką kita. Išbalęs kaip lavonas jis stvėrėsi už gerklės. 

- Negi jūs iš tikrųjų jau norit eiti, mielieji? - Ledi Brompton 
atskubėjo šiugždėdama sijonais ir smagiai apsidairė. 

Grafo de Sen Žermeno veido bruožai išsilygino, jis vėl tapo 
maloniu ponu. 

- Ak, štai ir mūsų nuostabioji šeimininkė. Turiu pripažinti, 
kad ne veltui jus lydi tokia šlovė, ponia. Seniai taip puikiai nesi- 
linksminau. 

Lordas Elesteris trynėsi kaklą. Palengva jo veidas atgavo spalvą. 

— Šėtonai! Šėtonai! - įtūžęs klykė Dartas Veideris. - Visi būsit 
sukapoti, jūsų dvišakus liežuvius mes išplėšim savo rankom... 

— Mano jaunieji draugai, lygiai kaip ir aš, apgailestauja, kad 
yra priversti išvykti, - kalbėjo grafas maloniai šypsodamasis. — 
Bet jūs netrukus pasimatysit lordo ir ledi Pilmplbotemų puotoje. 

— Draugiją visuomet puošia svečiai, - atsakė ledi Brompton. - 
Aš labai džiaugčiausi, jei vėl apsilankytumėte pas mane. Kaip ir 
jūsų Žavingi draugai. Jūs suteikėt mums didžiulį malonumą. 

- Tai mums buvo labai malonu, - atsakė Gideonas ir atsargiai 
mane paleido, tarsi abejotų, ar išsilaikysiu ant kojų. Nors salė vis 
dar siūbavo kaip laivas ir mintys galvoje pynėsi nuo jūros ligos, 
man pavyko atsisveikinti, ir tas atsisveikinimas nebūtų nuvylęs 
nei Džordano, nei, svarbiausia, Džeimso. Net nežvilgtelėjau į 


lordą Elesterį ir niūrius grasinimus svaidantį vaiduoklį. Tūptelė- 

jau lordui ir ledi Bromptonams, padėkojau už nuostabų vakarą 
ir nė nemirktelėjau, kai lordas Bromptonas įsegė man į ranką 
drėgną bučinį. 

Prieš grafą pritūpiau labai žemai, bet nedrįsau jam dar sykį 
pažiūrėti į akis. Kai jis tyliai pasakė: „Pasimatysim vakar po pie- 
tų, aš tik linktelėjau galvą ir nuleidusi akis laukiau, kada Gide- 
onas paims mane už rankos. Buvau dėkinga, kai jis išvedė mane 


iš svetainės. 


— Po galais, Gvendolina, juk tai ne tavo mokyklos draugų va- 
karėlis! Kaip tu galėjai? - Gideonas šiurkščiai užmetė šaliką man 
ant pečių. Atrodė, nori mane papurtyti. 

— Atleisk, - vis kartojau aš. 

— Lordas Elesteris atvyko čia lydimas tik savo pažo ir vežė- 
jo, - sušnabždėjo Rakočis, atsiradęs netikėtai kaip velnias iš ta- 
bakinės. - Kelias į bažnyčią yra saugus. Visi įėjimai saugomi. 

— Tada keliaujam. - Gideonas čiupo mano ranką. 

— Aš galėčiau panešti panelę, - pasiūlė Rakočis. - Atrodo, ne- 
tvirtai stovi ant kojų. 

— Viliojanti mintis, bet ne, ačiū, - atsakė Gideonas. - Ar su- 
gebėsi nueiti tuos kelis metrus? 

Aš ryžtingai linktelėjau. 

Lijo smarkiau nei mums atvykstant. Išėjus iš ryškiai ap- 
šviestos Bromptonų svetainės tamsus kelias iki bažnyčios atro- 
dė dar kraupesnis. Vėl vaidenosi atgyjantys šešėliai, vaidenosi, 
kad kiekviename kampe stovi žmonės, pasirengę mus užpulti, 
„„„nušluoti nuo šios žemės paviršiaus tuos, kurių Dievui nerei- 


kia“, girdėjau šnabždant. 

Gideonui kelias irgi nebuvo malonus. Jis lėkė kiek įkabin- 
damas, tad man buvo sunku spėti su juo. Gideonas neištarė nė 
žodžio. Deja, lietus nė kiek neišblaivė manęs, o žemė nesiliovė 
siūbavusi. Tad lengviau atsidusau, kai įėjom į bažnyčią ir Gide- 
onas pasodino mane ant suolo priešais altorių. Kol jis persimetė 
keliais žodžiais su Rakočiu, aš užsimerkiau keikdama savo kvai- 
lumą. Aišku, punšas turėjo ir teigiamą poveikį, bet viską susu- 
mavusi nusprendžiau, kad verčiau jau būčiau laikiusis su Lesle 
sudarytos alkoholio nevartojimo sutarties. Po laiko visuomet esi 
protingesnis. 

Kaip ir atvykus, ant altoriaus spingsojo tik viena žvakė, šiaip 
bažnyčioje buvo visiškai tamsu. 

- Visos durys ir langai saugomi mano žmonių, kol persikel- 
sit, - nuramino Rakočis. 

Pažvelgiau į Gideoną. 

- Viduje lygiai taip pat baisu kaip ir lauke. Kodėl jis nelieka 
viduje? 

- Iš mandagumo. - Gideonas sukryžiavo rankas ant krūti- 
nės. - Jis nenori girdėti, kaip tave plūsiu. Bet nesirūpink, mes 
esam vieni. Rakočio žmonės išnaršė kiekvieną kampelį. 

- Kiek liko iki persikėlimo? 

— Nedaug. Gvendolina, ar suvoki, kad elgiesi priešingai, nei iš 
tavęs reikalaujama? Kaip visuomet. 

— O tu neturėjai manęs palikti vienos, galiu lažintis, kad irgi 
elgeisi ne taip, kaip iš tavęs reikalaujama. 

- Nesuversk visos kaltės man! Pirmiausia pasigeri, paskui 
trauki dainą iš miuziklo ir pagaliau lordo Elesterio akivaizdoje 


elgiesi kaip prietranka! Kas per kalbos apie kardus ir demonus? 

— Aš dėl to nekalta. Tai buvo juodas, kraupus... - prikandau 
lūpą. Negaliu nei iš šio, nei iš to jam pasakyti, jis ir taip laiko 
mane keistuole. 

Gideonas neteisingai suprato mano tylėjimą. 

— O ne! Tik nevemk! O jei vemsi, tai kur nors toliau nuo 
manęs. - Jis žvelgė į mane truputį bjaurėdamasis. - O dangau, 
Gvendolina, aš suprantu, kad savotiškai žavu pasigerti vakarėly- 
je, bet ne tiek! 

— Manęs visiškai nepykina, - dar nepykina. - Ir aš niekuomet 
negeriu per vakarėlius, kad ir ką tau būtų pripasakojusi Šarlotė. 

- Ji man nieko nepasakojo, - atšovė Gideonas. 

Aš nusikvatojau. 

— Kaipgi, nepasakojo. Ir netikino, kad mudvi su Lesle buvom 
susidėjusios su visais mūsų klasės berniukais ir dar su keliais iš 
aukštesnių klasių? 

— Kodėl ji turėjo man tai pasakoti? 

Nagi, pamąstykim kodėl, gal todėl, kad ji - klastinga rau- 
donplaukė ragana? Pamėginau pasikasyti galvą, bet pro garbanų 
kalną nepasiekiau odos. Todėl išsitraukiau plaukų smeigtuką ir 
pasinaudojau kaip krapštuku. 

- Labai apgailestauju, iš tikrųjų! Gali apie Šarlotę sakyti ką 
nori, bet esu tikra, kad ji nebūtų nė pauosčiusi to punšo. 

- Teisybė, - atsakė Gideonas ir staiga nusišypsojo. - Nors 
tada tie žmonės nebūtų dviem šimtais metų anksčiau išgirdę En- 
driu Loido Vėberio muzikos, ir būtų labai gaila. 

— Tiesa... nors rytoj iš gėdos tikriausiai norėsiu prasmegti 
skradžiai. - Užsidengiau veidą rankomis. - Gerai pagalvojus, jau 


dabar noriu prasmegti. 

- Puiku, - nudžiugo Gideonas. - Vadinasi, imi blaivytis. Dar 
norėčiau kai ko paklausti: kam tau reikėjo plaukų šepečio? 

- Vietoj mikrofono, - sumurmėjau pro pirštus. - O Viešpa- 
tie! Aš siaubinga. 

- Bet tavo gražus balsas, - pagyrė Gideonas. - Nors ir neken- 
čiu miuziklų, man patiko. 

- Tai kodėl taip puikiai moki groti, jei nekenti? - Susidėjau 
rankas ant kelių. - Tu grojai puikiai! Ar yra kas nors, ko tu ne- 
mokėtum? - O dangau, svaidžiau pagyrimus kaip tikra kvaiša 
gerbėja. 

— Ne! Ramiai gali laikyti mane dievu, - nusišypsojo Gideo- 
nas. - Kažkodėl malonu girdėti tavo pagyras. Eikš, netrukus ke- 
liausim. Turi atsistoti į vietą. 

Atsistojau stengdamasi laikytis kuo tiesiau. 

- Eikš čia, - parodė Gideonas. - Nagi, nežiūrėk taip liūdnai. 
Iš esmės vakaras buvo sėkmingas. Truputį kitoks nei sumanytas, 
bet planas įvykdytas. Ei, nejudėk. - Jis apkabino mano liemenį 
abiem rankom ir priglaudė nugarą prie krūtinės. - Gali ramiai 
atsiremti į mane. - Kiek patylėjęs pridūrė: - Atleisk, kad buvau 
toks bambeklis. 

— Jau viską užmiršau, - truputį pamelavau aš. Bet Gideonas 
už savo elgesį atsiprašė pirmą kartą. Gal taip susijaudinau, nes 
ėmiau blaivytis. 

Kurį laiką stovėjom tylėdami ir žiūrėdami į plazdančią žvakės 
liepsną. Atrodė, šešėliai tarp kolonų irgi juda sukurdami tamsius 
ornamentus ant grindų ir lubų. 

- O tas Elesteris, kodėl jis taip nekenčia grafo? Ar kas nors 


asmeniška? 

Gideonas ėmė žaisti su garbana, gulinčia man ant pečių. 

- Priklauso nuo to, kaip pažiūrėsi. Florentietiškasis aljansas 
iš tikrųjų yra kelių šimtų metų senumo šeimos veikla. Per savo 
keliones laiku į XVI amžių Sen Žermenas netyčia Florencijoje 
susidūrė su grafo di Madronės šeima. Jo gebėjimai buvo netei- 
singai suprasti. Kelionės laiku nesutapo su religiniais italo įsi- 
tikinimais, be to, įvyko nesusipratimas su jo dukra. Kad ir kaip 
ten būtų, di Madronė nusprendė, kad susidūrė su demonu ir 
nutarė esąs Dievo pašauktas sunaikinti tą pragaro išperą. - Ne- 
tikėtai Gideono balsas suskambo prie pat mano ausies, prieš to- 
liau pasakodamas jis palietė lūpomis mano kaklą. - Kai grafas 
di Madronė mirė, jo misiją perėmė sūnus. Lordas Elesteris yra 
paskutinysis iš fanatikų - tariamų demonų medžiotojų. 

- Suprantu, - tariau, nors iš tikrųjų taip nebuvo. Bet Gideono 
pasakojimas patvirtino tai, ką neseniai mačiau ir girdėjau. - Sa- 
kyk, ar tu mane bučiuoji? 

— Ne, tik beveik, - sumurmėjo Gideonas liesdamas lūpomis 
mano odą. - Nieku gyvu nenoriu pasinaudoti proga, kai tu ne- 
blaivi ir laikai mane dievu. Bet kažkodėl sunku susivaldyti... 

Užsimerkiau, atrėmiau galvą jam į petį, ir jis dar tvirčiau pri- 
glaudė mane. 

— Jau sakiau, kad man su tavim iš tikrųjų nelengva. O bažny- 
čiose visuomet kyla kvailų minčių. 

— Tu ne viską apie mane žinai, - pasakiau užsimerkusi. - Ret- 
karčiais aš matau... aš galiu... žodžiu, žmones, kurie seniai mirę... 
kartais aš juos matau ir girdžiu. Taip, kaip buvo šį vakarą. Ma- 
nau, kad vyras, kurį mačiau šalia lordo Elesterio, gali būti tas 


italų grafas. 

Gideonas tylėjo. Tikriausiai svarstė, kaip kuo taktiškiau pa- 
tarti kreiptis į psichiatrą. 

Atsidusau. Reikėjo patylėti. Dabar jis mane tikrai laikys pa- 
mišėle. 

- Gvendolina, jau prasideda, - tarė Gideonas, stumtelėjo 
mane į priekį ir pasuko taip, kad galėčiau jį matyti. Buvo per 
nesišypso. - Būtų gerai, kad tas kelias sekundes, per kurias ma- 
nęs nebus, išstovėtum ant kojų. Ar esi pasirengusi? 

Papurčiau galvą. 

— Ne visai. 

— Dabar aš tave paleisiu. - Tą akimirką Gideonas dingo iš 
akių. Likau viena bažnyčioje, apsupta keistų šešėlių. Bet netru- 
kus pajutau svaigulį, ir šešėliai ėmė suktis. 

- Štai ir ji, - pasigirdo pono Džordžo balsas. Aš marksčiausi 
nuo šviesos. Bažnyčia buvo ryškiai apšviesta, halogeninių lempų 
šviesa, palyginti su ledi Brompton svetainės žvakėmis, rėžė akis. 

— Viskas gerai. - Gideonas įdėmiai pažvelgė į mane. - Dakta- 
re Vaitai, galit uždaryti savo lagaminėlį. 

Daktaras Vaitas suurzgė. Iš tikrųjų ant altoriaus, tarsi ant 
stumdomo operacinės staliuko, buvo išdėlioti įvairiausi instru- 
mentai. 

- Daktare Vaitai, ar čia tik ne kraujagyslių spaustukas? - nusi- 
juokė Gideonas. - Štai ką jūs manot apie XVIII amžiaus pokylį. 

— Turiu būti pasirengęs bet kokiems netikėtumams, - teisino- 
si daktaras Vaitas kraudamas instrumentus į lagaminėlį. 

— Mes su nekantrumu laukiame jūsų pranešimo, - prabilo 
Folkas de Vileris. 

— Pirmiausia norėčiau išsinerti iš šių drabužių. - Gideonas 
atsirišo kaklaskarę. 

— Ar viskas pavyko? - pasiteiravo ponas Džordžas nervingai 
šnairuodamas į mane. 

— Taip, - atsakė Gideonas nusitraukdamas kaklaskarę. - Vis- 
kas vyko taip, kaip buvo suplanuota. Nors lordas Elesteris pa- 
sirodė šiek tiek vėliau, nei buvo tikėtasi. - Gideonas man nusi- 
šypsojo. - Gvendolina puikiai atliko savo vaidmenį. Net tikroji 
vikonto Bateno globotinė nebūtų geriau pasirodžiusi. 

Mano skruostai iškaito. 

— Man bus itin malonu apie tai pranešti Džordanui, - su pa- 
sididžiavimu tarė ponas Džordžas ir padavė man ranką. - Nieko 
kito ir nesitikėjau. 


— Ne, žinoma, kad ne, - sumurmėjau. 


Mane pažadino Karolinos šnabždesys: 
— Gvene, liaukis dainavusi! Kaip negražu! Paskubėk į mokyklą! 
Aš staigiai atsisėdau lovoje ir pažvelgiau į sesutę. 
— Ar aš dainavau? 
— Ką? 
— Juk pasakei, kad liaučiausi dainavusi. 
— Aš pasakiau, kad turi keltis! 
— Ar aš nedainavau? 
— Tu juk miegojai. - Karolina papurtė galvą. - Paskubėk, an- 
traip pavėluosi. Mama uždraudė naudoti dušo želę! 
Prausdamasi po dušu mėginau atsikratyti prisiminimų apie 


vakarykščius įvykius. Bet man nekaip sekėsi, todėl sugaišau 

daug laiko įrėmusi kaktą į dušo kabiną ir tikindama save: „Visa 
tai buvo tik sapnas.“ Nuo to galvos skausmas nė kiek neatlėgo. 

Pasirodžiau valgomajame pusryčiams beveik baigiantis. Kse- 
merijus kybojo ant šviestuvo žemyn galva ir suposi. 

— Tai ką, jau išsiblaivei, mažoji girtuokle? 

Ledi Erista nužvelgė mane nuo galvos iki kojų. 

— Ar tu tyčia pasidažei tik vieną akį? 

Norėjau apsisukti ir dingti, bet mama paliepė: 

— Pirmiausia papusryčiauk! Blakstienas pasidažysi vėliau. 

— Pusryčiai - svarbiausias dienos valgymas, - pridūrė teta 
Glenda. 

— Nesąmonė! - paprieštaravo teta Madė. Ji sėdėjo krėsle prie 
židinio vilkėdama chalatą ir parietusi kelius kaip maža mergaitė. — 
Pusryčius galima praleisti ir taip sutaupyti daugybę kalorijų, ku- 
rias suvartosi vakare išgerdama taurę vyno. Arba net dvi ar tris. 

- Regis, potraukis alkoholiui jūsų šeimoje paveldimas, - įgėlė 
Ksemerijus. 

- Taip, tai akivaizdžiai parodo jūsų figūra, - sušnabždėjo teta 
Glenda. 

— Esu apkūnoka, bet ne priekurtė, Glenda - atšovė teta 
Madė. 

— Geriau būtum likusi lovoje, - purkštelėjo ledi Erista. - Be 
tavęs pusryčiauti kur kas maloniau. 

- Deja, negaliu rinktis! - atkirto teta Madė. 

- Šią naktį ją vėl aplankė vizija, - paaiškino Karolina. 

— Taip ir buvo, - ėmė pasakoti teta Madė. - Tai buvo siau- 
binga. Ir taip liūdna. Esu labai sukrėsta. Mačiau žavingą šlifuoto 


rubino širdį, žėrinčią saulėje. Ji gulėjo ant uolos krašto. 

Abejojau, ar noriu išgirsti tęsinį. 

Mama nusišypsojo. 

- Suvalgyk ką nors, mieloji. Nors vaisių. Ir tiesiog nesiklausyk. 

— O tada atėjo liūtas, - teta Madė sunkiai atsiduso, - nuosta- 
biu auksiniu kailiu... 

— Ojojoj, - suvaitojo Ksemerijus. - Ir spindinčiom žaliom 
akim. 

— Tavo veidas išteptas flomasteriu, - pasakiau Nikui. 

- Ša, - nutildė jis mane. - Dabar bus įdomiausia. 

— Pamatęs širdį liūtas trenkė per ją letena, ir širdis nukrito 
į prarają, giliai giliai, - dėstė teta Madė ir dramatiškai prispau- 
dė ranką prie krūtinės. - Atsitrenkusi į dugną, ji suskilo į šim- 
tus mažutėlaičių šukių, kai geriau įsižiūrėjau, pamačiau, kad tai 
kraujo lašai... 

Nurijau gumulą gerklėje. Staiga man pasidarė negera. 

- Ak, - atsiduso Ksemerijus. 

- O toliau? - paragino Šarlotė. 

- Toliau nieko, - atsakė teta Madė. - Ir taip jau užtektinai 
siaubinga. 

- Et, - nusivylė Nikas, - o prasidėjo taip gerai. 

Teta Madė piktai žybtelėjo akimis. 

— Aš nerašau scenarijų, vaikeli! 

- Ačiū Dievui, - sumurmėjo teta Glenda. Paskui atsisuko į 
mane, išsižiojo ir užsičiaupė. 

Vietoj jos prašneko Šarlotė: 

- Gideonas pasakojo, kad tu puikiai ištvėrei pokylį. Turiu 
pareikšti, kad aš lengviau atsikvėpiau. Manau, visi lengviau at- 


sikvėpė. 

Nekreipiau į ją jokio dėmesio, tik su priekaištu pažvelgiau į 
šviestuvą. 

— Norėjau tau vakar vakare papasakoti, kad ta garbėtroška 
buvo pas Gideoną vakarienės. Bet, kaip čia pasakius, tu buvai 
truputį... apdujusi, - teisinosi Ksemerijus. 

Aš prunkštelėjau. 

- Aš juk nekaltas, kad tavo brangusis akmenukas pakvietė ją 
vakarienės, - greitai išpyškino Ksemerijus, nuskriejęs virš sta- 
lo klestelėjo į tuščią tetos Madės vietą ir tvarkingai apvyniojo 
driežišką uodegą apie kojas. - Juo dėtas, aš būčiau lygiai taip 
pat pasielgęs. Mat tavo pusseserė visą dieną vaidino jo broliuko 
auklę, tuo pat metu pavyzdingai sutvarkė butą ir išlygino jam 
marškinius. 

— Ką? 

— Jau sakiau, aš čia niekuo dėtas. Jis buvo toks dėkingas, kad 
ryžosi parodyti, kaip greitai moka paruošti spagečius trims as- 
menims. O žmogau, tas vaikinas buvo taip gerai nusiteikęs, lyg 
būtų ką nors iškrėtęs. O dabar užsičiaupk, į tave jau visi spokso. 

Iš tikrųjų spoksojo. 

- Einu pasidažysiu kitą akį, - pasakiau. 


- Gal brūkštelėk per skruostus skaistalais, - patarė Šarlotė. 


- Aš jos nekenčiu! - sušukau. - Aš jos nekenčiu! Aš jos ne- 
kenčiu! 

— O varge! Tik todėl, kad ji išlygino kažkokius nelemtus 
marškinius? - Leslė papurtė galvą. - Juk tai tiesiog paika! 

- Jis gamino jai valgyti, - aimanavau aš. - Ji visą dieną pra- 


leido jo bute! 

— Taip. Užtai jis tave glamonėjo ir bučiavo bažnyčioje, - pri- 
minė Leslė, paskui sunkiai atsiduso. 

- Jis nieko panašaus nedarė. 

- Taip, bet geidė to. 

- Šarlotę jis irgi bučiavo! 

— Tik atsisveikindamas pakštelėjo į skruostą! - sušuko Kse- 
merijus tiesiai man į ausį. - Manau, jei dar bent sykį teks tai 
pakartoti, sprogsiu. Verčiau dingstu iš čia. Šie mergaitiški virka- 
vimai nužudys mane dar sykį. 

Porą kartų plastelėjęs sparnais jis nusklendė ant mokyklos 
stogo ir ten patogiai įsitaisė. 

— Nenoriu apie tai girdėti nė žodžio, - pareiškė Leslė. - Daug 
svarbiau, kad prisimintum viską, ką vakar girdėjai. Turiu omeny- 
je tai, kas iš tikrųjų svarbu, na žinai, kas lemia gyvybę ir mirtį! 

— Aš tau jau papasakojau viską, ką žinau, - užtikrinau ir pasi- 
tryniau kaktą. Nuo trijų aspirino tablečių galvą atleido, tik mau- 
dė smilkinius. 

- Hmm. - Leslė pasilenkė prie užrašų - Kodėl nepaklausei 
Gideono, kokiomis aplinkybėmis jis buvo susitikęs su tuo lordu 
Elesteriu ir apie kokią dvikovą buvo kalbama? 

— Aš daug ko nepaklausiau, patikėk manim! 

Leslė vėl atsiduso. 

- Sudarysiu klausimų sąrašą, galėsi iškamantinėti, kai nu- 
siraminsi. - Ji įkišo bloknotą į mokyklinį krepšį. - Turim eiti, 
kitaip pavėluosim. Norėčiau pamatyti, kaip Rafaelis Bertelinis 
peržengs mūsų klasės slenkstį. Vargšas vaikinas, tikriausiai jam 


mūsų mokyklos uniforma panaši į kalinio drabužius. 

Mudvi dar padarėm nedidelį lankstą ir stabtelėjom prie 
Džeimso nišos. Kai rytinėje spūstyje kalbėdavausi su juo, Leslė 
atsistodavo taip, kad atrodytų, jog šnekuosi su ja. 

Džeimsas pakėlė iškvepintą nosinę prie nosies ir apsižvalgė. 

— Kaip matau, šį sykį tu neatsivedei tos neišauklėtos katės. 

- Tik pagalvok, Džeimsai, aš buvau vakarėlyje pas ledi 
Brompton, - pasigyriau. - Ir sveikindamasi pritūpiau lygiai taip, 
kaip mane mokei. 

- Ledi Brompton, taip, taip, - tarė Džeimsas. - Ji nepaiso 
griežtų etiketo reikalavimų. Jos draugijoje būna tikra sumaištis. 

- Tikrai. O aš tikėjausi, kad taip galbūt įprasta. 

— O Dieve, žinoma, ne! - Džeimsas įsižeidęs papūtė lūpas. 

— Na, kad ir kaip ten būtų, kitą šeštadienį esu pakviesta pas 
tavo tėvus, lordą ir ledi Pimplbotemus. 

— Negaliu patikėti, - nustebo Džeimsas. - Mano mama labai 
vertina nepriekaištingą draugiją. 

— Na, širdingai dėkoju, - pyktelėjau ir pasisukau eiti. - Tu esi 
tikras snobas! 

— Nenorėjau tavęs įžeisti, - sušuko Džeimsas man pavymui. — 
O ką reiškia snobas? 

Rafaelis stovėjo atsirėmęs į klasės durų staktą. Jis atrodė toks 
nelaimingas, kad mes stabtelėjom. 

- Sveikas, aš esu Leslė Hei, o čia mano draugė Gvendolina 
Šepard, - prisistatė Leslė. - Mes susipažinom penktadienį prie 
direktoriaus kabineto. 

Vaikino veide šmėstelėjo blanki šypsena. 

- Džiaugiuosi, kad bent jūs mane pažinot. Ką tik stovėdamas 


prieš veidrodį, pats savęs nepažinau. 

- Taip, - sutiko Leslė. - Atrodai kaip kruizinio laivo stiuar- 
das. Bet netrukus priprasi. 

Rafaelio šypsena tapo platesnė. 

— Tik turi saugotis, kad neįmerktum kaklaraiščio į sriubą, - 
pajuokavau. - Man nuolat taip nutinka. 

Leslė linktelėjo galva. 

- Beje, dažniausiai valgis siaubingai neskanus. O visa kita ne- 
blogai. Esu tikra, kad netrukus pasijusi kaip namie. 

— Tu niekada nesilankei Pietų Prancūzijoje, ar ne? - karčiai 
paklausė Rafaelis. 

— Ne, - atsakė Leslė. 

- Iš karto matyti. Aš niekada nesijausiu kaip namie šalyje, 
kurioje dvidešimt keturias valandas per parą lyja. 

— Mes, anglai, nemėgstam, kai peikiamas mūsų oras, - šypte- 
lėjo Leslė. - Ak, ateina ponia Kaunter. Ji, tavo laimė, tikra Pran- 
cūzijos gerbėja. Patiksi mokytojai, jei tarsi netyčia įpinsi į sakinį 
kelis prancūziškus žodžius. 

— Tu es mignonne“, - ištarė Rafaelis. 

- Žinau, - atšovė Leslė tempdama mane į klasę. - Bet aš nesu 
Prancūzijos gerbėja. 

-Tu jam patinki, - tariau numesdama knygas ant suolo. 

— Man vis vien, deja, jis ne mano skonio. 

Aš nusikvatojau. 

— Kurgi ne! 

— Ak, liaukis, Gvene, pakanka, kad viena iš mūsų pametusi 


galvą. Pažįstu tokius vaikinukus. Jie tik sukelia daugybę rūpes- 
*  Tuesi mažutė (pranc.). 

čių. Be to, jis domisi manimi tik todėl, kad Šarlotė pasakė, jog 
esu lengvai prieinama. 

- Ir todėl, kad esi panaši į savo kalaitę Bertę, - pridūriau. 

- Taip, kaip tik todėl, - nusijuokė Leslė. - Pamatęs Sintiją Ra- 
faelis netruks mane pamiršti. Pažvelk, ji net apsilankė pas kirpė- 
ją ir nusidažė sruogeles. 

Tačiau Leslė apsiriko. Rafaelis, regis, ne itin troško kalbėtis 
su Sintija. Kai mes per pertrauką sėdėjom po kaštonu ir Leslė, 
išsitraukusi raštelį su kodu iš „Žaliojo raitelio“, mąstė, Rafaelis 
priėjo, neatsiklausęs atsisėdo greta ir pasakė: 

— O, kietai, geomedžioklė. 

— Kas? - Leslė suirzusi pažvelgė į jį. 

Rafaelis parodė į lapelį. 

- Ar jūs nieko negirdėjot apie geomedžioklę? Tai tam tikrų 
daiktų medžioklė GPS prietaisu. Skaičiai labai primena geogra- 
fines koordinates. 

— Ne, tai tik... Iš tikrųjų? 

— Leisk pažiūrėti, - Rafaelis paėmė lapelį. - Taip. Jei tik nulis 
prieš raides žymi laipsnį. Brūkšneliai - minutės ir sekundės. 

Mus pasiekė šaižūs balsai. Ant laiptų Sintija, smarkiai mosta- 
guodama rankomis, kalbėjosi su Šarlote, o Šarlotė piktai žvaira- 
kiavo į mus. 

— O Viešpatie! - susijaudino Leslė. - Tai reiškia 51 laipsnis 
30 minučių ir 41.78 sekundės šiaurės platumos ir O laipsnių, 08 
minutės ir 49.91 sekundės rytų ilgumos? 

Rafaelis linktelėjo galva. 


— Vadinasi, tai žymi vietą? - dar pasitikslinau. 

- Tikrai taip, - patikino Rafaelis. - Gana nedidelę vietą, maž- 
daug keturių kvadratinių metrų. O kas ten yra? Slėptuvė? 

— Jei mes žinotume, - nutęsė Leslė. - Mes net nežinom, kur tai. 

Rafaelis gūžtelėjo pečiais. 

— Nesunku sužinoti. 

— Ar tam reikia GPS prietaiso? Kaip jis veikia? Nieko apie tai 
neišmanau, - jaudinosi Leslė. 

- Bet aš išmanau. Galėčiau jums padėti, - pasisiūlė Rafae- 
lis. - Mignonne. 

Vėl pažvelgiau į laiptus. Dabar ten šalia Sintijos su Šarlote 
stovėjo ir Sara, visos trys piktai spoksojo į mus. Bet Leslei buvo 
nė motais. 

— Gerai. Bet tai turim padaryti šiandien po pietų, - tarė ji. - 
Mes negalim gaišti laiko. 

- Ir aš negaliu, - pritarė Rafaelis. - Susitiksim parke ketvirtą. 
Iki tol pasistengsiu kaip nors atsikratyti Šarlotės. 

— Bus nelengva, - pažvelgiau į jį su užuojauta. 

Rafaelis nusišypsojo. 


— Bijau, tu manęs neįvertini, laiku keliaujanti mergaite. 

Mes galim stebėti, kaip puodelis krinta nuo stalo 
ir sudūžta į šukes, 
bet mes niekada nepamatysim, kaip šukės 
susijungia ir puodelis užšoka ant stalo. Šis 
netvarkos didėjimas, arba entropija, skiria 
praeitį nuo ateities ir taip 


suteikia laikui kryptį. 


Stivenas Hokingas* 


* Anglų fizikas teoretikas (g. 1942). 

= Galėjau apsirengti aną savaitę vilkėtą suknelę, - pasakiau 
poniai Rosini, kai ji apvilko mane blyškiai rožinės spalvos visų 
mažų mergaičių svajone, gausiai išsiuvinėta kreminės ir tamsiai 
raudonos spalvos rožytėmis. - Tą mėlyną gėlėtąją. Ji kabo spin- 
toje namie, tereikėjo man pasakyti, kad atvežčiau. 

— Ša, gulbele, - nutildė mane ponia Rosini. - Už ką, tavo gal- 
va, man mokami pinigai? Kad tu du kartus vilkėtum tą pačią 
suknelę? - Ji krapštėsi su mažutėlaitėmis sagutėmis ant nuga- 
ros. - Tik apmaudu, kad suardei savo šukuoseną! Rokoko laikais 
toks meno kūrinys tverdavo dienų dienas. Dėl tokių šukuosenų 
ponios miegodavo sėdėdamos. 

— Taip, bet aš vargiai ar galėjau eiti su ja į mokyklą, - atsa- 
kiau. Toks plaukų kalnas tikriausiai būtų užkliuvęs autobuso 
tarpduryje. - Ar Gideoną aprengs Džordanas? 

Ponia Rosini pliaukštelėjo liežuviu. 

- Ak! Tas vaikinas tvirtina, kad jam nereikia niekieno pagal- 
bos! Vadinasi, vėl vilkės niūrių spalvų drabužius, o kaklaskarė 
bus nemokšiškai sumazgyta. Bet aš jau nuleidau rankas. Taip, tai 
ką mudvi darysim su tavo plaukais? Tuoj atsinešiu plaukų suktu- 


kų ir tada tiesiog įrišiu kaspiną, bus puiku! 

Tuo metu, kai ponia Rosini šukavo man plaukus, atėjo žinutė 
iš Leslės: 

„Laukiu dar dvi minutes, jei tas /e petit francais* iki to laiko 
nepasirodys, gali pamiršti savo mignonne.“ 

Aš atrašiau: 

„Ei, juk jūs susitarėt susitikti tik po penkiolikos minučių! 
Duok jam dar bent dešimt.“ 

Leslės atsakymo nesulaukiau, nes ponia Rosini paėmė mano 
mobilųjį telefoną, kad nufotografuotų prisiminimui. Rožinė 
spalva tiko man labiau, nei maniau (šiaip tos spalvos nemėgstu), 
bet mano šukuosena atrodė taip, tarsi visą naktį būčiau pralei- 
dusi įkišusi pirštus į elektros lizdą. Rožinis kaspinas atrodė kaip 
beviltiškas mėginimas suvaldyti išsitaršiusius plaukus. Atėjęs 
manęs pasiimti Gideonas ėmė begėdiškai kikenti. 

- Liaukis! Jei jau taip, tai ir mes galim iš tavęs pasišaipyti! — 
užsipuolė jį ponia Rosini. - Cha! Pažiūrėk, kaip vėl atrodai! 

O Dieve, tikrai! Kaip jis atrodo! Turėtų būti draudžiama taip 
puikiai atrodyti, tegu ir mūvint kvailas kelnes iki kelių ir vilkint 
siuvinėtą butelio žalumo švarką, paryškinantį žalias akis. 

— Tu nieko nenutuoki apie madą, berniuk! Kitaip būtum ap- 
simovęs smaragdo žalumo kelnes, derančias prie šio surduto. 
O dar ta visiškai netinkanti špaga, turėtum vaizduoti džentelme- 
ną, o ne kareivį! 

— Jūs visiškai teisi, - atsakė vis dar kikendamas Gideonas. - 
Bet mano plaukai tikrai neatrodo kaip kempinė puodams šveisti. 

Pamėginau vaidinti pasipūtusią. 


Mažasis prancūzas (pranc.). 


+ 

- Puodams šveisti? Ar tik nepainioji manęs su Šarlote? 

— Ką tu pasakei? 

— Pastaruoju metu ji šveičia tavo namus! 

Gideonas kiek sutriko. 

— Taip nėra... tai nėra... teisinga, - sumurmėjo jis. 

— Cha, tavim dėta, irgi jausčiausi nesmagiai, - atšoviau. - Po- 
nia Rosini, prašom paduoti man skrybėlę. 

Skrybėlė, milžiniškas lizdas su blyškiai rožinės spalvos 
plunksnomis, atrodė geriau nei mano plaukai. Bent aš taip ma- 
niau. Pažvelgusi į veidrodį įsitikinau apgailėtinai klydusi. 

Gideonas vėl nusikvatojo. 

- Tai gal eikim? - sušnypščiau. 

- Gerai saugok mano gulbelę, ar girdi? 

— Visada saugoju, ponia Rosini. 

— Kaip čia dabar, - nustebau išėjusi į koridorių. Parodžiau į 
juodą raištį jo rankoje. - Kodėl neužriši man akių? 

— Šį sykį apsieisim be jo. Dėl svarių priežasčių, - atsakė Gide- 
onas. - Ir dėl skrybėlės. 

— Ar tu vis dar manai, kad nuviliosiu tave už kampo, kad už- 
vožčiau lenta per makaulę? - Pasitaisiau skrybėlę. - Beje, apie 
tai aš dar sykį mąsčiau. Ir suradau įtikinamą paaiškinimą. 

— Kokį? - Gideonas suraukė antakius. 

— Tu visa tai išsigalvojai vėliau. Gulėdamas be sąmonės, tu 
mane sapnavai ir po kiek laiko sudėliojai visus įspūdžius! 

— Taip, ši mintis man irgi buvo šovusi į galvą, - mano nuos- 
tabai sutiko Gideonas, čiupo mane už rankos ir ėmė tempti ko- 


ridoriumi. - Bet ne! Tikrai tave mačiau. 

— Kodėl tada niekam nepapasakojai, kad tariamai buvai įvi- 
liotas į spąstus? 

— Nenorėjau, kad jie dar blogiau apie tave galvotų, - nusišyp- 
sojo jis. - Sakyk, ar neskauda galvos? 

— Tiek daug neišgėriau, - atsakiau. 

Gideonas nusijuokė. 

- Žinoma, ne. Atvirai sakant, buvai blaivut blaivutėlė. 

Nustūmiau jo ranką. 

- Gal pakalbėkim apie ką kita? 

— Ak, liaukis! Juk reikia tave truputį paauklėti. Vakar vakare 
atrodei tokia miela. Kai užmigai limuzine, ponas Džordžas iš ti- 
krųjų patikėjo, kad esi nuvargusi. 

— Nusnūdau kokias dvi minutes, - susikrimtau. Tikriausiai 
man iš burnos tekėjo seilė ar užknarkiau. 

- Tikiuosi, tu tuoj pat nuėjai gulti. 

—- Hmm, - numykiau. 

Neaiškiai prisimenu, kaip mama ištraukė iš šukuosenos visus 
keturis šimtus tūkstančių smeigtukų ir kaip snausdama padėjau 
galvą ant pagalvės. Bet šito nenorėjau pasakoti, juk jis su Šarlote 
ir Rafaeliu valgė spagečius ir linksminosi. 

Staiga Gideonas sustojo, tad atsitrenkiau į jį ir lioviausi kvė- 
puoti. 

Jis atsigręžė. 

- Klausyk... - sumurmėjo. - Vakar nenorėjau sakyti, nes ma- 
niau, kad esi girta, bet dabar, kai vėl esi blaiva ir dygi kaip visuo- 
met... - Jis atsargiai glostė man kaktą ir aš vos neuždusau. Užuot 


kalbėjęs, jis pabučiavo mane. Užsimerkiau jo lūpoms dar nepa- 

lietus manųjų. Bučinys apsvaigino daug labiau nei punšas vakar 
vakare, keliai ėmė linkti, o širdyje plazdeno drugeliai. 

Paleidęs mane Gideonas, regis, jau buvo pamiršęs, ką ketino 
sakyti. Jis pasirėmė ranka į sieną šalia mano galvos ir rimtai pa- 
žvelgė į akis. 

- Šitai nebegali tęstis. 

Pamėginau lygiai kvėpuoti. 

- Gvene... 

Koridoriuje už mūsų nugarų nuaidėjo žingsniai. Gideonas 
akimirksniu patraukė ranką ir atsigręžė. Prie mūsų artėjo ponas 
Džordžas. 

- Štai kur jūs! O mes jūsų laukiam. Kodėl Gvendolinai neuž- 
rištos akys? 

— Visiškai pamiršau. Prašau užrišti, - teisinosi Gideonas ir 
padavė ponui Džordžui raištį. - Aš... eisiu pirmas. 

Ponas Džordžas atsidusęs pažvelgė jam pavymui. Tada pažiū- 
rėjo į mane ir dar sykį giliai atsiduso. 

— Juk įspėjau tave, Gvendolina, - tarė užrišdamas man akis. — 
Tramdyk savo jausmus! 

— Stengiuosi. - Paliečiau išdavikiškai liepsnojančius skruos- 
tus. - Tada neleiskit tiek daug laiko būti su juo drauge. 

Tokia sergėtojų logika. Jei nenori, kad įsimylėčiau Gideoną, 
turi pasirūpinti, kad jis būtų nepatrauklus, kvailai susišukavęs, 
purvinomis panagėmis ir šveplius ar mikčius. Būtų gerai, kad 
nemokėtų griežti smuiku. 

Ponas Džordžas vedė mane užrištomis akimis. 

— Man pačiam šešiolika buvo jau labai seniai. Tik žinau, kad 


paauglystėje labai lengvai susižavima. 

- Pone Džordžai, ar jūs kam nors pasakojot, kad matau dvasias? 

— Ne, - atsakė jis. - Tiesą sakant, mėginau, bet niekas neno- 
rėjo girdėti, na, sergėtojai yra mokslininkai ir mistikai, bet pa- 
rapsichologijos nepripažįsta. Atsargiai, laiptelis. 

- Leslė, ji mano draugė, bet tikriausiai jūs seniai žinot, taigi 
Leslė mano, kad šis... sugebėjimas yra varno magija. 

Ponas Džordžas atsakė ne iš karto. 

- Ir aš taip manau, - prabilo po kiek laiko. 

— O kaip varno magija man gali padėti? 

— Mano mielas vaikeli, jei galėčiau tau atsakyti... Nuoširdžiai lin- 
kiu, kad daugiau išsiaiškintum pasitelkusi savo sveiką protą, bet... 

— „bet norit pasakyti, kad esu beviltiškai jį praradusi? - nusi- 
juokiau. - Tikriausiai jūs teisus. 

Gideonas laukė mūsų chronografo kambaryje kartu su Folku 
de Vileriu, kuris atsainiai pagyrė mano suknelę ir ėmė darbuotis 
prie chronografo. 

— Taigi, Gvendolina, šiandien vyks tavo pokalbis su grafu de 
Sen Žermenu. Tai bus dienos prieš pokylį popietė. 

— Žinau, - atsakiau pašnairavusi į Gideoną. 

- Tai nėra labai sunki užduotis, - aiškino Folkas. - Gideonas 
palydės tave į jo kabinetą, o paskui pasiims. 

Vadinasi, turėsiu likti viena su grafu. Mane tuoj pat sukaustė 
baimė. 

- Nebijok. Vakar jūs taip puikiai sutarėt. Ar prisimeni? - Gi- 
deonas įkišo pirštą į chronografą ir nusišypsojo. - Ar esi pasi- 
rengusi“ 

- Pasirengusi, jei tu pasirengęs, - atsakiau tyliai. Patalpą už- 


liejo balta šviesa ir Gideonas dingo iš akių. 

Žengiau prie Folko ir padaviau ranką. 

- Slaptažodis yra: Oui nescit dissimulare nescit regnare, - pa- 
sakė Folkas spausdamas mano pirštą prie adatos. Rubinas nušvi- 
to, ir man prieš akis ėmė suktis raudonas sūkurys. 

Kai persikėliau, slaptažodį jau buvau pamiršusi. 

— Viskas gerai, - tarė Gideonas. 

- Kodėl čia taip tamsu? Juk grafas mūsų laukia. Galėjo būti 
toks malonus ir uždegti žvakes. 

— Taip, bet jis nežinojo, kur mes tiksliai persikelsim, - atsakė 
Gideonas. 

— Kodėl nežinojo? 

Man pasirodė, kad jis gūžtelėjo pečiais. 

- Jis nė karto apie tai neužsiminė, bet man dingtelėjo, kad 
grafui nepatiktų, jei jo mėgstama alchemijos laboratorija taptų 
starto ir nusileidimo aikštele. Būk atsargesnė, aplink daugybė 
dužių daiktų... 

Mes apčiuopom nusigavom ligi durų. Koridoriuje Gideonas 
uždegė deglą ir išėmė jį iš laikiklio. Nuo deglo ant sienos krito 
kraupiai trūkčiojantys šešėliai, ir aš nejučia pasislinkau arčiau 
Gideono. 

— Koks tas nelemtas slaptažodis? Jei kas nors netikėtai trenk- 
tų tau per galvą... 

- Oui nescit dissimulare nescit regnare. 

— Po valgio turi pailsėti arba nueiti tūkstantį žingsnių? 

Gideonas nusijuokė ir įstatė deglą atgal į laikiklį. 

— Ką darai? 

— Aš tik norėjau greitai... Tai dėl mūsų pokalbio. Ponas Džor- 


džas mus nutraukė, kai norėjau pasakyti tau kai ką svarbaus. 

- Ar dėl to, ką pasakiau tau vakar bažnyčioje? Suprantu, kad 
laikai mane pamišėle, bet psichiatras čia nepadės. 

Gideonas suraukė kaktą. 

- Luktelėk, gerai? Turiu sukaupti visą drąsą, kad prisipažin- 
čiau, jog myliu tave. Juk šito nesu įpratęs daryti. 

— Ką tu pasakei? 

- Gvendolina, aš tave įsimylėjau, - rimtai tarė Gideonas. 

Mano skrandis nevalingai susitraukė lyg iš baimės. Bet iš tie- 
sų tai būta džiaugsmo. 

— Iš tikryjų? 

— Taip, iš tikrųjų! - Deglo šviesoje mačiau besišypsantį Gide- 
oną. - Žinau, mudu pažįstami vos savaitę, ir iš pradžių tu man 
pasirodei tokia... vaikiška, o tu tikriausiai palaikei mane tikru 
bjaurybe. Bet tu esi klaikiai sudėtingas žmogus, sunku nuspėti, 
ką netrukus iškrėsi, kartais tavo neišmanymas mane gąsdina... 
O kartais noriu tave tiesiog papurtyti. 

- Gerai jau, išsyk matyti, kad nesi faeilės prisipažinimų pro- 
fesionalas, - šyptelėjau. 

- Bet paskui tu vėl tampi tokia sąmojinga ir protinga, ir ne- 
apsakomai miela, - kalbėjo toliau Gideonas, tarsi neišgirdęs, ką 
pasakiau. - Ir blogiausia, kad, vos tau atsidūrus greta, apima no- 
ras tave liesti ir bučiuoti... 

- Taip, tai iš tiesų siaubinga, - sušnabždėjau, o mano širdis 
suspurdėjo iš džiaugsmo, kai Gideonas ištraukė iš skrybėlės 
smeigtuką, nusviedė tą plunksnuotą pabaisą, prisitraukė mane 
ir pabučiavo. Maždaug po trijų minučių aš kvėpčiodama atsirė- 


miau nugara į mūro sieną, kad nesuklupčiau. 

— Gvendolina, paprasčiausiai įkvėpk ir iškvėpk, - linksmai 
tarė Gideonas. 

Kumštelėjau jam į krūtinę. 

— Liaukis! Nepakenčiu pasipūtėlių. 

- Atleisk. Tik apima toks... svaigulys, kai dėl manęs pamiršti 
kvėpuoti. - Gideonas išėmė deglą iš laikiklio. - Eime. Grafas jau 
laukia. 

Pasukusi už kampo, prisiminiau skrybėlę, bet nenorėjau grįž- 
ti atgal jos pasiimti. 

— Keista, niekada nemaniau, kad džiaugsiuosi tuo nuobodžiu 
elapsavimu į 1953 metus, - prabilo Gideonas. - Tik tu, aš ir pus- 
seserė sofa... 

Mūsų žingsniai aidėjo ilguose koridoriuose, aš pamažu vada- 
vausi iš rožinio sąstingio, paskui toptelėjo, kur esam. 

- Jei aš laikyčiau deglą, tu galėtum dėl visa ko išsitraukti špa- 
gą, - pasiūliau. - Juk negali žinoti, kas bus. Kelintais metais gavai 
per galvą? (Tai buvo vients iš Leslės surašytų klausimų, kuriuos 
turėjau užduoti, jei leis hormonai.) 

— Man tik dabar šovė į galvą, - juk aš prisipažinau, kad myliu 
tave, 0 tu - ne, - tarė Gideonas. 

— Neprisipažinau“ 

- Bent jau ne žodžiais. Ir aš abejoju, ar tai skaitosi. Ša! 

Aš klyktelėjau, nes mums kelią perbėgo riebi tamsiai ruda 
žiurkė, atrodė, ji visiškai mūsų nebijo. Deglo šviesoje graužiko 
akys žibėjo raudonai. 

— Ar mes paskiepyti nuo maro? - paklausiau ir tvirčiau įsiki- 


bau Gideonui į ranką. 


291 


*4+*44+ 


Patalpa antrame Templio aukšte, kur grafas de Sen Žermenas 
įsirengė kabinetą, buvo maža ir, kaip didžiajam ložės magistrui, 
nors jis retai apsilankydavo Londone, itin kukli. Viena siena 
buvo nukabinėta lentynomis, prigrūstomis oda įrištų knygų, 
priešais stovėjo rašomasis stalas ir du krėslai, aptraukti tokia pat 
medžiaga kaip sofa ir užuolaidos. Daugiau nebuvo jokių baldų. 
Lauke švietė rugsėjo saulė, ir židinyje nedegė ugnis, buvo ir taip 
šilta. Pro langą buvo matyti vidinis kiemelis su šuliniu, kaip ir 
mūsų laikais. Ir palangė, ir rašomasis stalas buvo užversti popie- 
riais, plunksnomis, žvakėmis antspaudams ir į rietuves sukrau- 
tomis knygomis, kurios paslaptingu būdu laikėsi nenukritusios 
ir neapvertusios rašalinių. Jaukioje nedidelėje patalpoje nebuvo 
nė gyvos dvasios, bet užėjus vidun man ant sprando pasišiaušė 
plaukeliai. 

Niūrus sekretorius su baltu lyg Mocarto peruku palydėjo 
mane čia ir pasakęs, jog grafas netrukus pasirodys, išnyko. Man 
nepatiko, kad turėjau išsiskirti su Gideonu. Patikėjęs mane pa- 
niurėliui sergėtojui, gerai čia viską pažįstantis Gideonas dingo 
už artimiausių durų. 

Priėjau prie lango ir pažvelgiau į tylų vidinį kiemelį. Nepa- 
mačiau nieko įtartino, bet neapleido nemalonus jausmas, kad 
esu ne viena. Galbūt esu sekama pro plyšį tarp knygų lentynų. 
Arba pro veidrodį, kokie kabo tardytojų kabinetuose ir pro ku- 
riuos iš kitos pusės viskas matyti kaip pro langą. 

Kurį laiką nejaukiai stovėjau, tada pagalvojau, kad jei styp- 
sosiu kaip stulpas, slaptas stebėtojas supras. kad jaučiu esanti 


sekama. Todėl paėmiau nuo palangės pirmą pasitaikiusią kny- 

gą ir atsiverčiau. Tai buvo Marcelijus. De medicamentis. Aha. 
Marcelijus tikriausiai atskleidė ir surašė kai kuriuos neįprastus 
gydymo metodus. Radau įdomų skyrių apie kepenų ligų gydy- 
mą - reikėjo sugauti žalią driežą, išplėšti jam kepenis, šias suvy- 
nioti į raudoną skepetą arba į natūraliai juodą (Natūraliai juodą? 
Hmm?) medžiagos atraižą ir pakabinti prie dešinio ligonio šono. 
O jei dar paleisi driežą taręs: Ecce dimitto te visam... - ir pridur- 
si keletą lotyniškų žodžių, neturėsi bėdų su kepenimis. Kyla tik 
vienas klausimas: ar driežas dar galės bėgti, netekęs kepenų? Už- 
verčiau knygą. Matyt, tam Marcelijui tikrai stigo galvoje vieno 
šulo. Knyga, gulinti pačioje didžiulės rietuvės viršuje, buvo tam- 
siai rudos odos viršeliais, labai stora ir sunki, todėl varčiau ją 
nenukeldama. „Apie visokius demonus ir kaip jie gali pagelbėti 
magams ir paprastiems vyrams , buvo parašyta aukso raidėmis, 
ir nors nebuvau nei magas, nei paprastas vyras, apimta smalsu- 
mo atsiverčiau kažkur apie vidurį. Paveikslėlyje buvo pavaizduo- 
tas bjaurus šuo, o po juo parašyta, kad tai Džestanas, Hindukušo 
demonas, nešantis ligas, mirtį ir karus. Man Džestanas iš kar- 
to pasirodė nesimpatiškas, tad verčiau toliau. Iš kito puslapio į 
mane spoksojo snukis su ragus primenančiomis ataugomis (pa- 
našus į klingoną iš „Žvaigždžių kelių“), kai su pasišlykštėjimu 
riaus kaip dūmai iš kamino, sutankėjo ir virto normalia raudo- 
nais drabužiais vilkinčia būtybe. Jis atsistojo šalia ir vėrė mane 
žėrinčiomis akimis. 

— Kas drįso iškviesti didįjį ir galingąjį Beritą? - sustūgo jis. 

Man, žinoma, pasidarė nejauku, bet iš patirties žinojau, kad 


dvasios, nors atrodo pavojingos ir svaidosi piktais grasinimais, 

paprastai negali net oro sujudinti. Ir aš labai tikėjausi, kad tas 
Beritas tėra dvasia, tarp šios knygos puslapių įkalintas amžiams 
užmigusio demono atvaizdas. 

— Niekas tavęs nekvietė, - atsakiau mandagiai, bet ramiai. 

— Beritas, melų demonas ir didysis pragaro hercogas! - prisi- 
statė demonas griausmingu balsu. - Dar vadinamas Bol friu. 

— Taip, čia taip ir parašyta, - tariau ir vėl pažvelgiau į knygą. — 
Be to, tu padailini dainininkų balsus, - patrauklus bruožas. Ne- 
gana to, iššaukus (o tai turėjo būti sudėtinga, nes šaukti reikėjo 
babiloniečių kalba) reikėtų ką nors paaukoti, jam ypač patinka 
dar gyvi apsigimėliai. Dar baisesnes aukas reikėtų atnašauti, jei 
nori, kad Beritas metalą paverstų auksu. Nes jis turi ir šį gebėji- 
mą. Zichemitai, kad ir kas jie tokie, meldėsi Beritui, kol atėjo Jo- 
kūbas su sūnumis ir „pasmerkė baisioms kančioms išžudydami 
savo kardais“ visus Zichemo vyrus. Kuo toliau, tuo gražiau. 

— Beritas vadovauja dvidešimt šešiems legionams, - aidėjo 
demono balsas. 

Demonas lig šiol nieko blogo nepadarė, todėl aš dar labiau 
įsidrąsinau. 

— Mano manymu, žmonės, kalbantys apie save trečiuoju as- 
meniu, yra keisti, - atkirtau ir užverčiau puslapį. Kaip ir tikėjau- 
si, Beritas išnyko kaip dūmas, kurį išsklaidė vėjas. Aš lengviau 
atsidusau. 

- Įdomi knyga, - už nugaros išgirdau tylų balsą. Staigiai atsi- 
sukau. Grafas de Sen Žermenas nepastebimai įsėlino į kabinetą. 
Jis rėmėsi lazda su meniškai išdrožinėtu bumbulu, aukštas, lie- 


knas, įspūdingas kaip visuomet, šviesios akys žvitrios. 


294 


— Taip, labai įdomi, - droviau sumurmėjau. Bet netrukus at- 
sikvošėjau, užverčiau knygą ir žemai pritūpiau sveikindamasi. 
Kai išnirau iš savo sijonų, grafas šypsojosi. 

— Džiaugiuosi, kad atėjai, - tarė jis, paėmė mano ranką ir pa- 
kėlė prie lūpų. Prisilietimas buvo vos juntamas. - Man regis, rei- 
kėtų sustiprinti mūsų draugystę, nes pirmasis susitikimas buvo... 
ne visai vykęs, ar ne? 

Aš nieko neatsakiau. Per aną mūsų susitikimą mintyse giedo- 
jau šalies himną, grafas pasakė įžeidžiančią pastabą apie moterų 
protinius sugebėjimus ir galiausiai mane neįprastu būdu smaugė 
ir grasino. Jis teisus - susitikimas buvo ne visai vykęs. 

— Kokios šaltos tavo rankos, - pasakė grafas. - Eikš, sėskis. 
Esu senas ir negaliu ilgai stovėti, - jis nusišypsojo, paleido mano 
ranką ir atsisėdo į krėslą prie rašomojo stalo. Knygų lentynų 
fone grafas atrodė kaip kilnių veido bruožų, nenusakomo am- 
žiaus Žvitrių akių vyras baltu peruku, supamas paslaptingumo 
ir grėsmės auros. Tiksliau, kaip tokio vyro portretas. Aš šiaip ne 
taip įsitaisiau ant kito krėslo. 

— Ar tu domiesi magija? - pasiteiravo grafas ir parodė į kny- 
gų rietuvę. 

Papurčiau galvą. 

— Atvirai sakant, iki pastarojo pirmadienio nesidomėjau. 

- Beprotiška, tiesa? Visus tuos metus mama tave augino kaip 
paprastą mergaitę. Ir staiga suvokei, kad esi svarbi didžiausios 
žmonijos paslapties dalis. Ar numanai, kodėl ji taip darė? 

— Nes ji mane myli, - norėjau šiam sakiniui suteikti klausimo 
intonaciją, bet jis nuskambėjo labai tvirtai. 


Grafas nusijuokė. 

— Taip mano moterys! Meilė! Tavo lytis pervertina šį žodį. Sa- 
kai, meilė. Visuomet susijaudinu tai girdėdamas. Kartais ji mane 
smagina, priklauso nuo aplinkybių. Moterys niekada nesupras, 
kad vyrai apie meilę galvoja visiškai kitaip. 

Aš tylėjau. 

Grafas pakreipė galvą į šoną. 

- Be atsidavimo kupinos moters meilės vyrui būtų daug sun- 
kiau priversti ją paklusti. 

Stengiausi tvardytis. 

— Mūsų laikais tai... - ir ačiū Dievui! — ...pasikeitė. Dabar vy- 
rai ir moterys yra lygiateisiai. Niekas niekam nepaklūsta. 

Grafas vėl ėmė juoktis, šį kartą ilgiau, tarsi būčiau linksmai 
pokštavusi. 

— Taip, - prabilo jis pagaliau. - Girdėjau tokias šnekas. Bet 
patikėk, visai nesvarbu, kokias teises moteriai suteiksi, žmogaus 
prigimtis nesikeičia. 

Ir ką man atsakyti? Geriausia patylėti. Juk grafas pripažino, 
žmogaus prigimtis vargu ar pasikeitė, taigi ir jo paties. 
rūpestingai tarė: 

— Beje, dėl magijos... pranašystė sako, kad turėtum būti ja ap- 
dovanota. Rubinas varno magija apdovanotas, g dur uždaro laiko 
ratą, į kurį dvylika mus veda. 

- Aš tuos žodžius irgi ne sykį girdėjau, - atsakiau. - Bet nie- 
kas man nepaaiškina, kas yra varno magija. 

- Varnas raudonais sparnais neša rubino širdį, įstrigusius tarp 
pasaulių mirusius giedant girdi, veik nesuvokia galios, nesuvokia 


kainos, galia pakyla, užveria ratą ir viskas mainos... 


296 


Gūžtelėjau pečiais. Dar niekas neperprato šio kratinio. 

— Tai tik abejotinos kilmės pranašystė, - numojo ranka gra- 
fas. - Nebūtinai viskas turi sutapti. - Jis atsilošė ir įsmeigė į mane 
skvarbų žvilgsnį. - Papasakok man apie savo tėvus ir namus. 

— Savo tėvus? - truputį nustebau. - Nėra ką įdomaus pasa- 
koti. Tėtis mirė, kai man buvo septyneri, jis sirgo leukemija. Jis 
buvo Daremo universiteto docentas. Ten mes ir gyvenom iki jo 
mirties. Paskui mama su manimi, mano broliuku ir sesute per- 
sikėlė į Londoną pas senelius. Mes gyvenam kartu su mano teta, 
pussesere ir su teta Made. Mano mama dirba ligoninės adminis- 
tracijoje. 

— Jos raudoni plaukai kaip visų Montrouzų mergaičių, tiesa? 
Kaip ir tavo brolio su seseria? 

— Taip, visi, išskyrus mane, yra raudonplaukiai. - Kodėl grafą 
tai domina? - Mano tėčio plaukai buvo tamsūs. 

- Visos moterys dvylikos rate yra raudonplaukės, ar žinojai? 
Daugelyje šalių dar neseniai raudonplaukės buvo deginamos 
kaip raganos. Visais laikais, visose kultūrose žmonėms magija 
atrodė patraukli ir kartu pavojinga. Tai ir yra mano domėjimosi 
ja priežastis. Ką pažįsti, to nebijai. - Jis pasilenkė į priekį ir su- 
kryžiavo pirštus. - Mane ypač domina Tolimųjų Rytų kultūros. 
Indijoje ir Kinijoje sutikau daug mokytojų, kurie perdavė man 
savo žinias. Man buvo atvertos Akašos kronikos paslaptys, aš su- 
žinojau daugybę paslapčių, kurios galėtų sunaikinti daugelio Va- 
karų kultūrų dvasinius pamatus. Perpratau inkvizitorių neapgal- 
votus veiksmus. Bažnyčiai užvis baisesnis žmogaus suvokimas, 


kad Dievas nesėdi aukštai danguje ir nelemia mūsų likimų, bet 

sojo. - Smagu gvildenti blasfemijos* klausimus su jumis, XXI 
amžiaus vaikais. Girdėdami erezijas jūs nė nemirktelit. 

Žinoma, kad ne. Gal ir mirktelėtume, jei žinotume, kas yra 
ta erezija. 

- Azijos mokytojai dvasinio tobulėjimo kelyje toli mus pra- 
lenkė, - postringavo grafas. - Kai kurie menki... įgūdžiai, ku- 
riuos parodžiau per aną mūsų susitikimą, irgi perimti ten. Mano 
mokytojas buvo slapto Himalajų ordino vienuolis. Jis ir jo broliai 
mokėjo bendrauti nenaudodami balso stygų ir mokėjo nugalėti 
priešus nepajudinę nė piršto, tik pasitelkę begalinę savo dvasios 
ir vaizduotės jėgą. 

— Taip, tai labai naudinga, - atsargiai ištariau. Kad tik nesu- 
galvotų dar kartą parodyti tų įgūdžių. - Manau, vakar puotoje 
jūs savo gebėjimus panaudojot prieš lordą Elesterį. 

- Ak, puota, - grafas vėl nusišypsojo. - Mano požiūriu, ji 
įvyks rytoj vakare. Kaip džiugu, kad lordas Elesteris iš tikrųjų 
ten pasirodys. Ar jis deramai įvertino mano spektakliuką? 

— Jis atrodė priblokštas, - atsakiau. - Bet neįbaugintas. Jis 
tvirtina pasirūpinsiąs, kad mes niekada negimtume. Ir vapa apie 
pragaro išperas. 

- Taip, deja, jis mėgsta nemandagiai kalbėti, - šyptelėjo gra- 
fas. - Nors toli gražu neprilygsta savo proseneliui grafui di Ma- 
dronei. Reikėjo man nužudyti lordą, kai turėjau galimybę. Bet aš 
buvau jaunas ir, deja, naivus... Taigi, tokios klaidos antrą kartą 


nepadarysiu. Net jei negaliu jo pribaigti savo rankomis. Lordo 


* 


Blasfemija - atviras tam tikros religijos ar jos tiesų neigimas, išjuokimas ar 
prakeikimas. 

dienos suskaičiuotos, ir visai nesvarbu, kiek vyrų jį saugo ir kaip 
meistriškai jie moka kautis špagomis. Jei būčiau jaunesnis, pats 
iškviesčiau jį į dvikovą. Dabar tai padarys mano palikuonys. Gi- 
deonas fechtuojasi puikiai. 

Paminėjus Gideono vardą, mane kaip paprastai išpylė karštis. 
Prisiminus, ką jis neseniai pasakė, pasidarė dar šilčiau. 

Nejučia dirstelėjau į duris. 

— O kurjis, tiesą sakant, išėjo? 

- Jis neilgam išvyko, - nerūpestingai atsakė grafas. - Jam kaip 
tik pakaks laiko šią popietę aplankyti mielą jauną mano draugę. 
Ji gyvena netoliese, o jei jis pasiims karietą, po kelių minučių 
bus ten. 

Ką jis pasakė? 

- Ar Gideonas dažnai taip elgiasi? 

Grafas vėl nusišypsojo šilta, meilia šypsena, kurios negalėjau 
perprasti. 

— Aš juodu supažindinau visai neseniai. Ji - protinga, jauna 
ir labai patraukli našlė, todėl, mano nuomone, jaunam vyrui bus 
ne pro šalį praleisti šiek tiek laiko patyrusios moters draugijoje. 

Nesumojau, ką atsakyti, bet, matyt, grafas ir nesitikėjo atsa- 
kymo. 

— Lavinija Rutland yra viena iš tų palaimintų moterų, ku- 
rioms tikras džiaugsmas perduoti savo patyrimą, - dėstė grafas. 

Taip, iš tikrųjų. Ir man ji pasirodė tokia. Priblokšta nepaju- 
tau, kaip sugniaužiau kumščius. Lavinija Rutland, ponia žalia 
suknele. Štai iš kur toks meilumas vakar vakare. 

- Regis, tavęs ši mintis nedžiugina, - kalbėjo grafas švelniu 


balsu. 

Taip, jis neklydo. Tai manęs visiškai nedžiugino. Prisiverčiau 
pažvelgti grafui į akis. 

Jis vis dar maloniai šypsojosi. 

— Mažyte, svarbu anksti suvokti, kad nė viena moteris neturi 
teisės savintis vyro. Moterys, kurios taip elgiasi, baigia gyvenimą 
nemylimos ir vienišos. Kuo protingesnė moteris, tuo anksčiau ji 
susitaiko su tokia vyro prigimtimi. 

Kokie kvaili pliurpalai! 

- Bet tu, žinoma, esi dar labai jauna. Man regis, daug naives- 
nė už kitas savo bendraamžes. Galbūt pirmą kartą įsimylėjai. 

— Ne, - burbtelėjau. 

Taip, taip! Aš pirmą kartą gyvenime taip jaučiuosi. Tokia ap- 
svaigusi. Tokia nepaprastai svarbi. Tokia ypatinga. Tokia pažei- 
džiama. Tokia miela. 

Grafas tyliai nusijuokė. 

— Nėra ko gėdytis. Nusivilčiau, jei būtų kitaip. 

Tą patį jis pasakė puotoje, kai, išgirdusi Gideoną griežiant 
smuiku, pravirkau. 

- Iš tikrųjų tai labai paprasta - mylinti moteris nesusimąsčiu- 
si mirs dėl mylimojo, - tarė grafas. - Ar atiduotum savo gyvybę 
už Gideoną? 

Būtų geriau, jei nereikėtų to daryti. 

— Apie tai dar nemąsčiau, - sutrikau. 

Grafas sunkiai atsiduso. 

- Gaila, dėl keistų tavo mamos pažiūrų judu su Gideonu pra- 
leidot pernelyg mažai laiko kartu, bet aš jau dabar esu apstulbęs, 
kaip gerai jis atliko savo darbą. Tavo akys tiesiog spinduliuoja 
meilę. Meilę ir pavydą! 

Kokį darbą? 

- Nieko nėra lengviau, kaip numatyti įsimylėjusios moters 
reakciją. Vyro jausmais įsitikinusią moterį lengviausia valdy- 
ti, - dėstė grafas. - Tai aš paaiškinau Gideonui per mūsų pirmąjį 
susitikimą. Žinoma, truputį gaila, kad jis tiek energijos iššvaistė 
tavo pusseserei. Beje, kuo ji vardu? Šarlotė? 

Dabar aš įsmeigiau į jį akis. Kažkodėl prisiminiau tetos Ma- 
dės viziją su rubino širdimi, nukritusia nuo uolos krašto į pra- 
rają. Norėjau užsidengti delnais ausis, kad negirdėčiau švelnaus 
grafo balso. 

- Gideonas šiuo atžvilgiu daug sumanesnis, negu buvau aš 
jo amžiaus, - tarė grafas. - Gamta tikrai dosniai jį apdovanojo. 
Koks Adonio kūnas! Koks gražus veidas, koks žavesys ir kokie 
gabumai! Mergaitės pačios limpa prie jo kaip musės prie me- 
daus. Liūtas riaumoja fis dur, jo karčiai - deimantas gryniausias, 
jis spindi saulėje... 

Teisybė smogė man į paširdžius. Viskas, ką darė Gideonas: jo 
prisilietimai, bučiniai ir žodžiai - buvo skirta tik tam, kad galėtų 
manipuliuoti manimi. Kad įsimylėčiau jį, kaip anksčiau įsimylė- 
jo Šarlotė. Kad mus būtų lengviau valdyti. 

Grafas teisus - Gideonui nereikėjo didelių pastangų. Mano 

Priešais akis mačiau liūtą, einantį prie rubino širdies ir nu- 
sviedžiantį ją vienu letenos smūgiu. Mačiau ją kaip sulėtintame 
kadre krintančią į bedugnę ir sudūžtančią į tūkstančius kraujo 
lašelių. 

- Ar kada nors girdėjai jį griežiant smuiku? Jei ne, pasirūpin- 


siu, kad išgirstum, niekas taip nepadeda užkariauti moters šir- 


301 


dies kaip muzika. - Grafas svajingai pažvelgė į lubas. - Tai buvo 
ir Kazanovos triukas. Muzika ir poezija. 

Aš tuoj mirsiu. Jaučiu. Mano širdis ėmė ledėti. Šaltis nuslin- 
ko į skrandį, kojas, rankas, delnus ir pagaliau į galvą. Kaip kino 
juostoje prieš akis prabėgo praėjusių dienų įvykiai, lydimi dainos 
The winners takes it all garsų: nuo pirmojo bučinio klausykloje 
iki meilės prisipažinimo ką tik rūsyje. Visa tai gerai apgalvota 
manipuliacija, be kelių nesklandumų, dėl kurių tikriausiai kaltas 
jis pats, viskas atlikta puikiai. O tas nelemtas smuikas mane ga- 
lutinai pribaigė. 

Ir nors vėliau mėginau, nebeprisimenu, apie ką mes su grafu 
paskui šnekėjomės, nes suledėjus širdžiai mane apėmė abejingu- 
mas. Gerai, kad daugiausia kalbėjo grafas. Švelniu, maloniu bal- 
su jis pasakojo man apie savo vaikystę Toskanoje, apie nesantuo- 
kinės kilmės dėmę, apie sunkias tikrojo tėvo paieškas ir apie tai, 
kaip jį vaikystėje sužavėjo chronografo ir pranašysčių paslaptys. 
Aš stengiausi klausytis, nes žinojau, kad Leslė pareikalaus pakar- 
toti kiekvieną žodį, bet man nesisekė, mintys vis grįždavo prie 
apmąstymų apie savo kvailumą. Troškau kuo greičiau pasilikti 
viena ir pagaliau išsiverkti. 

Paniurėlis sekretorius pabeldė ir atidarė duris. 

— Arkivyskupo delegacija jau čia, grafe. 

— O, puiku! - Grafas pakilo iš vietos ir mirktelėjo man. - Po- 
litika! Šiais laikais ją vis dar reguliuoja bažnyčia. 

Aš irgi atsistojau ir pritūpiau atsisveikindama. 

- Buvo smagu su tavimi pasikalbėti, - tarė grafas. - Su džiu- 
gesiu lauksiu kito mūsų susitikimo. 


Kažką mandagiai sumurmėjau. 

— Prašau perduoti Gideonui mano linkėjimus ir apgailesta- 
vimą, kad šiandien neturėjau laiko jo priimti. - Grafas paėmė 
lazdą ir nuėjo prie durų. - Paklausyk mano patarimo: protin- 
ga moteris moka slėpti savo pavydą. Kitaip mes, vyrai, jaučia- 
mės... - paskutinį sykį išgirdau jo tylų, minkštą juoką ir likau 
viena. Netrukus grįžo paniurėlis sekretorius. 

— Gal teiktumėtės sekti paskui mane. 

Tylėdama nusekiau paskui jį laiptais žemyn, ten keletą minu- 
čių palaukėm (rodės, nukrisiu ir mirsiu), kol niūra susirūpinęs 

- Jis vėluoja. 

Tą akimirką atsivėrė durys ir į koridorių įžengė Gideonas. 
Akimirką mano širdis pamiršo, kad suskilusi guli prarajos du- 
gne, ir kelis kartus suspurdėjo krūtinėje. Šaltį iš mano kūno iš- 
stūmė baisus rūpestis. Suglamžytus Gideono drabužius, suveltus 
prakaituotus plaukus, paraudusius skruostus ir beveik karščiuo- 
jančias žalias akis galima buvo sieti su apsilankymu pas ledi La- 
viniją, bet jo švarko rankovė buvo smarkiai perplėšta, o nėriniai 
ant krūtinės ir rankogaliai kruvini. 

- Jūs sužeistas, pone, - išsigandęs sušuko sekretorius. Tą patį 
norėjau sušukti ir aš. (Tik be kreipinio „pone“ ir be „jūs“.) - Tuoj 
pat pakviesiu gydytoją. 

— Ne, - atsakė Gideonas, jis atrodė toks pasitikintis savimi, 
kad norėjosi skelti jam antausį. - Tai ne mano kraujas. Bent jau 
ne vien mano. Eime, Gvene, turim paskubėti. Šiek tiek užtrukau. 

Jis čiupo mano ranką ir nusitempė tolyn, sekretorius palydėjo 
iki laiptų ir sumikčiojo: 


- Bet, pone! Kas atsitiko? Reikėtų pranešti grafui...? 

Gideonas atsakė, kad tam nesą laiko, kad jis netrukus aplan- 
kys grafą ir viską praneš. 

— Nuo čia mes eisim vieni, - pareiškė jis, kai atsidūrėm laip- 
tų apačioje, kur stovėjo sergėtojai su žvilgančiom apnuogintom 
špagom. - Prašau perduoti grafui mano linkėjimus! Oui nescit 
dissimulare nescit regnare. 

Sergėtojai praleido mus ir sekretorius atsisveikindamas nusi- 
lenkė. Gideonas išsiėmė iš laikiklio deglą ir patraukė pirmyn. 

— Paskubėk, mums liko vos kelios minutės! - Jis vis dar labai 
jaudinosi. - Beje, ar žinai, ką reiškia slaptažodis? 

— Ne, - atsakiau stebėdamasi, kad mano akimirksniu atgiju- 
si širdis nebenori kristi į prarają. Ji plakė taip, tarsi viskas būtų 
buvę gerai, ir viltis, kad galbūt ji teisi, mane iš tiesų žudė. - Todėl 
sužinojau kai ką kita. Kieno kraujas ant tavo drabužių? 

— Kas nemoka veidmainiauti, tas nemoka ir valdyti, - Gideo- 
nas apšvietė deglu paskutinį posūkį. - Liudvikas vienuoliktasis. 

— Kaip taikliai, - pasakiau. 

- Atvirai sakant, nežinau, kuo vardu žmogus, kurio kraujo 
prisigėrę mano drabužiai. Ponia Rosini tikrai mane išplūs. - Gi- 
deonas atidarė laboratorijos duris ir įstatė deglą į laikiklį. Vir- 
panti šviesa apšvietė didelį stalą, ant jo stovėjo daugybė keistų 
prietaisų, stiklinių butelių, buteliukų ir taurių su įvairių spalvų 
skysčiais ir milteliais. Sienos skendėjo šešėlyje, bet aš mačiau, 
kad jos visos buvo išpaišytos ir aprašinėtos, o virš deglo šypso- 
josi keliais brūkšniais nupiešta kaukolė su pentagramomis vie- 
toj akių. 

- Stokis štai čia, - paliepė Gideonas ir nusitempė mane į kitą 


stalo pusę. Pagaliau jis paleido mano ranką, bet tik tam, kad ap- 

kabintų per liemenį ir prisitrauktų prie savęs. - Kaip praėjo pa- 
šnekesys su grafu? 

- Jis buvo labai... pamokomas, - atsakiau, o atgijusi širdis 
krūtinėje spurdėjo kaip paukštelis, ir aš nurijau gumulą, įstrigusį 
gerklėje. - Grafas man paaiškino, kad judu manot, jog įsimy- 
lėjusią moterį lengviau valdyti. Pikta, kad visas paruošiamasis 
darbas su Šarlote nuėjo niekais ir kad su manimi reikėjo viską 
pradėti iš pradžių, ar ne? 

— Bet tu puikiai atlikai darbą, - klojau toliau. - Beje, taip 
mano ir grafas. Žinoma, su manimi nebuvo sunku... O Viešpatie, 
kokia gėda, kad aš tau padėjau. - Nusukau nuo Gideono akis. 

— Gvendolina... - jis nutilo. - Tuoj persikelsim. Galbūt pa- 
sišnekėsim vėliau. Ramiai. Galva neišneša, ką nori man pasa- 
kyti... 

— Aš tik noriu žinoti, ar tai tiesa, - tariau. Žinoma, kad tiesa, 
bet viltis miršta paskutinė. Negerumas skrandyje pranešė artė- 
jant persikėlimą. - Ar tu iš tikrųjų ketinai priversti mane įsimy- 
lėti, kaip privertei Šarlotę? 

Gideonas paleido mane iš glėbio. 

- Dabar labai netinkamas laikas, Gvendolina. Pakalbėsim ne- 
trukus. Pažadu tau. 

— Ne! Dabar! - užtvanka mano gerklėje buvo pramušta, ir aš 
paplūdau ašaromis. - Pakaks, jei pasakysi taip arba ne! Ar tu 
ketinai? 

Gideonas pasitrynė kaktą. 

- Gvene... 


— Taip ar ne? - kūkčiojau. 

- Taip, - atsakė Gideonas. - Bet prašau liautis verkti. 

Antrą sykį šiandien mano širdis, netikrai atgijusi iš vilties, 
nusirito nuo uolos ir sutrupėjo į tūkstantį šukelių. 

— Gerai, tai viskas, ką norėjau žinoti, - sušnabždėjau. - Dėko- 
ju už sąžiningumą. 

— Gvene, aš norėčiau paaiškinti... - Gideonas ištirpo ore. 
Trumpai, kol šaltis vėl šliaužė mano kūnu, žvelgiau į virpančią 
liepsną, į kaukolę ir stengiausi sulaikyti ašaras, paskui viskas su- 
siliejo akyse. 

Po kelių sekundžių apsipratau su šviesa chronografo kamba- 
ryje. Girdėjau sujaudintą daktaro Vaito balsą ir plyštančios me- 
džiagos garsą. 

— Čia niekis, - aiškino Gideonas. - Tik menkas įbrėžimas, 
beveik nekraujuoja. Man reikia tik vieno pleistro. Daktare Vai- 
tai, slėpkit tą kraujagyslių spaustuką! Man nieko neatsitiko. 

— Sveika, mergaite iš šieno kupetos, - pasveikino mane Kse- 
merijus. - Niekada neatspėsi, ką mes atradom! O ne! Ar tu ir vėl 
verkei? 

Ponas Džordžas čiupo mane abiem rankom ir apsuko vietoje. 

- Ji nesužeista! - lengviau atsikvėpė. 

Nesužeista, jei nekreipsi dėmesio į širdį. 

- Dinkim iš čia kuo greičiau, - ragino Ksemerijus. - To kvai- 
lio brolis ir tavo draugė Leslė turi tau labai įdomių žinių! Tik 
įsivaizduok, jie atrado, kieno koordinatės užšifruotos knygoje 
„Žaliasis raitelis“. Tu nepatikėsi! 


w-- oo 


tautų, kad dėl jo pulsiu po autobuso ratais. 

- Viskas gerai, - tariau vengdama jo akių. - Pone Džordžai, ar 
galėtumėte kuo greičiau parvežti mane namo. Man labai skubu. 

— Savaime suprantama, - linktelėjo ponas Džordžas. 

Gideonas sujudėjo, bet daktaras Vaitas jį tvirtai laikė. 

— Gulėk ramiai! 

Jis buvo visiškai nuplėšęs Gideono švarko ir marškinių ran- 
kovę. Oda buvo apkepusi krauju, prie peties - nedidelis įpjovi- 
mas. Mažasis vaiduokliukas su pasibaisėjimu spoksojo į kraują. 

— Kas tai padarė? Turiu dezinfekuoti ir užsiūti žaizdą, - niū- 
riai tarė daktaras. 

— Nieku gyvu, - priešinosi Gideonas. Jis buvo išbalęs, pasipū- 
timo nelikę nė ženklo. - Pirmiausia turiu pasišnekėti su Gven- 
dolina. 

— Nebūtina, - atkirtau. - Aš žinau viską, ką reikia. O dabar 
man metas namo. 

— Tikrai! - įsiterpė Ksemerijus. 

— Pasikalbėsit rytoj, - pasakė ponas Džordžas Gideonui ir 
čiupo juodą raištį. - O Gvendolina atrodo labai pavargusi. Anks- 
ti rytą jai į mokyklą. 

— O ką aš sakiau! Šiandien naktį dar reikės ieškoti lobio, - 
kalbėjo Ksemerijus. - Arba ko nors kita pagal tas koordinates... 

Ponas Džordžas užrišo man akis. Gideono akys blyškiame 
veide atrodė nenatūraliai žalios. 

- Labos nakties, - dar atsisveikinau, paskui ponas Džordžas 
išvedė mane iš kambario. Išskyrus mažąjį Robertą, daugiau nie- 
kas man neatsakė. 

- Gerai, daugiau tavęs nenervinsiu, - pasakojo Ksemerijus. — 


Leslė ir Rafaelis šią popietę gražiai pasilinksmino, geriau nei, re- 

gis, tu. Kad ir kaip ten būtų, jiedviem pavyko tiksliai nustatyti 
koordinates. O dabar tris kartus gali spėti, kur ta vieta. 

- Čia, Londone? - paklausiau. 

— Pataikei! - sušuko Ksemerijus. 

— Prašau? - nustebo ponas Džordžas. 

— Nieko, - pasakiau. - Netyčia išsprūdo, pone Džordžai. 

Šis sunkiai atsiduso. 

— Tikiuosi, tavo pokalbis su grafu de Sen Žermenu praėjo sė- 
kmingai. 

— O taip, - tariau su kartėliu balse. - Jis buvo visais atžvilgiais 
pamokomas. 

— Ei! Aš irgi esu čia! - sušuko Ksemerijus, ir aš pajutau jo 
drėgną aurą, kai chimera it beždžionėlė nutūpė man ant peties. 
Ir aš turiu iš tikrųjų, iš tikrųjų įdomią naujieną. Taigi slėptuvė, 
kurios mes ieškom, yra čia, Londone, jūsų kvartale, tiksliau, jūsų 
name! Na, ką pasakysi? 

Mūsų name? Koordinatės nurodo vietą mūsų name? Ką, dėl 
Dievo meilės, senelis ten paslėpė? Galbūt dar vieną knygą? Su 
užrašais, kurie padės mums susigaudyti? 

- Į šunį panaši mergaitė ir prancūzas puikiai padirbėjo, - pa- 
sakojo Ksemerijus. - Prisipažįstu, apie tą koordinačių daiktą ne- 
turėjau žalio supratimo. Bet dabar, dabar mano eilė ieškoti! Nes 
tik nepakartojamasis, nuostabusis ir ypač protingas Ksemerijus 
gali įkišti galvą į visas mūro sienas ir pažiūrėti, kas yra už jų ir 
tarp jų. Todėl šią naktį eisim ieškoti lobių! 

— Ar norėtum apie tai pasikalbėti? - paklausė ponas Džordžas. 


Aš papurčiau galvą. 

— Spėsim tai padaryti rytoj, - atsakiau ir ponui Džordžui, ir 
Ksemerijui. 

Šią naktį nemiegosiu ir apverksiu savo sudaužytą širdį. Keti- 
nau panirti į savigailą. Ir galbūt gedėdama klausysiu Bon Džovi 


„Aleliuja. Kiekvienas turi savo stilių. 

Epilogas 
Londonas, 1782 metų rugsėjo 29-oji 


Jis nusileido nugara į sieną, suspaudė špagos rankeną ir apsidai- 
rė. Kiemas, kaip ir žadėjo lordas Elesteris, buvo tuščias. Nuo sie- 
nos iki sienos ištemptos skalbinių virvės, ant jų kabančios baltos 
paklodės plaikstėsi vėjyje. 

Paulius pakėlė akis į langus, kuriuose atsispindėjo pavakario 
saulė. Ant vienos palangės nukorusi leteną tupėjo katė. Gyvūnas 
jam priminė Liusę. 

Paulius paleido špagos rankeną ir pasitaisė rankovės nėrinius. 
Tie rokoko drabužiai jam atrodė visi vienodi. Kvailos kelnės iki 
kelių, juokingi švarkai su ilgais nepraktiškais skvernais, ką jau 
kalbėti apie siuvinėjimus ir nėrinius - siaubinga. Jis vilkėjo kos- 
tiumą ir dėvėjo peruką, juos užsisakė 1745 metais, kad tiktų vi- 
siems atvejams, bet Liusė ir ledi Tilnėj pareikalavo pasiūti naują 
kostiumą. Jos tvirtino, kad visi nustebę spoksos, jei 1782 metais 
jis pasirodys vilkėdamas 1745 metų drabužius. Jo pasiteisini- 
mas, kad tik trumpam persikels į nuošalią vietą, susitiks su lor- 
du Elesteriu ir pasikeis dokumentais, moterų neįtikino. Paulius 
pačiupinėjo užantį, kur laikė sulankstytas ir sudėtas į rudą voką 


dokumentų kopijas. 

— Puiku, jūs punktualus. 

Išgirdęs ledinį balsą, Paulius skubiai atsigręžė. Lordas Eleste- 
ris išniro iš vartų arkos šešėlio, kaip visuomet elegantiškai pasi- 
puošęs, nors vilkėjo pernelyg spalvingus drabužius, nukabinėtus 
žėrinčiais saulėje papuošalais. Tarp paprastų paklodžių jis atrodė 
kaip svetimkūnis. Net grafo špagos rankena atrodė iš gryno auk- 
so, nusagstyta brangakmeniais, todėl ginklas panėšėjo į nepavo- 
jingą žaisliuką. 

Paulius metė skubų žvilgsnį į tarpuvartę, už jos beveik iki pat 
Temzės plytėjo žalia pieva. Iš ten buvo girdėti arklių prunkšti- 
mas, vadinasi, lordas Elesteris atvažiavo karieta. 

— Arjūs vienas? - paklausė lordas neapsakomai arogantiškai, 
negana to, sniaukrojo taip, lyg sirgtų lėtine sloga. Jis priėjo ar- 
čiau. - Kaip gaila! Aš su malonumu pašnekinčiau gražiąją rau- 
donplaukę jūsų palydovę. Ji taip įdomiai reiškia savo nuomonę. 

— Ji labai nusiminė, kad jūs nepasinaudojot pranašumu ir ne- 
gavot paskutinės informacijos. Be to, ji abejoja, ką jūs darysit su 
šia informacija. 

- Jūsų informacija buvo neišsami! 

— Visiškai išsami! Tai Florentietiškojo aljanso planai buvo ne- 
pakankami apgalvoti! Per keturiasdešimt metų žlugo penki pa- 
sikėsinimai į grafą, dėl dviejų žlugimo atsakingas jūs! Paskutinį 
sykį - prieš vienuolika metų, o jums nė motais! 

- Nesirūpinkit! Kitas pasikėsinimas nežlugs! - užtikrino lor- 
das Elesteris. - Mano protėviai ir aš lig šiol darėm tą pačią klai- 
dą, norėjom vadinamąjį grafą nugalėti kaip žmogų. Mėginom 
jam nuplėšti kaukę, apjuodinti ir sugriauti jo reputaciją. Stengė- 


mės padėti pasiklydusioms sieloms, tokioms kaip jūsų, sugrįžti į 

tiesų kelią, bet nesupratom, kad jūs per savo demonišką kraują 
seniai visi esat pražuvę. 

Paulius suraukė kaktą. Jam buvo sunku suprasti patetiškas 
lordo ir kitų Florentietiškojo aljanso narių kalbas. 

— Mes mėginom pribaigti jį paprastiems žmonėms skirtomis 
priemonėmis: nuodais, špagos geležte ir pistoleto kulkomis, — 
kalbėjo toliau lordas Elesteris. - Kaip juokinga! - jis sukikeno 
prikimusiu balsu. - Kad ir ką darėm, atrodė, jis visuomet vie- 
nu žingsniu mus aplenkdavo. Kur tik pasirodydavom, jis visuo- 
met jau laukdavo. Jis atrodė nenugalimas. Visur turėjo įtakingų 
draugų ir gynėjų, kaip ir jis įvaldžiusių juodąją magiją. Jo ložei 
priklauso galingiausi mūsų laikų žmonės. Praėjo dešimtmečiai, 
kol suvokiau, kad su juo negalima kovoti įprastais būdais. Tad 
dabar esu protingesnis. 

— Džiugu tai girdėti. - Paulius žvilgtelėjo į šalį. Vartų arko- 
je išniro dar du vyrai, vilkintys juodus drabužius, su nuogomis 
špagomis. Po galais! Liusė buvo teisi. Elesteris nė neketino laiky- 
tis žodžio. 

— Ar turite tuos laiškus? 

- Žinoma, - atsakė lordas Elesteris ir ištraukė iš užančio 
pluoštelį popierių, perrištų raudona virvute. - Beje, pasitelkus 
jūsų žinias, mums pavyko įtaisyti gerą savo draugą į sergėtojų 
gretas. Dabar jis kasdien man teikia svarbiausią informaciją. Ar 
žinojot, kad dabar grafas yra mieste? Aišku, žinojot! - Lordas 
pasvėrė popierius delne ir švystelėjo Pauliui. 

Paulius vikriai sugavo viena ranka. 


- Dėkoju. Tikriausiai pasidarėt kopijas. 

— Nebuvo jokio reikalo, - arogantiškai atkirto lordas. - O kaip 
jūs? Ar atnešėt, ko prašiau? 

Paulius įsikišo laiškus į užantį ir parodė voką. 

— Penki puslapiai de Vilerių kilmės dokumentų, nuo XVI am- 
žiaus Lanseloto de Vilerio, pirmojo keliautojo laiku, iki Gideono 
de Vilerio, gimsiančio XX amžiuje. 

— O kaip moteriškoji linija? — susijaudinęs paklausė lordas 
Elesteris. 

- Taip pat yra. Nuo Elenos Burglėj iki Gvendolinos Šepard, - 
tariant šį vardą Pauliui sugėlė širdį. Jis greitai žvilgtelėjo į abu 
vyrus. Jie vis dar stovėjo tarpuvartėje, spausdami špagų ranke- 
nas, tarsi kažko lūkuriuodami. Grieždamas dantimis Paulius tu- 
rėjo pripažinti žinąs ko. 

— Labai gerai. Tai duokit man juos! 

Paulius delsė. 

- Jūs nesilaikėt mūsų susitarimo, - prabilo jis, kad laimėtų 
laiko, ir parodė į tuodu vyrus. - Žadėjot ateiti vienas. 

Lordas Elesteris abejingai pažiūrėjo į tarpuvartę. 

— Mano luomo džentelmenas niekada nevaikšto vienas. Tar- 
nai lydi mane visada ir visur. - Lordas žengė artyn. - O dabar 
duokit dokumentus! Kitkuo aš pasirūpinsiu. 

— Ojei neduosiu? 

— Man visiškai tas pat, ar paimti tuos popierius iš jūsų gyvo, 
ar mirusio, - pagrasino lordas ir uždėjo delną ant špagos ranke- 
nos. - Kitaip sakant, nesvarbu, ar jus nužudysiu prieš perdavi- 
mą, ar po jo. 

Paulius irgi čiupo špagą. 


- Juk jūs prisiekėt. 

— Fui! - sušuko lordas Elesteris ir išsitraukė ginklą. - Su vel- 
niu sąžiningai nesiderama! Duokit šen dokumentus! 

Paulius atsitraukė per du žingsnius ir išsitraukė špagą. 

— Juk sakėt, kad paprastais ginklais mūsų nenugalėsit? - Ir 
pašaipiai kilstelėjo antakį. 

— Dabar ir pamatysim, - atšovė lordas. - En garde, demone! 

Paulius mielai būtų dar truputį paplepėjęs, bet lordas Eleste- 
ris, regis, tik ir laukė tinkamos akimirkos susikauti. Vienu šuoliu 
prišoko artyn, matyt, ryžtingai nusiteikęs nužudyti Paulių. Pikta, 
kad puikūs jo fechtavimo įgūdžiai Pauliui nieko gero nežadėjo. 

Tuo Paulius įsitikino mažiau negu po dviejų minučių, kai 
buvo priremtas prie mūro sienos. Jis iš paskutiniųjų atmušinėjo 
smūgius, nardė po paklodėmis ir net mėgino įsprausti lordą į 
kampą. Veltui. 

Katė šnypšdama nušoko nuo palangės ir nėrė pro vartus. Už 
langų negirdėti nė garso. Po galais! Kodėl jis nepaklausė Liusės? 
Ji primygtinai prašė nustatyti chronografe kuo trumpesnį laiką. 
Tada gal būtų išnykęs ore priešais lordo Elesterio nosį. 

Elesterio špaga žybtelėjo saulėje. Stipriu smūgiu jis vos neiš- 
mušė Pauliui ginklo. 

— Palaukit! - sušuko Paulius vaidindamas netekusį kvapo. - 
Jūs laimėjot! Atiduosiu dokumentus. 

Lordas Elesteris nuleido špagą. 

- Labai išmintinga. 

Paulius atsirėmė į sieną ir metė lordui Elesteriui rudą voką. 
Tą pat akimirką puolė lordą, bet šis, regis, buvo pasirengęs to- 
kiam manevrui. Palikęs voką gulėti ant žemės, lengvai atmušė 


Pauliaus smūgį. 

— Aš permatau bet kokią demono klastą! - sušuko lordas ir 
nusikvatojo. - Bet dabar noriu pamatyti jūsų kraujo spalvą. - 
Elesteris padarė įmantrų išpuolį, ir Paulius pajuto, kaip prieši- 
ninko špagos ašmenys perskrodė švarko rankovę ir odą. Šiltas 
kraujas nusruveno ranka. Nelabai skaudėjo, tad Paulius vylėsi, 
jog tai tik įdrėskimas, bet piktdžiugiškas lordo šypsnys, ramu- 
mas nuteikė ne itin džiugiai. Pats Paulius jau gaudė orą. 

— Ko laukiat? - sušuko lordas Elesteris per petį tarnams. — 
Negaiškim! Gal norit, kad jis išnyktų ore kaip jūsų paskutinysis 
priešininkas? 

Vyrai juodais drabužiais ėmė artintis. Paulius suprato, kad 
yra žuvęs. Gerai, kad bent Liusė saugi, persmelkė jį mintis. Jei 
būtų keliavusi kartu, būtų žuvusi. 

- Gali tarti paskutinį žodį, - tarė lordas Elesteris, ir Pauliui 
dingtelėjo, ar nevertėtų nuleisti špagą ir puolus ant kelių prašy- 
ti pasigailėjimo. Galbūt pamaldusis lordas iš dievobaimingumo 
kiek palauktų prieš jį nužudydamas? O gal pervertų špaga ne- 
spėjusį nė atsiklaupti? 

Tą akimirką pastebėjo kažką šmėkštelint už paklodžių, ir vie- 
nas lordo Elesterio žmonių nė nespėjęs atsigręžti tyliai susmuko. 
Antrasis, trumpam sustingęs iš siaubo, spausdamas virpančią 
špagą puolė naują priešininką, jaunuolį žaliu švarku, išnirusį iš 
už paklodės. Šis lengvai atmušė smūgį. 

- Gideonas de Vileris, - išsprūdo Pauliui, kai pajutęs jėgų 
antplūdį stengėsi atmušti lordo Elesterio kirčius. - Niekada ne- 
būčiau pagalvojęs, kad taip apsidžiaugsiu pamatęs tave, mažyli. 

- Tiesą sakant, man buvo labai smalsu, - atsakė Gideonas. - 
Išvydau gatvėje karietą su lordo Elesterio herbu ir norėjau pa- 


žiūrėti, ką jis daro šiame apleistame kieme... 

— Milorde, tas demonas Haid Parke nužudė Dženkinsą! - su- 
švokštė lordo Elesterio tarnas. 

— Daryk savo darbą, - piktai sušnypštė lordas Elesteris, atro- 
dė, jo jėgos padvigubėjo. Paulius pajuto, kad lordas kliudė jam tą 
pačią ranką, tik truputį aukščiau. Skausmas nudiegė visą kūną. 

- Milorde... - Tarnas, regis, pateko į keblią padėtį. 

- Perimk šį! - rūsčiai sušuko lordas Elesteris. - Aš pasirūpin- 
siu antruoju! 

Paulius lengviau atsikvėpė. Ranka kraujavo, bet jis dar galėjo 
išlaikyti špagą. 

- O mes juk pažįstami! - Lordas Elesteris išdygo priešais Gi- 
deoną, jo špagos ašmenys buvo sutepti Pauliaus krauju. 

— Tiesa, - atkirto Gideonas, ir Paulius nejučia ėmė gėrėtis jo 
savitvarda. Ar tas mažylis iš viso ko nors bijo? - Prieš vienuo- 
lika metų, netrukus po jūsų nevykusio pasikėsinimo į grafą de 
Sen Žermeną, mes buvom susitikę per fechtavimo treniruotę pas 
Džulianį. 

— Markizas Veldonas, - paniekinamai purkštelėjo lordas. - 
Prisimenu. Jūs asmeniškai perdavėt man velnio pranešimą. 

— Aš jums perdaviau įspėjimą, kurio jūs, deja, nesilaikėt. — 
Žalios Gideono akys grėsmingai žybtelėjo. 

— Demono išpera! Iš karto supratau, vos jus pamatęs. Ir gynėtės 
jūs labai neblogai, bet turbūt prisimenat, kad kovą laimėjau aš? 

- Puikiai prisimenu, - atsakė Gideonas purtydamas rankovių 
nėrinius, tarsi jie jam trukdytų. - Prisimenu taip, tarsi tai būtų 
įvykę praėjusią savaitę. Tiesą sakant, man tai ir buvo praėjusią 


savaitę. En garde. 


316 


Sužvangėjo špagos, bet Paulius nebematė, kas ima viršų, nes 
tarnas su nuoga špaga jau žingsniavo jo pusėn. 

Šis vyras fechtavosi ne elegantiškai kaip jo ponas, bet labai 
veržliai, ir Paulius pajuto, kaip, gavus šiek tiek atokvėpio, sužeis- 
ta ranka sparčiai silpsta. 

Kada gi jis pagaliau persikels? Paulius sukando dantis ir vėl 
puolė. Kurį laiką girdėjosi tik ginklų žvangėjimas ir garsus vyrų 
šnopavimas, tada Paulius akies krašteliu pastebėjo, kaip brangi 
lordo Elesterio špaga nuskriejo oru ir žvangtelėjo į grindinį. 

Ačiū Dievui! 

Tarnas atšoko atgal. 

— Milorde? 

- Tai buvo nešvari gudrybė, demone, - supyko lordas. - Ji 
prieštarauja bet kokioms taisyklėms! Buvo mano eilė kirsti! 

- Regis, jūs nemokat pralaimėti, - atsakė Gideonas. Viena jo 
ranka kraujavo. 

— Nužudykit mane, jei drįsit! - sužaibavo akimis lordas Eles- 
teris. 

— Ne šiandien, - atšovė Gideonas ir įsikišo špagą į makštį. 

Paulius pastebėjo lordo judesį ir kaip tarnas įtempė raume- 
nis. Jis žaibiškai šoko į tarpą ir atmušė kirtį, nutaikytą Gideo- 
nui tarp šonkaulių. Gideonas akimirksniu ištraukė savo špagą ir 
smeigė tarnui į krūtinę. Kraujas pliūptelėjo iš žaizdos, ir Paulius 
nusuko akis. 

Lordui Elesteriui pakako laiko pakelti špagą ir pamauti ant 
jos rudą voką. Netaręs nė žodžio jis apsigręžė ir nuskuodė pro 


vartų arką. 

- Bailys! - piktai sušuko Paulius. Tada pasisuko į Gideoną. — 
Ar tu sužeistas, mažyli? 

— Ne, čia tik įdrėskimas, - atsakė Gideonas. - Bet tu atrodai 
prastai. Tavo ranka! Tiek kraujo... - Jis suspaudė lūpas ir pakėlė 
špagą. - Kokius dokumentus perdavei lordui Elesteriui? 

- Genealoginius medžius, - nusiminęs atsakė Paulius. - 
Vyriškos ir moteriškos linijos keliautojų laiku genealoginius 
medžius. 

Gideonas linktelėjo galva. 

- Žinojau, kad judu esat išdavikai. Bet nemaniau, kad esat to- 
kie kvailiai! Elesteris pasistengs išžudyti visus grafo palikuonius! 
O dabar sužinojo dar ir moteriškos linijos vardus. Jei būtų buvę 
taip, kaip jis nori, mes niekada nebūtume gimę. 

- Turėjai jį nužudyti, kai buvo galimybė, - karčiai prikišo 
Paulius. - Jis mus apmovė. Klausyk, neturiu daug laiko, bet kurią 
akimirką persikelsiu. Bet labai svarbu, kad išklausytum manęs. 

— Nė neketinu! - Žalios Gideono akys rūsčiai žybtelėjo. 
Jei būčiau žinojęs, kad sutiksiu tave čia, būčiau pasiėmęs mė- 
gintuvėlį... 

- Mes padarėm klaidą sudarydami sąjungą su aljansu, - sku- 
biai bėrė žodžius Paulius. - Liusė iš pat pradžių buvo prieš. Bet 
aš maniau, jei padėsim jiems atsikratyti grafo... - Paulius pasi- 
graibė užantyje ir užčiuopė laiškų ryšulėlį. - Po galais! Štai! Pa- 
imk juos, mažyli! 

Kiek padvejojęs Gideonas paėmė laiškus. 

— Liaukis mane vadinęs mažyliu. Aš visa galva aukštesnis už 


tave. 

- Čia kalbama apie pranašystę, kurią grafas lig šiol slepia nuo 
sergėtojų. Perskaityk prieš bėgdamas pas savo mylimą grafą ir 
mus paskųsdamas. Po galais, Liusė mane užmuš, jei sužinos. 

— Kas garantuoja, jog tai ne klastotė? 

- Tiesiog perskaityk! Tada suprasi, kodėl mudu pavogėm 
chronografą. Ir kodėl norim užkirsti grafui kelią uždaryti ratą. — 
Paulius ėmė gaudyti orą. - Gideonai, saugok Gvendoliną, - bėrė 
greitakalbe. - Turi ją apsaugoti nuo grafo! 

- Aš saugočiau Gvendoliną nuo kiekvieno! - Gideono akyse 
Žybtelėjo išdidumas. - Bet aš nežinau, kodėl ji tau rūpi. 

— Ji man net labai rūpi, jaunuoli! - Paulius turėjo susiimti, 
kad nepaleistų į darbą kumščių. O Dieve, jei mažylis bent ką 
nors nujaustų! 

Gideonas sukryžiavo rankas ant krūtinės. 

— Dėl judviejų išdavystės neseniai Haid Parke lordo Elesterio 
žmonės vos nenužudė mūsų su Gvendolina! Ir tu mane įtikinėji, 
kad tau svarbi jos gerovė. 

— Tu nieko nežinai... - Paulius nutilo. Jis nebeturėjo laiko. - 
Tiek to. Klausyk, - Paulius prisiminė, ką jam buvo sakiusi Liusė, 
ir pamėgino suteikti balsui kuo įtikinamesnį skambesį. - Papras- 
ti klausimai, paprasti atsakymai. Ar tu myli Gvendoliną? 

Gideonas nė akimirkos nenuleido akių, bet jose kažkas blyks- 
telėjo, Paulius aiškiai tai pastebėjo. Nejau dvejonė? Puiku, vai- 
kinas meistriškai valdo špagą. Bet apie jausmus, rodos, išmano 
menkai. 

- Gideonai! Turiu išgirsti tavo atsakymą! - Pauliaus balsas 


tapo šaižus. 

Vaikino veidas sušvelnėjo. 

— Taip, - atsakė jis pagaliau. 

Visas Pauliaus pyktis akimirksniu išgaravo. Liusė buvo teisi. 
Kaip jis galėjo ja abejoti! 

— Tada perskaityk tuos laiškus, - skubiai aiškino Paulius. — 
Tik tada suvoksi, kokį vaidmenį iš tikrųjų vaidina Gvendolina ir 
kas šiame žaidime nuo jos priklauso. 

Gideonas nustebęs pažvelgė į Paulių. 

— Ką nori pasakyti? 

Paulius pasilenkė į priekį. 

- Gvendolina mirs, jei tu neužkirsi kelio. Tu vienintelis gali 
tai padaryti. O ji tavimi pasitiki. 

Pajutęs, kad svaigulys sustiprėjo, Paulius stipriau suspaudė 
Gideonui ranką. Daug būtų atidavęs, jei būtų galėjęs atidėti per- 
sikėlimą kelioms minutėms! 

— Pažadėk man, Gideonai! - meldė Paulius apimtas nevilties. 

Bet jis nebeišgirdo Gideono atsakymo. Viskas prieš akis ėmė 


plaukti, sūkurys atplėšė jį iš vietos ir sviedė per erdvę ir laiką. 

Padėka 


„Kai tu pasikeiti, pasikeičia viskas aplink. Tai ir yra magija!“ 


Rašant šią knygą nutiko nepaprastai daug nuostabių dalykų, aš 
sutikau daug naujų šaunių žmonių, kuriuos turiu čia išvardyti. 

Pasakysiu tik tiek: esu be galo dėkinga magiškoms aplinky- 
bėms, suvedusioms mane su nuostabiais žmonėmis. Ne, aš neti- 
kiu atsitiktinumais. 

Dėkoju visoms skaitytojoms, kurios rašė man laiškus papras- 
tu ir elektroniniu paštu, su kuriomis susipažinau per knygos 
skaitymus, jūsų pagyrimai suteikė man be galo daug energijos 
tolesniam darbui. 

Talyn aka Dorit, dėkoju už budrumą per bandomuosius skai- 
tymus. 

Daug įkvėpimo pasisėmiau per kūrybingus susitikimus su skai- 
tytojais knygų mylėtojų portale virtualioje erdvėje (buechereule. 
de). Dėkoju, mielieji, jūs man suteikėt daug idėjų! Kamelinai, tu 
radai labai tinkamą vardą Gideono jaunesniajam broliukui. 

Peplplam pavardę aš irgi nugvelbiau iš knygų mylėtojų. (Pati 
tokios norėčiau!) 

Noriu perduoti nuoširdžiausius linkėjimus mergaitėms iš 
„Rubinės“ internetinio forumo: Laurai, Nathiii, jelly, jojo, JOlly, 


mia, sunrise, AyAy, coco, AnA, leo<3 ir kitoms, jūs šaunuolės! 

sv -- 


Vis dar negaliu atsidžiaugti, kad šios trilogijos knygų virše- 
lį sukūrė mano neabejotinai mylimiausia knygų iliustratorė Eva 
Šiofman-Davidof. Suprantu, kad daug žmonių pirks knygą vien 
dėl viršelio, bet šiuo atveju esu tuo patenkinta. Pati irgi taip pa- 
sielgčiau. 

Labai dėkoju Tomui Frotcui, suteikusiam mano mintyse gimu- 
siam Ksemerijui realią išvaizdą, trimatį ir itin patrauklų vaizdą. 

Tikiuosi, netrukus atsiras daug Ksemerijų, kuriuos bus gali- 
ma pasistatyti ant rašomojo stalo, aš vis dar kuriu užkeikimą, 
padėsiantį jį atgaivinti. 

Dėkoju visiems, kurie buvo tokie man pakantūs, esu be galo 
laiminga, kad jus turiu! 

Nenoriu vardyti pavardžių dėl laiko stygiaus (ei, juk aš dar 
neparašiau paskutinio skyriaus), tik paminėsiu keturis žmones: 
savo nuostabiąją agentę Petrą Hermans, šauniąją dėstytoją Kris- 
tianą Diuring, mielą draugę Evą ir savo nenuilstančią mažutę 
mamą. 

Mama, dėkoju už viską, taip pat už tai, kad šias knygas skaitai 
susižavėjusi lyg keturiolikmetė. Eva, be tavo moralinės paspir- 
ties kai kuriomis dienomis nebūčiau galėjusi parašyti nė žodžio. 
Petra, tave iš tikrųjų atsiuntė dangus! Kristiana, nežinau, kaip 
tau pavyksta, bet galiausiai man visuomet atrodo, kad visos idė- 
jos buvo mano! Nors taviškės labiausiai vykusios! Dėkoju jums 


abiem už nuostabias dienas, praleistas Londone. 

Pagrindinių veikėjų sąrašas 
Šiais laikais: 


Montrouzų namuose: 

Gvendolina Šepard lanko dešimtą klasę ir vieną dieną suvokia, 
kad geba keliauti laiku. 

Greisė Šepard, Gvendolinos mama. 

Nikas ir Karolina Šepardai, jaunesni Gvendolinos brolis ir se- 
suo. 

Šarlotė Montrouz, Gvendolinos pusseserė. 

Glenda Montrouz, Šarlotės mama ir vyresnė Greisės sesuo. 

Ledi Erista Montrouz, Gvendolinos ir Šarlotės senelė, Greisės ir 
Glendos mama. 

Madlina (Madė) Montrouz, Gvendolinos teta, a. a. lordo Mon- 
trouzo sesuo. 

Ponas Bernardas, Montrouzų namų tarnautojas. 


Ksemerijus, akmeninės lietvamzdžių chimeros-demono dvasia. 


Sent Lenokso mokykloje: 

Leslė Hei, Gvendolinos geriausia draugė. 

Džeimsas Augustas Peregrinas Pimplbotomas, mokyklos vai- 
duoklis. 

Sintija Dalė, Gordonas Geldermanas, bendraklasiai. 

Ponas Vitmenas, anglų kalbos ir istorijos mokytojas, sergėtojų 
Vidinio rato narys. 

Rafaelis Bertelinis, Sent Lenokso mokyklos naujokas, jaunesny- 


sis Gideono brolis. 


Sergėtojų būstinėje Templyje: 

Gideonas de Vileris, kaip ir Gvendolina gebantis keliauti laiku. 

Folkas de Vileris, jo antros eilės dėdė, grafo de Sen Žermeno 
ložės didysis magistras, vadinamasis sergėtojas. 

Tomas Džordžas, ložės narys, Vidinis ratas. 

Ponas Vitmenas, sergėtojas. 

Daktaras Džeikas Vaitas, gydytojas ir ložės narys, Vidinis ratas. 

Ponia Dženkins, sergėtojų sekretorė. 

Ponia Rosini, sergėtojų siuvėja. 

Ponas Marlėjus, 2-0 laipsnio adeptas. 

Džordanas, 3-io laipsnio adeptas, atsakingas už Gvendolinos 
parengimą XVIII amžiaus pokyliams. 


Praeityje: 


Grafas de Sen Žermenas, keliautojas laiku ir sergėtojų ložės įkū- 
rėjas. 

Miro Rakočis, grafo sielos brolis ir draugas, pramintas Juoduoju 
leopardu. 

Lordas Bromptonas, grafo pažįstamas ir rėmėjas. 

Ledi Brompton, malonioji jo žmona. 

Margaretė Tilnėj, keliautoja laiku, Gvendolinos proprosenelė, 
ledi Eristos senelė. 

Paulius de Vileris, keliautojas laiku, jaunesnysis Folko de Vile- 
rio brolis. 

Liusė Montrouz, keliautoja laiku, Greisės dukterėčia, Greisės ir 
Glendos vyresniojo brolio Hario duktė. 

Lukas Montrouzas, vėliau tapęs lordu Luku Montrouzu, Liusės 
senelis. Greisės tėvas, iki mirties buvęs didžiuoju ložės ma- 
gistru. 

Ponas Mečentas, ledi Lavinija Rutland, pokylio svečiai. 

Lordas Elesteris, Anglijos peras, kurio protėviai kilę iš Italijos. 


Florentietiškojo aljanso vadovas XVIII amžiuje. 

Naujas knygų ciklas „Bado žaidynių fanams 


Scott Westerfeld 


Nepaprasto grožio 
pasaulyje bet kuris 
normalus Žmogus yra 
bjaurus, arba Kas 
nutinka, kai tobulumo 


nepakanka... 


Scott Westerfeld 


Tai pasakojimas apie 
kovą už išlikimą, meilę 


ir buvimą savimi. 


Naujuoju ciklu „Išnykę 


Grantas norėjo šiurpinti. 


Ir jam pavyko! 


Apie tokį scenarijų svajoja 


kiekvienas vaikas: suaugusieji 


staiga išnyksta, pasaulį valdo vaikai. 


Bet Perdidou Byčo miestelyje 
išnyksta ir paaugliai, vyresni negu 
14 metų. Likusiesiems netrukus 
pasidaro nelabai linksma, juk reikia 
gyventi vieniems - ir išgyventi. 


Atslenka badas, dalis vaikų įgauna 


Michael Grant 


ALI 


Michael Grant 


ISNYKĘ 


keisčiausių mutantinių galių, 
susiburia dvi grupuotės ir kovoja, 
aišku, dėl valdžios. Visą miestelį ir 
jo apylinkes su atomine elektrine 
apsupa keista siena. Kodėl taip 
atsitiko? Ar galima išsigelbėti? 
Svarbiausia - kas bus toliau? Tai 
pasakojimas apie kovą už išlikimą, 


meilę ir buvimą savimi. 

J Pirma knyga 


SAFYRĖ - antra ciklo „Meilė keliauja laiku“ knyga 


( - Prisimenu, ką sakiau, - Gideonas 
persisvėrė per langelį į mano pusę. - Atleisk. 
p Ką? Sėdėjau it žaibo trenkta, 
negalėjau nei pajudėti, nei kvėptelėti. Jo 
pirštai atsargiai lietė mano lūpas, glostė 
smakrą, skruostus, nuslydo smilkiniu 
- Tu nesi paprasta, Gvendolina, 

- sušnabždėjo Gideonas ąlostydamas man 
plaukus. - Tu esi visiškai nepaprasta. Tu ir be 
varno Magijos man ypatinga 
Kai jo lūpos palietė manąsias, užsimerkiau 
Gerai jau. Vos neapalpau. 


Romantiška, šmaikšti, nepakartojama istorija! 


Kerstin Gier užburia savo skaitytojus 
Gideono ir Gvenės nuotykiais 

